साक्षर या सार्थक द्‌ ३३ 


किसी गुरु से पूछा--“महाराज, आठ वर्ष की उम्र में आचार्य ने 
वेदाभ्यास कैसे पूरा कर लिया ?” गरु ने गंभीरता से उत्तर 
दिया--- आचार्य की बुद्धि बचपन में उतनी तीव्र नहीं रही होगी 
इसीसे उन्हें आठ वर्ष लगे।” 


ठोकर खाने का स्वातत्र् 


एक आदमी दवा खाते-खाते ऊब गया, क्योंकि “मर्ज बढ़ता 
ही गया, ज्यों-ज्यों कि दवा की'। अंत में किसीकी सलाह से उसने 
खेत में काम करना शुरू किया। उससे नीरोग होकर थोड़े ही 
दिनों में वह हुष्ट-पुष्ट हो गया। अनुभव से सिद्ध हुई यह आरोग्य- 
साधना वह लोगों को बतलाने रूगा। किसीके हाथ में शीक्ष 
शीशी देखता, तो बड़े मनोभाव से उसे उपदेश देता, “शीशी से 
कुछ होने-जाने का नहीं, हाथ में कुदाल लो, तो चंगे हो जाओगे ।” 
लोग कहते, “तुम तो शीशियाँ पी-पीकर तृप्त हुए बैठे हो और 
हमे मना करते हो ! ' दुनिया का ऐसा ही हाल है । दूसरे के अनुभव 
से कुछ सीखने की मनुष्य को इच्छा नहीं होती। उसे स्वतंत्र 
अनुभव चाहिए। स्वतंत्र ठोकर चाहिए। में ठीक कहता हूँ कि 
“पोथियों से कुछ फायदा नहीं है । फिजूल पोथियों :में न उलझो |” 
तो वह कहता हें, हाँ, तुम तो पोथियाँ पढ़ चुके हो और मझे 
एसा उपदेश देते हो ?” “हाँ, में पोथियाँ पढ़ चुका, पर तुम न 
चूको, इसलिए कहता हूँ।” वह कहता है, “मुझे अनुभव चाहिए।” 
“ठीक हूं, लो अनुभव-। ठोकर खाने-का. स्वातंत्र्य तुम्हारा 
. जन्मसिद्ध अधिकार हे।” इतिहास के अनुभवः से. हम सबक 
नहीं लेते, इसीसे इतिहास की पुनरावृत्ति होती है । हम इतिहास की 

कद्र करें, तो इतिहास से आगे बढ़. जायें, इतिहास की कीमत: न 
लगाने से उसकी कीमत नाहक बढ़ गयी हूँ, पर उसकी ओर 
ध्यान जाय तब न! 

-—'मधुकर' से 


जीवन ओर शिक्षण ३३३ 
जीवन के दो टुकड़े 


आज की विचित्र शिक्षण-पद्धति के कारण जीवन के दो 
टकड़े हो जाते हैं। आयु के पहले पन्द्रह-बीस बरसों में आदमी 
जीने के झंझट में न पड़कर सिफं शिक्षा को प्राप्त करे ओर बाद 
को शिक्षण को बस्ते में लपेंटकर मरने तक जिये ! 

यह रीति प्रकृति की योजना के विरुद्ध है। हाथभर लंबाई 
का बालक साढ़े तीन हाथ का कसे होता हें, यह उसके अथवा 
औरों के ध्यान में भी नहीं आता । शरीर की वृद्धि रोज होती रहती 
है। यह वृद्धि सावकाश क्रम-क्रम से थोड़ी-थोड़ी होती हैं इसलिए 
उसके होने का भान तक नहीं होता । यह नहीं होता कि आज रात 
को सोये, तब दो फुट ऊँचाई थी और सबेरे उठकर देखा, तो ढाई 
फुट हो गयी । आज की शिक्षण-पढ़ति का तो यह ढंग है कि अमुक 
वर्ष के अन्तिम दिन तक मनुष्य जीवन के विषय में पूर्णरूप से 
शैरजिम्मेदार रहे, तो भी कोई हज नहीं। यही नहीं, उसे गेर- 
जिम्मेदार रहना चाहिए और आगामी वर्ष का पहला दिन निकले 


कि सारी जिम्मेदारी उठा लेने को तैयार हो जाना चाहिए। संपूर्ण 

गेरजिम्मेदारी से संपूर्ण जिम्मेदारी में कूदना तो एक हनुमान- 
छलाँग ही हुईं। ऐसी हनुमान-छलाँग की कोशिश में हाथ-पैर 
टूट जायें, तो क्या आइचयें ! 


कुरुक्षेत्र में भगतद्गीता 
भगवान्‌ ने अर्जुन से कुरुक्षेत्र में 'भगवद्गीता' कही। पहले 
भगवद्गीता के क्लास” छेकर: फिर अर्जुन को कुरुक्षेत्र में नहीं 
ढकेला | तभी उसे वह गीता पची । हम जिसे जीवन की तैयारी 


का ज्ञान' कहते हें, उसे जीवन से बिलकुल अलिप्त रखना चाहते 
हैं; इसलिए उक्त ज्ञान से मौत की ही तैयारी होती है। 


हनुमान-छाँग का नतीजा 


बीस बरस का उत्साही युवक अध्ययन में मन्न है। तरह- 
तरह के ऊचे विचारों के महल बना रहा है। “में शिवाजी महा- 
राज की तरह मातृभूमि को सेवा करूंगा । में वाल्मीकि-सा कवि 
बनूँगा । में न्यूटन की तरह खोज करूँगा।” एक, दो, चार, न जाने 
कितनी कल्पनाएंँ करता है। ऐसी कल्पना करने का भाग्य भी 
थोड़ों को ही मिलता हें। पर जिन्हें मिलता है, उनकी ही बात 
लेते हें। इन कल्पनाओं का आगे क्या नतीजा निकलता है? 
जब नोन-तेल-लकड़ी के फेर में पड़ा, जब पेट का प्रसन सामने 
आया, तो बेचारा दीन बन जाता हे। जीवन की जिम्मेदारी क्या 
चीज हें, आज तक इसकी बिलकुल ही कल्पना नहीं थी और 
अब तो पहाड़ सामने खड़ा हो गया। फिर क्या करें? फिर पेट 
के लिए बन-बनं फिरनेवाळे शिवाजी, करुण गीत गानेवाले 

वाल्मीकि और कभी नौकरी की, तो कभी पत्नी की, कभी बेटी 
के लिए वर की और अंत में रमशान.की शोध करनेवाले न्यूटन-- 
इस प्रकार की भूमिकाएँ लेकर अपनी कल्पनाओं का समाधान 
करता हैं। यह हनुमान-छलाँग का फल हैं। 
मैट्रिक के एक विद्यार्थी से पूछा : “क्यों जी, तुम आगे 
कया करोगे ?” 
“आगे क्या ? आगे कॉलेज. में जाऊंगा । 
“ठोक है। कॉलेज में तो जाओगे । लेकिन उसके बाद ? यह 
सवाल तो बना ही रहता हें।” 
“सुवाल तो बना ही रहता है। पर अभी से उसका विचार 
क्यों किया जाय? आगे देखा जायगा!” 
फिर तीन साल बाद उसी विद्यार्थी से वही सवाल पूछा। 
“अभी तक कोई विचार नहीं हुंआ।” 
“विचार नहीं हुआ यानी ? लेकिन विचार किया था 
ग्रा?” 
“नहीं साहब, विचार किया. ही नहीं। कयां विचार कर, कुछ 
सूझता नहीं । पर अभी डेढ़ बरस बांकी है। आगे देखा जायगा ।' 
“आगे देखा जायगा” ये वे ही शब्द हैं ---जो तीन वर्ष पहले 
कहें गये थे। पर पहले की आवाज में बेफिंक्री थी और आज 
की आवाज में थोड़ी चिन्ता की झलक । 
फिर डेढ़ वषं बाद, उसी प्रश्नकर्ता नेः उसी विद्यार्थी से 
या यों कहें, अब उसे “गृहस्थ से--वही प्रस्न पूछा। इस बार उसका 
चेहरा चिन्ताग्रस्त था। आवाज को बेफिक्री बिलकुल गायब थी । 
ततः किमू ? ततः किम्‌ ? 'ततः किम्‌ ?” शंकराचायेजी का यह 


CC-0. Mumukshu Bhawan Varanasi Collection. Digitized by eGangotri 


जीवन और शिक्षण ३७ 


पूछा हुआ सनातन प्रन अब उसके दिमाग में कसकर 
चक्कर लगाने लगा था। .पर उसके पास उसका कोई जवाब 
नहीं था । Ro | i 

आज की मौत कल पर ढकेलते-ढकेलते एक दिन ऐसा आ 
जाता है कि उस दिन मरना ही पड़ता हू । यह प्रसंग उन पर नहीं 
आता, जो मरण के पहले ही' मर लेते हें, जो अपना मरण आँखों 
से दखते हेँ। जो मरण का 'अगाऊ' अनुभव लेते हें, उनका मरण 
टलता है और जो मरण के अगाऊ अनुभव से जी चुराते हैं, खिचते 
हें, उनकी छाती पर मरण आ पड़ता हें। सामने खंभा है, यह बात 
अंधे को उस खंभे का छाती में प्रत्यक्ष धक्का लगने के बाद मालूम 
होती है । आँखवाले को यह खंभा पहले ही दिखाई देता है, 
अतः उसका धक्का उसकी छाती को नहीं लगता । 


जिम्मेदारी न टाले 


जिन्दगी की जिम्मेदारी कोई डरावनी चीज नहीं हें। वह 
आनंद से ओतप्रोत है, बशतें कि इंशवर की रची जीवन की सरल 
योजना को ध्यान में रखते हुए अयुक्त वासनाओं को दबाकर 
रखा जाय। पर जेसे वह आनन्द से भरी वस्तु है,वैसे ही शिक्षा से 
भी भरपूर हे। यह पक्की बात समझनी चाहिए कि जो जिन्दगी 
की जिम्मेदारी से वंचित हुआ, वह सारी शिक्षा गेंवा बेठा.। बहुतों 
की धारणा हैं कि बचपन से ही जिन्दगी की जिम्मेदारी का खयाल 
अगर बच्चों में पैदा हो जाय, तो जीवन कुम्हला जायगा । पर 
जिन्दगी की जिम्मेदारी का भार होने से अगर जीवन कुम्हलाता 
हो, तो फिर वह जीवन-वस्तु ही रहने लायक नहीं है। 

सच्चा मनुष्यत्व 


पर आज यह धारणा बहुतेरे शिक्षा-शास्त्रियों की भी हे 
और इसका मुख्य कारण है--जीवन के विषय में दुष्ट कल्पना । 
जीवन यानी कलह, यह मान लेना । 'इसाप-नीति' के अरसिक माने 
हुए, परन्तु वास्तविक मर्म को समझनेवाले मुर्गें से सीख लेकर 
ज्वार के दानों की अपेक्षा मोतियों को मान देना छोड़ दिया, 
तो जीवन के अंदर का कलह जाता रहेगा। और जीवन में सहकार 
दाखिल हो जायगाः। 'बन्दर के हाथ में मोतियों की माला 
(मर्कट भूषण अंग) यह कहावत जिन्होंने गढ़ी है, उन्होंने मनुष्य 
का मनुष्यत्व सिद्ध न करके, मनुष्य के पूर्वजों के संबंध में 'डाविन' 
का सिद्धान्त ही सिद्ध किया है। “हनुमान के हाथ में मोतियों की 
माला” वाली कहावत जिन्होंने रची, वे अपने मनुष्यत्व के प्रति 
वफादार रहे। 
जीवन यदि भयानक वस्तु हो, कलह हो, तो बच्चों को उसमें 
दाखिल मत करो और खूद भी मत जियो। पर अगर जीने 
लायक वस्तु हो, तो लड़कों को उसमें जरूर दाखिल करो। 
बिना उसके उन्हें शिक्षण मिळनेवाला नहीं । भगवद्गीता जैसे 
कुरुक्षेत्र में कही गयी, वेसे ही शिक्षा जीवनःक्षेत्र में देनी 
चाहिए । वह दी जा सकती है। “दी जा सकती है” --यह भाषा भी 
ठीक नहीं है, वहीं. जीवन-क्षेत्र में वह मिल सकती हें। 


जीवन जीने की शिक्षा 


अजुन क सामने प्रत्यक्ष कर्तव्य करते हुए सवाल पेदा हुआ। 
उसका उत्तर देने के लिए भगवद्गीता निमित हुईं। इसीका नाम 

शिक्षा है। बच्चों को खेत में काम करने दो। वहाँ कोई सवाल पेदा 
हो, तो उसका उत्तर देने के लिए सुष्टि-शास्त्र अथवा पदार्थ- 
विज्ञान की या दूसरी जिस चीज की जरूरत हो, उसका ज्ञान दो। 
यह सच्चा शिक्षण होगा। बच्चों को रसोई बनाने दो। उसमें 
जहाँ जरूरत हो, रसायनशास्त्र सिखाओ। पर असली बात यह 
है कि उन्हें “जीवन जीने दो।” व्यवहार में काम करनेवाले 
आदमी को भी शिक्षण मिलता ही रहता है। वेसे ही छोटे बच्चों 
को भी मिले । भेद इतना ही होगा कि बच्चों के आसपास जरूरत 
के अनुसार माग-दरान करानेवाले मनुष्य मौजूद हों । ये आदमी 
भी 'सिखानेवाले' बनकर “नियुक्त” नहीं होंगे। वे भी “जीवन 
जीनेवाले हों”, जेसे व्यवहार में आदमी जीवन जीते हें । अन्तर 
इतना है कि इन 'शिक्षक' कहलानेवालों का जीवन विचारमय 
होगा, उसमें के विचार मौके पर बच्चों को समझाकर बताने की 
योग्यता उनमें होगी। ः 


पेशेवर शिक्षक न हों 


पर शिक्षक' नाम के किसी स्वतंत्र धंधे की जरूरत नहीं 
है, न विद्यार्थी नाम के मनुष्य-कोटि से बाहर के किसी 
प्राणी की । और “क्या करते हो” पूछने पर, पढ़ता 
हैं” या “पढ़ाता हूँ, ऐसे जवाब की जरूरत नहीं हे, 
“खेती करता हूँ” अथवा “बुनता हूँ ऐसे शुद्ध पेशेवर कहिये 
या व्यावहारिक कहिये, पर जीवन के भीतर से उत्तर 


आना चाहिए। 


~ 

. आदश गुरु-शिष्य 

इसके लिए राम-लक्ष्मण जैसे विद्यार्थी और विश्वामित्र 
जसे गुरु का उदाहरण लेना चाहिए। विश्वामित्र यज्ञ करते 
थे। उसकी रक्षा के लिए उन्होने दशरथ से लड़कों की याचना 
की। उसी काम के लिए दशरथ ने लड़कों को भेजा। लड़कों में 
भी यह जिम्मेदारी को भावना थी कि हम यज्ञ-रक्षा के लिए 
जाते हें। उसमें उन्हें अपूर्वे शिक्षा मिली पर यह बताना हो कि 
राम-लक्ष्मण ने क्या किया, तो कहना होगा कि 'यज्ञ-रक्षा कीं । 
उन्होंने “शिक्षा प्राप्त की” ऐसा नहीं कहा जायगा। पर शिक्षा 
उन्हें मिली ही, जो मिलनी ही थी। 


आचुषंगिक फल-शिचा 

शिक्षण कतेव्य-कर्म का आनुषंगिक फल हुँ। जो कोई कतव्य 
करता है, उसे जाने-अनजाने वह मिलता हे। लड़कों को भी वह 
उसी तरह मिलना चाहिए। औरों को वह ठोकरें खा-खाकर . 
मिलता है। छोटे लड़कों में आज उतनी शक्ति नहीं आयी हैं, 
इसलिए उनके आसपास ऐसा वातावरण बनाना चाहिए कि वे 
बहुत ठोकरें न खाने पायें और धीरे-धीरे स्वावलंबी बनें, ऐसी 
अपेक्षा और योजना होनी चाहिए। शिक्षण फल है और “मा 
फलेषु कदाचन” यह मर्यादा फल के लिए भी लागू है। 


शिक्षण-मोह से छरे 
खास शिक्षण के लिए कोई कर्म करना, यह भी सकाम हुआ-- 
र उसमें भी “इदमद्य मया लब्धम्‌ "आज मेने यह पाया, 


 CC-0. Mumukshu Bhawan Varanasi Collection. Digitized by eGangotri 


जीवन और शिक्षण ४१ 


“इदं प्राप्स्ये'--कल वह पाऊँगा; आदि वासनाएँ आती ही हैं। 
इसलिए इस शिक्षण-मोह से छूटना चाहिए। इस मोह से जो छूटा,. 
' उसे सर्वोत्तम शिक्षण मिला समझना चाहिए। माँ बीमार हुँ, 
उसकी सेवा करने में मुझे खूब शिक्षण मिलेगा, पर इस शिक्षा के 
लोभ से मुझे माता की सेवा नहीं करनी है। वह तो मेरा पवित्र" 
'कतेव्य है, इस भावना से मुझे माता की सेवा करनी चाहिए। 
अथवा माता बीमार है और उसकी सेवा करने से मेरी 
दसरी चीज, जिसे में “शिक्षण” समझता हूँ, जाती है, तो इस' : 
शिक्षण के नष्ट होने के डर से मुझे माता की सेवा नहीं टालनी 
चाहिए। 
परिश्रम का स्थान 


प्राथमिक महत्त्व के जीवनोपयोगी परिश्रम को शिक्षण म 
स्थान मिलना चाहिए, ऐसा माननेवाले कुछ शिक्षाशास्त्रियों का. 
इस पर यह कहना है कि ये परिश्रम शिक्षण की दृष्टि से ही दाखिल 
किये जायें, पेट भरने' की दृष्टि से नहीं। आज पेट भरने' का जो 
विक्त अर्थ प्रचलित है, उससे घबराकर यह कहा जाता हें और 
उस हद तक वह ठीक है। पर मनुष्य को पेट' देने में ईरवर का 
कुछ उद्देश्य हूँ। इमानदारी से “पेट भरता” अगर मनुष्य 
. साध ले, तो समाज के बहुतेरे दुःख और पातक नष्ट ही हो जायें। 
इसीसे मनु ने “योऽर्थे शुचिः स हि शुचिः'--जो आथिक दृष्टि सेः 
पवित्र है, वही पवित्र हूँ, ऐसे यथार्थं उद्गार प्रकट किये हें। 
“सर्वेषामविरोधेन” कंसे जियें, इस शिक्षण में सारा शिक्षण समाः 
जाता हे। अविरोधवृत्ति से शरीर-यात्रा करना मनुष्य का प्रथमः 

-कतेव्य हैं। यह कतव्य करने से ही उसकी आध्यात्मिक उन्नति 
'होगी। इसीसे शरीर-यात्रा के लिए उपयोगी परिश्रम करने को 
ही झास्त्रकारों ने यज्ञ! नाम दिया हूँ । “उदर-भरण नोहे, जाणिजे 
यज्ञ-कर्म यह्‌ 'उदरभरण नहीं है, इसे यज्ञ-कमे जानो वामन 
पंडित का यह वचन प्रसिद्ध हे। अतः में शरीर-यात्रा के लिए 
परिश्रम करता हूँ, यह भावना उचित है । शरीर-यात्रा' से मतलब 
अपने साढ़े तीन हाथ के शरीर की यात्रा न समझकर समाज-शरीर 
'की यात्रा, यह उदार अर्थ मन में बेठाना चाहिए। मेरी शरीर- 
यात्रा यानी समाज की सेवा और इसीलिए इंरवर की पूजा, 
“इतना समीकरण दृढ़ होना चाहिए। और इस इंशवर-सेवा में 
देह खपाना मेरा कतव्य हें और वह मुझे करना चाहिए, यह 
"भावना हरएक में होनी चाहिए । 

इसलिए यह भावना छोटे बच्चों में भी होनी चाहिए। 
इसके लिए उनको शक्तिभर जीवन में भाग लेने का मौका 
देना चाहिए और जीवन को मुख्य केद्र बनाकर उसके आसपास 
आवश्यकतानुसार सारे शिक्षण की रचना करनी चाहिए । 


इससे जीवन के दो खंड न होंगे। जीवन की जिम्मेदारी 


अचानक आ पड़ने से उत्पन्न होनेवाली अड्चन उत्पन्न न होगी । 


अनजाने शिक्षा मिलती रहेगी, पर शिक्षण का मोह नहीं चिपकेगा 
आर निष्काम कर्म की ओर प्रवृत्ति होगी। 


--मधुकर' से 

पूर्णात्‌ पूर्णम्‌ वर 

“पूंणात्‌ पणम्‌? १५; 
पूण में से ही पूर्ण 

श्रुति का वचन है--“पूर्णात्‌ पूर्णमुदच्यते! पूर्णं से पूर्ण, 

यह प्राकृतिक विकास का नियम है। प्रश्‍न होगा कि इसका अर्थ 

क्या? अगर पहले भी पूर्ण और पीछे भी पूर्ण, तो विकास किसका! 


अपूणं से पूर्णं कहा जाय, तो 'विकास' समझ में भी आता ह। 
पर पूर्णात्‌ पूर्ण', यह भाषा ही अर्थशून्य प्रतीत होती हें । 
छोटे पूर्ण से बड़ा पूण 

अवश्य ही यह भाषा अर्थशून्य प्रतीत होती है, पर इसमें 
गंभीर अर्थ निहित है। पूर्ण से पूर्ण यानी छोटे .पूर्ण से बड़ा पूर्ण । 
नवजात शिशु भी पूर्ण हे और बीस वर्ष का युवक भी पूर्ण है। 
पहला छोटे पूर्ण का उदाहरण है और दूसरा बड़े पूर्ण का। बालक 
को एक आँख थी या आधा नाक था और युवक को दो आँखें या 
पूरा नाक हो गया, ऐसी बात नहीं। दोनों को ही दो आँखें और 
उन दोनों के बीच एक नाक होता है। दोनों ही पूर्ण हें। अन्तर 
यही है कि एक छोटा पूर्ण हैं और दूसरा बड़ा पूर्ण । 

दो इंच की सुरेखा भी पूर्ण हैं और चार इंच की सुरेखा भी 
पूर्ण सुरेखा होती है। पहली छोटी है, तो दूसरी बड़ी। दो इंच 
व्यास का वर्तुळ भी पूणे वर्तुल है और चार इंच व्यास का वर्तुल 
भी पूणं बर्तुल है । पहला छोटा है, तो दुसरा बड़ा । श्याम-पट् 
पर अंकित आँवले के बरावर जो शून्य था, वह खुदेबीन से कोहड़े 
के बराबर दिखाई देने लगा । यानी खुर्दबीन ते वया किया! 

कंसा विकास' किया ? क्या उसने अपूणं शून्य को पूर्ण शून्य बना 

दिया ? या छोटे पूर्ण शून्य को बड़ा पूर्ण शून्य बना दिया ? खुदेबीन 
ने क्या ऐसा कुछ किया कि जो शून्य आँवले के बराबर पुज्य था, 
उसे कोहड़े के बराबर पूज्य वना दिया? 


छोटे शून्य से बड़ा शून्य 

और, सचमुच सिक्षाशास्त्र इससे अधिक कुछ भी नहीं 
कर्‌ सकता । शिक्षाशास्त्र की व्याख्या ही करनी हो, तो “आँवले 
बराबर शून्य से कोहड़ा वराबर शून्य”, यह आप खुशी से करें। 
शिक्षा द्वारा आँवले से कोहड़ा बन जायगा, या समर्थ रामदास 
स्वामी की भाषा में मूर्ख से 'पठित मू्ख' अथवा अधिक-से-अधिक, 
अधकचरे सयाने से 'दीड शाहणा' (डेवढ़ा सयाना या मूर्ख) 
बनेगा । पर यह विनोद छोड़कर उसका भाव ग्रहण किया जाय, 
तो यह ध्यान में आ जायगा कि किस तरह “पूर्ण से पूर्ण" नैसगिक 
विकास का नया सूत्र हे। र 


अस्पष्ट से स्पष्ट 

सुबह पाँच बजे. सामने का पेड़ मुझे धुंधला दीख रहा है। 
दीखता तो हे पुरा, पर है अस्पष्ट । साढ़े पाँच बजे थोड़ा स्पष्ट दीखने 
लगता है। उस समय भी पहले जैसा ही वह पुरा दीखता हें, पर 
थोड़ा स्पष्ट है । सूर्योदय के वाद भी पूरा पेड़ दीखता है, पर 
अत्यन्त स्पष्ट । यह नहीं होता कि पाँच बजे चौथाई पेड़ दिखाई 
पड़े, साढ़े पाँच बजे आधा और सूर्योदय के बाद पूरा। तीनों दफा 
वह दीखा तो पुरा ही, पर पहली दफा में अस्पष्ट सम्पूर्ण, दूसरी 
दफा में स्पष्ट सम्पूर्ण और तीसरी दफा में अतिस्पष्टः सम्पूर्ण | 

अस्पष्ट, स्पष्ट और अतिस्पष्ट, यह विकास सूर्यप्रकाश ने किया । 
पर तीनों ही दफा वह विकास सम्पूर्ण का ही किया। इस तरह 
` स्पष्ट हैँ कि छोटे पूर्ण से बड़ा पूर्ण, अस्पष्ट पूर्ण से स्पष्ट पुणं, 
यह प्राकृतिक विकास हं । 


अपूण से पूर्ण और पूर्ण से पूर्ण का अन्तर 


अपणं से पूर्ण’ का अर्थ क्या हैँ और पूण् से पूर्ण का अथं 
क्या है, यह समझने के लिए एक दृष्टान्त पर ध्यान दें। मान 
लीजिये, हम लोग समुद्र के किनारे खड़े हें। हमें इस समय समुद्र 
में जहाज वगैरह कुछ भी दिखाई नहीं देता। थोड़ी देर में एक 
जहाज दीखने लगता है। यानी जहाज का सिर्फ ऊपरी सिरा 
दीखने लगता है। थोड़ी देर बाद बिचला भाग दीखने लगता ह 
और फिर पूरा जहाज ही दीखने लगता हैँ। अब वह सम्पूर्ण 
तो दीखता है पर दूर होने के कारण अस्पष्ट हे। इसके बाद जेसे- 
जैसे वह पास आने लगा, वैसे-ही-वेसे अधिक स्पष्ट दीखने लगता 
है । पहल क्षण में जहाज का जो दर्शन हुआ, तब से लेकर सम्पूर्ण 
जहाज दीखने तक के दर्शन को हम 'अपूर्ण से पूर्ण कहेंगे और 
बाद के दान को पूर्ण से पूर्ण । 


'भूगोल-शिक्षा का दष्टांत 


एक शिक्षक छात्रों को हिन्दुस्तान का भूगोल पढ़ा रहा है। 
उसने पहले बच्चों को पुरे हिन्दुस्तान का नकशा दिखलाया। फिर 
“उन्हें विभिन्न भ्रान्त बताये, फिर सभी प्रान्तों की नदियाँ दिखलायीं । 
इसके बाद उसमें सभी प्रान्तों के ऐतिहासिक, धामिक, :व्याव- 

सायिक महत्त्व के स्थान दिखलाये और इसी तरह सूक्ष्म-सूकम 
जानकारी कराता गया । यह शिक्षक छात्रों के ज्ञान को 'पूर्ण 
से पूर्ण की ओर ले जा रहा हूं। 


दूसरा प्रयोग 


दूसरा एक शिक्षक इसी तरह छात्रों को हिन्दुस्तान का भूगोल 
पढ़ा रहां हैं। पर पहले उसने छात्रों को एक जिले की सूक्ष्म-से- 
सूकम जानकारी करा दी, फिर दूसरे जिले को। इसी तरह 
करते-करते उन्हें एक प्रान्त की जानकारी करा दी। अब इन 
छात्रों को एक प्रान्त की सूक्ष्मतम जानकारी हासिल हो गयी। 
किन्तु अन्य प्रान्तों के वारे में वे शून्य रहे। आगे चलकर शिक्षक 
ने इसी क्रम से अन्य प्रान्तों की भी सूक्ष्म-से-सूकष्म जानकारी 
करायी । अन्ततः छात्रों को पूरे हिन्दुस्तान की जानकारी हो 
गयी । हिन्दुस्तान का भूगोल पढ़ाने के बारे में ही कहें, तो कहा 
जा सकता हुँ कि यह शिक्षक विद्यार्थियों के ज्ञान को 'अपुर्ण से 
पूर्ण की ओर ले जा रहा है। ; 

पुणं से पूर्णं की ओर, आत्मविकास ` का सनतान सूत्र है । 
किसी भी आत्मवान्‌ वस्तु के विकास में यही सूत्र लागू होता है। 


शिर्प-कला का इष्टांत 


“क्ले मॉडलिंग” (मिट्टी की मूर्तियाँ आदि बनाने की कला) 
संबंधी एक पुस्तक में मूति को अपुण से पूर्ण की ओर ले जाने 
की पद्धति का स्पष्ट निषेध किया गया हैं। उक्त पुस्तक में लेखक 


` ने अपना अनुभव देते हुए लिखा हैँ कि “आरंभ में मिट्टी का चाहे 

आज की अनर्थकरी विद्या ४७: 


जैसा आकार बनायें, पर अन्त में अभीष्ट आकार प्राप्त हो जाय, 
तो ठीक', इस भावना से कभी काम न करें. बल्कि इस ढंग से 
निर्माण-कार्य करें कि आदि से लेकर अंत तक किसी भी समय 
कोई उसे देखे, तो वह समझ जाय कि क्या चल रहा है। ऐसा 
होने पर ही मूर्ति में कला का संचार होता है । नहीं तो बहुत से 
कलाकार यह कहते पाये जाते हें कि अभी क्या देख रहे हें, पूरा 
हो, तब देखना। शुरू में ऊटपटाँग बनाते चलें और बाद में उसे" 
सुधारने बैठे ! इस तरह की धाँधली से कला सध नहीं सकती । 
कला है, आत्मा का अमर अंश। इसीलिए आत्मविकास के सूत्रः 
“पर्णं से पूर्ण” को लेकर ही कला का जन्म संभव हूत 

राष्ट्र-निर्माण बहुत ही बड़ी कला हें। “पूर्णात्‌ पूर्णम्‌ यहः 
सूत्र पकड़कर ही अगर उसकी रचना की जाय, तभी वह सध 
सकगा। 

--मथुक्र' सेः 


आज की अनर्थकरी विद्या a 


कॉलेज-शिक्षा पर आचाय राय के विचार 


बंगाल के कॉलेजों और विश्वविद्यालय के प्रघानाध्यापकों 
की एक परिषद्‌ हुई थी। आचाय प्रफुल्लचन्द्र राय उसके अध्यक्ष 
थे । श्री राय ने अपने भाषण में यह बात स्पष्ट कर दी कि आज 
“उच्च' शिक्षा के लिए राष्ट्रीय संपत्ति का कंसा अपव्यय हो रहा ` 
है । आपने बताया कि बंगाल के नौ सौ स्कूलों से करीब पन्द्रह 

-४८ शिक्षण-विचार 


हजार छात्र मैट्रिक पास करते हैं, जिनमें से नौ हजार उच्च शिक्षा 
के लिए कॉलेजों में जाते हैं। उनमें पाँच सौ एम० ए० पास करतं 
हैं और इन पाँच सौ में से भी केवळ पचास ही अध्यापक वनत 
हें । शेष चार सौ पचास कहीं क्लर्की आदि करके औसतन पचास 
रुपया मासिक कमाते हैं। इनके सिवा नौ हजार में से कुछ वकील 
डॉक्टर, इंजीनियर आदि बनते हें। किन्तु इन सभी व्यवसायों 
“में आज भारी भीड़ हो गयी है और इससे लोगों को ठिकाने 
का काम नहीं मिल पाता। इसलिए आचार्य राय का मत हे कि 
नौ हजार की जगह केवल नौ सौ छात्र ही कॉलेज में भरती 
हों, यानी उतने ही लोगों से उच्च अध्यापन और उच्च व्यवसाय 
का काम पूरा हो जायगा। रेष आठ हजार एक सौ छात्र प्रति- 
वर्षं कॉलेज में जाकर करीव तीस लाख रुपयों का अपव्यय ही 
करते हैं। श्री राय ने इस हिसाब में साधारणतः यह औसत 
-रखा है कि हर छात्र के पीछे दैनिक व्यय एक रुपया पड़ता है। 
“इस तरह आचाय राय इस निष्कर्ष पर पहुँचे हें कि हर साल तीन 
सौ साठ रुपये की पूंजी पर मेट्रिक तक सिक्षाप्राप्त छात्र अगर 
चाहें, तो कोई भी किफायत का उद्योग-घंघा कर सकते हूँ, वरतं 
जे श्रम की प्रतिष्ठा के कायल हों। 





चाल शिचा से हानि 


परन्तु यह बड़ी ही विकट समस्या बन बेठी ह। आज की 

इस उदार शिक्षा की यह महिमा हें कि जिस छात्र को मंद्रिक तक 
'पढ़ने को मिल जाता हं, वह श्रम ही क्या, अपनी आत्मा को भी 
प्रतिष्ठा खो बेठता हें। फिर भी एसे लोग हें ही, जो कहते हें कि 

नये राज्य में शिक्षा भी नयी हो ४९ 


इस शिक्षा. से जितना संभव हो, उतना लाभ अवइय उठाया 
जाय। जहाँ गृरु-शिष्यभाव नहीं हैँ, त्याग या सेवावृत्ति का 
नामोनिशान नहीं है, नेतिक वातावरण नहीं ह, स्वधमे का अभ्यास 
नहीं हें, मातृभाषा क प्रति सम्मान नहीं है, श्रम की कोई कीमत 
नहीं हें और स्वतंत्र विचारों का कोई मूल्य नहीं हे, वहाँ जाकर 
“लाभ” किस वात का उठाया जाय? और वहाँ के अर्थनाश का 
रुपया-आना-पाईं का हिसाव भी क्या बैठाया जाय? कह-सुनकर 
जो आत्मनाश क यंत्र खड़े किये गये हें, वहाँ अर्थनाश का हिसाव 
ही क्या? फिर भी चूंकि पेसा गुलामों का इंशवर हें, इसलिए 
अर्थनाश का हिसाब उनकी समझ में आ सकता हैँ। ऐसा सोचकर 
आचार्ये राय ने ये आँकड़े पेश किये हें। कम-से-कम उन्हें भी 
देखकर आँखें खुले, यही मुझे कहना हैं। 


नये राज्य में शिक्षा भी नयो हो ` $७१. 
वल्लभभाई का मत 


'नासिक-कांग्रेस' के वाद इधर सरदार वल्लभभाई पटेल 
के जितने भी भाषण हुए, सबमें उन्होंने प्रचलित शिक्षा-पद्धति 
के बारे में तीब्र असन्तोष प्रकट किया। किताबी शिक्षा, जो इन 
दिनों हाईस्कूलों और कॉलेजों में प्राप्त होती है, बिलकुल निकम्मी 
हं। इतना ही नहीं, बल्कि हानिकारक है, यह बात उन्होंने जोर 
देकर कही। | 

५० . शिक्षण-विचार 


सरकार जाल में फंसी 

कोई साधारण या असाधारण विचारक इस तरह बोलता, 
तो निराली वात होती । पर जिसके हाथों में राष्ट्र और राष्ट्रीय 
सरकार का सूत्र हो, वही नेता जव ऐसा बोलता है, तो सहज ही 
कोई पूछ वैठेगा कि “अगर आपके मत से प्रचलित शिक्षा-पद्धति 
इतनी रही हैं, तो आप उसे बदल क्यों नहीं देते?” इसका उत्तर 
भी सरदार ने अपने अहमदाबाद के भाषण में दे दिया। उन्होंने 
कहा कि “हम सब लोग ऐसे जाल में फंसे हें कि अब उसमें से 
निकलना मुरिकिल हो रहा हैं।” 


योजना बनाने तक छुट्टी दें 

कितनी ही मुश्किल क्‍यों न हो, यह जाल शीक्ष-से-शीक्ष 
तोड़ फेंका जाय, यही उनके भाषण का स्पष्ट स्वर हैं। में तो 
कई बार अपना स्पष्ट अभिप्राय प्रकट कर चुका हूँ कि बापू ने 
हम लोगों के सामने “नयी तालीम' की जो पद्धति रखी है, वह 
हमें सन्तोषजनक प्रतीत न होती हो और उससे अन्य दूसरी 
पद्धति को खोजने में कुछ समय लगे, तो सभी शिक्षा-विशेषज्ञ एक 
जगह बैठकर विचार करें और उनके निर्णय में जितना समय लगे, 
उतने समय तक देश के सभी स्कूल-कॉलेजों को छुट्टी दे दी जाय | 
उस छुट्टी से देश की उतनी हानि न होगी, जितनी कि सदोष 
शिक्षा-पद्धति के जारी रखने से होगी । 


पुराना झडा नहीं | 
एक दिन चर्चा के प्रसंग में मेंने एक व्यक्ति से पूछा : जब 
राज्यक्रान्ति होकर पुरानी सरकार की जगह नयी सरकार 

Pd 


सच्ची शिक्षा पाठशाला के वाहर ५१ 


आती हू, तो उस नयें राज्य में बया पुराने राज्य का झंडा चळ 
सकता हूँ ?” उत्तर स्पष्ट था : “नहीं चल सकता ।” मैने कहा : 
: शिक्षा के वारे में भी ठीक यही बात लागू होती है। जैसे, नये 
राज्य तो नया झंडा, ठीक वैसे ही नये राज्य में नयी शिक्षा ।” नया 
राज्य आ गया और शिक्षा पुरानी ही चळ रही हो, तो यही 
समझना चाहिए कि उस' राज्य का नयापन ऊपरी है, भीतर से 
तो पुराने को ही दृहराया जा रहा है। 

--- सेवक, जनवरी १९५१ 


सच्ची शिक्षा पाठशाला के बाहर ८} 


 चांडिल-सम्मेलन में जयप्रकाशजी ने विद्यार्थियों को सलाह 
दी कि एकाध साळ के लिए कॉलेज वगैरह छोड़कर भू-दान- 
यज्ञ के काम में लग जाओ।' इस पर विद्यार्थियों ने मेरा मत पुछा। 
मेंने उनसे कहा : “भू-दान-यज्ञ के आंदोलन में काम न करना हो, 
तो भी विद्यार्थी कॉलेज छोड़ सकते हैं।” यह सुनकर विद्यार्थियों 
को मजा आया। 


कॉलेज के बाहर ज्ञान-भंडार 


संतीस साल पहले की बात है। कॉलेज छोड़कर ज्ञान की 
खोज में में बाहर निकला। कॉलेज में और बहुत-सी बातें 
दिखाई दीं, लेकिन ज्ञान नहीं दिखाई दिया। पर काँछेज छोड़ने 
के बाद ज्ञान के अनंत द्वार खुल गये। 


. मेरी ज्ञान की'उपासना आज तेके चुरी कसम 
` ` कक) बु भनन चेद बेदाह पसि & ' 

५२ : शिक्षण-विचार ` 


पवित्र और कुछ नही है, ऐसा ही में मानता आया हूँ। इसलिए 
कॉलेज में जो कालक्षेप होता था, उसे में सह नहीं सका । विद्या- 
[यों से मेरा हमेशा ही परिचय रहा है और पाठ्शालाओं म 
क्या-क्या सिखाया जाता हैँ, इसकी में हमेशा जाँच-पड़ताल 
किया करता हूँ। सेंतीस साल पहले शिक्षा के नाम पर जो 
खाद्य हमें दिया जाता था, लगभग उसी नमूने का खाद्य आज 
भी दिया जाता है। उस वक्‍त हमारा देश पराधीन था, आज 
स्वाधीन हो गया हे। ड 
देश में एक तरफ करोड़ों लोग जड़-कर्म कर रहं ह, दूसरी ः 
तरफ लाखों विद्यार्थियों को कर्मशून्य मूढ़ शिक्षा दी जा रही है। 
हुक्काम और हुक्मी--सिर्फ हुक्म करनेवाले और सिर्फ हुक्म 
माननेवारे--इस तरह के दो वग बन गये हें। देन्य, दारिद्रथ और 
दुःख का सुकाल हो रहा है। चालू शिक्षण-पद्धति जब तक नहीं 
बदलती, तब तक इस स्थिति में सुधार होनेवाला नहीं है। 
--सेवक , जून १९५३ 


विद्या का विनोद 3९ 


कई बार हम लोगों का पड़ाव पाठशालाओं में हुआ करता 
-  है। छोटेसे गाँव में पाठशाला ही एक अच्छी इमारत होती 
है। वहाँ हम लोगों को ठहरने की सुविधा हो जाती है 





और बच्चों को भी आनंद आता है। उन्हें एक छुट्टी मिल 
हि जातीह। ... ॒ 


i or 


ee. 

विद्या का विनोद ५३ 


छुट्टियों की खेरात 


आज जिस कक्षा में हमारा पड़ाव था, वहाँ पाठशाला की 
इस वर्ष को छुट्टियों को तालिका टेगी थी। छोटे-बड़े कुल चालीस 
त्योहारों की ५५ छुट्टियों का हिसाब लगाया गया था। हमारे 
आने की छुट्टी ५६वीं रही। हमारे देश में अनेक धर्म हें। उन- 
उन धर्मो के अनेक सत्पुरुष हुए हें और उन-उन सत्पुरुषों के अनेक 
अभिमानी व्यक्ति हूँ। इन सबको मिलाकर छुट्टियों की खेरात 
बंटती हूँ । फलस्वरूप बच्चों के पलले सहज ही सर्व-धर्म-समभाव 
पड़ जाता हैं। 

जन्म-सुत्यु 

और जन्म-मृत्यु भी समान हो जाते हें। मुझे याद आता 
है कि हम लोगों के बचपन में बादशाह के मरने पर एक दिन की 
छुट्टी होती थी और उसके जन्म-दिन पर छुट्टी तो थी ही। जैसे 


हिन्दूधमं में बरही को मीठा खाना और तेरही को भी मीठा 
खाना। कोई जिये या मरे, मुँह सदैव मीठा हुआ करेगा। 


जयन्तियाँ 


ये छुट्टियाँ उत्तर प्रदेश के शिक्षा-विभाग ने दी हें। मजे 
की बात यह हुँ कि उत्तर प्रदेश के सर्वजनप्रिय सन्त तुलसीदास, 
सूरदास और कबीरदास के नाम पर छुट्टियाँ नहीं दी गयीं। 
नहीं तो विद्यालय में यानी विद्या के लय में' और भी वद्धि 
हो जाती। हाँ, नानक और गुरु गोविन्दसिह के नाम पर छट्ठियाँ 
अवश्य हं। वुद्ध, महावीर, मुहम्मद आदि के नाम पर तो छुट्टियाँ 

होंगी ही। जिनके नाम पर झगड़े खड़े हो सकते हें अथवा जिनके 
अपने मतवालों के संघ हें या जो सौतियाडाह पर उतारू हैं 
उनके नाम पर छुट्टियाँ द दीं, बस; झगड़ा समाप्त ! 


ग्रहण पर भी छुट्टी 

इस साल चन्द्रूर्थग्रहणों की ३ छुट्टियाँ हें। ग्रहण हो या 
न हो, चन्द्र-सूर्यं की गति में रुकावट नहीं पड़ती। पर श्रद्धाळू 
लोगों ने खोज की हैँ कि ग्रहण से उनकी गति थोड़ी देर के लिए 
कुण्ठित हो जाती हेँ। उसका फायदा छात्रों तथा शिक्षकों 
को मिल जाता हे। भोजन के बाद दोपहर को थोड़ी देर 
अवश्य सोना चाहिए' यह बतलाते हुए एक सज्जन मुझसे कह 
रहे थे किं सूर्य भी दोपहर को थोड़ी देर विश्राम करता है । 


रविवार की छुट्टी 


इंदवर ने छह दिनों में सृष्टि की और थककर सातवें दिन 
उसने आराम किया। तभी से किसी सम्प्रदाय में शुक्रवार को, 
किसीमें शनिवार को और अब तो सर्वत्र रविवार को हक की 
छुट्टी करार दी गयी हें। पर भोजन की छुट्टी कभी नहीं हुआ 
करती, कारण उससे थकान जो नहीं आती। कुछ लोग कहते 
हें कि में रविवार को भरपेट भोजन करता हूँ, क्योंकि उस 
दिन खाने के बाद सोने की भरपुर सुविधा मिलती हूँ। अन्य 
दिनों कचहरी जाना पड़ता हे। इसलिए पेट में डाल लिया 
तो डाल लिया, नहीं तो नहीं ही डाला। रविवार को खाने 
के लिए इंरवर की नजीर नहीं, कारण उसे केवल विश्राम की 

ही गरज थी, खाने की नहीं। हमें दोनों की गरज है, इसलिए 
हम लोग इंइवर से एक कदम आगे हें ! 

इसमें शक नहीं कि छुट्टी भी आनन्दवद्धंक वस्तु हैं और 
भोजन करना भी। इसका कारण बतलाने की जरूरत नहीं। 
पर छुट्टी लेने पर खाना कसे मिले ? इसा एक भारी समस्या 
पर आज हमें विचार करना हैँ जब काम करने पर भी भरपेट 
खाना नहीं मिलता, तो काम छोड़ने पर वह कंसे मिल सकेगा ? 

गर्मी के दिनों में 

त्योहारों और रविवार की छुट्टियों के सिवा गर्मी की 
रूम्बी छुट्टियाँ इस देश के लिए अंग्रेजों की देन ह। विद्या और 
अविद्या, दोनों. मिलकर पूर्ण साधना बनती ह--उपनिषद्‌ की 
इस शिक्षा से गर्मी की छुट्टी का अच्छा मेल बैठता है। अविद्या 
को एक साथ तीन माह का मौका मिलता है। बच्चों को 
नाहक सिर पर लादी गयी विद्या को उठाकर पटक देने का 
अवसर मिलता हें। विद्या देवी शत-प्रतिशत अंक मिळे बगेर 
किसीको पास नहीं कर सकती, पर विद्या और अविद्या, 
दोनों के मिल जाने से ३३ प्रतिशत से ही काम चल 
जाता हैं। 

शिक्षकों के काम के घंट 


नागपुर विश्वविद्यालय के प्राध्यापक कहते हें : “सप्ताह 
में २० घण्ठों से अधिक पढ़ाना हम लोगों के लिए संभव नहीं ।' 
प्रान्त की सरकार उनसे कहती हें: आज देश को अधिक श्रम 
की जरूरत हे, आप लोग सप्ताह में २४ घंटे देते चलिए ।” इस 

विवाद का कंसा अन्त हुआ, पता नहीं। पर दोनों पक्ष १८ घटे 
कबूल कर लें, तो विवाद मिट सकता है। सप्ताह के दिन छह 
और रोज के घण्टे तीन--छहतियाँ अठारह--इस तरह हिसाव 
ठीक बैठ सकता हें। १८ का अंक इतना शुभ हें कि उसे व्यासजी 
की भी सम्मति मिल जायगी । हाँ आज के घण्टे की तरह शिक्षकों 
का घण्टा भी पूरे साठ मिनटों का हो, यह आग्रहमात्र कोई न 
करे। कारण किसी एक विषय पर बच्चों के मन की एकाग्रता 
टिकने के बारे में अभी तक का अनुभव साठ मिनट के घण्टे के 
अनुकूल नहीं है। घाःमकों ने यह निर्णय दिया हैं कि नवीन विषय 
नये मुहुते पर शुरू करना चाहिए । मुहुर्ते यानी दो घड़ी या 
अड़तालीस मिनट। इस निर्णय के अनुसार चालीस से पचास 
मिनट के दरमियान कहों भी घण्टा हुआ करता हैं! 


शिक्षक ओर शरीर-श्रम 


सप्ताह में २० घण्टे से ज्यादा पढ़ाना संभव नहीं, यह बात 
में भी सहज ही मान सकता हूँ। कारण पढ़ाने में मस्तिष्क, 
फुफ्फुस और गले को कितनी मेहनत॑ करनी पड़ती है, इसका मुझे 
अनुभव है। इन दिनों में एक घण्टे से अधिक पढ़ाने की मजदूरी 


` नहीं कर सकता। अगर इंमानदारी से और विश्वासपूर्वंक पढ़ाया 


जाय, तो ऐसा ही अनुभव आयगा। फिरे भी यह सुझाव मानने 
में तो कोई अड़चन न होनी चाहिए कि प्रतिदिन तीन घण्टे 
पढ़ाया जाय और तीन घण्टे कोई भी उत्पादक-श्रम किया जाय । 
पर चूंकि शरीर-श्रम शिक्षक का धर्म नहीं माना गया, इसलिए 


 स्वधर्मनिष्ठ शिक्षक इस बात के लिए सहसा तैयार न होंगे । 

संस्कृत शिक्षा भी अंग्रेजी में ५७- 


मेने यह लेख विनोद में लिखा हे, पर में इसमें मजदूर की 
वेदना छिपा नहीं सका। इसके लिए में विवश हूँ। 
“-सेवक', जुलाई १९५२ 


संस्कत शिक्षा भी अंग्रेजी में ११०१ 
घानी के बेल 


परसों वत्सला मिलने के लिए आयी थी। आजकल वह 
कॉलेज में पढ़ रही है। कौन-कौन विषय वह सीख रही 
है, इसकी चर्चा निकली, तो मालूम हुआ कि बंबई प्रान्त में 
सब विषय अंग्रेजी द्वारा ही सिखाये जाते हें। वह कहती 
थी कि वही माध्यम शायद दस साल तक जारी रहेगा। में नहीं 
जानता कि उसका यह कहना कहाँ तक ठीक हुँ। किन्तु अभी तक 
अंग्रेजी माध्यम चल रहा है, यह में जानता तो था, पर संस्कृत 
भी अंग्रेजी म सिखायी जा रही है, यह सुनने के लिए में तैयार 
नहीं था। यानी.अब सिर्फ मातृभाषा भी अंग्रेजी के जरिये नहीं 
'पढ़ायी जाती, यह गनीमत ही हें। अंग्रेजी के जरिये संस्कृत 
सिखाना कितना विचित्र हे, यह सब महसूस कर सकते हें। लेकिन 
बरसों से यह चल रहा हूँ। मुझे इसका पता नहीं था कि आज 
भी वेसे ही चलता हूँ। जो लोग पढ़ाते हं, वे क्या यह नहीं सोच 
सकते कि संस्कृत का हमारी मातभाषा से कितना निकट का 
संबंध है। उसके जरिये संस्कृत पढ़ाने सें यह काम कितना 
आसान और रसमय हो सकता हे। उसे ओर भी रसमय 

बनाना चाहें, तो संस्कृत के जरिये भी संस्कृत सिखायी जा सकती 
हें। लेकिन अंग्रेजी के जरिये पढ़ाना तो समझ में ही नहीं आ 
सकता। इसका अर्थ यही हैँ कि परंपरा छोड़ने के लिए लोग 
तेयार नहीं हेँ। उपमा अच्छी नहीं हें, पर साफ है।कि घानी के 
चेल की तरह परंपरा में हम लोग फंसे हें। 
संस्कृत किंसलिए सीखते हैं ९ 
वत्सला से यह भी मालूम हुआ कि पाठयक्रम में संस्कृत का 

जो साहित्य रखा गया हे, वह इतना श्पुंगारपूणं हे कि कक्षा में 
उसकी चर्चा असंभव-सी हे। छत्तीस साल पहले में बड़ोदा कॉलज 
सें था। तब वहाँ संस्कृत के विद्यार्थियों को ऋतुसंहार, मेघदूत 
आदि पढ़ाया जाता था । भगवान्‌ की कृपा से मेने कॉलेज में संस्कृत 
के स्थानं पर फ्रेंच ली थी। इसलिए उन सारी वेदनाओं से में 
चच गया। लेकिन यह भी सोचना चाहिए कि हम संस्कृत किस- 

लिए सीखते हें। विवेकानन्द ने कहा था : “अगर वेदान्त का 

अचार करना चाहते हो, तो लोगों को सस्कृत सिखा दो। तुम्हारा 

काम हो जायगा।' अर्थात्‌ विवेकानन्द के खयाल से संस्कृत 

यानी वेदान्त। गीता, उपनिषद्‌, रामायण, महाभारत आदि 

ग्रन्थ सस्कृत का जिन्दा साहित्य हे। लेकिन कॉलेजों की जड़- 
परंपरा को यह जिन्दा साहित्य नहीं भाता। लोकलाज के मारे 

ची० ए० क लिए वे कुछ रख लेते हैं। 


आध्यात्मिक दृष्टि से ही 


आजकल जो साहित्य संस्कृत के नाम से पढ़ाया जाता है। 
उतना ही साहित्य अगर संस्कृत में होता, तो में संस्कत सीखता 

ही नहीं। संस्कृत में नाटक, उपन्यास आदि भी हें। लेकिन वह 
संस्कृत की विशेषता नहीं है । आधुनिक भाषाओं में एसा साहित्य 
विपुल है । उसके लिए खास संस्कृत सीखने की प्रेरणा क्यों होनी 
चाहिए ? आध्यात्मिक दृष्टि से ही संस्कृत सीखने की प्रेरणा 
हो सकती है या तो फिर भाषा-शास्त्री संस्कृत सीखते रहेंगे । 
लेकिन हम आम जनता की दृष्टि से सोचते ही नहीं, इसलिए 
यह हमें सूझता नहीं हें। | = 
--सेवक', दिसम्बर १९४९ 


छुट्टी का समय बदलिये : ११; 


हिंदुस्तान में हजारों वर्षों से अध्ययन-अध्यापन चला आ 
रहा हैं, पर पाठशालाओं को लंबी छुट्टी देने की योजना किसीको 
नहीं सूझी। अंग्रेजी विद्या शुरू होने के साथ ही शिक्षा में छुट्टियों 
का प्रवेश हुआ। पहले साधारणतः सप्ताह में एक दिन अनध्याय 
होता था। इसके सिवा शिष्टों का आगमन और विशेष प्रसंग 
अपवाद माने जाते थे। पर अब तो साल भर में जसे-तेसे ६-७ 
महीने पाठशाला चलती है। चूँकि आज की पाठशालाएँ बन्दी- 
गृह्‌-सी बन गयी हें, इसलिए छुट्टियों की आवश्यकता स्पष्ट 
है। यानी उस बारे में शिकायत करने का कोई कारण 
ही नहीं। 

छुट्टियाँ बरसात में हाँ 

पर लम्बी छुट्टियाँ यदि देनी ही हों, तो कब दी जायं, इस 

सम्बन्ध में पुतविचार होना जरूरी हे ऐसी छुट्टियाँ आजकल 

गर्मी के दिनों में देने की चाल चल पड़ी है। यहाँ की गर्मी साहबों . 
के लिए असह्य थी, इसीलिए उन्होंने गर्मी में यह छुट्टी रखी। 
उन दिनों वे ठंढी जगह में जमकर रहते थे, पर अब तो उसका : 
कोई सवाल ही नहीं । साहब तो अव हिंदुस्तान छोड़कर सदा के 
लिए इंग्लेण्ड की ठंढी हवा में रहने के लिए चले गये हें। इसलिए 
अब से गर्मी की छुट्टी बदलकर बरसात में कर देना ठीक होगा । 
वरसात में किसानों के खेतों में गोड़ाई होती ह, उस समय बच्चे 
खेतों पर काम कर सकेंगे। एक साथ डेढ़-दो माह की छुट्री न 
देकर गोड़ाई का समय देखकर हर वार १५-१५ दिन की छुट्टी 
दी जा सकती हें। गर्मी में दिन वड़ा होता हैं । उस' समय खेतों में 
भी काम नहीं रहता। उस समय छुट्टी देने का मतलब है, वच्चे 
या तो धूप में इधर-उधर भटक या घर पर लम्बी तानें, इसके 
सिवा दूसरी कोई गति नहीं | इसलिए यह परिवर्तन अत्यावश्यक 
है। साहबों का राज्य तो चला गया और अब किसानों का राज्य 
आ गया है। यह वात सबको ध्यान में रखनी चाहिए। 


-- सिंहावलोकन' 


कोटुम्बिक पाठशाला $ १२४६ 


विचारों का प्रत्यक्ष जीवन से नाता टूट जाने से विचार 
निर्जीव हो जाते हैँ और जीवन विचार-शून्य वन जाता है। मनुष्य 


` घर में जीता और मदरसे में विचार सीखता है, इसलिए जीवन 
, और विचार का मेळ नहीं बेठता। इसका उपाय यह है कि एक 

ओर से घर में मदरसे का प्रवेश होना चाहिए और दूसरी ओर से 
मदरसे में घर घसना चाहिए। समाज-शास्त्र को चाहिए कि 
शालीन कुटुम्ब निर्माण करे और शिक्षण-शास्त्र को चाहिए कि 
कौटुम्बिक पाठशाला स्थापित करे। इस छख में शालीन कुटुम्ब 
के सम्बन्ध में विचार नहीं करना है, कौटुम्बिक शाला क सम्बन्ध 
` में थोड़ा दिग्दर्शन कराना है । 

छात्रालय अथवा शिक्षकों के घर को शिक्षा की बुनियाद 
मानकर उस पर शिक्षण की इमारत रचनेवाली शाला ही 
कौटम्बिक शाला है। ऐसी कौटुम्बिक शाला के जीवनक्रम क 
सम्बन्ध में-_पाठयक्रम को अलग रखकर---क्रुछ सूचनाएं इस 
लेख में करनी हँ। वं इस प्रकार हूँ :- 

(१) ईंइवर-निष्ठा संसार में सारवस्तु हे। इसलिए 
नित्य के कार्यक्रम में दोनों समय सामुदायिक उपासना या प्रार्थना 
होनी चाहिए। प्रार्थना का स्वरूप संत-वचनों की सहायता सं 
ईंक्वर-स्मरण होना चाहिए। उपासना में एक भाग नित्य के 
किसी निर्चित पाठ को देना चाहिए। “सवषामविरोधेन यह 
नीति हो। एक प्रार्थना रात को सोने के पहले होनी चाहिए 
और दूसरी सुबह सोकर उठ्न पर। 

(२) आह्वारशुद्धि का चित्तशुद्धि सं निकट संबंध हं, 
इसलिए आहार सात्तविक होना चाहिए। गरममसाला, मिच, 
तले पदार्थ, चीनी और दूसरे निषिद्ध पदार्थो का त्याग करना 
चाहिए। दूध और दूध सें बने पदार्थों का: मर्यादित उपयोग 
करना चाहिए । 

(३) ब्राह्मण से या दूसरे किसी रसोइये से रसोई नहीं 

वनवानी चाहिए। रसोई की शिक्षा भी शिक्षा का एक अंग है। 
सार्वजनिक काम करनेवालों के लिए रसोई का ज्ञान जरूरी हे। 
सिपाही, प्रवासी, ब्रह्मचारी, सबको वह आनी चाहिए । स्वाव- 
लम्बन का वह एक अंग हूँ। 

(४) कोटुस्बिक पाठशाला को अपने पाखाने का काम भी 
अपने हाथ में लेना चाहिए। अस्पृश्यता-निवारण का अर्थ किसी 
भी मनुष्य से छआछत न मानना ही नहीं हुँ, किसी भी समाजो- 
पयोगी काम से नफरत न करना भी हें। पाखाना साफ करना 
अंत्यज का काम है, यह भावना चली जानी चाहिए। इसके 
अलावा स्वच्छता की सच्ची तालीम भी इसमें है। इसमें सार्व- 
जनिक स्वच्छता रखने के ढंग का अभ्यास हे। 

(५) अस्पृर्यों सहित सबको मदरसे में स्थान मिलना 
चाहिए। यह तो हे ही, पर कौट्ंविक' पाठशाला में भोजन में 
पंक्तिभेद रखना भी संभव नहीं। आहार-शुद्धि का नियम 
रखना काफी ह। 

(६) स्नानादि प्रातःकर्म सबेरे ही कर डालने का नियम 
होना चाहिए। स्वास्थ्य-भेद से अपवाद रखा जा सकता है। 
स्नान ठंढे पानी से करना चाहिए। : ; 

(७) प्रातःकर्मो की तरह सोने से पहले के 'सायंकर्म” भी 
जरूर होना चाहिए। सोने के पहले देह-शुद्धि आवश्यक है। इस 
सायकर्म का गाढ़ निद्रा और ब्रह्मचयं से संबंध है। खुली हवा में 
अलग-अलग सोने का नियम होना चाहिए 
(८) किताबी शिक्षा के बजाय उद्योग पर ज्यादा जोर 
देना चाहिए। कम-से-कम तीन घंटे तो उद्योग में देने ही चाहिए । 


CC-0. Mumukshu Bhawan Varanasi Collection. Digitized by eGangotri 


कौटुम्बिक पाठशाला द्रः | 


इसके बिना अध्ययन तेजस्वी नहीं हो सकता। “कर्मातिशेषेण” 
अथात्‌ काम करक वच हुए समय में वेदाध्ययन करना श्रति 
का विधान हें । 

(९) शरीर के तीन घंटे उद्योग में लगाने और गृहक्त्य 
और स्वक्ृत्य स्वत: करने का नियम रखने के वाद दोनों समय 
व्यायाम करने की जरूरत नहीं हुँ। फिर भी एक समय अपनी- 
अपनी जरूरत क मुताविक खुली हवा में खेलना, घूमना या 
कोई विशेष व्यायाम करना उचित है । 

(१०) कातने को राष्ट्रीय धर्म तथा प्रार्थना की भाँति 
नित्यकम में गिनना चाहिए। उसके लिए उद्योग के समय के 
अलावा कम-सं-कम आधा घंटा समय देना चाहिए। इस आधे 
घंटे में तकली का उपयोग करने से भी काम चल जायगा । कातने 
का नित्यकमे यात्रा में या कहीं भी छोड़ें बिना जारी रखना हो, 
तो तकली ही उपयुक्त साधन हेँ। इसलिए तकली पर कातना 
तो आना ही चाहिए। 

(११) कपड़े में खादी ही बरतनी चाहिए। दूसरी चीजें 
भी जहाँ तक संभव हो, स्वदेशी ही लनी चाहिए । 

(१२) सेवा के सिवा दूसरे किसी भी काम के लिए रातः 
को जागना नहीं चाहिए। बीमार आदमी की सेवा इसमें अपवाद 
हु, पर मोज के लिए या ज्ञानःप्राप्ति के लिए भी रात्रि-जागरणः 
निषिद्ध हे। नींद के लिए ढाई पहर रखने चाहिए । 

(१३) रात को भोजन नहीं करना चाहिए । आरोग्य, 
व्यवस्था और अहिंसा, तीनों दुष्टियों से इस नियम की आव- 
इयकता हू। 

(१४) प्रचलित विषयों में संपूण जाग्रति रखकर वाता- 
वरण को निइचल रखना चाहिए । 

प्रत्यक्ष अनभव के आधार पर कौटुम्विक शाला क जीवन- 
क्रम के सम्बन्ध में ये चौदह सूचनाएँ दी गयी हें। इनमें किताबी 
शिक्षा और औद्योगिक शिक्षा क पाठयक्रम क बार म व्योरा.नहीं 
दिया गया हैं। उस वारे में लिखना होगा, तो स्वतत्र रूप स 


लिखना पडंगा । ट 
---मंधुकर से 


यद्धति-पंचक ¦ १३; 
घडा और मिटटी एक हैँ या दो ? आप अगर दो कहग, तो 
हमारी मिट्टी हमें दे दीजिये और अपना घड़ा छ जाइय। बड़ा 
| और मिटटी 'एक' है, ऐसा अगर आप कहेंगे, तो वह मिट्टी का 
ढेर पड़ा है, भरिये पानी। मिट्टी और घड़े क इस सम्बन्ध को 
| समवाय' कहते हें। वर्धा शिक्षण-पद्धति को मेने 'समवाय- 
3 . थद्धति' नाम दिया है, क्योंकि इस पद्धति में उद्योग और शिक्षण 
का इस तरह का 'समवाय' गृहीत हे। 
बच्चों के सारे शिक्षण की रचना किसी एक मूलू-उद्योग पर 
खड़ी की जाय। उद्योग से दिक्षण को गरमाहट मिले और शिक्षण 
से उद्योग पर प्रकाश डाला जाय। इसका नाम ह, 'समवाय- 
पद्धति । ; 
औद्योगिक शिक्षा एक अलग चीज हें। उसमें सिर्फ उद्योग 
सिखाया जाता हूँ। वह मिट्टी का ढेर हे । किताबी पढ़ाई - 

अरग चीज है, उसमें सिर्फ ज्ञान दिया जाता हैं । वह घड़े का चित्र 
हैं! देख लीजिये, लेकिन पानी भरने के काम का वह्‌ नहीं । 


केवल-पद्धति 

§ प्रचलित शिक्षा-पद्धतियों में मानव के विविध अंगों में से 
केवल एक अंग--बुद्धि की ओर ध्यान दिया गया है । वह भी उसके 
विकास क बदले विलास करनेवाला हुँ । चूँकि इस पद्धति में 
केवल बुद्धिविलांस की ओर या उसके प्रोत्साहकों की भाषा में 
कवल शिक्षा की ओर ध्यान दिया गया, इसलिए में उसे “केवळ- 
पद्धति” कहता हूँ। इस पद्धति के अन्य अनेक दोष छोड़ दिये जायें, 
तो भी शिक्षाशास्त्र की दृष्टि से महत्त्वपूर्ण दोष यह है कि उसमें 
बाह्य आधार के बिना ज्ञान दिया जाता है, जिससे वह ठस-ठंस- 
कर भरना पड़ता है। फलस्वरूप वह ठीक से याद नहीं रहता, 
जीवन के साथ समरस नहीं हो पाता। इसके सिवा ऐसी शिक्षा 
से बंकारी भी बढ़ती है। 


परिशेष-पद्धति 


दूसरी पद्धति है:--परिशेष-पद्धति ।” जिस तरह किसी 
भ्रन्थ का परिशिष्ट होता है, उसी तरह शिक्षा के परिशिष्ट-रूप 
में इसमें उद्योग को स्थान दिया जाता है। इस पद्धति में उद्योग 
के शामिल होने पर भी उसका महत्त्व पूँछ सरीखा ही माना 
जाता है। इसके सिवा उद्योग एक मनोरंजन, खेल या अलंकार 


'क रूप में अपनाया जाता है। शिक्षा का श्रम मिटाने या प्रदर्शन- 


भर ही उसका उपयोग किया जाता है। 
५ 

सप्ुच्चय-पद्धति 
तीसरी पद्धति “समुच्चय-पद्धति” है । इस पद्धति में उद्योग . 
और शिक्षा, दोनों को समान महत्त्व देने का प्रयत्न किया जाता हें। 
यानी ज्ञान के लिए जितना समय दिया जाता हे, उद्योग के लिए 
भी उतना ही। मिट्टी पानी का अर्थ घड़ा नहीं है। दोनों को 
मिलाकर कुम्हार जब उसमें अपनी कला उंड़ेलता है, तब घड़ा 
तैयार होता है। समुच्चय-पद्धति में शिक्षा पानेवाले को सन्तोष 
नहीं होता। उसे ऐसा लगता हे कि मेरा शिक्षा का समय व्यर्थे 
ही उद्योग में बीता जा रहा हैं। वह कभी लाचार होकर उद्योग 
करता है। कभी स्वार्थवशात्‌ और कभी शिक्षा कहकर। चूँकि 
इस पद्धति में उद्योग शिक्षा के अंग के रूप में समाविष्ट नहीं किया 
जाता, इसलिए उसके प्रति उपजीविका के साधनमात्र की दृष्टि 
रहती हैँ। इस दृष्टि से उसकी प्रतिष्ठा शिक्षा की अपेक्षा कम ही 
है। इसलिए उद्योग करते हुए भी उसे उसमें उतनी रुचि नहीं 
मालूम पड़ती। इसके सिवा शिक्षा और उद्योग, इन दोनों का 
` परस्पर मेल नहीं बैठता । शिक्षा में चल रहा होगा 'शाकुंतल या 
अफ्रीका का भूगोल और उद्योग में उसे आवश्यक होगी बढ़ई- 
गिरी की, लकड़ी के भूगोल की जानकारी । इरः कारण दोनों के . 
विषय एक-दूसरे के पूरक नहीं हो पाते। | 
संयोजन-पद्धति 
उपर्युक्त तीनों पद्धतियों से भिन्न संयोजन नाम की एक 
पद्धति शिक्षण-शास्त्री जानते हें। कर्म द्वारा ज्ञान यह समवाय- 
पद्धति का सूत्र इसमें मान लिया हुँ, लेकिन इस पद्धति में कम को 

गोण स्थान दिया है। कुछ ज्ञान देना है, तो उसके अनुकूछ एक 
संयोजन लेकर पढ़ाया जाता है। लेकिन वह कृत्रिम-सा होता हें। 


समवाय-पद्धति 


समवाय-पद्धति में किसी एक जीवनव्यापी और विविध 
अंगयुक्त मूल-उद्योग शिक्षण के माध्यम के तौर पर लिया जाता 
है। यह उद्योग शिक्षण का सिर्फ एक साधन नहीं, बल्कि उसका 
अविभाज्य अंग रहता है। उस उद्योग के द्वारा इन तीनों उद्देश्यों 
की पूति की जाती है : (१) बच्चे की सब तरह की शक्तियों का 
विकास करना, (२) बच्चे को जीवनोपयोगी विविध ज्ञान 
देना और (३) बच्चे को आजीविका का एक समर्थ साधन 
मुहया करना। इस उद्देश्य की पूर्ति का एक छोटा-सा लकिन 
महत्त्व का सबूत यह हैं कि बच्चों के काम में से पाठशाला के 
शिक्षण के खर्च का कुछ अंश निकले, ऐसी अपेक्षा की जाती है। 

इस' तरह समवाय-पद्धति प्रचलित सारी शिक्षण-पद्धतियों 
से भिन्न और अब तक के अनुभवों की निष्कर्षरूप अंतिम परि- - 
णति है। 

इस पद्धति में जो मूलोद्योग चुना जाय, वह व्यापक और 
विविध अंगयुक्त होना चाहिए, यह बात ऊपर कही ही गयी है। 
हिदुस्तान की आज की हालत देखते हुए ८० प्रतिशत पाठशालाओं 
में ऐसा जो मूलोद्योग शुरू किया जा सकता है, वह मेरी राय में 
कातने का ही हो सकता है। ७ साल की उम्र के बच्चों को ध्यान 
में रखकर में यह कह रहा हूं। | 

--मूल उद्योग कातना' में कुछ परिवर्तन करके 

मूलोद्योग के चुनाव में विवेक । १४; 
हमारी संस्कृति की खासियत 


आज यह सवाल पूछा गया हैं कि बुनियादी शालाओं में 
“पोल्ट्री (मुर्गी-पालन) और फिशरी (मप्नत्स्य-उत्पादन) उद्योगों 
को मूल उद्योग के रूप में लिया जा सकता हैँ क्या ! अब 
यह एक ऐसा विषय है कि जो हिंदुस्तान में ही उठता हैं, 
दुनिया के और किसी देश में नहीं उठता। यह हिंदुस्तान की 
बदकिस्मती नहीं, बल्कि इसमें हमारी संस्कृति .का इतिहास 
संचित है । 

अहिंसा का विचार रखनेवाले लोग दो तरह की दुष्टियाँ 
इस विषय में रख सकते हैँ । दोनों अहिसक हो सकते हें और दोनों 
अपने निर्णय अलग-अलग दे सकते हें। एक मिसाल देता हूं। 
काकासाहब की अहिंसा पर उतनी ही श्रद्धा हें, जितनी मेरी; 


` और मांसाहार को में जितना निषिद्ध मानता हूँ, उतना ही वे भी 
* मानते हँ। उन्होंने “फिशरी' के विषय में एक लेख लिखा है। 
` उसमें यह कहा गया है कि “फिशरी एक ऐसा धंधा हे, जिसमें 


शिक्षणविषयक आवइ्यकताएं बहुत-सी हैं और बेसिक क्राफ्ट 
के तौर पर उसे अच्छी तरह चलाया जा सकता हैँ” में मानता हूं 
कि 'बेसिक क्राफ्ट' के लिए जिन कुशलताओं की आवश्यकता है, 
वे सभी उस घंघे में मिलती होंगी और उसके इदं-गिदें कई तरह 
के ज्ञान हम दे सकते हें, जसे दूसरे धंधों में भी दे सकते हें। कुछ 
लोग कहेंगे कि आज यह धंधा क्रूर पद्धति से चलाया जाता है। 
यंदि यह अधिक शास्त्रीय रीति से चलाया जाय, तो प्राणियों को 

कम-से-कम तकलीफ होगी। अगर यह धंधा बच्चों को सिखाया 
जाता हे, तो इसमें क्या दोष हुँ? 


क्या मछली मारना मूलोद्योग है ! 


में जव इस धंधे के वारे में सोचता हूँ, तो इस उद्योग द्वारा 
बच्चों को विद्या देने की तेयारी अपने में नहीं पाता। वयोंकि तब 
मुझे बच्चों को यह सिखाना होगा कि उसके लिए इस तरह से 
एक हुक वनाओ। फिर यह भी बताना होगा कि उसमें किस तरह 
से माँस लगाओ। आमिष इसलिए कि वह मछली उसे खाने के 
लिए आकृष्ट होकर आये अर्थात्‌ यह उसे ठगने की बात है। 
उसे तो यह बताना है कि हम तुम्हें कुछ खिला रहे हें । वह बेचारी 
खाने के लिए हुक पकड़ती है और हम फौरन उसे पकड़कर अपने 
कब्जे में ले लेते हें। इसमें सब तरह से असत्य भी आया और 
हिंसा भी। तब मेरे लिए यह बहुत कठिन काम हो जायगा और 
बच्चों को इस तरह से तालीम देना मुभसे नहीं बनेगा। में बच्चों 


को किस तरह समभाऊँगा कि इस तरह फुसलाना और ठगना भी : 


मानवीय-सत्य में आता है। याने फिर मानवीय-सत्य और अन्य 
सत्य, इस तरह का एक भेद हमें करना पड़ेगा। हिसा को तो 
खेर एक दफा में कबूल भी कर लूँ, पर असत्य कबूल करना मेरे 
मन के लिए असह्य है। अब कोई ऐसी राह बता सकता है कि 
जिससे उन मछलियों को ठगने की भी जरूरत न पड़े और ज्यादा 
तकलीफ भी न हो ऑर वे हमारे हाथ में आ जायेँ। फिर भी 


बच्चों के शिक्षण में ऐसी चीज रखना में उचित नहीं मा्नूँगा । 


इन. प्राणियों में, भावनाओं का स्पष्ट ज्ञान मुझे दिखाई पड़ता है। 

में खाने के लिए कुछ चीज देता हूँ, तो मछली फौरन प्रेम 
से खाने के लिए मेरे पास दौड़ आती है। डराता हूँ, तो भाग 
जाती है । मतलब यह कि वह मेरे प्रेम को समभती हू और क्रोध 


को भी। तो इस तरह की भावना जहाँ में स्पष्ट देखता हूँ, वहाँ 


उनकी हत्या करने की वात में किस तरह बच्चों को समझा _ 


सकूंगा, यह मेरी समक में नहीं: आता । 

यह तो हुईं मछली मारने की बात! मुर्गी पालने के उद्योग 
के बारे में मेरा वैसा विरोध नहीं है । उसमें और भी दूसरी बातें 
हैं । उस वारे में में यहाँ ज्यादा नहीं बताऊंगा। जो चीज मुझे 


'फिञ्ञरी' के लिए लगती है, वह पोल्ट्री' के लिएं नहीं लग रही ` ' 


है। वह उससे भिन्न है। यही मुझे कहना है । 


अहिंसाधिष्टिंत मूलोद्योग 


किसीने मुझे पूछा कि “समवाय क्या चीज हे ? ” मेने कहा : 
“समवाय का अर्थ तो होता हैं, ज्ञान और कमें का सम्मिलन ।” तो 
* उन्होंने कहा कि “यही अगर है, तो हम अणु-बम के कारखाने 
में विद्याथयों को लगा सकते हें। तो कर्म भी हुआ और उसके 
जरिये उन्हें ज्ञान भी दिया जायगा; ज्ञान और कमे का भेद 
मिटा दिया जायगा, तो 'समवाय-पद्धति' होगी। क्या आप इसे 
कबूल करेंगे?” मेंने कहा : “कबूल नहीं करूंगा। समवाय में 
ज्ञान ओर कमं का अभेद आता है, लेकिन वह तो आपका अण- 
बम का कारखाना हुँ, उसमें में लड़के को नहीं लगाऊंगा; क्योंकि 
उसमें हमारा सर्वोदय का सिद्धान्त बाधित होता हैं। एसा उद्योग 
नयी तालीम में नहीं चलेगा ।” तो उन्होंने कहा कि “तो तुम 

समवाय का अर्थ यह करो कि जहाँ ज्ञान और कमे का भेद मिट 
जाता है और जहाँ साध्य और साधन शुद्ध होता है ।” यह सुनकर 
मुझे वहुत खुशी हुई और वह वात मेने स्वीकार कर ली। हमारे 
समवाय में हमारे साधन और साध्य, दोनों की शुद्धि का विवेक 
रहना चाहिए। 

कुछ लोग पूछते हैं कि “तुम जो छोटे-छोटे औजार हाथ में 
लेते हो, वैसे औजारों से पैदावार कया होगी ? ” में उनसे कहता हूँ 
कि “हिंदुस्तान की हालत क्या है, यह तो देखो। हमारे यहाँ 
की गरीबी देखो और फिर सवाल पूछो। हमारा यह सारा 
प्रयास गरीबों के लिए ही हैं। गाँवों में इतनी गरीबी हूँ कि गाँव- 
वाले अपने लड़के हमारे यहाँ पढ़ने के लिए नहीं भेजते। लड़के 
घर पर रहेंगे, तो कुटुम्ब का कुछ भार हका करेंगे, स्कूल में तो 
कुछ कमाई होती नहीं। इस हालत में हमें ऐसी पद्धति काम में 
लानी चाहिए, जिससे वे अपने घर में काम भी कर सके ओर 
स्कूल भी जा सकं।' 

हमारे स्कूल द्वारा गरीबों की सेवा हो, यह दृष्टि हम झपनें 
सामने रखें, तो फिर पाँच घंटे पढ़ायें या छह घंटे, एक दफा पढ़ायें 
या दो दफा, ऐसे सभी प्रश्‍नों का उत्तर अपने आप मिल जायगा । 
जिस पद्धति से गरीवों की सेवा हो सकेगी, वही पद्धति नयी 
तालीम की पाठशाला में चाळू होगी। ऐसी पद्धति की पाठ- 
शालाएँ चाळ की जायेगी, तभी वे व्यापक पेमाने पर खोली जा 
सकेगी । 

शिक्षा का त्रिसूत्री कार्यक्रम ११५; 
| पड़ाव : घमार, २८-९-५५ 
(एक पत्र से) 


` ` "नयी तालीम के कार्यक्रम में कौन-सा ज्ञान आता हूं 
और कौन-सा नहीं आता, इसका कोई वाकायदा विभाग नहीं है। 
वेसे तो सभी ज्ञान उसमें आ सकते हें, लेकिन उसकी एक कसौटी 
है। दस दिन की भूख के लिए जेसे हम आज नहीं खाते, कवल 
आज को भूख के लिए खाते हूँ, वैसे ही वालक के आज के जीवन 
में जिस ज्ञान की आवश्यकता उत्पन्न होती है, वह ज्ञान उसे आज 
दें। यह है, ज्ञानाजन का सूत्र। अन्यथा ज्ञान का परिग्रह होता हे। 
उसका बोझ या तो बच्चा उठाता नहीं, पटक देता है या उससे 
वह उठवाया जाय, तो उसकी वुद्धिशक्ति पर बेजा बोझ पड़ता 
है और जीवन-विकास कुंठित होता है। 
. नयी तालीम की दृष्टि 
 'नयी तालीम हम कहते हें, लेकिन नया उसमें कुछ नहीं 
हें । जिनका उत्तम आत्मविकास हुआ है, उन्होंने ज्ञान और 
अज्ञान, दोनों का उपकार मानकर दोनों काःठीक संग्रह किया, 
तभी उन्हें आत्मदर्शन हुआ। यही है, नयी तालीम की दृष्टि | 
[ शतअतिशत ज्ञान 


आज की शाला में तेतीस प्रतिशत अंक मिलने पर पास 
करने को योजना क्यों बनायी गयी है? इसका कारण स्पष्ट 

` हुँ। उस योजना के बनानेवालों को माळूम हैं कि हम बच्चों 
के सिर पर ऐसा ज्ञान लाद रहे हैं, जिसकी आज उन्हें आवश्य- 
कता नहीं। ऐसी हालत में शत-प्रतिशत की अपेक्षा कैसे की जा 
सकती हे? लेकिन नयी तालीम में में शत-प्रतिशत ज्ञान की 
अपेक्षा करूँगा । 


शिक्षण के योग्य विभाग 


भूगोल, इतिहास, गणित, रेखागणित, यों विषयों की 
गिनती ही करनी हो, तो असंख्य की जा सकती है। यह गिनती 
किसलिए ? वाणी का विकास, मन का विकास, देह का 
विकास, बुद्धि का विकास, इन्द्रियों का विकास, ऐसे भाग हो 
सकते हें। 

प्राचीनकाल में हमारे विचारक पंचभूत मानते थे। आज 
जो मूलतत्वों का पता रगा है, वह उन पंचभूतों को काट नहीं 
सकता। वे पंचभूत दृश्य के पृथक्करण में से निकले हुए नहीं हें, 
दर्शन के पृथक्करण में से निकले हें। जब हमें पाँच इन्द्रियाँ हें 
तब तक हमारा दर्शन पंचविध रहेगा। सृष्टि में पंचभूत 
ही कायम रहेगे। तात्पर्ये यह कि हमें नाना विषयों को या नाना 
ग्रंथों को सजाना नहीं है, बच्चों को सजाना है। अर्थात्‌ उनके 
मन, बुद्धि आदि को सजाना है। 

बच्चे खाते-पीते हूँ, बीमार होते हैं। इसलिए खाने-पीने का . 
शास्त्र, रोग-शास्त्र और आरोग्य-शास्त्र .स्पष्ट ही उनके लिए 
आवश्यक हे। | 

नयी तालीम के स्वाभाविक विषय 


तुम्हारे वच्चे गोशाला में काम करते हें, दूध पीते हैँ, तो उन्हें 
उस विद्या को जान लेने की इच्छा और आवश्यकता, दोनों हें। 
"भाषा उन्हें उत्तम आनी ही चाहिए। व्यावहारिक गणित की 
आवश्यकता कोई टाल नहीं सकता। एक-दूसरे. के साथ कंसा 
बर्ताव करें, इसका ज्ञान न रखनेवालों की गिनती पशु में ही 
होगी । इसलिए नीति-विचार, धर्मविचार छोड़ नहीं सकते \ 
इतिहास के नाते किशोरलालभाई की जानकारी तुम्हार 
बच्चों को अवश्य रहनी चाहिए। कंसर या सीजर को जानकारी 
:की उन्हें आवश्यकता नहीं है। गोपुरी का चर्मालय केसे बना, 
:वाळुंजकरजी ने चमड़ा कैसे खींचा, साँप पकड़ने की कला भाऊ 
को कँसे हासिल हुई, मनोहरजी को महारोगियों की सेवा की 
कल्पता कँसे आयी--इन सब बातों की जानकारी होची 
चाहिए। इसका अर्थं यह नहीं कि अन्यकाल या अन्यस्थळ 
“का ताल्ळक नयी तालीम में कहीं नहीं आयगा। वह भी आ 
सकता हैं, लेकिन उसका प्रसंग और उसकी आवश्यकता 
खड़ी होगी तब। 


नयी तालीम का त्रिविध ज्ञान 
भूले से लेकर इमशान तक का सभी ज्ञान नहीं देते रहना 


, है। आज का आवश्यक ज्ञान दें और समय-समय पर जिस ज्ञान 


को आवश्यकता होगी, उसके सम्पादन करने की शक्ति हासिल 
करायें और अंदर छिपा हुआ स्वयंभू ज्ञान बाहर निकाले, ऐसा 


तिहरा कार्यक्रम हें: (१) प्रकृत ज्ञान, (२) ज्ञानशक्ति-संपादन 

और (३) आत्मज्ञान, यों हम इन्हें नाम दें। यह सारी दृष्टि 
ही निराली है। आज की नीरस-पद्धति से.उसका मेल कंसे हो ? 
--सेवक', जनवरी १९५३ 


तुलना असंभव : १६ ; 
(एक पत्र से) 


` ऐसी स्थिति पैदा हो जानी चाहिए कि सोलहवें साल में 
यानी मौलिक पाठयक्रम के अन्त में तेयार हुए अपने बच्चे की 
सरकारी स्कूल से तुलना करने की आवश्यकता ही प्रतीत न हो । 
जहाँ यह अपना बच्चा अध्यात्म-विद्या-सम्पन्न रहेगा, वहाँ 
उसे (स्कूली शिक्षा-प्राप्त बच्चे को) उसकी गन्ध तक न होगी। 
यह एक उद्योग-धन्धे में कुशल रहेगा, तो वह सर्वथा निरुद्योगी। 
यह सभी व्यवहारों में दक्ष रहेगा, तो वह व्यवहारशून्य। इसके 
सामने पराक्रम के क्षेत्र खुले रहेंगे, तो उसकी आँखों के सामने 
अंधेरा छाया रहेगा। यह संशोधक होगा, तो वह संशोध्य । 





दिशा-दशेन fC) 0 
गोसाईगंज, २६-४-५२ 
(एक पत्र से) 


बिलकुल छोटे बच्चों को एक ही विषय देने सें काम नहीं 
चलेगा। साथ ही उन पर अनेक विषयों का बोझ लादना भी 

व्यर्थे है। उनके लिए विषय एक ही हो, 'जीवन-विकास।' 
उसके तीन अंग हें : वाणी, शरीर और मन । 

१. वाणी के लिए अच्छे भजन, कविता आदि मधुर कठ 
से और स्वच्छ उच्चारण से पढ़ना तथा अर्थं का सामान्य 
ज्ञान । वाचन, वाक्प्रकाशन और सत्य-प्रिय, संयत वाणी का 
अभ्यास । | 

२. शरीर के लिए खुली हवा में उद्योग, अदल-वदलकर 
दिनभर कुछ-न-कुछ काम। खेल, हित-मितयुक। आहार, दिन- 
चर्या, ऋतुचर्या, निसर्गोपचार का ज्ञान और तदनुसार उचित 
आचरण । 

३. मन के लिए कैसा व्यवहार-बर्ताव हो, सबके लिए 
उपयोगी कंसे बनें, देहेंद्रिय पर अंकुश कंसे रखें, हम देह से भिन्न 
हें, इस वस्तु का ज्ञान । अड़ोस-पड़ोस के समाज की और सृष्टि 
की जरूरी जानकारी । 

इस तरह थोड़े में यह शिक्षण का स्वरूप हूँ। बच्चे और 
शिक्षा, दोनों का सम्मिलित जीवन होना चाहिए । 

तीन मुख्य बातें 

किसी एक भाषा का उत्तम ज्ञान, काम चलाने भर के लिए 
` आवश्यक गणित का अचूक ज्ञान और किसी एक उद्योग में 
मरनता, ये तीन मोटी वातें होनी चाहिए । 

समवाय की चिन्ता नहीं 
उद्योग-मूलक ज्ञान यानी उद्योग का ज्ञान के साथ मेळ 


 बैठाना। इसकी चिता करते-करते लोग हैरान हें। लेकिन आप 

उसको चिता न करें। बुनाई का ज्ञानेश्वरी' के साथ क्‍या 
संबंध हूँ, इस तरह की बहस में हम न पड़ें। ढेर किताबों की आव- 
इयकता नहीं हें। लेकिन जिस ग्रंथ ने सारे समाज को पकड़ रखा 
है, उसका उद्योग के साथ क्या संबंध हे, यह आशंका “माता का 
बच्चे से क्‍या संबंध हे” के जेसी हें। ज्ञान कच्चा कतई 
नहीं रहना चाहिए। आचरणयुक्त ज्ञान कच्चा रह ही नहीं 


सकता। 


शिक्षक का आश्रम 


शिक्षक का आश्रम यानी वानप्रस्थाश्रम। उस दिशा में 
जितनी तेजी से प्रगति होगी, उतना ही बच्चों का शिक्षण भी 
सही तौर पर बुनियादी होगा। ०.३० 


गुण -विकास के अंग | ' १८! 


१. बिना कारण न डरं। भय लगे, तो भगवानु का नाम 
लें। भगवान्‌ के नाम के सामने भय टिक ही नहीं सकता। 

२. अपने हाथों ह.नेवाली गलतियाँ रोज-की-रोज सुधारी | 
जायें । बीते कल की गलतियाँ आज न हों और आज की गलतियाँ 
आगामी कळ न हों, इसका ध्यान रखें। “ 

३. विचार ठीक सं समझ ल। 'समझ म आय हुए 
विचारों को अमल में लाये बगेर नहीं रहुंगा, इस वात का 





पक्का निश्चय कर लें। 

४. अपनी शक्ति के अनुसार, आवश्यकता पड़ने पर 
दसरों की मदद करते रहें । यह बात कभी न भूलें कि हमें बहुतों 
से ऐसी मदद मिली हं। | 

५. हर बात में अगुआ न बनें। अपने आपको रोक रखें । 
६. कोई-न-कोई उत्पादक-श्रम किये वगेर भोजन न कर। 
७. प्रतिदिन कुछ समय नियमित रूप सं अध्ययन कर। 
८. अपने शरीर से गुरुजनों की सेवा करें। 

९. सीधे बैठें, सीधा बोलें और सीधा विचार करें। 

१०. किसीसे मार-पीट न करें। किसीका जी न दुखायें। 

११. सचाई का बर्ताव करें। संदा सच बोळ। 

१२. क्रोध कभी न आने दें। क्रोध आना दुर्बलता का 
लक्षण हें । 


१३. हर वात मं अपना फायदा न देखें। ध्यान रहे कि संसार 


हमारे भोग के लिए नहीं है। हम संसार की सेवा के लिए ह। 

१४. गड्बड, घाँधली और उतावली न कर। 

१५. दूसरे का दोष न देखें, गुण ही ग्रहण करें। 

१६. दूसरों के दुःख से दुःखी हों। दूसरों का दुःख दूर करने 
के लिए व्याकुल रहें। 

१७. किसी तरह का स्वाद न लगने दें । पेंटूपन न करें। 
थोड़े में ही तृप्ति मानें। 

१८. उद्धतापन न करें। सबसे मिल-जुलकर रह। मुदु 
भाषण कर। 

१९. बुरा काम करने में लाज रगे। मर्यादा का उल्लंघन 
न करें। 

२०. हाथ, पेर, आँख आदि अवयवों की अकारण हलूचलः 
न॑ करें। 

२१. बल क जोर से कोई दबाना चाहे, तो न दबें। 

२२. कमजोर आदमी कोई गलती करे, तो उसे क्षमाः 
कर दें। 

२३. शरीर को कुछ कष्ट मिले, तो व्याकुल न हों, 
धेयं रखे । | 

२४. स्वच्छता का ध्यान रखें। 

२५. किसीसे मत्सर न करें। स्वयं ऊपर चढ़ने के लिए 
दूसरे को नीचे न गिरायें। 

२६. में बड़ा हूं, यहन मानें। इसीमें सच्चा बड़प्पन हें। 

छोटे बच्चों की शिक्षा के लिए गीता की देवी सम्पत्ति केः 
लक्षणों का यह सीधा-सादा और प्राथमिक अर्थ मेने दिया हे: 
व्यापक अर्थं ज्ञानेशवरी' में बताया ही हैं। 


शिक्षा और उद्योग 


ee) 


पाठशालाओं में गणित, इतिहास, भूगोल आदि विषयों 
की जो शिक्षा दी जाती हुँ, उसमें सुधारकर उद्योग का भी 
समावेश किया जाय, यही हम लोग कहते हें। जीवन में 
गणित आदि का उपयोग है, इस बारे में कुछ सन्देह ही 
नहीं । उद्योग की आवश्यकता तो स्पष्ट ही हैं। फिर भी इतने 
से काम नहीं चलता। शिक्षा में मुख्य दृष्टि गुण-विकास की 
होनी चाहिए । उसीके लिए उद्योग तथा अन्य विषयों कीः 
योजना की जाय। 

गुण-विकास 
विपयों के विभाजन के आधार पर पाठशाला का समय 
यत्रक (टाइम-टेवल) तय करना तो भूल ही हे। बिना उद्योग 
के गुण-विकास नहीं होता और न गुणों की परख ही होती हे । 


इसलिए उद्योग सिखलाया जाना चाहिए। उससे बाळक स्वाव- . 


रूम्बी होता है, यह भी एक गुण ही है विचार ठीक से उपस्थित 
करते न बना, तो सही-सही सत्य-रक्षा भी नहीं होती । इसलिए 
भाषा की शिक्षा भी गुण-विकास के अन्तर्गत आ जाती हैं। 
'पर इन सबका शिक्षा की दृष्टि से स्वतंत्र मूल्य नहीं हूं । 


--सेवक', अगस्त १९५३ 


शिक्षक का आश्रम ५885, 
(बोधगया में कार्यकर्ताओं के समक्ष किया गया प्रवचन) 


बुनियादी तालीम में उद्योगों के जरिये तालीम देनी चाहिए 
आदि बातें बहुत जोरों से सामने आती हें, पर ऐसा नहीं दीखता 
कि इस वात पर किसीने सोचा या सोचना जरूरी समझा हो 
कि शिक्षक का आश्रम कौनसा हो। 


शिक्षक ओर गृहस्थ 


आज होता यह हैं कि मेट्रिक-परीक्षा में फेल हआ कोई 
लड़का लिया जाता हूँ। उसको बुनियादी तालीम के अनभव 
'दिलाते हँ और तव वह शिक्षक के तौर पर अपने जीवन का 

आरंभ करता हूँ। उसके साथ-साथ वह गृहस्थ के तौर पर अपने 
गृह-जीवन का भी आरंभ करता हूं। पर ये दो आरंभ इतने महान्‌ 
ह ओर इतनी बड़ी जिम्मेवारी के हैं कि दोनों एकरूप हं, इस 
वास्ते दोनों एक साथ उठाये जा सकते हैं या फिर दोनों पर कुछ 
अंकुश रखना है, इस वास्ते दोनों एक साथ उठाये जा सकते ह्‌, 
इस पर हमें सोचना है। जो हो, परन्तु एक बहुत ही गंभीर 
विषय हमारे सामने है। 


वान:्रस्थी ही शिक्षक हो 


बहुत बरसों से इस विषय पर में सोचता हूँ, तो इसी निर्णय 
पर आता हूँ कि शिक्षक का आश्रम वानप्रस्थाश्रम ही है । संन्यासी 
शिक्षक नहीं हो सकता, क्योंकि वह सारी दुनिया के लिए है। 
उसका मुक्त विहार है। खास विद्यार्थियों के लिए उसका जीवन 
नहीं हो सकता । ब्रह्मचर्याश्रमी खुद विद्यार्थी है, इस वास्ते 
उसे भी शिक्षक का आश्रम नहीं कह सकते। बचे दो ही आश्रम, 
गृहस्थ और वानभप्रस्थ। अगर हम यह समझें कि ये दोनों आश्रम 
शिक्षक के लिए हें, तो हमारी दृष्टि स्पष्ट नहीं है। 

'जिसे आप गृहस्थाश्रम कहते हें, वह अनुभव-संपादन का 
आश्रम हें और जब वह वानभप्रस्थ होता है, तब उसे गृहस्थाश्रम 
में से मुक्त होना चाहिए। पर उस उम्र में वानप्रस्थ नहीं होना 
चाहिए, जिस उम्र में शरीर, मन, बुद्धि और वाणी; ये सब जीणे 
हो गयी हों। बल्कि तभी वानप्रस्थ'हो जाना चाहिए, जब समझ ले 
कि एक अनुभव मिल चुका है, अब उसे दूसरे को देने की योग्यता 
आयी हूँ । विषय-वासना शुद्ध हो चुकी है और शरीर, मन, बुद्धि - 

६ | 

आदि इन्द्रियाँ कार्यक्षम हें। ऐसा जो वानप्रस्थ पुरुष हो, वही 
शिक्षक हो सकता है. और वही प्रचारक भी हो सक़ता हैं। 

अगर हम यह मानें कि गृहस्थाश्रम के साथ-साथ कुछ तालीम 
भी दी जा सकती है, तो वह भी जरूर दी जा सकती हं, लेकिन 
वह तालीम घर में ही दी जानेवाली तालीम होगी, जो माता-पिता 
के जरिये अपने ही बच्चों को दी जाती'हँ। यदि उसीका 
विस्तार करना है प्रचलित समाज-व्यवस्था में, तो बच्चे अपनी 
माँ के पास रहने के बजाय पाँच-पचास' माताओं क बच्चे एकत्र 
होकर किसी एक माता के पास रखे जायें और वाकी की माताए 
काम पर जायें, ऐसी भी एक योजना हो सकती हे:। लेकिन वह 
तालीम समाज का रूप बदळनेवाली तालीम नहीं. होगी, बल्कि 
समाज का जो रूप है, उस पर आधार रखनेवाली ओर उसका 
थोड़ा-सा सुधार कर सकनेवाली तालीममात्रं होगी। में उसे 
नयी तालीम नहीं कहुँगा । वह .पुरानी तालीम ही हैं। . 


नयी तांलीम का अर्थ. 


नयी तालीम का एक अर्थ मेरे मन में यह है कि वह नया 
समाज बनायेगी । नया समाज ' नित्य-निरंतर -बत्ताना ही 
बाकी रहेगा, यह भी समझने की जरूरत है। एक नया समाज 
हम बना लेंगे, तो उसके बाद कोई नया समाज बनता बाकी नहीं 
रहं. जायगा, ऐसा नहीं। जों समाज हम बनां चुके, वह तो पुराना 
हो गया और इसलिए पुनः नया समाज. बनाने: का काम शेष 
रहं ही जाता है। नयी तालीम.का मतलब हे, नित्य.नये'समाज 


की रचना करनेवाली तालीमः। ऐसी. तालीम' ऐसे .अनुभवियों के 

ही हाथों में होनी चाहिए, जो अनुभव-संप्रदान-समर्थ हैं और 
जिनकी व्यक्तिगत शुद्धि हो चुकी है। वे ही क्रांति का झंडा 
उठा सकेंगे। 


वानप्रस्थ यानी अनुभवी 


कोई नेपोलियन रहा, तो अपनी वीरगाथाएँ लोगों को 
सुनायेगा, अपने अनुभव उनके सामने रखेगा । जिस पुरुष ने युद्ध 
का अनुभव नहीं लिया, वह बच्चों को पराक्रमी क्या बनायेगा ? 
कोई एकाघ महाजन, जो सत्यनिष्ठा के साथ करोड़ों का व्यापार 
कर चुका हो, वह अगर शिक्षक बने, तो वह बच्चों को व्यापार 
का अनुभवयुक्त ज्ञान देगा ।० जिसने व्यापार ही नहीं किया, सिर्फ 
न्यापारी-कांछेज में जो पास होकर आया, वह बच्चों को व्यापार 
को तालीम क्या देगा ? भिन्न-भिन्न पराक्रम के क्षेत्रों में जो काम 
कर चुके और अनुभव प्राप्त कर चुके, वे ही बच्चों को तालीम 
देने के अधिकारी होते हैं। 

इसलिए मेंने कहा था कि तालीम का काम वानप्रस्थं के 
हाथों में होना चाहिए। इस वास्ते वानप्रस्थाश्रम की स्थापना करने 
को हिम्मत और हिकमत अगर हममें हो, तो नयी तालीम जिस 
तरह हम चाहते हें, उस्‌ तरह होगी। नहीं तो मुझे कोई आज्ञा नहीं । 


 . नयीतालीमकादद्वेश्य | 

मुख्य विचार का प्रइन यह है कि विद्यार्थियों की विद्या किस 
दिशा में मुड़नी चाहिए। हमें प्रचलित समाज को .सुखी बनाता 
है या.नया समाज बनाना हे ? प्रचलित समाज को सुखी बनाने का 

ही यदि विचार है, तो वानप्रस्थाश्रम की जितनी आवश्यकता 
अभी में प्रकट कर रहा हूँ, उतनी तीव्रता सं वह महसूस नहीं होगी । 
परंत अगर हम नव-समाज-निर्माण की बात करें, तो जो पराक्रम 
कर चके, अनभव से एक योग्यता प्राप्त कर चुके, जिनकी विषय- 
वासना परिशद्ध हो चुकी और व्यापक हो चुकी हूँ, जिनक 
मन, बडि और शरीर आदि की शक्तियाँ क्षीण नहीं हुई हें, बल्कि 
अधिक तेजस्वी और समर्थ हुई हें, ऐसे शिक्षकों के हाथों मं ही 
तालीम होनी चाहिए। एसे शिक्षकों का आश्रम वानप्रस्थाश्रम 


ही हो सकता हें। 
हर व्यक्ति शिक्षुक बने 


एक दफा नयी तालीम की बात चली थी, तव राजाजी ने 
उसका महत्त्व बताते हुए कहा था कि “वह तो ऐसी विशे तालीम 


हैं कि उसके वास्ते अनुभवयुक्त शिक्षकों की आवश्यकता रहेंगी। . 


पूछा गया था कि मद्रास में यह नयी तालीम क्यों न चलायी 
जाय, तो उसके उत्तर में उन्होंने कहा था कि “म॑ अगर राज्य- 
कार्य की जिम्मेदारी से निवृत्त हो जाऊं, तो नयी तालीम का 
शिक्षक बनूंगा।” 
राजाजी का यह कथन ठीक है। हरएक के जीवन में शिक्षक 
बनने का समय आना ही चाहिए । जवाहरलाल नेहरू कें जीवन म 
_ एक समय ऐसा आना चाहिए कि जब वें नयी तालीम क शिक्षक 
बनेंगे । डॉ० राधाकृष्णन्‌ के जीवन में ऐसा समय आना चाहिए 
कि जब वे नयी तालीम के शिक्षक बनेंगे और एसा एक समय 
घनदयामदास विड़ला के भी जीवन में आना चाहिए कि जब वे 

नयी तालीम के शिक्षक बनेंगे । आप अगर यह आयोजन करते हें, 
तो वह नवजीवनदायी आयोजन होगा । 


गुण-विकास ही शिक्ता ) २०; 
नयी ओर पुरानी शिक्षा-पद्धति 


कहा जाता हे कि पुरानी शिक्षा-पद्धति ज्ञान-प्रधान है और 
हम लोगों की नयी तालीम कर्म-प्रधान हूँ। पर यह विश्लेषण 
गलत हूँ। पुरानी शिक्षा-पद्धति को ज्ञान-प्रधान कहना भूल है 
और नयी शिक्षा-पद्धति को कर्म-प्रधान कहना भी भूल हे। 
कुछ लोग ऐसा कहेंगे कि पुरानी शिक्षा-पद्धति पुरतक-प्रध न 
थी और नयी तालीम उद्योग-प्रधान है। पर यह व्याख्या भी पणं 
नहीं है हमारा लक्ष्य काम के लिए उपयुवत व्यवितयों का निर्माण 
करना ही रहीं ह और न यही रक्ष्य हु कि हम ज्ञान-युवत कारीगर 
तेयार करें। हमें मानव का पूर्ण गुण-विकास अपेक्षित हें। जो 
शिक्षक और विद्यार्थी इसमें भाग लेंगे, उन दोनों का ही पणं 
विकास होना चाहिए। अगर वे “केवरू ज्ञान” या “केवल कर्मे 
कुशलता” या दोनों ही प्राप्त करं, तो भी वह शिक्षण एकांगी ही 
होगा। कारण कर्म-शवित और ज्ञान-शबित अनेक गुणों में से 
केवल दो गुण हैँ, जब कि शिक्षा से हमें सभी गुणों कां विकास 
अपेक्षित हे। [ 

अंतरिम विकास 
कहा जाता ह कि हम लोग बच्चों को सूत कातना सिखाते 

हें और उसके द्वारा ज्ञान देते हें। पर हम लोगों का केवल इतना ही 

काम नहीं हे। हमें तो इसके द्वारा यह देखना होता है कि इससे 
उनका आन्तरिक विकास हुआ या नहीं ” उनका आलस्य चला 
गया या नहीं ? उनमें उद्योगशीलता आयी या नहीं ? वे सब 
प्रकार से निर्भय बने या नहीं? वे सत्यवादी, संयमी और सेवाभावी 
बने या नहीं ? ये सब बातें हमें देखनी होती हें। 


परीक्षा की गन्दी पद्धति 


पुरानी शिक्षा-पद्धति का गंदे-से-गंदा चित्र मेरे सामने परीक्षा 
के समय का आ खड़ा होता हें। जब हम लोगों की परीक्षा होती 
हें, तो हम लोगों की देखरेख के लिए निरीक्षक रखे जाते हैं । 
वे इसलिए नियुक्त होते हें कि कहीं विद्यार्थी चोरी से एक-दूसरे 
की नकल न करें| मुझे यह देखकर दु:ख होता है कि अगर हम लोगों 
के वारे में आरंभ से ही यह धारणा रखी जाती कि हम चोरी 
कर सकते हें, तो फिर विद्यार्थी की दृष्टि से हम पहले ही फेल हो 
गये ! अब हम लोगों की परीक्षा लेने के लिए बचा ही क्या ? 


जागरूकता आवश्यक 


अगर आरंभ से ही पूरी सावधानी न बरती जाय, तो गुण- 

विकास की ओर ध्यान न देने का, पुरानी शिक्षा-पद्धति का दोष 
इस नयी तालीम में भी आ सकता हैँ। इतनी गुंडियाँ कतवा 
छेनी हे, कवल इतना ही हम न देखें। हमें तो यह देखना चाहिए कि 
बच्चों की आत्मशाक्ति प्रकट हो रही है या नहीं ? [ 

गुण-विकास ही शिक्षा ८७ 
विनय से गुण-विकास, ' . ` `` 
संस्कृत में शिक्षा को 'विनय' कहते हैं। कारण विनय सभी 
गणों का प्रवेश-हार हें। उसके द्वारा अन्य गुणों का विकास होता 
है। जो विनीत हें, नम्न हें, विनयशील हें, वह जहाँ कहीं गुण 
मिलेगा, ज्ञान मिलेगा, अच्छी वात दीख पड़ेगी, तत्काल उसे 
ग्रहण कर लेगा । यह गुण-ग्राहकता विनय का मुख्य लक्षण ह। 
इसीलिए पूर्वजों ने हम लोगों का ध्यान विनय पर कन्द्रित 
किया था। 
क 
२3४०3 मेरा सत्यस्वरूप 
' में देह नहीं, देह से अळग हूँ । मरा सत्य-स्वरूप सुन्दर 
और परिशद्धः है, वह अशुद्ध नहीं होता। गलतियां तो देह.क 
द्वारा होती हें। मेरा शरीर अस्वच्छ होता ह, पर॑ में अस्वच्छ 
नहीं होता। देह से भिन्न आत्मा का भान ही शिक्षा ह। जहाँ यह 
भान नहीं होता, वह हमारी शिक्षा-व्यवस्था नहीं, वह शिक्षा- 
संस्था भी नहीं। 
अगर कोई बच्चा अस्वच्छ दिखाई देगा, तो में उससे यह न 
कहूँगा कि तू गन्दा है। में उससे यही कहुंगा.कि “तू तो स्वच्छ 
है, पर तेरे शरीर पर कुछ गन्दगी लग गयी हे। उसे तू साफ 
कर डाल।” ' | | 


मच का सुधार 


हमें अपने मन को घड़ी की तरह बना लेना चाहिए, जिसे 
कभी भी हाथ में लेकर देखा जा सके और यदि उसमें कभी 

कोई भूल दीख पड़े, तो हमें उसे दुरुस्त करना आना चाहिए। 
में वही हूँ, जो न तो कभी बिगड़ता है और न कभी अस्वच्छ ही 
होता ह। बिगड़नेवाले और अस्वच्छ होनेवाले . शरीर को 
तो में दुरुस्त करनेवाला और स्वच्छ करनेवाला हूँ। जब हममें 
यह विचार स्थिर हो जायगा, तभी .हमें सच्ची शिक्षा-दृष्टि 
प्राप्त होगी । 

--'सिहावलोकन' से 


ज्ञान की व्याख्या २१: 

' आशादेवी ने अभी बताया कि विनोबा एक शिक्षक हैं। उनका 
यह कहना अनुपयुक्त नहीं। पर में एक विद्यार्थी हूं, यह कहना 
अधिक उपयुक्त होगा । मेरे जेल के साथी मेरे विद्यार्थीपन के 
गवाह हेँ। अध्ययन के लिए मुझे बाह्य प्रेरणां की आवश्यकता 
प्रतीत नहीं होती। मैंने अपने जीवन का अधिकांश समय प्रत्यक्ष 
कामम ही बिताया हूँ। तभी तो अपनी बुद्धि हमेशा ताजी 
, होने का मुझे अनुभव होता है। 


बुद्धि ताजी केसे रहे ? 


खुळी हवा में कुछ-न-कुछ शरीरश्रम करते रहने को ही में 
बुड़ि ताजी रहने का मख्य कारण मानता हं। इससे तपी-तपायी 
भूमि बारिश के लिए जैसी तैयार रहती हे, बुद्धि भी ज्ञान-ग्रहण 
क लिए वसी ही सदा तैयार रहती है। शारीरिक श्रम से तपी 
बुद्धि ज्ञान ग्रहण कर्ने के लिए उत्सुक रहती है और वह ज्ञान को . 


2 ct | 55 CC-0. Mumukshu Bhawan Varanasi Collection. Digitized by eGangotri 


ज्ञान की व्याख्या ८९ 


दप बनाती हूँ। हमें विद्यार्थियों में ज्ञान नहीं भरना हें, 
हमें उनमें ज्ञान की पिपासा उत्पन्न करनी है । ज्ञान को 
प्राप्त करन की शक्ति पंदा करनी है । 
विद्यार्थी स्वयं ही सीखता ह। उपनिषद्‌ में वर्णन आता हें 
कि विद्यार्थी को गायं दी जाती हें और वह उन्हें चराते-चराते 
ही शिक्षा प्राप्त करता हे) उसे कभी कोई बैल ज्ञान देता है, 
कभी कोई चिड़िया, तो कभी कोई पेड़। ज्ञान मिलते ही उसका 
चेहरा सतेज हो उठता हे । उसका चेहरा देखकर गुरु कहता है 
कि “बेटा ! एसा लगता है कि तुझे ज्ञान मिल गया ।” वह कहता 
हे: गरुमख के सिवा ज्ञान कंसा ? ” गरु कहता हे: “तुझे सच्चा 
ज्ञान मिल गया हे। तेरी विद्या निर्दोष हूं । गुरु की.मोहरःलगी 
कि उसका गरुकुल-वास' समाप्त.! ” 


चेहरे पर शिक्षा का तेज 


शिक्षक और छात्र, दोनों ही एक-दूसरे के आचरण से शिक्षा 
पाते हें। दोनों ही विद्यार्थी हैं। जो दिया नहीं जाता, वही शिक्षण 
है। जो लिया जाता है, जिसका हिसाब रखा जा सकता हे या _ 
जिसे कुछ लिखा जा सकता है, वह शिक्षण नहीं । शिक्षा का लेखा- 
जोखा नहीं किया जा सकता। जीवन ही शिक्षा हें। कंलरी” 
का सच्चा हिसाब कागज पर नहीं, शरीर पर दीखता हे। जो 
अनुभव में आया, खाया, पचा और रक्त :में एकरस हो गया, 

वही सच्चा शिक्षण हत 

परीक्षा यानी जुलाव 


जिस विषय की मझे परीक्षा देनी पड़ी, उसका मुझे विशेष 
ज्ञान नहीं । पर" जिस विषय की परीक्षा नहीं दी, उसका मुझे 
अच्छा ज्ञान हुँ। इसलिए अपने अनुभव से में परीक्षा को कोई 
मूल्य नहीं देता। पेट साफ करने के लिए जेसे जुलाब लेना पड़ता 
है, परीक्षाएं भी ठीक वैसी ही होती हें। परीक्षा दे दी कि सारा 
ज्ञान साफ! इसलिए झिक्षाशास्त्र द्वारा खड़े किये गये इस 
ढोग में पड़ने की कोई जरूरत नहीं । 


भूलने की महिमा 


उपनिषद्‌ में ज्ञान के साथ-साथ अज्ञान की भी महिमा 
गायी गयी हुँ। मनुष्य को ज्ञान भी चाहिए, अज्ञान भी। केवळ 
ज्ञान या केवल अज्ञान अन्धकार में ले जाता हे। उपयुक्त ज्ञान 
और उपयुक्त अज्ञान क संयोग में ही अमृतत्त्व भरा हुआ हें । 
चसे देखा जाय, तो संसार में ज्ञान इतना भरा पड़ा है कि सबको 
मस्तिष्क में ठसने का यत्न करने पर मानव पागल हो जायगा। 
इसलिए स्मरण के साथ-साथ विस्मरण की भी उतनी हीं 
आवश्यकता हूं। विद्यार्थी रटी हुईं चीज ज्यों-की-त्यों सुना दे, 
तो मुझे वह पसन्द नहीं पड़ता। उसे में ग्रामोफोन कहता हूँ। 


' चहतो यंत्रहो गया। में उसे चेतन कहनेवाला नहीं। वह यदि 
चतन्य होता, तो कुछ छोड़ देता, कुछ जोड़ देता। 


--क्रान्तदरन' से 

नयी तालीम एक विचार हूँ ९:१ 
नयी तालीम एक विचार हे 3.२२ ¦ 
(तालोमी संघ-सम्मेलन, सेवाग्राम) 


आज करीब चौदह साल हुए कि नयी तालीम का बड़ा विचार 
हमारे देश को मिला। वैसे तो वह नया नहीं है, क्योंकि कोई भी 
सत्य अनुभव नया नहीं होता। वह तो सनातन होता हें। उसके 
बीज भूतकाल में पड़े रहते हें। लेकिन जब उसका कोई पहलू 
हमारे जमाने के लिए आकृष्ट होता है, तब हमें आभास होता हें 
कि हमें एक नया विचार मिल गया। हमारे लिए वह नया होता 
हें। उसको नयापन यह हें कि उससे हम प्रेरणा पाते हें। नयी 
तालीम के विचार ने इतने साल तपस्या की और अब वह देश के 
सामने एक आवाहन के रूप में खड़ा हें। इतने साल बीत जाने 
के बाद नयी तालीम इतनी सिद्ध वस्तु वन गयी हें कि यह 
कहा जायगा कि उसकी असलियत, उसकी पुष्टि और उसका 
अमृतत्व संशय से परे हो गया है। 





हमारी नादानी का सबूत 


लेकिन में ताज्जुब में हूं और इसका मुझे दुःख भी है कि अभी 
तक स्वराज्य-प्राप्ति के बाद तीन साळ बीत चुके, फिर भी 
इस पर अमल करने का साहस हमसे बन नहीं पड़ रहा हें। 
स््राज्य से पहले जो तालीम लोगों को गुलाम रखने के लिए 
उचित समझकर जारी की गयी, वही तालीम स्वराज्य- 
प्राप्ति के बाद अगर वैसे ही जारी रहती हे, तो इससे बढ़कर 
नादानी का और सबूत भी कया हो सकता हे? अगर 

हमें अब भी यह लगता हैँ कि यह चीज प्रयोगावस्था में हें, 
अभी यह चीज पक रही है, खाने का मौका अभी नहीं आया हं, 
जब चीज पूरी पकेगी तब खायेंगे-अगर यही विचार ह, तो में 
कहुँंगा कि तब तक क्या आप इटे और पत्थर खाया करेंगे? 
आज आपके खाने लायक हें क्या? वह तो फेंक देने लायक हूं। 
उसे फौरन फेंकते और कहते कि “अभी तालीम का क्या चित्र 
होना चाहिए, हमें नहीं सूझ रहा है, उसके वारे में सोचने में हमं 
चंद महीने लगेंगे, उतने दिनों तक हम तालीम बंद. कर देते हें। 
हमारे सब बच्चे मजदूरी में लग जायेंगे, वयोंकिं हमें पेदावार 
बढ़ाने की सस्त जरूरत हुँ”, यदि एसा कहते तो वया नुकसान 
होनेवाला था? लेकिन जेसी तीब्रता हमें अपने झंडे के लिए 
महसूस होती है, वेसी तीब्रता तालीम के लिए महसूस नहीं 
होती । इसे में नादानी कहता हूं। 


नयी तालीम सबके लिए है 


अब इस तालीम को तो हमने नाम दिया हें, बुनियादी 
तालीम। लेकिन बुनियादी का मतलब क्या है, यह हम समझ 
नहीं पाये हें। बुनियादी. का मतलब हम इतना ही समझते हैं 
कि बच्चों को आरंभ में देने की तालीम । पर इतना ही उसका मत- 
लव नहीं हूं। उसका मतलब यह है कि देश में शुरू से आखीर 
तक जो भी तालीम दी जायगी, चाहे उसे निचली तालीम कहिये, 
बीच की तालीम कहिये या ऊंची तालीम कहिये, वह सारी-की- 
सारी तालीम इस बुनियाद पर खड़ी करनी होगी। यह नहीं हो 
सकता कि देहात'क छोगों के लिए एक तरह की तालीम चले 

* और शहरवालों के लिए दूसरी तरह की। यह नहीं हो सकता 
कि पहले चार साल यह तालीम चले तथा उसके बाद कोई और 
चीज चले, जिसका इसके साथ कोई ताल्लूक न हो। यह भी नहीं 
हो सकता कि प्रयोग के लिए शरणाथियों पर इसका प्रयोग किया 
जाय और सारे देश के लिए दूसरी तालीम चले। उसका मतलब 
यह हैँ कि जो हमारे देश की सारी शिक्षा नयी,तालीम को बुनियाद 
पर होगी, यह बात अगर मंजूर है, तभी यह तालीम बुनियादी 
तालीम” कहने लायक हैं। में तो तालीम के प्रयोग में लगे हुए 
- कितनों को यह कहते सुनता भी हूँ कि जब उन्हें यह पूछा जाता हे 
कि 'शहरों के लिए आपने कया सोचा? तो वे कहते हें: “भाई, 
यह तालीम शहरों के लिए नहीं हैं।, यह तो देहात के लिए हे ।” 
में कहता हूँ कि इससे अधिक गलत खयाल कोई हो नहीं सकता । 
यह तालीम सबके लिए है। शहर और गांव, ऐसा फर्क इसमें 


नहीं हें। | 

शोपण बंद कीजिये 
. आज जैसा झह्र का वातावरण हे, वेसा ही अगर हम 
रहने देना चाहते हें, तो हिन्दुस्तान में शाँति नहीं रह सकती। 
जिन ग्रामीणों के आधार पर शहर खड़े हें, उनकी सेवा में उन्हें 
ळग जाना चाहिए और इसी खयाल से अपने बच्चों को तालीम देनी 
चाहिए। यह नहीं हो सकता कि देश की सेवा की तालीम गाँववाले 
पायें और शहरवाले बच्चे देश को लूटने की तालीम पायें। यह 
इस देश में नहीं चल सकता । क्योंकि यह देश जाग्रत हुआ है और 
जाग्रत देश इस तरह का भेद हरगिज सहन नहीं करेगा। बुनि 
यादी तालीम का मतलब: समंझाने के लिए मेने इतना कह दिया। 

` तंत्र नहीं चाहिए 

अब इसमें जो कुछ खतरे हूँ, उनके विषय में भी में आप 
लोगों को आगाह कर देना चाहता हूँ। हम लोग यहीं इसका 
कुछ प्रयोग कर रहे हैं। उसका कुछ स्वरूप उस प्रददार्नी में आप 
पायेंगे । यहाँ हिन्दुस्तान भर के लोग तालीम पाने के लिए आते 
हैं। आपने अभी देखा कि सारे सूबों का दर्शन यहाँ हो गया। 
सब जगह के लोग यहाँ आये और यहाँ से कुछ लेकर चले जायेंगे । 
मं इसमें भी खतरा देख रहा हूँ। यहाँ पर जो भी आप सीखेंगे 
या दख़ग, वह कवल एक दिग्दशन के तौर पर दिशासूचक ही 
होगा। एसा अगर नहीं मानते, तो उधर एक सरकारी तंत्र और 
यहाँ पर ताळीमी संघ का दूसरा तंत्र, इन दो तंत्रों के बीच हमारी 
यह सारी तालीम भरता हो जायगी। में तंत्रों से 'बहुत डरता 
हूँ और खास “करके तालीम के मामले में तंत्र ऐसी चीज है कि 
वह उसे खतम ही कर देती है। बुनियादी तालीम का जो भी 
अनुभव तालीमी संघ द्वारा मिला; वह एक नमूना आपके सामने 
६। उस पर आप सोच, अपना दिमाग स्वतंत्र रखें और'हर जगह 
स्वतंत्र प्रयोग करें, यह में चाहता हूं। न 


नयी तालीम का विविध दशन | 
एक भाई मर पास आय थे, यहाँ का काम देखने .के लिए 
यहाँ नयी तालीम का प्रयोग कहाँ-कहाँ चल रहा ह, 
. में देखना. चाहता हुं।” मेने कहा: “भाई, जाओ सेवाग्राम और 
. वहाँ -तालीमी-संघ में जो चल रहा है, वह देखो । फिर जाओ 
महिक्राश्नम में | वहाँ जो चल रहा है, वह देखो । फिर .जाओ 

गोपुरी में, वहाँ जो कुछ है, वह देखो । फिर जाओ मगनवाड़ी में |” 
वे सब स्थान देखकर आये और आखिर मेरे पास पहुँचे। बोले : 

“हमने हर जगह कुछ अलग-अलग ही चीज देखी। जो हमने 
सेवाग्राम में पाया, वह हमें महिलाश्रम में नहीं मिला, वहाँ 
कुछ और चीज चलती हे । उधर गोपुरी में तो दूसरी ही 
चीज चल रही हे । वहाँ तो कारखाने-ही-कारखाने लग गये। 

काम-ही-काम चलता हैँ । महिलाश्रम में तालीम तो दी 
जाती है और लड़कियाँ पकाती भी हें, पाखाना भी साफ करती 
हें, कपड़ा भी बुनती हें। हर जगह अलग-अलग स्वरूप दिखाई 
पड़ा ।” मेने उनसे कहा कि “यह सारी नयी-तालीम हे और ये 

सबके सब नयी तालीम के प्रयोग हें। नयी तालीम एक “तंत्र” 
नहीं, “विचार” हें। 

बहुत लोग इस बुनियादी तालीम को आजकल एक पद्धति के 

तौर पर देख रहे हें। एक शिक्षण की पद्धति उसका एक टकनिक्‌ 

` और एक विशिष्ट तंत्र। उसे लेकर वे सोचते हें कि जसे कई 
शिक्षण-पद्धतियौँ पहले हो चुकीं, वैसे ही यह भी एक नयी शिक्षण- 
पद्धति आयी हे। पर ऐसा सोचना गलत हे। यह एक विचार 
हे, जैसे ब्रह्मविचार एक अत्यंत व्यापक विचार प्राचीन जमातें 
में हिंदुस्तान को मिला 'था। उस एक ब्रह्मविचार में से अद्वेत' 
उपासना भी निकली, हैत उपासना. भी. निकलीं, ब्रिंशिष्ट अद्वैतः 
उपासना भी निकली और शुद्ध अद्वेत उपासना भी निकली । इस” 
. तरह की कई उपासनाएँ एक ब्रह्मविचार में से निर्माण हुई ल . 
= बैसे.ही.यहं एक व्यापक शिक्षणःविचार है। .. ` : . 

अनुधन्ध की गलत धारणा 

एक दफा एक भाई से चर्चा चल रही थी। में. उन्हें समझा 
रहा था कि पाइचात्य शिक्षण-पद्धति में इलोक आदि कंठ 
करने को कोई महत्त्व नहीं देते, लेकिन यह गलत चीज हे। 
बच्चों को अच्छे चुने हुए काफी इलोक कंठ करने चाहिए। अपना 
दुष्टांत देकर मेने बताया कि उससे मुझे कितना लाभ हुआ हें 
और जीवन में कई मौकों पर कितना आधार उससे मिला है। 
हमारे साहित्य में ऊंचे अनुभव के जो विचार हैं, वे अगर हमारे 
कठ में रहते हैं, तो उनसे कितना लाभ होता है, इसलिए पारुचात्य 
झिक्षणवेत्ताओं के इस विषय के अनुभव में और हमारे अनुभव 
में फकं हे। वे एक विरलेषण-पद्धति से देखते हें और दुनिया क 
टुकड़े करके उन्हें तकसीम करते हूँ, उन्हें शाखाओं में बाँटते 
हें। लेकिन हम लोग सारी दुनिया को समग्र रूप में देखते हें 
और उसका अद्वत-स्वरूप पहचानते हें। यह यहाँ की पद्धति 
में और वहाँ की पद्धति में भेद रहा हे । इसलिए हम लोग साहित्य 
के सर्वोत्तम विचारों को कंठ रखते हें। जो लोग इस तरह नहीं 
करते, वे बुद्धि को अधिक स्थान देते हें। बुद्धि का स्थान सर्वे- 
मान्य हें। लेकिन भाव को या भावना को छोड़ नहीं सकते। 
हृदय भी एक चीज होती हुँ। उसके पोषण के लिए ऐसे 
सद्विचारों को कंठ करना अत्यन्त लाजिमी है, जरूरी है। तब 
फौरन उन्होंने पूछा कि “ठीक है। बात तो जँच जाती है, लेकिन 
उद्योग के साथ इसका मेल कँसे बैठाया- जायगा?” मैने उन्हें 
कहा कि “इसके जवाब में में एक सवाल पूछूँंगा। आपके' बच्चे 
जात को सोनेवाले हें । तो उद्योग से क्या सबंध होगा उस सोने 

का ! यह जरा में जानना चाहूँगा।” उन्होंने कहा कि “उसका 
संबंध तो यह्‌ होगा कि सोने के वाद उत्साह आयेगा और उद्योग 
के लिए उत्साह की आवश्यकता होती है, तो संबंध जड़ गया ।” 
मेने कहा: ठीक है, इस तरह से देखो । मनुष्य में एक आत्मा होती 
हं। उस आत्मा की शक्ति से ही देश शक्तिमान्‌ बनता है। सिर्फ 
दह्‌ मं शक्ति नहीं होती। आत्मा से भिन्न जो देह होती है, उसे 
दुनिया में देह्‌ नहीं, बल्कि लाश कहते हैं और उसका विनियोग 
श्मशान में होता हें। जिस देह में आत्मा होती है, उसी देह मे 
कर्तृत्व-शक्ति होती है। तो आत्मा के विकास के लिए में कुछ 
उत्तम लोकों का पाठ करना आवश्यक समझता हूं ।” 
यह तो मेने एक मिसाल इसलिए दी कि बहुत-से लोग 
इसका अभी तंत्र बनाने जा रहे हें और उस तंत्र में अगर इस चीज 
को जकड़ेंगे, तो यह चीज निर्जीव-सी बन जायगी। फिर लोगों 
को कुछ करना-धरना नहीं रहेगा और हर क्रिया का हर ज्ञान के 
साथ किस तरह जोड़ बैठ सकता है, उसीकी खोज में बेचारे 
लगे रहेंगे। इसमें से हमें मुक्त होना चाहिए। नयी तालीम 
एक जीवन-दर्शन हे। उसमें जो दृष्टि है उसे लेकर काम 
करना हें। 


जत्य गायन की मर्यादा 


कई दफा यह भी होता है कि स्कूल में परिश्रम तो रखा 

जाता हूँ, लेकिन उसके साथ-साथ कुछ.मनोविनोद भी चलता है। 

उसका में द्रेष नहीं करूंगा । उसमें नादब्रह्म की उपासना होती 

है। लेकिन एके बात ध्यान में रखनी चाहिए कि हमारे देश के 
: 

लोग भूखे हें। यह दृश्य नजर के सामने रखो कि एक भूख से 
तड़फड़ा रहा है और दूसरा तड़फड़ाकर मरा पड़ा हूँ । यह 
याद रखकर फिर नाचना हो, तो नाचो और गाना हो, तो गाओ 
और बजाना हो, तो बजाओ। लोग चित्रकला सीखते ह। में उनसे 
सिफारिश करूँगा कि ऐसा भी एक चित्र खींचें कि एक मनुष्य 
भूख से व्याकुल है, दूसरा भूख से मरने की तैयारी में हैँ और 
तीसरा भखा मर चुका हेँ। ऐसा चित्र सामने रखकर हम काम 
करना चाहिए। तो हिन्दुस्तान के शिक्षण का क्या स्वरूप होगा, 
उसका ठीक से हमें पता लगेगा। स्कूल में कहते ह कि हम सांस्कृ 
तिक कार्यक्रम करते हैं ठीक है, में उसकी कद्र करता हूं । 
उसकी कीमत करता हूँ । मनुष्य के जीवन में उसका भी स्थान 
है । लेकिन उसके पीछे हम ऐसे पागल न बन जायें कि हमारा 
जो मुख्य मकसद है शिक्षण का, बह गायव हो जाय और हमारी 
जो मुख्य समस्या है, उसे हम भूल जायें! 


शिक्षण संयमग्रघान हो - 


कहते हें कि हिन्दुस्तान में लोक-संख्या बढ़ रही है। इसमें शक | 
नहीं कि यह एक गंभीर बात है और सोचने की बात है। लेक़िन 
में आपसे कहुगा कि प्रजा को संख्या बढ़ रही हूँ, इस बात का मुझ 
उतना डर नहीं है, जितना कि इस बात का डर है कि निर्वीये 
प्रजा बढ़ रही है। प्रजा अगर वीर्यवती, कर्मयोगी, दक्ष हो 
तो जो संख्या पैदा होगी, उसका भार वहन करने के लिए 
यह वसुंघरा समर्थं हे, ऐसा मेरा विश्वास है। लेकिन जो निर्वीय 


` और निस्तेज प्रजा बढ़ रही है, वह क्यों? इसलिए कि देश 

में संयम का वातावरण नहीं है। जो भी साहित्य लिखा जा रहा 
हैं, जो सिनेमा वगैरह चल रहे हें, वे सब हिन्दुस्तान के सारे 
वातावरण को पूर्णतः निर्वीये बना रहे हैँ। ऐसे वातावरण में 
हमारी तालीम पर यह जिम्मा आता है कि हमारे लड़के बचपन 
से ही' संयमी बनें, वीर्यवान्‌ बनें, निग्रही बनें । “हस्तसंयतो, . 
पादसंयतो, वाचासंयतो” ऐसा बुद्ध भगवान्‌ ने कहा था। हस्त- 
कोशल तो हम देखें, लेकिन हस्तसंयम भी देखें । इन्द्रिय-कौशल- 
के साथ इन्द्रिय-संयम कौ भी शक्ति होनी चाहिए । जहाँ 
संयम की शक्ति नहीं है, वहाँ जो कौशल होता है, वह मनुष्यः को 
बरबाद करने के काम में आता है। उससे मनुष्य को लाभ नहीं 
होता। केवल शक्ति में लाभ नहीं है, कौशल में लाभ नहीं है। 
बल्कि लाभ हे, शक्ति का और कौशल का कल्याणकारी उपयोग 
करने में। लेकिन इस' ओर हमारा ध्यान कम है । जहाँ बुनियादी 
तालीम का जिक्र होता है, वहाँ उद्योग के जरिये शिक्षा--बस, 
इतना ही मंत्र जपते हैं। और इसी एक वाक्य से ही मानते हें 
कि हमारी शिक्षण-पद्धति का पूरा वर्णन हो गया। पर यह गलतः 
वर्णन है । 
नयी तालीम शीलग्रधान हो 

` हमारी यह शिक्षा-पद्धति एक संयम-पद्धति है। अर्थात्‌ वहः 
संयम-प्रघान हूँ, स्वच्छन्दःप्रधान नहीं है। बचपन से हमारे बच्चे 
अपनी इन्द्रियों को, अपने मन को और अपनी बुद्धि को संयम में 
रखें, यह मुख्य दृष्टि होनी चाहिए। उनकी वाणी में सत्य-निष्ठा 
लानी होगी। वाणी से अपेक्षित विचार प्रकट हों, याने सिर्फ 

वाणी की शैली नहीं देखनी है, बल्कि वाणी का शील देखना हे। 
शील और शैली में जो फेक है, उस तरफ में आपका ध्यान 
खींचना चाहता हूँ। 


नयी तालीम स्त्रियों के हाथ में हो 


एक बात में और कहूँगा। यह जो वातावरण संयमयुक्‍त 

रखने की जिम्मेवारी है, वह अगर ठीक ढंग से हमें सिद्ध करनी 

है, तो जरूरी है कि बुनियादी तालीम का काम जितना हो 

सकता है, स्त्रियों को सौंपा जाय और उस काम के लिए स्त्रियाँ 

तैयार की जायेँ। परसों मृदुलाबेन साराभाई मुझसे भेंट करने 

| आयी थीं । उन्होंने स्त्रियों के विषय में कुछ सवाल हमसे पूछे । 
मैंने कहा कि “देखो, तुम जगह-जगह कस्तूरबा-कंद्र खोलती हो 
और गाँव की स्त्रियों की सेवा की योजना बनाती हो। मेरा 
सुझाव है कि कस्तूरबा का काम और हमारा यह नयी तालीम 
का काम, सारा एक हो जाय और हिन्दुस्तान में जितनी भी 
स्त्रियों की संस्थाएँ हें, उन सबसे हम सम्बन्ध रखें और 
स्त्रियों की सेवा के लिए बाहर लायें। स्त्रियों के - हाथ 
में छोटे बच्चों की शिक्षा दें. दें। उपनिषदों में कहा है t 
“यातुवान्‌, पितुवान्‌, आचार्यवान्‌ ।”--शिक्षण पहले माता स, 
बाद में पिता से और अंत में आचार्य से लिया जाय--यह 
शिक्षण का क्रम होना चाहिए। 


Ty SV LS 

भारतीय विद्या | १२३: 
शिक्षा से दो अपेच्षाएं 


ह्षिक्षा में दो बातें देखनी पड़ती हें। पहली यह कि जो शिक्षा 
दी जाती है, वह जनता के खर्च से दी जाती हैँं। इसलिए प्रत्यक्ष 
व्यवहार में उसका उपयोग होना चाहिए। बालक ऐसी शिक्षा 
पायें कि शिक्षित होने पर समर्थ बन दुनिया की सेवा करने के 
लिए आगे आ सके और उन्होंने जितना लिया है, उससे दसगुना 
वे दूसरों को दे सके । जेसे एक सेर बीज खेत में रोपने पर पचीस 
सेर बनकर निकलता हुँ, वेसे ही छात्रों की चित्त-भूमि में रोपा 
गया विचार-बीज दस-बीसगुना बनना चाहिए। 


शिक्षा से दूसरी यह भी अपेक्षा की जाती हें कि उससे विद्यार्थी 
के समग्र विकास की सामग्री उसे मिलेगी । मन की जितनी भी 
राक्तियाँ हें, वे सब ऋषि-मुनियों ने हमें समभा दी हें “अनन्तं 
हि मनः, अनन्ता विशवे देवाः'-विङ्वदेव अनन्त हें और मन 
भी अनन्त है। जब हम उसकी एक-एक वृत्ति और शक्ति का 
विश्लेषण करने लगते हें, तब हमें उसके अनेक गुणों का आभास 
मिलता है। आत्मा सच्चिदानन्द है । उसके सान्निध्य से मन 
में अनेक गुणों की छाया प्रतिबिम्बित हो उठती है, अनन्त गुणः 
सन में प्रकाशित हो उठते हें। 

हमे अनुभवी पुरुषों ने सिखलाया है कि मुख्य शिक्षा वही 
है, जिससे हम अपने आपको मन और शरीर से भिन्न पहचान | 
सके। स्वयं की यह पहचान ही सर्वोपरि गुण है। 


® 

विद्या-स्नातक, त्रत-स्नातक 
प्राचीनकाल में ऐसा था कि अगर कोई विद्यार्थी गुरु के 
पास जाकर केवल विद्यार्जन कर ले, तो वह केवल विद्या-स्नातक 
कहा जाता था। वह पूर्ण स्नातक नहीं हो सकता था। विद्या- 
स्नातक होने के साथ ही उसे ब्रत-स्नातक भी होना पड़ता था। 
उसे अपने आप पर विजय प्राप्त करनी पड़ती थी। आत्म-दमन 
की, आत्म-नियमन की कला जो सीखता, उसे ब्रत-स्नातक कहते । 
इस तरह जब तपाकर खरा उतरा विद्यार्थी संसार में प्रवेश 
करता है, तो वीरःवृत्ति और पूर्ण आत्म-विश्वास' के साथ ही 
प्रवेश करता है। वह संसार में किसीके सामने सिर नवाकर नहीं, 
बल्कि छाती फुलाकर चलेगा। वह इस वीर-आवेश के साथ 
संसार में प्रवेश करेगा कि “नमयतीव गतिर्‌ धरित्रीम्‌”--मानो 
उसके चलने से पृथ्वी दबी जा रही हैं। 


बिद्या से ही विनय का जन्म 


इसका यह अर्थ नहीं कि वह उद्धत बन जायगा। उसमें 
नम्रता तो रहेगी ही। कारण, ज्ञान पाये हुए व्यक्ति को इस बात 
का पता रहता हैं कि ज्ञान कितना अनन्त है और उसे उसमें 
कितना थोड़ा अंश मिला हूँ। इसलिए सच्चा ज्ञानी जितना विद्या- 
संपन्न और विनय-सम्पन्न होगा, विद्या न पानेवाला उतना कभी भी 
न हो सकेगा। कारण, उसे विद्या की माप मिली ही नहीं। जिसने 


F 


. विद्या के समुद्र का दर्शन कर लिया, उसके ध्यान में यह बात 


सहज ही आ जायगी कि विद्या का कहीं पार या अंत नहीं है 


5203: . और मुझे जो ज्ञान मिला है, वह उसका एक अंदामात्र है। इसी- 

लिए मुझे आजीवन ज्ञान की खोज करते रहना चाहिए । 

वह कितना ही ज्ञान प्राप्त कर ले, फिर भी संसार में ज्ञान वाकी. 
बना ही रहेगा। उसे इस वास्तविकता का पूर्ण ज्ञान रहेगा। 
इसलिए वह सदैव न म्र बना रहेगा। इसीलिए पूर्वेपुरुषों ने विद्वानों 

से कहाँ है कि वे स्वयं तो विनीत रहें ही, “प्रजानां विनयाधानात्‌" 

प्रजा को भी विनयसम्पन्न बनायें। 


रयं भी अपेक्षित 


किन्तु नम्रता के साथ ही विद्यार्थी में दृढ़ निश्चय, आत्म- 
विशवास, धैर्ये, निर्भयता आदि सभी गुण होने चाहिए। बुद्धि 
के सांथ धृति भी रहनी ही चाहिए। जब छात्र संसार में प्रवेश 
कंरेगा, तो विजयी वीर की तरह ही करेगा। वेद में एक मंत्र 
है। वेदाध्ययन की परिपूर्णता के समय छात्र कहता हैँ : “मह्यं 
नंमन्तां प्रदिशश्‌ चतस्र:”--ये चारों दिशाएँ मेरे सामने नत 
हों। अगर कोई इस प्रकार की विद्या प्राप्त करे, तो वह उससे 
सारी दुनिया की सेवा करे। 


ज्ञान में उत्तरोत्तर वृद्धि 

ऐसा नहीं होता कि आज अन्न खाया और तृप्ति दो दिन 
बाद हुईँ। तृप्ति और तुष्टि का उसी क्षण अनुभव हो जाता हूं। 
ज्ञान का भी यही हाल है। जहाँ सच्चा ज्ञान मिळता हे, वहाँ 
चेहरा ही चमकने लगता है। विद्याथियों को अपार आनंद 
होता है और उसीके फलस्वरूप उनको ज्ञान-पिपासा बढ़ती 
जाती है। उन्हें कभी यह अनुभव नहीं होता कि ज्ञान-प्राप्ति में 
उनका समय व्यर्थ नष्ट हो रहा हें। 

अध्ययन की पुरातन परम्परा 


जिसने एक वार अध्ययन का स्वाद चख लिया, वह उसे 
फिर कभी छोड़ नहीं सकता । ऋषि कहते हें : हर काम करो, 


पर उसके साथ ही 'स्वाध्याय-प्रवचने च”---स्वाध्याय और 


प्रवचन भी किया करो। “ऋतं च स्वाध्याय-प्रवचने च”, “सत्यं 
च स्वाध्याय-प्रवचने च/सत्य बोलो, तो उसके साथ स्वाध्याय 
ओर प्रवचन भी करो। “तपदच स्वाध्याय-प्रवचने च”-_तप 
करो, तो उसक साथ स्वाध्याय और प्रवचन भी करो । जन-सेवा 
करो, तो उसके साथ भी स्वाध्याय और प्रवचन करो। अग्नि 


की सेवा करो, तो उसके साथ भी स्वाध्याय और प्रवचन करो।. 


गृहस्थाश्रम के जितने भी काम किये जायें, उनमें से प्रत्येक के 
साथ स्वाध्याय और प्रवचन भी अपेक्षित है और वह ठीक भी 
हूँ । विद्याभ्यास के समय जो उस रस का स्वाद ले लेता है, उसका 
वह रस उत्तरोत्तर बढ़ता ही जाता है। 


हमारी विद्या की परम्परा 


पर आज हम देखते हें कि हमारे देश में अध्ययन का अभाव 
ही हो गया हूँ। यह देश प्राचीन है और यहाँ घ्राचीनकाल से 
निरन्तर अध्ययन चला आ रहा है। अभी कळ तक यहाँ अध्ययन 
` की यह अखण्ड परम्परा चली आ रही थी। जिस जमाने में शेष 
दुनिया के सभी लोग अँधेरे में थे और विद्या से अपरिचित थे, 
उस समय भी यहाँ यह विद्या विद्यमान थी। यहाँ के निवासी 


ब्रह्म-वेला में ही उठ जाते। “अनुब्रुवाणः अध्येति न स्वपन्‌” 


हक च सुबह सोते नहीं, अध्ययन करते थे । 


CC-0. Mumukshu Bhawan Varanasi Collection. Digitized by eGangotri 


= 
Re isd 
जि आओ SRS 2 ५५०७ yr « १? sts 


भारतीय विद्या १०५ 
आज की दुरवस्था 


पर आज हम देखते हें कि अध्ययन करनेवाले लोगों की 
भारी कमी हुँ। इस कमी के मूल कारण आज की इसी शिक्षा- 
प्रणाली में निहित हैँ। जब छात्र इसमें प्रवेश करता हूँ, तो १०- 
१५ वर्ष में शिक्षा पाने तक उसका सारा रस सूख जाता हें। 
उसकी प्रेरणा-शक्ति क्षीण हो जाती है। आप देखते ही हें कि' 
पाठशाला में जाने के कारण बच्चों की आँखों की ज्योति मन्द 
पड़ जाती है, शारीरिक शक्ति क्षीण हो जाती हें और मानसिक 
शक्ति भी क्षीण हो जाती है । बुद्धि की और भी कितनी ही शक्तियों 
` का विकास ही नहीं हो पाता। सबसे बड़ी बात तो यह है कि इससे 
उनमें प्राण-हीनता आ जाती है। उनको आत्मा का भान नहीं, 
हम देह से भिन्न हें, इस बात का उन्हें पता ही नहीं और अपनी- : 
अपनी इन्द्रियों पर उनका अपना अधिकार ही नहीं हैं। फिर ' 
शिक्षा किस बात की मिलती हुँ? [ 

यह वर्णन करते हुए मुझे खुशी हो रही हो, ऐसी बात नहीं । 
वास्तव में मुझे यह सोचकर भारी दुःख हो रहा हे कि किसी 
समय हमारे देश में विद्या खूब फली-फूली थी, पर आज उसकी 
दशा क्या हैं? रवीन्द्रनाथ ठाकुर ने हमारे भारत का कंसा सुन्दर ' 
वर्णन किया हे: 


“प्रथम साम-रव तव तपोवने, 
प्रथम प्रचारित तव वन गहने । 
ज्ञान कर्म कत काव्य काहिनी, 
अयि भुवन - मन - मोहिनी ! ` 

जगत्‌ का मन मोह लेनेवाली हमारी माता ! पहली वार 
सूर्योदय यहीं हुआ और यहीं पहले पहल साम-गायन हुआ और . 
यहीं से विद्या की किरणें सारे संसार में फेलती रहीं। जहाँ हम 
अपनी मातृभूमि का इस प्रकार स्मरण करते हैं, वहीं आज जो 
यहाँ चल रहा है, उसका वर्णन करते हुए मुझे आनंद नहीं, दुःख 
ही होता हे। | 
इसलिए मुझे आपसे यही कहना हैँ कि आप एक स्वर से 
यह माँग करें कि “हमें आज की यह शिक्षा कतई नहीं चाहिए ।” 
---सेवक' से 


आदश विद्यापीठ १२४: 


मनु का एक वाकय हें: “बच्चे को जब सोलहवाँ वर्ष लग 
जाय, तो उसके प्रति मित्र जेसा व्यवहार करना चाहिए।” में इस 
वाक्य का यह्‌ अर्थ समझता हूँ कि सोलहवें वर्ष के बाद जीवन 
का उत्तरदायित्व बच्चे को स्वयं ही सँभाल लेना चाहिए। मित्र 
को हम लोग सलाह देते हें। समय पर उसकी मदद करते हैं, 
पर उसके जीवन का भार उसी पर रहता है। 


समथ शिचा की सुविधा 


, जीवन का भार सचमुच भार ही नहीं, वह तो उपकार 
'हे। पर ऐसी समर्थ शिक्षा मिलनी चाहिए, जिससे वह उपकार 
_ मालूम हो। इसी तरह की शिक्षा माता-पिता की ओर से सोलह 
चर्ष की उम्र तक बच्चों को मिलनी चाहिए । माता-पिता की ओर 

से कहने का मेरा तात्पर्यं हैं: “समाज की ओर से ऐसी शिक्षा 
मकी व्यवस्था होनी चाहिए।” समाज को चाहिए कि वह हर 
बालक के लिए एसी शिक्षा की व्यवस्था कर दे। उसके आगे 
ःकी शिक्षा वह अपनी कमाई से प्राप्त करे। 

मनु के इस वाक्य का यह भी अर्थ निकलता हु कि सोलह 
'वर्ष से पहले बच्चे पर जीवन: का सारा उत्तरदायित्व 
डालना उचित नहीं। इसका यह अर्थ नहीं कि तब तक बच्चे 
:का जीवन ही नहीं, वल्कि उसका भार उस पर नहीं होता। 
`उस अवस्था में अपना भार स्वयं उठाने के लिए उसे धीर- 
“धीरे तैयार होना पड़ता है। इस तैयारी को ही शिक्षण” कहा 
`जाता है। 


दशरथ की दलील 


भनु का यह वाक्य शब्द-प्रमाण के खूप में मेने उपस्थित 
नहीं किया हे। मनु का अर्थ कोई व्यवितविशेष नहीं। समाज 
“के हजारों वर्षों के अनुभवों को ही 'मनु' कहा जाता हूँ। विश्‍वा- 
` मित्र अपने यज्ञ की रक्षा के लिए दशरथ के पास राम को माँगने 
“के लिए आये। दशरथ बोले : “ऊनषोडशवर्षो में रामो राजीव- 
“लोचन:”-राम अभी सोलह वषं का नहीं हुआ, इतनी बड़ी 
` जिम्मेदारी के काम के लिए में उसे तुम्हें कंसे दे दूं ? राम सोलह 
वषं के हो गये होते, तो दशरथ की यह दलील न होती । वसिष्ठ 
“ने उन्हें समझाया : “विश्वामित्र के संरक्षण में यह काम होनेवाला 
:हैं। वह एक शिक्षा-योजना ही हें।” तब दशरथ यह बात 
समझ सक। [ 

नयी तालीम का शिक्षा-काल 


दशरथ की यह मान्यता मनु के उक्त वाक्य में हैं। आधुनिक 
शिक्षाविदों ने भी उसे मान्य किया हूँ। चौदह वर्ष पूरे होने 
तक सात वर्ष की शिक्षा-योजना नयी तालीमवालों ने तेयार 
की है। प्रगतिशील देशों में यह कानून हुँ कि चौदह वर्ष पूरे 
हुए बगैर बच्चों को कारखाने में काम न दिया जाय। मनु इनसे 
एक साल आगे हें। वे १५ वर्ष पूरे हुए वगैर बच्चे को फक्टरी 
में काम पर जाने न देंगे और १६वाँ वर्ष लगने के बाद उसे कॉलेज 
भें समय का अपव्यय भी करने न देंगे। 


आदर्श विद्यापीठ 


प्रशन होगा कि “फिर क्या आपकी इस योजना के अनुसार _ 
कॉलेज खाली पड़े रहेंगे? फिर देश की उन्नति कंसे होगी? 
कॉलेज खाली नहीं पड़े रहेंगे, वे तो ठसाठस भर जायेंगे । गरीबों 
के वच्चे उनमें भरती किये जायेंगे। कॉलेज में एसा दुश्य दीख 
पड़ेगा कि हर छात्र निजी श्रम सेज्ञानरूप अन्न ओर अन्नरूप 
ज्ञान कमा रहा है, दो हाथों.से पेट का और दो आँखों से बुद्धि 


का भरण-पोषण हो रहा है। ज्ञान तथा कमं का भेद ही मिट 


गया है। वहाँ बच्चों को कोई फीस नहीं लगेगी, वोडिंग का कोई 


खर्च नहीं छगेगा और न अध्यापकों को वेतन ही रहेगा। उद्योगा- 


» पुस्तकालय और प्रयोगालय की व्यवस्था सरकार द्वारा 


_ कुर दी .जायगी। पाठशालाओं में कोई छुट्टी न रहेगी। कारण, 


निसीको कोई बःध्न नहीं मालम पड़ेगा। 


आदर्श विद्यापीठ १०९ 


आज की खचींली शिक्षा 

आज के कॉलेजों में गरीबों को कोई सुविधा ही नहीं हे । 
हाँ, दो-चार गरीब बच्चों को कृपापूर्वक फीस की माफी मिल 
जाती हुँ। पर हमारे कॉलेज सभी के लिए खुले रहेंगे। श्रीमानों 
के बच्चों को इतना कष्ट सहना संभव न हो, इसलिए 
श्रम में उन्हें एक-आध घण्टे की माफी देनी पड़े, तो बात 
दसरी है। फिर भी उसमें उनकी दीनता ही प्रकट होगी 
और इसलिए कोई स्वाभिमानी बालक सहसा उसे कबूल 
नहीं करेगा.। 

हास्यास्पद विद्यापीठ 


आज तो कृषि-कॉलेज भी नहर में ही खुलते हें। मेंट्रिक 
` यास हुए बगैर उनमें प्रवेश भी नहीं हो पाता। इसका मतलब 
यह हुआ कि बच्चों का कृषि-कॉलेज में प्रवेश भी तभी हो सकेगा, 
जब उनके बारे में यह विश्‍वास हो जायगा कि उनमें जाड़े-पाले 
और धूप-बारिश में काम करने की कतई शक्ति नहीं। कारण, 
आज की पद्धति के अनुसार मेंद्रिक पास होने का और कोई अर्थे 
ही नहीं। प्रोफेसर और छात्र कुर्सी-बेंच पर बैठकर कृषि का 
ज्ञान प्राप्त करेंगे ! प्रयोग के तौर पर खेती नाममात्र की होगी 
और उसका उत्तरदायित्व भी मजदूरों पर होगा। प्रयोग वे ही _ 
करेंगे। बच्चे के खर्च के लिए उसके पिता को हर साल २५ 
एकड़ जमीन की पैदावार देनी पड़ेगी । उसके बिना काम चलने- 
वाला नहीं । 

विद्यापीठ में स्वावलम्बन 


चर्चा चल रही थी कि प्राथमिक शिक्षा के बाद उच्च शिक्षा 
के कार्यक्रम कैसे हों ? मेने सुझाव दिया कि “बच्चे छह घण्टे मेहनत 
करके झारीर-श्रम से रोटी कमायें और दो घण्टे उसके परिपोषक 
ज्ञान-विज्ञान की उन्हें शिक्षा दी जाय। बच्चों पर खर्च न तो 
पाठशाला करे और न माता-पिता ही। फिर वे बच्चे चाहे गरीब 
के हों, चाहे अमीर के। ऐसा करने से ही सच्चा प्रयोग होगा 
और देश आगे बढ़ेगा।' 


आज की दुदंशा 


आज हमने मनु-वाक्य के दोनों अर्थो पर पानी फेर दिया 

हैं। असंख्य दरिद्र बच्चों को रोटी के लिए पिसना पड़ता हे। 

फिर भी उन्हें रोटी नहीं मिलती और शिक्षा तो उन्हें मिळती 

ही नहीं। दूसरी ओर, इसके विपरीत पचीस-पचीस साल तकः 

भारभूत शिक्षा के चोचले चलते हैं। बिना काम किये तिजोरी- 

भर धन कमाने की चिंता लगी रहती है, जब कि करोड़ों को काम 
करके भी पेटभर खाना नहीं मिलता। | 

अतः “सोलह वर्ष तक स्वावलम्बन की. शिक्षा ओर सोलह 

वर्ष के बाद स्वावलम्बन से शिक्षा/--यह सूत्र स्वीकार कर 

a तदनुसार शिक्षा-योजना चलाये बगेर इस दुहरी दुर्गेति से छुटकारा 

नहीं मिल सकता। 
3 —-'क्रान्त-दषेन' से 

ग्रामीण विश्वविद्यालय १११ 
ग्रामीण विश्वविद्यालय १२५: 
(तालीमी संघ-सम्मेलन, सेवाग्राम) 


आवश्यकता से उत्पन्न विचार 


ग्रामीण विइवविद्यालय' का नाम दीखनेमें बहुत बड़ा हेत 
'विइवविद्यालय' एक विशाल शाब्द हें और उसका बहुत व्यापक 
अर्थ हैँ, लेकिन उसकी एक सीधी-सादी व्याख्या नायकमजी ने 
आपके सामने रख दी। उन्होंने यह कहा कि “जहाँ का जीवनः 
सर्वागपू्णं है, वही हमारा देहात का विश्वविद्यालय हें।” और यह 
व्याख्या सही है एवं आज जो चर्चा निकली है, वह इस तरह की 
आवश्यकता में से निकली है। यानी हम कोई हवा में नहीं सोच 
रहे हैं, बल्कि जमीन पर यह सारा काम हो रहा है। एक 
आवश्यकता पैदा हुईं, उसकी पूर्ति के लिए यह चीज सामने 
आयी । 

हमने इतने साल बुनियादी तालीम चलायी, तो कुछ लड़के ` 
उसमें तैयार हो गये । हम उनको फिर उत्तर बुनियादी में ळे गये । 
उनका वह कार्यक्रम खतम होने पर आया। अब हमारे सामने 
यह सवाल पैदा होता है कि इन लड़कों का हम कया करें? उनका 
शिक्षण जहाँ तक हुआ, वही हमारा पूर्ण आदर्श है, ऐसा समक 
कर क्या उसे समाप्त करें ? जितना वे पढ़ चुके, वह कोई कम नहीं । 
उससे वे देश को लाभ पहुँचा सकते और जीवन में अपने प्रयत्न 
से आगे प्रगति कर सकते हैं। लेकिन उनमें से अगर कुछ आगे 
पढ़ना चाहें, तो उनके लिए कुछ सुविधा हे या नहीं? इसपर ' 

हमने सोचा, तो हमें दीख पड़ा कि 'परिपूर्ण' की हमारी जो 
अधिक-से-अघिक व्याख्या हु, वह आखिरी व्याख्या जीवन में 
जब अमल में आयेगी तब आयेगी, लेकिन परिपूर्ण की जो कम- 
'से-कम व्याख्या है, उस व्याख्या के मुताबिक भी वे लड़क पूर्ण हुए 
हैं और हमारे शिक्षण का नमूना दुनिया के सामने हमने रख दिया 
हे, एसा नहीं है । इसलिए उनके आगे के शिक्षण की कोई 
व्यवस्था होनी चाहिए | इस तरह विश्वविद्यालय की 
आवश्यकता पेदा हुईं । 


नमूना अभी तैयार नहीं 


अब बीच में यह भी सवाल पैदा हुआ कि क्या हम यह देहात 

के लिए अलग विश्वविद्यालय चलायेंगे और शहर के लिए 
अलग ? में यह बात पहले ही स्पष्ट कर चुका हें कि 'बुनियादी' 
तालीम आदि से अन्त तक बुनियादी ही रहनी चाहिए। 
आज जो विश्वविद्यालय चाल हें, वे अगर नयी तालीम के हमारे 
` विचारः को कबूल करें, तो उन्हें अपनी पद्धति में वैसा परिवर्तन 
करना पड़ेगा। लेकिन आज यह चीज सम्भव नहीं जान पड़ती । 
'उसका एक कारण यह हैँ कि उनका जो पुराना ढाँचा बना हैँ, वह 
'एकदमसे नहीं बदल सकता। इसके अलावा इसका दूसरा कारण 
यह हें कि देश के सामने हम अपने विद्यापीठ का अभी कोई नमूना 
पंश नहीं कर सक हं, इसलिए हम अभी यह नहीं कह सकते कि सारे 
_ विश्वविद्यालय अब बदल दो । हमने जो बुनियादी काम किया 
| _ ह, वह इस हद तक आ पहुँचा है कि हंम कह सकते हें कि उसके जो 


ग्रामीण विश्वविद्यालय ११३ 


जो प्राथमिक शालाएँ हें, वे बदली जा सकती हैं। उससे उन्हें 
ज़रूर लाभ होनेवाला है, यह हम दावे के साथ कह सकते हैं, 
लेकिन हम यह नहीं कह सकते कि विश्वविद्यालय का भी नमना 
हमारे पास तयार हुं और उस नमने पर सारा ढाँचा बदल दें। 


विद्यापीठ स्वावलम्बी हों 


विश्वविद्यालय का जब हम विचार करें, तो हमारे पास जो 
लड़के हूं, उनका खयाल करके ही हमें कोई योजना बनानी 
चाहिए। नहीं तो होगा यह कि विश्वविद्यालय एक ऐसा व्यापक 
विषय हूँ कि उसके बारे में कई तरह के लंबे, चौड़े और गहरे 
विचार हम करेंगे और कुल मिलाकर प्रत्यक्ष कोई चीज नहीं 
बनेगी । | | 

अतः किशोरलालभाई ने जो एक बात रखी, वह महत्त्व 
की हें। उन्होंने कहा कि “जब हमारे लड़के उत्तर-बुनियादी 
शिक्षा प्राप्त कर चुके, तो वे स्वावलंबी बन गये, इतना तो मान ही 
लेना चाहिए।” उनका यह कहना ठीक है। सिर्फ इसलिए नहीं कि 
हमारा देश दरिद्र हुँ और शिक्षकों तथा विद्यार्थियों पर बहुत 
ज्यादा खचं.भी नहीं कर सकता, इसलिए हमें स्वांवळंबन करना 
चाहिए, बल्कि इसमें वस्तुतः शिक्षण की ही दृष्टि मुख्य हें। देश 
की गरीबी हमें इसमें प्रेरणामात्र दे रही ह। | 


देहांतो विश्वविद्यालय कैसा हो? - 


इस दृष्टि से विचांर करें, तो येह बात समक में आ जायगी 
कि हमारे देहाती विश्वविद्यालय का स्वरूप कंसा होगा। उसके 
< हर 

शिक्षक और विद्यार्थी, दोनों को जसे सुसज्जित पुस्तकालय 
की आवश्यकता होगी, उसकी व्यवस्था कर दी जायगी। उनको 
जो औजार चाहिए, वे दिये जायेंगे, जमीन आदि जो चाहिए, 
वह दी जायगी और मकान भी कुछ बनाकर दिये जायेंगे, शेष 
वे खुद बनायेंगे। इतना करने के बाद उनसे कहा जायगा कि इसके 
आगे आपको और कोई चीज मिलनेवाली नहीं हू । अब दोनों 
> मिलकर एक सामूहिक जीवन जियें और दंश क सामने नमूना 
पेश करें कि उत्तम-से-उत्तम समग्र जीवन कंसा होता है । ऐसे 
विश्वविद्यालय में ज्ञान-चर्चा होगी, प्रयोग किये जायेंगे, उन 
प्रयोगों के जो नतीजे आयेंगे, वे देश के सामने रखे जायेंगे, यह सब 
होगा। लेकिन मुख्य चीज यह होगी कि सीखने और सिखानेवाले, 
दोनों ही अपने पैरों पर खड़े हें, हाथों से काम करते तथा अपनी 
रोटी कमाते हें। जैसे-तैसे नहीं, बल्कि उत्तम-से-उत्तम तरीक से 
कमाते हैं, यह दिखा देंगे। उनका जो काम वहाँ होगा, 
विद्या पढ़ायी जायगी, जो औजार बनेंगे, जो मकान आदि बनेंगे, 
उन सब कामों में उनकी विद्या की झाँकी दीख पड़ंगी। हमारे 
विश्वविद्यालय के लिए :किताबें पहले से नहीं बनेंगी, बल्कि 
विश्वविद्यालय ही अपने लिए किताबं बाद में बनायंगा। उसक' 
अनुभव में से ही दुनिया को किताबें मिळनेवाली हं। अगर हमारा 
विश्वविद्यालय इस तरह काम करेगा ओर देश के सामने एक 
नमूना पेश करेगा, तो वह बिना किसी शोरगुल क अपना काम 
` करता रहेगा। एसे प्रत्यक्ष अनुभव से जो चीज तैयार होगी, वह 
दुनिया को विश्वविद्यालय की भारी देन होगी। 
है | से मत ET Ra: | RE | -र्वोइयः से 

आदश पाठशाला केसी हो ? १२६; 
(तुम उर विद्यालय में) 
हिन्दुस्तान की बुरी दशा 


मेरी दृष्टि से हमारे शिक्षण में सबसे बड़ी जरूरत अगर 
किसी चीज की हे, तो विज्ञान की। हिन्दुस्तान कृषिप्रधान देश ! 
सले ही कहलाता हो, फिर भी उसका उद्धार विर्फ खेती के भरोसे 
नहीं होगा। यूरोपीय राष्ट्र उद्योग-प्रधान कहलाते हुँ। हिन्दुस्तान 
में खेती-प्रधान व्यवसाय होते हुए भी यहाँ प्रतिव्यक्ति सवा 
एकड़ जमीन हे। इसके विपरीत फ्रांस में, जो एक उद्योग-प्रधान 
देश कहलाता हैँ, प्रति मनुष्य साढ़े तीन एकड़ जमीन'हं। इस 
पर से मालम होगा कि हिदुस्तान की हालत कितनी बुरी है। 
इसका मतलब यह ह कि हिन्दुस्तान में अकली खेती ही होती ह 
ओर कुछ नहीं होता। यह हालत' बदल देने क लिए हमार यहाँ 
के विद्यार्थी, शिक्षक और जनता, सभी को उद्योग में निपुण बन 
जाना चाहिए । उसके लिए उन्हें विज्ञान सीखना चाहिए। : 


आहार-वज्ञान 
हमारा रसोईघर हमारी प्रयोगशाला होनी चाहिए। वहाँ 
जो आदमी काम करे, उसे इन सारी बातों की जानकारी होनी 
चाहिए कि किस खाद्य पदार्थ में कितना उष्णांक है, कितना 
ओज है, कितनी चिकनाई हे। उसमें यह हिसाब करने की 
सामथ्य होनी चाहिए कि किस उम्र के मनुष्य को किस काम के 
लिए कंसे आहार की जरूरत होगी। 

' मल-विज्ञान 


शौच को तो सभी जाते हें। लेकिन स्कूलवालों को मल के 
सम्वन्ध में विशेष ज्ञान होना चाहिए। मेले का क्या उपयोग होता 
है? सूर्य की किरणों का उस पर कया असर होता है ? मैला 
अगर खुला पड़ा रहे, तो उससे क्या नुकसान हें? उससे कौनसी 
बीमारियाँ पेदा होती हैं ? जमीन को अगर उसकी खाद दी जाय, 
तो.उसको उर्वरता कितनी बढ़ती हे ?---आदि सारी बातों का 
शास्त्रीय ज्ञान मल-विज्ञान की सहायता से हमारे छात्रों को 
कराना चाहिए। मेने तो उस पर एक सूत्र ही बनाया. है-- 
“प्रभाते मलदशनम्‌ ।' म से हमें आरोग्य का ज्ञान होता है और 
यह जानकर कि शरीर मलागार हैँ, देहासक्ति भी कम होती है । 


आरोग्य-विज्ञान 


कोई लड़का बीमार हो जाता हं। वह क्यों बीमार हुआ ? 
बीमारी मुफ्त में थोड़े ही आयी है, तुमने उसे गिरह से कुछ खर्च 
करके बुलाया हैं। अतिथि की तरह उसका खयाल. रखना 
चाहिए। वह क्यों आयी, कसे आयी आदि बातों की खोज 
करनी चाहिए। जब वह आ ही गयी है, तब उससे सारा ज्ञान 
ग्रहण कर ऊेना चाहिए । इसमें शिक्षण को बात हैं। वह ज्ञानदाता 
रोग आया और गया, हम कोरे-के-कोरे रह गये।' यह दूसरों के 


ह + साथ भल ही होता हो, हमारे साथ हरगिज न होना चाहिए। 


खादी-विद्या 


| 3 “४ कर तुम यहाँ सूत कातते हो,. खादी: भी बना लेते हो। तुम्हें 


- 

- बधाई हें। लेकिन खादी के बारे में शास्त्रीय प्रदनों के जवाब यदि 


तुम न दे सको, तो पाठशाला और उत्पत्ति-केंद्र यानी कारखाने में 
फक ही क्या रहा? लेकिन में तो अपने कारखाने से भी इस. 
ज्ञान की आशा रखूंगा। 


शानराष्ट आवश्यक 


विद्यार्थी भोजन करते हुँ और दूसरे लोग भी, लेकिन 
दोनों कं भोजन करने में काफी फर्क होना चाहिए। विद्यार्थियों 
का भोजन ज्ञानमय होना चांहिए। जव विद्यार्थी अनाज पीसेगां: 
और  छानेगा, तो वह लिखकर रखेगा कि उसमें से कितना चोकर 
निकला । मान लीजिये कि सेर में आठ:तोले चोकर निकला । 
यानी दस प्रतिशत चोकर निकला । यह बहुत ज्यादा हुआ। दूसरे 
दिन बह पड़ोसी के यहाँ जाकर वहाँ का चोकर तोलेगा। वहः 
देखता. हे कि उसके आटे में से ढाई तोले :ही चोकर निकला। 
दस प्रतिशत चोकर निकलने में कया हर्ज हैं ? उतना चोकर | 
अगर पेट में जाय, तो नुकसान कया होगा ?-_आदि प्रश्न उसके 
मन में उठने चाहिए और उनके उचित उत्तर भी उसे मिलने 
चाहिए । तब एसा होगा, जेसा कि.गीता में कहा हें, तभी उसका 
हरएक काम ज्ञान-सांधन होगा। 


उद्योग में विज्ञान 


इस प्रकार प्रयोग-नुद्धि और ज्ञान-द्ष्टि से प्रत्येक काम करने. 
में थोड़ा खचं तो होगा ही, लेकिन उससे उतनी कमाई भी 


_ आओ 


होगी। स्कूल में जो चरखा होगा, वह बढ़िया होगा। चाहे जसे 

चरखे से काम नहीं चलेगा। स्कूल में काम चाहे थोड़ा कम 
ही हो, लेकिन: जो कुछ काम होगा; वह आदश होगा। कपास 
तौलकर ली जायगी। उसमें से जितने बिनौले निकलेगे, वे भी 
तौल लिये जायंगे। रोभियों में से जब इतने बिनौले निकले, तब 
व्हेरम में से इतने क्यों? इस तरह का सवाल पूछा जायगा 
और उसका जवाब भी दिया जायगा । बिनौला मटर के आकार 
का होकर भी दोनों के वजन में इतना फक क्यों? बिनोले में 
तेल होता है, इसलिए वह हलका होता है । फिर यह देखा जायगा 
कि इसी तरह के दूसरे धान्य कौनसे हुँ? इसके लिए तराजू की 
जरूरत होगी । वह बाजार से नहीं खरीदी जायगी। स्कूल में ही 
बनायी जायगी। हरएक काम अगर इस ढंग से किया जाय, तो 
विज्ञान शुरू हो गया। इस तरह यदि हर बात की जांनी ळग, 
तो ज्ञान कितना मनोरंजक होगा! फिर उसे कौन भूलेगा? 
अकबर किस सन्‌ में मरा, यह रटने की क्या जरूरत हें? वह तो 
मर गया, लेकिन हमारी छाती पर क्यों सवार हुआ ? में इतिहास 
रटने को नहीं पेदा हुआ हूं। में तो इतिहास बनाने के लिए पेदा 
हुआ हूं। 


विज्ञान और अध्यात्म 


दो विद्याएँ सीखना आवश्यक हें: (१) हमारे आसपास की 
चीजों को परखने की शक्ति अर्थात्‌ विज्ञान और (२) आत्मज्ञान 
_ अर्थात्‌ अध्यात्म। इसके लिए बीच में निमित्तमात्र भाषा की 
कै ह ' जरूरत होती है। उसका उतना ही ज्ञान आवश्यक है। भाषा 

लिखूं, तो वह कोरा कागज भी चिट्ठीरसाँ पहुँचा देगा। भाषा 
विद्या का वाहुन है । विज्ञान और अध्यात्म ही विद्या है उसीका 
में विचार करूंगा। मेरा चरखा अगर टूट गया, तो क्या में बैठ- 
कर रोऊंगा ? में बढ़ई के पास जाकर उसे सुधरवा छूंगा। उसी 
तरह अगर मुझे बिच्छू ने काट खाया, तो मुझे रोते नहीं बेठना 
चाहिए। उसका उपचार करके छुट्टी पानी चाहिए। यही मेरी 
शाला की परीक्षा होगी। में भाषा का परचा निकालने की 
झंझट में नहीं पडंगा । लड़कों की बोलचाल से ही में उसका 
भाषा-ज्ञान भाप जाऊगा। 


पाठशाला सजायें 
स्कूल में होनेवाला प्रत्येक काम ज्ञान का साधन बन जाना 
चाहिए । इसके लिए स्कूलों को सजाना होगा । अच्छे-अच्छे साधन 
जुटाने होंगे। श्री रामदास स्वामी ने कहा हें: “इंशवर का वेभव 
बढ़ाओ।' लोगों को अपने घर सजाने के बदले शालाएँ सजाने 
का शौक होना चाहिए। उन्हें शाला की आवश्यक चीजें उपलब्ध 
करा देनी चाहिए । 
ऊपर की सभी बातें मेंने अपने अनुभव से बतायी हें। 
इनका तुम्हारी मंडली में उपयोग होगा, एसी में आशा. ; 
करता हूं। 
---जीवन-दृष्टि' से 

सेवाग्राम का प्रयोग १२७; 


आज सुबह में सेवाग्राम हो आया। वहाँ तालीमी-संघ में 
एक महान्‌ प्रयोग चल रहा है। बच्चे अनाज पैदा करते हैं, साग- 
सब्जी पदा करते हँ और कुछ फल पैदा करने का भी प्रयत्न जारी 
ह्‌। कताई सं लकर बुनाई तक सारी क्रियाएं स्वयं करके कपडा 
तैयार कर लते हुं। वे अपने हाथ से आटा पीसते हें, खद रसोई 
बनाते ६। घर का सारा काम स्वयं कर लेते हे। बीमारों की सेवा 
करते हूँ। घानी चलाकर तेल पेरते हें। अब मिट्टी के बर्तन 
बनाने की भी तैयारी चळ रही हैं। अपना जमा-खर्च स्वयं लिखते 
हैं और यह सब करते हुए कठिन शिक्षा भी ग्रहण करते हे। 
उनका वह्‌ प्रयोग देखकर यही इच्छा होती है कि हम भी बच्चों 
क साथ काम में हाथ बेंटायें। 


ज्ञान और कर्म 


इस रिक्षा-पद्धति ने विचारों का बहुत कुछ झगड़ा ही मिटा 
दिया है। कुछ विचारक कहते हैं कि ज्ञान और कर्म में विरोध ह्‌। 
कुछ विचारक कहते हैँ कि विरोध तो नहीं है, पर दोनों में भेद ह्‌। 
कुछ का कहना ह कि भेद तो है, पर दोनों का संयोग होना चाहिए 
` पर इस पद्धति से दोनों एकरूप हो जाते हैं। कर्म से ज्ञान मिलता हें, ` 
. जान से कर्म सम्पन्न होता हें और ज्ञान तथा कर्म, दोनों के मिलने . 
ह. चित्त का विकास होता है। देखने में तो बच्चा कर्म करता 
न दिखाई पड़ता है, पर भीतर से वह ज्ञान प्राप्त करता रहता हैं। 
। उक उसकी सहायता के लिए निमित्तमात्र होता हें। 

सेवाग्राम का प्रयोग १२१ 


नयी पद्धति का लाभ 

यह सब लिखकर में यह नहीं सुकाना चाहता कि उस जगह 
जो कुछ चल रहा है, वह परिपूर्ण या निर्दोष ही है। वहाँ की 
कमियाँ में जानता हूँ, पर उसमें की दृष्टि निर्दोष होने से चित्त 
का समाधान होता है। हिदुस्तान में सर्वत्र इस पद्धति की शिक्षा 
चल पड़े, तो ऊंच-नीच, अमीर-गरीब आदि सारे भेद मिट 
जायेंगे । श्रम की प्रतिष्ठा कायम होगी। समाज को अच्छे सेवक 
मिलेंगे, अच्छे रक्षक मिलेंगे। हर गाँव स्वावलंबी होगा । 


जानकारी आर विकास 
देख रहा हूँ कि आज भी इस ओर हम लोगों का जितना 
ध्यान जाना चाहिए, उतना नहीं गया । जिन्होंने प्राचीन पद्धति से 
शिक्षा पायी, वे बच्चों से इतना ही पूछते हें कि क्या जानकारी 
हासिल की। वे नहीं जानते कि जानकारी का शिक्षा से, चित्त- 
विकास से बहुत ही कम संबंध है । आवश्यकता पड़ने पर वाह्यज्ञान 
प्राप्त करने की योग्यता बच्चे में हो, तो बस' हे । वह योग्यता 
हासिल करा देना शिक्षा का काम हें। पर सचाई, कार्यकुशलता, 
सेवाभाव आदि गुण--ये ही मुख्य चीजें हें। इस दृष्टि से देखने 
पर यही कहना पड़ेगा कि शिक्षाशास्त्र में यह बहुत बड़ी, 
खोज हैं। ज 8 
माता-पिता ध्यान दें 
जिन्हें इंद्वर ने बच्चे दिये हैं, अगर वे इस पद्धति का अध्ययन 
क्रें और अपने बच्चों को यही शिक्षा दें, तो बहुत बड़ा. लाभ 

होगा। अधिकतर होता यह है कि हम अपने बच्चों को अपनी 
योजनाओं से दूर रखते हें। योजना दूसरे के लिए बची रहती है। 
"फलतः वह सारहीन बन जाती हें। अगर यही शिक्षा हम 
अपने बच्चों को दें, तो वह कसी जा सकेगी और फिर उसके 
हिन्दुस्तानभर में फैलने में देर न लगेगी । कारण, शिक्षा ही ऐसी 
चीज है कि वहाँ लूम्बाई-चौड़ाई का महत्त्व नहीं है, केवल गहराई 
का ही महत्त्व हें। यदि एक जगह भी शिक्षा का एक-आध गहरा 
'प्रयोग हो जाय, तो स्वतः उसका सर्वत्र प्रचार हो जाता है । इसलिए 
सरकार इस बारे में क्या कर रही है, इसकी चिन्ता छोड़ अगर 
हम लोग इसमें रस ले और अपने बच्चों को इस पद्धति से शिक्षा 
दें, तो बहुत बड़ा काम होगा। 

--सेवक', मार्च १९४८ 


'नित्य-नयी तालीम १ २८! 


नित्य-नयी तालीम का अथ 


बच्चों की तालीम एक शुभ कार्य हें। यह सेवाग्राम में बरसों 

सें चल रही है। इसे नयी तालीम' नाम दिया गया है लेकिन में 

इसे 'नित्य-नयी तालीम' कहता हूँ। नित्य-नयी तालीम का 

“मतलब है : जो कल थी, वह आज नहीं है और जो आज है, वह 
कल नहीं रहेंगी, जेसे नदी का पानी। नदी बहती रहती हे, लेकिन 


_ अतिक्षण उसका पानी नया होता है। वैसे ही रोज के अनुभव के 







\ सु आधार पर जो नित्य बदलती रहती है, वह है, निंत्य-नयी तालीम । 

नित्य-्नयो तालीम १२३ 


बना-बनाया हाँचा व्यर्थ 


लोग तालीम का एक ढाँचा बनाते हेँ। जहाँ ढाँचा बना, 
वहाँ तालीम बिगड़ी। इसलिए मेंने अपने जीवन में निश्चय कर 
लिया है कि इस तरह का ढाँचा जीवन में नहीं बनने दूँगा। 
रोज नये-नये अनुभव आते हें, उनके अनुसार हमारा जीवन 
नित्य बदलने की शक्ति हममें होनी चाहिए। 


स्थानीय पाठ्य पुस्तके हों 


हमने बुनियादी ताळीम से आरंभ किया था। अब पुर्वे- 
बुनियादी में प्रवेश कर रहे हैं। उसमें भी देहातों की दृष्टि से काम 
करना हें। इसलिए पुराने विचार यहाँ काम नहीं देंगे। हर 
देहात की परिस्थिति अलग-अलग होती हैँ। उस परिस्थिति का | 
खयाल करके तालीम का विचार करना होगा। जिस देहात में 
नदी का किनारा होगा, उस देहात के बच्चों की तालीम एक ढंग 
की होगी, तो जिस देहात में पहाड़ होंगे, वहाँ वह दूसरे ढंग की 
होगी । जिस देहात के आसपास जंगल होगा, वहाँ को तालीम 
तीसरे ढंग की होगी। हर देहात का वातावरण देखकर अलग- 
अलग ढंग की तालीम की रचना करनी होगी। तालीम का बना- 
बनाया ढाँचा या बनी-बनायी पुस्तके सब देहातों के लिए काम नहीं 
देंगी । आजकल तो सारे प्रान्त के लिए एक ही किताब सब स्कूलों 
में चलती है। ऐसी पुस्तक में हर देहात को जो विशेषता या 
भिन्नता होती है, उसका कुछ खयाल नहीं रहता । वह एक 
सर्वे-सामान्य पुस्तक होती हैं। इसलिए बच्चों को उसमें दिलचस्पी 

पेदा नहीं होती और उस गाँव के लिए वह खास काम की 
: भी नहीं होती। 
जिंदा इतिहास-भूगोल 


किताबें तो हमारे स्कूलों के लिए भी चाहिए, लेकिन हमारी 
किताब हर देहात की परिस्थिति ध्यान में रखकर अलग-अलग 
प्रकार की होगी। उस-उस देहात का वातावरण उसमें रहेगा। 
सेवाग्राम के स्कूल में अगर इतिहास पढ़ाना होगा, तो वहाँ 
जितनी संस्थाएं हें, उनका इतिहास उस पुस्तक में होगा । सेवाग्राम 
गाँव कैसे बना, यह उसमें बताया गया होगा। गाँव के बूढ़े लोगों 
के अनुभव उसमें दिये होंगे। इस तरह से वह एक. जिंदा इतिहास 
होगा। भूगोल भी सेवाग्राम के इदे-गिदें से शुरू होगा। जिसं 
देहात में हम होंगे, वह सारी दुनिया का मध्य-बिदु हे, क्योंकि 
हम वहाँ रहते ह ओर उसके इद-गिद दुनिया पड़ी हु, एसा समभ- 
कर हमारा भूगोल बनेगा। | 


| नित्य परिवतनशीलता 
यह है हमारा विचार। नित्य नया अनुभव लेते जायेगे औरं 
प्रयोग करते जायेंगे। पिछले अनुभव पर जिस चीज को बनाया 
होगा, उसे नया अनुभव मिलने के कारण तोड़ दिया और दूसरी 
' चयी चीज बनायी। इस तरह बनाते जाने और तोड़ते जानं का 
सिलसिला लगातार चलता रहेगा । 


र नयी तालीम का तस्व Fe 
` सुससै अगर कोई पूछेगा कि “बच्चों की तालीम का तत्त्व 

नित्य-नयी तालीम १२५ 


क्या हुँ ?” तो थोड़े में में यही कहुँगा कि “तालीम देनेवाले 
शिक्षकों को वच्चे बनना है और तालीम लेनेवाले बच्चों को 
वड़े बनना हूँ । शिक्षक अगर बच्चा नहीं बन सकता, तो वह 
तालीम नहीं दे रहा है और वच्चा अगर बड़ा नहीं बनता, तो 
वह्‌ तालीम नहीं पा रहा है, यही समझना चाहिए।” 


९ “oe 
ग्राथना मातृभाषा में हो 


अब बच्चों के साथ हम जो काम करेंगे बह हंमारे रोज के 
जीवन से संबंध रखनेवाला होना चाहिए । हर काम के पीछे 
जो विचार होगा, वह बच्चों को समझाना चाहिए। जैसे, हम 


` रोज प्रार्थना करते हें, तो वह बच्चों की मातृभाषा में होनी 


चाहिए। कुरान अरबी में पढ़ेंगे, तो पुण्य लगेगा और मराठी 
में गाया कि कुरान खतम हो गया, ऐसा नहीं लगना चाहिए। 
यही बात वेद के मंत्रों के बारे में और अन्य प्रार्थनाओं के बारे में 


` भी लागू होती है। प्रार्थना जब बच्चों की मातृभाषा में होगी, 


तभी वे उसका अर्थ समभेंगे। जहाँ अर्थ का ज्ञान नहीं होता, 
वहाँ प्राथेना का. कोई खास मतलब नहीं रहता। 


ट्रेनिंग लेनेवाले शिक्षक | 
यहाँ दूसरे प्रांतों से जो शिक्षक आते हैं, उनके लिए कुछ 
अभ्यासक्रम रखा जाता हे।. वे यहाँ नयी तालीम के विषय पर 
व्याख्यान सुनते हैं, लेकिन में तो उन्हें प्रे सालभर में अभी आपके 
सामने दिया उतना ही, एक व्याख्यान दूंगा और कहूंगा कि “अब 
काम में लगः जाओ !” और. रोज के काम में जो भी मुरिकिले 

आयें, उनकी शाम को चर्चा करना चाहूँगा। बी० ए०, एम० ए० 
वगरह की जो तालीम अब तक उन्होंने पायी है, उसमें तो वे 
व्याख्यान ही सुनते थे। यहाँ भी वे व्याख्यान ही सुनते रहेंगे, तो 
सच्ची तालीम नहीं पा संकंगे। में उनसे कहँगा कि “आपको 
सरकार की.ओर से जो कुछ छात्रवृत्ति मिलती है, उसे आप 
घर भेज दें, लेकिन यहाँ आप एक माह तो अपनी रोटी 
कमाकर दिखायें !” “बया आप दिनभर में दस-बारह 
गज बुन लेते हें?” ऐसा में उनसे पूछूंगा। इस' पर यदि वे 
कहेंगे कि प्रत्यक्ष बनना तो हम नहीं जानते, लेकिन बुनाई का 
उसूल जानते हें, तो में कहँगा : खाने का उसूल तो आप 
जानते हूँ, फिर रोज खाते क्यों हें?” मतलब यह कि हमारी 
विद्या कवल शब्द-विद्या नहीं होनी चाहिए, वह वीयेंवती होनी. 
चाहिए । 


पुरानी विद्या का मोह 


लेकिन दरअसल बात ऐसी है कि हमारे दिमागों में 
पुरानी विद्या ही भरी है। शिक्षक यहाँ बच्चों को रसोई, कताई, 
बुनाई आदि सिखाते हे, लेकिन कुल मिलाकर यह सोचते हूँ 
कि बाहर के स्कूलों के बच्चों की तुलना में हमारे बच्चों का 
स्तर कितना हूँ ? बाहर के बच्चों के साथ हमारे बच्चों की तुलना 
ही क्या हो सकती हे? हमारा बच्चा अच्छी तरह तर सकता है, 
इतना ही नहीं, बल्कि दूसरे को बचा भी सकता हें। क्या बाहर 
 कस्कूळ का बच्चा इस तरह तर सकेगा ? वह डब जरूर सकता 
 इ। लिखने-पढ़ने को कोई कीमत नहीं हे, ऐसा मुझे नहीं कहना है, 

लेकिन दूसरे दस-बीस गुण होते हैं, उनमें से यह भी एक है। उसे 


इतना अधिक महत्त्व क्यों दिया जाय ?' 
--सेवक' से मार्च १९५० 


गाँव का स्फूतिस्थान १२६१ 

कल मेने प्रार्थना में कहा था कि आप हिंदुस्तान का नमक 
खाये हें अगर आप लोग कुछ नहीं कर सके, तो हिंदुस्तान में 
और कोई कर सकनेवाला नहीं है। जो लोग सरकार में दाखिल 
हो गये हें, वे हमारे में से उत्तम-से-उत्तम लोग हें। लेकिन हमें 
समझना चाहिए कि सरकार सभी काम नहीं कर सकती। नयी 
तालीम का विषय भी ऐसा ही है कि उसका कुछ हिस्सा सरकार 
कर सकती हें और कुछ नहीं भी कर संकती। 


नयी तालीम सवसंग्राहक 
- नयी तालीम इतनी व्यापक हें कि उसमें हिंदुस्तान की सेवा 


' का हरएक प्रकार आ जाता हूँ। अभी हमने 'सर्व-सेवा-संघ' 


बनाया, तो नायकमजी ने कहा कि “इसकी जरूरत क्या हुँ? 

नयी तालीम ही सर्वे-सेवा-संघ हे।” इस विचार को में मानता 
हुँ । लेकिन सर्व-सेवा-संघ की कल्पना भिन्न हे। हरएक संघ की 
योजना-शक्ति अलग-अलग होती हुं। उन्हें जोड़ने के लिए सवे- 


सेवा-संघ हें। 
तालीमी-संघ की मर्यादा. 
'तालीमी-संघ' एक चीज हैँ और नयी तालीम दूसरी चीज। 
१ सेवाग्राम में दिनांक १६-२-५० को बुनियादी शाला को इमारत 
की नींव डालते समय किया गया भाषण। FR 

तालीमी-संघ एक छोटी चीज हैँ और नयी तालीम बड़ी चीज । 
तालीमी-संघ कुछ मार्गदशन करेगा।. लेकिन उसे खुद को जितना 
दरशन हुआ होगा, उतना ही वह दूसरों को देगा। तो, पहली बात 
मुझे आपको यह कहनी हे कि तालीमी-संघ के मार्गदर्शन को आप 
बहुत महत्त्व ने दें। आपको अपनी स्वतन्त्र बुद्धि चलानी चाहिए। 


पुराने लोग अपूर्ण | 


समभना यह चाहिए कि हम लोग, जिन्होंने यह योजना 
बनायी हें, वे सारे कच्चे हें। हमें खुद को जो तालीम मिली है, 
वह तो पुरानी ही है। हमारे विचार में यह एक नयी दृष्टि आयी | 
है सही, पर इसके कारण हमारा जीवन भयंकर बन गया है । | 
मेने अपने जीवन को नरसिंह” की उपमा दी है। नरसिंह पुरा _ 
पशु भी नहीं था और न पूरा मनुष्य ही। उसके पहले 'वराह' | 
हुआ, वह पशु था। उसके बाद का 'वामन' मनुष्य था। लेकिन | 
यह बीच का जो नरसिंह-अवतार है, वह सब अवतारों से भयंकर 
हं। वेसे ही हमः लोग भयंकर हें, जिन्होंने तालीम तो पुरानी | 
यायी हैं और विचार सोचा है नयी तालीम का। 


नगी तालीम को पेसा नहीं चाहिए | 

में तो यह मानता हूं किजो शिक्षा-पद्धति हम चलाना | 

.. चाहते हूँ, उसके लिए एक कौड़ी की भी जरूरत नहीं होनी | 
` चाहिए। भगवद्गीता में कहा है : “त्यक्त: सवेपरिग्रहः” “शारीरं 
केवले कर्म “-सारा परिग्रह छोड़कर शरीर से काम करो। | 
मान छ, मूं किसी देहात में जाकर नयी तालीम चलाना | 

चाहता हूं, तो वहाँ के मजदूरों के साथ खेत में काम करने जाऊँगा 
ओर खेत का मालिक जो मजदूरी देगा, उस पर गुजारा करूंगा । 
इस तरह अगर मं जीना शुरू कर दूंगा, तो नयी तालीम का उत्तम 
शिक्षक बनूँगा। हमारे जो उत्तम शिक्षक हो गये हें, उन्होंने प्राचीन- 
काळ मं इसी तरह काम किया है। कबीर एक उत्तम शिक्षक 
था और उसकी तालीम को हिन्दुस्तान के लोग अभी तक भूले 
नहीं ह्‌। ऐसा ही एक शिक्षक 'वळ्ळवन्‌' था, जिसने तमिलनाड़ 
को सर्वोत्तम शिक्षा दी है। 'नामदेव' दर्जी का काम करता 
था, तो कबीर और वळूळुवम्‌ बुनने का काम। ऐसे ही दूसरे 
संत हो गये, जो कुछ-न-कुछ काम करते थे। उन्होंने हमें 
सिखाया हं कि “मुख में परमेश्वर का नाम और हाथ 
उत्पादन का काम।' तो अब में पूछुंगा कि देहात में जाकर 
खेत में काम करने के लिए सिवा मेरे दो हाथों के और मुझे 
क्या चाहिए ? 





देहात में नयी तालीम 


गाँव में जाने के लिए लोग डरते हें। गाँव में जितना प्रेम 

है, उसकी तुलना शहरवाले अपने जीवन से करें, तो मालम होगा 
कि शहरवालों का जीवन कितना दरिद्र है। ग्राम में एक संमष्टि- 
जीवन है। शहर में हरएक का जीवन अलग-अलग है। शहर 
में लोग अपने स्वार्थ के लिए इकट्ठे हुए हें। इसीलिए किसी 
कवि ने कहा है कि “भगवान्‌ ने ग्राम निर्माण किये और मनुष्य 
ने शहर ।” अगर शिक्षण की योग्यता रखनेवाला मनुष्य मजदूरों में 
जाकर काम शुरू कर देगा, तो वह खुद सीखेगा और उन्हें भी 

९ 

सिखायेगा। वहाँ के लड़कों को हम रात को या दोपहर को जब 
समय मिलेगा, तब सिखा सकते हें। अगर आपको चरखे की 
जरूरत पड़ी तो वह चरखा अपना दाम पंद्रह दिन में चुका 
देगा। अगर आप तकली की जरूरत समझें, तो तकली अपनी 
कीमत एक दिन में चुका देगी। यही उन छोटे-छोटे औजारों 
की खूबी है । आप अपने औजार खुद भी बना सकते हें और अगर 
वेसे बनाते हैं, तो आप देखेंगे कि नयी तालीम के लिए वह 
बहुत अच्छा विषय हो जाता है। इसलिए शरीर परिश्रम-निष्ठा, 
अपने देहाती भाइयों पर प्रेम, काम करने की काबिलीयत और 
वैज्ञानिक दृष्टि लेकर स्वतंत्र बुद्धि से आप गाँव में जाइये और 


आपको जेसा सूझे, उस तरह से तालीम देना शुरू कर 
दीजिये। 


छुट्टी का प्ररन 


मेने पहल ही कहा कि में तो गाँव में आरंभ ही खेती 
का मजदूर वनकर करूगा। लेकिन में देखता हूँ कि हमारे 
स्कूलों को उन दिनों छुट्टी होती हे, जिन दिनों खेती पर 
कोई काम नहीं रहता हे। गर्मी की छुट्टी हमें अंग्रेजों ने सिखायी 
और हमने उसीको पकड़ रखा । उन्होंने सिखाया कि गर्मी में काम 
कम होता हे और एनर्जी! (उत्साह) टिकी नहीं रहती । लेकिन 
हम देखते हें कि पृथ्वी के जिस भाग में बहुत उष्णता होती है, 
, उसम मजबूत पड़ पदा होता हे। इसलिए स्कूल को अगर छट्टी 

देनी ह, तो बारिश के दिनों में देनी चाहिए। लेकिन में उसे छुटी 

नहीं कहुँगा। कारागार के लिए छुट्टी की बात समझ में भी आती 

है और चूँकि हमारे पुराने स्कूल जल जैसे थे, इसलिए उन्हे 
छूट्री की आवश्यकता थी। लेकिन हमारे लिए तो एक दिन 
भी छुट्टी का नहीं होना चाहिए । अगर ज्ञान में आनन्द है, तो 
छुट्टी कसी ? 


बुद्धि द्वारा क्रान्ति 


मुझे याद हे कि में पवनार से सुरगाँव, जो वहाँ से तीन मील 
पर हे, रोज भंगी काम के लिए जाता था। बारिश के दिनों में 
भी जाता था। तो लोगों ने पूछा : “इतनी बारिश है, तो आप क्यों 
आते हूं ¦ ` मेने कहा : “भाई, दूसरों को छुट्टी हो सकती है, लेकिन' 
भंगी को छुट्टी कंसे ? ” मेरा आदर्श तो सूर्यनारायण है । सूर्यनारायण 
तो सबसे बढ़कर भंगी हे । हम इतनी गंदगी करते हें कि हिन्दुस्तान 
में अगर अच्छा सूर्य-प्रकाश न होता, तो हम कबके खतम हो जाते। 
लेकिन मुझे दुःख इस बात का हुआ कि सूर्यनारायण का अनुकरण 
में सालभर नहीं कर सका और बीमारी के कारण ९ दिन काम 
पर.नहीं जा सका। मेरे काम का उस गाँव पर यह परिणाम हुआ 
कि “भंगी” के काम को गाँववाले एक अत्यंत पवित्र कामः 
समने लगे। 
` एक दिन मेने देखा कि' गणपति-उत्सव के दिन मेरे जाने के 
पहले ही सारा गाँव साफ हो गया। में वहाँ सुबह सात बजे 
पहुँचा । सारा गाँव साफ देखकर मेने पूछा कि “गाँव किसने 
स्वच्छ किया ? ” गाँववालों ने कहा : “आज गणपति-उत्संव का 
दिन था, तो हम लोगों ने सोचा कि आज कोई पवित्र काम करनाः 
चाहिए अः: हमारे नौजवानों ने यह काम कर डाला ।” में:इसको 

क्रांति कहता हूँ। ऐसी क्रान्ति कोई राज्य-सत्ता नहीं कर सकती । 


इसीलिए जब मेने कल सुना कि “सत्ता के बगैर समाज-क्रांति ` 


नहीं हो सकती' तो वह बात मुझे जँची नहीं। में तो इससे बिलकुल 
उल्टा मानता हूँ। कोई भी सरकार क्रांति नहीं कर सकती । 
क्रांति करना सरकार का काम ही नहीं हें। 

में तो कहुंगा कि इस तरह की क्रांति का काम ताळीमी- 
संघ भी नहीं कर पायेगा। यह तो आप लोगों में भगवान्‌ ने जो 


बुद्धि दी है, वह त्रृ्ध ही क्रांति कर सकेगी। क्योंकि अन्ततः 


तालीमी-संघ भी एक जड़ वस्तु हें और मनुष्य की आत्मा 
है चेतन वस्तु। जिसे हम संघ कहते हैं वह जड़ हें, व्यक्ति 
चेतन हैं । 

विद्यालय द्वारा ग्राम-सेवा 


हमारे स्कूल का शिक्षक सारे गाँव का सेवक भी होना 
चाहिए । गाँव की शाला सेवा का केन्द्र होगी । गाँव को औषधि 
देनी हैँ, तो वह स्कूल की मार्फत दी जायगी और लड़के उसमें मदद 
देंगे। गाँव में सफाई करनी है, तो शाला उसका केन्द्र बनेगी। 
ओर स्कूल के लड़के तथा शिक्षक गाँववालों को मदद करेंगे ।.गाँव 
में अगर कोई झगड़े होते हें, तो उनका निर्णय करने के लिए भी 
लोग गाँव के शिक्षक के पास पहुँचेंगे। गाँव में कोई उत्सव करना 
हं, तो उसकी योजना भी शाला करेगी। इस तरह गाँव का 
कन्द्रस्थान विद्यालय बनेगा। जो चीज गाँव में है, उसका विकास 
विद्यालय करेगा और जो चीज गाँव में नहीं हं, उसकी स्थापना 
करंगा। कल हम खेती और बुनाई की चर्चा कर रहे थे। खेती 

का महत्त्व ह, क्योंकि वह सारे देहात में चल रही है। बुनाई 
का महत्त्व हैं, क्योंकि वह कहीं चल नहीं रही है । इसलिए विद्यालय 

लोग खेती में पड़ते हैं, तो उसका विकास करना ह और 
बुनाई की स्थापना करंनी है। ; 


पैसे की माया में न पढ़ें 
खेती या बुनाई में से, अथवा बढ़ई-काम में से हमें कितना पैसा 
मिलेगा, यह सवाल गलत है। हमें समझना चाहिए कि बुनने में 
से हमें पसा नहीं मिल सकता। उसमें से कपड़ा मिलेगा। खेती 
में से हम पसा नहीं मिलेगा, बल्कि अनाज मिलेगा। बढई-काम में 
सं हम पसा नहीं मिलेगा, बल्कि मकान मिलेगा। इन चीजों की 
पेसे के साथ हम तुलना ही नहीं कर सकते। दूध की कीमत 
ज्यादा है और पानी की कम है, ऐसा लोग कहा करते हैँ। लेकिन 
में पूछूंगा कि “प्यास लगने पर कया दूध से काम चलेगा?” 
बात एसी हुँ कि परमेश्वर की सृष्टि में जो चीज अत्यंत महत्त्व 
की होती है, वह संबको आसानी से मिल जाय, ऐसी योजना 
हे। इसलिए पेमे का खयाल छोड़कर सारे जीवन को पुणं दृष्टि 
से देखना चाहिए । 
नयी ताचीम में से कठिनाइयों का हल | 
हमारे सब कामों का आधार शिक्षकों पर है। इसलिए 
हिन्दुस्तान और दुनिया में क्या चल रहा हुँ, इसका उत्तम अभ्यास 
हमारे शिक्षकों को होना चाहिए ओर्‌ जो-जो मुरिकिलें देश 
के सामने आती हूँ, उनका हल शिक्षकों के पास तैयार रहना 
चाहिए। कळ यहाँ चर्चा चल रही थी कि क्या हिन्दुस्तान अपना 

सारा अनाज खुद पैदा कर सकता हैँ? एक भाई ने कहा : “इसका 


उत्तर तो जयरामदासजी भी नहीं दे सके, तो हमारे शिक्षक 
क्या देंगे ! ” लेकिन में कहता हूँ कि “जयरामदासजी भले ही 
एक दफा इसका उत्तर न दे सकें, लेकिन हमारे शिक्षकों के 
पास इसका उत्तर होना चाहिए ।” इसका कारण यह हे 
कि जयरामदासजी को विश्वरूप-दशेन हे और विश्वरूप-दशेन 
से तो अर्जुन भी घबरा गया था। लेकिन हमारा शिक्षक एक 
गाँव को सारी दुनिया समझेगा। इसलिए अगर उस गाँव का 
मसला वह हल करता है, तो सारी दुनिया का मसला हल हो 
सकता है, इसका देन उसे होगा । वह जयरामदासजी 
को सलाह दे सकता है। वह कह सकता है कि हमारे गाँव में 
आकर देखिये, हमने अनाज का मसला केसे हल किया है । ऐसे सब 
प्रयोग व्यापक दृष्टि से हमारे यहाँ चलने चाहिए और हमारे देश 
की कठिनाइयों का हल नयी तालीम में से हमें मिलना चाहिए । 


सत्य-निष्ठा निर्माण करे 


अब एक बात और बतानेवाला हूँ, जो ऊपर की सब बातों 


से भी ज्यादा महरव की है। वह है : सत्य-निष्ठा । अपने . 


स्कूलों में सत्य-निष्ठा निर्माण करने का हमें अधिक-से-अधिक 
भ्रयत्त करना चाहिए। लड़कों पर हमेशा विशवास ही रखना 
चाहिए। लड़का जो भी कहता है, सही है, ऐसा समझकर चलना 


चाहिए। जो सत्य-निष्ठ होता है, वह दूसरे पर हमेशा विशवास ._ 


रखता हे। 
तींस साल पहले की वात है। में उस समय काशी में था। 

नयी तालीम प्रगति क्यों नहीं करती ? १३५ 


एक दूकान पर में ताला खरीदने गया था। मेरी आदत है 
कि चीज लेनी न भी हो, तो भी उसके दाम पूछ लेना। इसलिए 
में ताले की कीमत जानता था। दूकानवाले ने ताले की कीमत 
दस आने बतायी। में जानता था कि उसकी कीमत तीन आने 
है। मेंने दुकानवाले से कहा: “इस ताले की कीमत तीन आने है, 
यह में जानता हूँ; किन तुम दस आने कहते हो, तो में दस आने 
दे देता हूं।” दस आने देकर में ताला ले आया । उस दूकान पर 
से होकर मेरा घूमने का रास्ता था, अतः मुझे रोज उस दूकान पर 
से गुजरना पड़ता था । दो-तीन हफ्तों के बाद उस दूकानवाले 
ने देखा कि में दूकान पर से जा रहा हूँ और दूकान पर दूसरे 
ग्राहक नहीं हें, तो उसने मुझे बुलाया। न मालूम उसे क्या 
लगा होगा । उसने कहा : “ताले के दाम तीन आने थे। ये सात 
आने वापस ले जाइये!” मेरी आँखों में आँसू आ गये। मुझे ऐसी 
कोई अपेक्षा नहीं थी। मुझे लगा कि ईश्वर ने मुझे सत्य-निष्ठा का 
बोध दे दिया। लेकिन हो सकता हुँ कि परमेश्वर हमेशा एसा 
नहीं करेगा । वह भकत की ज्यादा कसौटी कर सकता हें। इसलिए 
लोगों के दिल पर हमारी सत्य-निष्ठा का कोई असर न हो, 
फिर भी हमें सत्य-निष्ठ ही रहना चाहिए। 


नयी तालीम प्रगति क्यों नहीं करती ? ¦ ३०: 
(हिन्दुस्तानी ताळीम-संघ, शेरघाटी में शिक्षकों से होनेवाली चर्चा) 

बिहार राज्य में बुनियादी शिक्षा का एक व्यापक और गंभीर 

प्रयोग कितने हीं वर्षों से चल रहा हे। सारे देश की आँखे इस 

१३६ शिक्षण-विचार 


प्रयोग की ओर लगी हें । किन्त्‌ जेसा काम होना चाहिए, वैसा 
नहीं दीखता । गाँधीजी कहते थे कि नयी: तालीम को स्वावलम्बी 
होना चाहिए। पर आज तो एसी शिकायत है कि नयी तालीम 
महंगी हो रही हे। 

नयी तालीम के शिक्षक स्वावलंची नहीं 


इसका कारण यह हूँ कि हम मूल्य-परिवतंन की बात तो 
करते हैँ, पर आज की नयी तालीम में वह नहीं दिखाई देता । जिस 
तरह शिक्षा-विभाग में दूसरी जगह वेतन का मान कम-ज्यादा 
है, वैसे ही नयी तालीम की संस्थाओं में भी। वही नौकरी की 
दृष्टि, आगे की वृद्धि का विचार आदि इसमें भी चलता है। 

सरकार का अधूरा चिन्तन चलता है। पुराने ढंग के स्कूल 
चाहे जितने खोलो, व तो ग्रंड ट्रंक रोड जेसे हें और नयी तालीम 
के स्कूलों में कुछ खतरा हैं। 


केवल ऊचे पद से क्या होगा? 


शिक्षा-विभाग के एक अधिकारी ने बीच ही में कहा : “सर- 
कारी-विभाग में उच्च अधिकारी का उत्तम होना जरूरी है। 
आपने अपनी वात अच्छे ढंग से रखी है। लेकिन इसमें अडचन यह 
हे कि नयी तालीम को ट्रेनिंग पाया हुआ जो मनुष्य अपनेको अपने 
परों पर खड़ा रहने में असमर्थ पायेगा, वह आपके कहने के अन- 
सार ऊचं पदों पर पहुँचने पर भी बेकार साबित होगा । कोई स्वाव- 
लम्बी लोहार अगर प्रधानमंत्री बन जाय, तो शायद वह्‌ अच्छा काम 
कर ले, कितु जो नौकरी न मिलने के कारण लाचार रहेगा, वह ऊँचे 


. पद पर बठगा, तो भी कुछ नहीं कर सकेगा। सरकारी व्यवस्था 

नयी तालीम प्रगति क्यों नहीं करती ? १३७- 


उमे हजम कर लेगी, वह उस व्यवस्था को नहीं बदल सकेगा। 
जो सिपाही अपना काम ठीक तरह से नहीं निबाह सकता, उसे 
यदि लाकर शिवाजी की गद्दी पर वेठा दें, तो वह शिवाजी नहीं 
वन सकता। 


नया टाचा आवश्यक 


आज तालीम का ऊपरी ढाँचा तो पुराना ही हे। असली 
बुनियादी: तालीम की बुनियाद पर ही ऊपर का ढाँचा खड़ा 
होना चाहिए, कितु आज वैसी बात नहीं है। इसलिए में कहता 
हूँ कि निर्णायक पद या 7०५ 7०४५०० तो सरकार नहीं, मतदाता 
है। इसलिए आज के. शिक्षक लोग जनता में जाकर मतदाताओं 
का विचार बदलेंगे, तो उनके हाथ में निर्णायक शक्ति आ जायगी । 
फिर 'कुल सरकार कसी बनानी हुँ' यह बात भी उनके हाथ में 
होगी। इस तरह ये शिक्षक लोग खुद सरकार नहीं बनेंगे, बल्कि 
सरकार बनानेवाछे होंगे। वे नौकरी नहीं करेंगे, बल्कि नौकरी 
करनेवालों पर नियंत्रण रखेंगे। यह शक्ति नयी तालीम के 
शिक्षकों में तब आयेगी, जब मूल्य-परिवर्तन अमल में 
आयेगा । 


आज के शिक्षक 
हमारी भूदान-यात्रा के दरमियान हम जहाँ-जहाँ बेसिक- 
स्कूल हैं, वहाँ जाकर वहाँ का काम देख लिया करते हैं। वहाँ में 
शिक्षकों से सवाल पूछता हूँ कि “आपके लड़के कहाँ पढ़ते 
हैं?” तो वे जवाब देते हें : “गया या पटना जैसे शहर में । जहाँ 
बाप, गुरु और अच्छी पद्धति--तीनों एकत्र हें, वहाँ लड़कों को 

अपने पास रखकर तालीम क्‍यों नहीं देते? जाहिर है कि उन्हें 
नयी तालीम पर विश्वास नहीं है। ॒ 
बेसिक स्कूल में खादी पैदा होती है, पर वहाँ के लड़कों 


के बदन पर खादी दिखाई नहीं देती। यानी वहाँ जो | 


येदा. होता है, वह पहना नहीं जाता । यह तो हाँटेल जैसी बात 
हुई, जहाँ पर दूसरों को खिलाने के लिए रसोई बनती है । 


बुनियादी तालीम के शिक्षक की पत्नी अपने बच्चों को. 


'लेकर शहर में रहती हैँ। माँ बच्चों को इतना तो जरूर सिखाती 
है कि “बेटा, तू दुनिया में और चाहे जो करना, पर अपने बाप 
जसा बेवकूफ मत बनना।” 

फिर में शिक्षकों से पूछता हूँ कि “यहाँ पर कुछ उद्योग 
का भी काम होता है। मान लो कि आप तीन घंटा मजदूरी 
करेंगे और तीन घंटा पढ़ायेंगे, तो आप तीन घंटों में जितनी 
मजदूरी कमायेंगे, उतना ही हम आपको अध्यापन के तीन 
घंटों के लिए देंगे। क्या यह आपको मंजूर है?” तो वे कहते 
हैं : “नहीं” इसका मतलब यह है कि उन उद्योगों पर वे निर्भर 
नहीं रह. सकते। हमें कताई, बुनाई आदि उद्योगों का स्तर 
ऊपर उठाना है । उसके लिए हमें अपना जीवनःस्तर 
नीचे लाना पड़ेगा। कितु हम आज उसके लिए तैयार नहीं हँ। 
तो फिर लड़कों से क्यों कहते हैं कि उद्योग करो ? 

फिर में पूछता हूँ कि “आज आपको सरकार समान वेतन 


नहीं देती, तो भी आप समान वेतन क्यों नहीं कर लेते हो ? 
है _ परिवार मं तो ऐसा ही होता है।” लेकिन इस बात को भी वे 
कबूल नहीं करते। छ 

` तयी तालीम प्रगति क्यों नहीं करती ? १३९ 


इसका मतलब क्या हैं? नयी तालीम का एक भी मूल्य 
आज नयी तालीम की शालाओं में दीखता नहीं हें, तो फिर 
उसका और कया नतीजा होगा? 

आजकल तो यहाँ तक होता है कि सिर से लेकर पेर तक 

मिल के कपड़े पहने हुए और घरों में विदेशी माल का प्रयोग 

करनेवाले लोग नयी तालीम के सम्मेलन में कार्यकर्ताओं को 

~ उपदेश देने की हिम्मत करते हैं। में कोई व्यक्तिगत टीका नहीं कर 

- रेहाूं, पर पूछना चाहता हूँ कि “आपको यदि नयी तालीम का 

विचार मान्य हे, तो फिर बच्चों की बनायी हुईं खादी क्यों नहीं 

पहनते ?” आज नयी तालीम के ऐसे अधूरे और ऊंगड़े प्रयोग से 
नयी तालीम यशस्वी नहीं होगी। 


भेरी शाला कैसी होगी ? 


में तो दूसरे ही ढंग से काम करूंगा। किसी गाँव में जाकर. 
एक घंटेवाला स्कूल खोलूंगा । लड़के दिनभर खेत में काम करेंगे। 
स्कूल पर एक पैसे का भी खर्चा नहीं आयगा। फिर में गाँववालों 
को प्रेरित करूँगा कि गाँव में जरा-सी कपास बोयें। जब गाँव- 
बाले कपास बोयेंगे, तो फिर में उन्हें समझाऊंगा कि बाँस का 
चरखा बनाओ। फिर वह चरखा किस तरह बनाया जा सकता 
है, यह सिखाऊँगा। इस तरह गाँव में चरखे का प्रवेश हो गया, तो 
वे ही चरखे स्कूल के लड़कों के लिए मुफ्त में मिल जायंग। 
इस तरह या तो स्कूल में चरखे का उद्योग इस उम्मीद से दाखिल 
करो कि इसके जरिये गाँव में परिवर्तन करेंगे या गाँव के उद्योग 
शुरू करके फिर उन्हें स्कूल में दाखिल करो । 

स्कूल में होनेवाली चीजें 


स्कूल में जो पेदा होता है, उसका वहीं उपयोग कर लेना 


चाहिए। वहाँ पर जो तरकारी पैदा होती है, उसका उत्पादन ` 


को दृष्टि से हिसाब लगाने के बजाय उसे वहाँ के लड़कों और 
शिक्षकों में बाँट देना चाहिए। इसी तरह वहाँ जो खादी पेदा 
होगी, वह लड़कों को देनी चाहिए। आपको सिर्फ इतना देखना 
हें कि उत्पादन ठीक होता है या नहीं ? स्कूल की पैदा की 
हुईं चीजें वहीं के छात्रों को दे देने से कुछ खर्च बढ़ेगा, लेकिन 
आरंभ में उसे बढ़ने दो। आखिर सरकार पर तालीम पर कुछ 
खर्च करने की जिम्मेदारी है या नहों ? 


उत्तम पाठांतर 


कुछ लोग समझते हें कि बुनियादी पाठशाला में पढ़ना- 
लिखना बिलकुल सिखाया ही नहीं जाता। मैं तो अपने छांत्रों 
को शुरू में ही उपनिषद्‌ पढ़ाऊंगा । “सत्यं वद, धमं चर, यह सब 
सिखाऊंगा । मैने सुना है कि संस्कृत की पुस्तकों में टेबुलू-कुरसी 
की और वाजार आदि की कहानियाँ होती हें। यह संथा निरर्थक 
ह, वच्चो को पहले ही दिन से उपनिषद्‌ की कहानियाँ और 
उत्तम-उत्तम इलोक कंठ करना सिखाना चाहिए। कुछ लोगों का 
कहना हैँ कि कंठ करना गळत है। लेकिन 'रस्किन' को पाँच 
सा को उम्र में ही सारी वाइबिल कंठ हो गयी थी और उसीसे 


उसका सारा जीवन बना है। लेकिन आज स्कूल में 
 लिडियों की में कोए और 
._ चिड़ियों की कहानियाँ कंठ कराते हें र 

ग्रसंग के अनुसार पाठ 


बच्चों को प्रसंग के अनुसार पढ़ाना चाहिए। यदि बच्चा 
आलस्य करे, तो उसे उत्साह का इलोक सिखाना चाहिए । यदि वह 
डरता है, तो उसे निडरता का इलोक सिखाना चाहिए। इस 
तरह मौके पर सिखाना चाहिए, बेमौक नहीं । मान लीजिये, 
एक लड़का धीरे-धीरे कातता हुँ, उसकी गति कम हैँ, लेकिन 
उसका सूत टूटता नहीं और दूसरा जल्दी-जल्दी कातता हैं, 
पर उसका सूत वार-वार टूटता हें। उस समय लड़के को कछुआ 
और खरगोश की कहानी सिखानी चाहिए, जिससे उसे अखण्डता 
का ज्ञान हो जायगा । 





प्रत्यक्ष ज्ञान 


जो लोग पुस्तकों के जरिये ज्ञान देना आसान समझते हें, वे 
गलत समझते हैं । मिसाल लीजिये, बच्चों को गणित सिखाना 
है। दो और तीन मिलकर पाँच होते हें, यह बात समझ में नहीं 
आती । हम तो कहते हें कि दो और तीन मिलते ही नहीं, दो 
तो दो ही रहते हें और तीन तीन ही रहते हें। किंतु यह 
कहा जाय कि दो आम और तीन आम मिलकर पाँच आम 
होते हैं, तो यह बात समझने में बिलकुल आसान है। 

प्रत्यक्ष कार्यं के जरिये ज्ञान देना बहुत कठिन है, ऐसा लोग 
कहते हैँ, पर आज जिस पद्धति से ज्ञान दिया जा रहा है, वह कितनी 
कठिन है ? सृष्टि और मनुष्य के वीच परदा खड़ा करके यह ज्ञान 
दिया जाता है । “अश्व” याने घोड़ा (०५४०) बताया जाता है। 
लेकिन घोड़ा यदि नहीं देखा, तो क्या समझ में आयेगा ? आप 


CC-0. Mumukshu Bhawan Varanasi Collection. Digitized by eGangotri 


४४२ शिक्षण-विचार 


बच्चों को पदार्थ नहीं वताते, सिं पर्याय पद बताते हें। जो सिर्फ 
पद ही देखते हे, उनका ज्ञान भ्रान्तज्ञान होता है। 

किताबों द्वारा अठारह-बीस साल सीखकर आप प्रवीण 
बनते हूँ, तो आपको लगता हूँ कि यह तरीका आसान है। 
किन्तु वह आसान नहीं हँ। नयी तालीम किताबों का बहिष्कार 
नहीं करती, बल्कि वह उनका ठीक और समुचित उपयोग करती 
ह। कोई बीमार पड़ता है, तो उसका कारण जानने की हमारी 
इच्छा रहती हे। बीमारी को हम ज्ञान का साधन मानते हें। 
इस तरह कोई मरता है, कोई जन्म लेता है, कोई बीमार होता 
है, कोई अच्छा होता हे, तो ये सारे ज्ञान के साधन बन जाते हें। 
जिसके लिए चारों ओर ज्ञान-ही-ज्ञान भरा पड़ा है, उसके लिए 
अज्ञान कहाँ रहेगा? इस तरह रसोई बनाना, तरकारी काटना 
आदि कामों के द्वारा भी ज्ञान दिया जा सकता है। तरकारी 
काटने के समय किस तरह बैठना, किस' तरह आसन लगाना, 
इसका ज्ञान दिया जायगा। फिर रसोई बनाते समय चूल्हा कैसा 
बनाया जाय, जिससे लकड़ी कम जले और घुर पैदा न हो, इसका 
ज्ञान दिया जा सकता है। कितने समय तक खाना, बय: खाना, 
इसका भी ज्ञान खाते समय दिया जा सकता है। इस:त्रह हर 
वात में ज्ञान भरा पड़ा हूँ। लेकिन ज्ञान के जो इ' ने जरिये 
थे, वे तो आज के स्कूलों में बंद हें। परन्तु इस पद्धि के लिए 
ट्रेनिंग की जरूरत नहीं, ऐसा नहीं कहा जा सकता । जव आज 


? श के तरीके में बी० ए० होने के वाद बी० टी० को जरूरत' पडती 


है, तो फिर इस तरीके में भी ट्रेनिंग की जरूरत है, पर वह खेतों 
 मभरयक्ष उद्योग करते हुए मिल सकती है । 

नयी तालीम प्रगति क्‍यों नहीं करती ? १४३ 
बिना शुरुपस्नी के गुरुकुल केसा ! 


नयी तालीम के ट्रेनिंग केन्द्र में मेने देखा कि शिक्षकों के साथ 
उनकी पत्नी नहीं रहती । लेकिन गुरुपत्नी के बिना कँसे चलेगा ? 
उसे भी ट्रेनिंग देनी चाहिए और उसके बाद पति के साथ काम 
करना चाहिए। उपनिषद्‌ में एक कहानी हैँ: उपकोशल नाम का 
लड़का गर्‌ के घर रहता था। एक दिन उसने खाना नहीं खाया। 
वह गुरु से डरता था, इसलिए गुरु क पास जाकर कुछ कह्ने 
की उसमें हिम्मत नहीं थी। तब गुरुपत्नी ने उससे पूछा कि 

` “तमने खाना क्यों नहीं खाया ?” तो लड़के ने जवाब दिया 
“आदमी को अलग-अलग वासनाएँ रहती हें। जब उनकी 

पति नहीं होती, तब उसे भोजन की इछा नहीं होती। 
तब उसके वाद गुरुपत्नी ने गुरु से कहा कि उस लड़के 
को कुछ ज्ञान की इच्छा हँ। इसलिए उसे ज्ञान दं। इस तरह 
गरुपत्नी, गरु के पास पहुचानवाळा एक वसीला ह। इसलिए 
शिक्षकों के साथ पत्नी का रहना बहुत जरूरी है। में तो कहता 
हें कि गुरुपत्नी क्रो भी तनख्वाह दो, वह भी लड़कों को 
पढ़ येगी। रसोई के जरिये अच्छा ज्ञान दिया जाता ह। आज 
आप शिक्षक को १००) तनख्वाह देते हें, तो उसके बजाय उसे 

८०) दीजिये और उसकी पत्नी को ४०) दीजिये । 

आजकल नयी तालीम का विरोध इसलिए हो रहा हूँ कि 
नयी तालीम के स्कूल गाँव में ही खोले जाते हूँ। इससे ग्रामीणों 
को लगता है कि यह ताळीम हमारे लिए सरकार की विशेष 
कृपा! है । मद्रास में राजाजी की शिक्षा-योजना का जो विरोध 

. विभाग अपने शिक्षकों में ह सकल 
` ने शिक्षकों में ऐसा भाव पैदा करे, तो उनके 


5 जरिये क्रांति (0००) हो सकती है। 


१४४ शिक्षण-विचार 


हुआ, उसका कारण भी यही था कि वह देहातों के लिए लाग 
की गयी थी, शहरों के लिए नहीं । उधर तो ब्राह्मण और ब्राह्मणें- 
तरों का झगड़ा चल रहा है। शहर में अक्सर ब्राह्मण लोग रहते 
हं, उन्हें भिन्न प्रकार की विद्या प्राप्त होती है। तो वहाँ के 
ब्राह्मणेतरों ने सहज ही कहा कि “ब्राह्मणों को अच्छी तालीम 
मिल रही हूँ और हमें इस नयी तालीम के जरिये अपढ़ ही रखा 
जाता है ।” 
विषमता दूर करें 

अगर हम कहें कि ऊपर से सारी विषमता हट जायगी, 
तब नयी तालीम सफल होगी, तो नयी तालीम की बुनियाद 
ही कटेगी। हम तो नयी तालीम से ही विषमता को काटेगे। 


सरकार विषमता दूर नहीं कर सकती । समाज में यह 


जो विषमता हैँ उसका प्रतिबिब सरकार में दिखाई देता हें। 
तो जब समाज बदलेगा और उसमें समता स्थापित होगी, 
तब सरकार को भी उसके अनुसार बदलना पड़ेगा में 
चाहता हु कि आपके शिक्षा-विभाग के लोगों के हाथों में क्रांति 
का झंडा हो। हमें शिक्षकों की एक सेना खड़ी करनी हे 
और फिर जैसे सेना के आधार पर सेनापति रक्तहीन बगावत 
(९०५7-५०-०३) करते हैं और उसके सामने वहाँ की संसद्‌ की 
भी कुछ नहीं चलती, उसी तरह हमें भी करना है। लेकिन 
अहिसा के तरीक से हमें “०४-५७०॥९०६-०0००-०06९-८६६४?? 
_* ना ह । यह करने की शक्ति इन शिक्षकों में है । शिक्षा- 


ॐ 


~ 
~ 

नयी तालीम का जीवन-दर्शन १४५ 
नयी तालीम का जीवन-दशेन * ३१६ 


१९३७ में याने स्वराज्य-प्राप्ति के दस साल पहले, बापू 
ने नयी तालीम की कल्पना देश के सामने रखी । स्वराज्य के माने 
परकीय (विदेशी) सत्ता यहाँ से हट जाय, इतना ही बापू नहीं 
कहते थे, बल्कि एक नया समाज बने, जिसमें शोषण न हो, जिसमें 
केंद्रित शासन कम-से-कम हो, जिसमें हरएक के विकास के लिए 
पूरी सहुलियत हो, ऐसी समाज-व्यवस्था को वे “स्वराज्य” नाम 
देते थे। स्वराज्य याने ऐसा राज्य, जिसमें हरएक को महसूस 
हो कि यह मेरा राज्य हैँ। इसीको वे “राम-राज्य” भी 
कहते थे । 


नयी और पुरानी तालीम का भेद 


नयी तालीम याने नये मूल्यों की स्थापना। पुरानी तालीम 
चोरी करने को पाप समझती थी। नयी तालीम न सिफं चोरी को, 
बल्कि अधिक संग्रह को. भी पाप समझती हूँ। पुरानी तालीम 
शारीरिक और मानसिक परिश्रमो के मूल्यों में फके करती थी । 
नयी तालीम दोनों का मूल्य समान समझती हँ। इतना ही नहीं, 
दोनों का समन्वय करती है, दोनों का 'समवाय' साधती हे । 
प्रानी तालीम 'क्षमता' की इज्जत करती थी । नयी तालीम 
“श्मता” को “समता” की दासी समझती हे । पुरानी तालीम 
लक्ष्मी, शक्ति, सरस्वती को स्वतंत्र देवता-रूप में पूजती. थी। 
नयी तालीम मानवता को पजती हैँ और इन तीनों को उनकी 
सेवा का साधन समझती ह्‌। 

१० 

सेवा ओर सत्ता 


स्वराज्य का हमारा अर्थ केवल सत्ता बदलना नहीं, बल्कि 
सत्ता हटाकर उसकी जगह सेवा स्थापित करना था। अब कुछ 
लोगों ने दोनों में मेल-जोल करने की बात निकाली हं। नेता कहतं 
हैं: “सेवा के लिए सत्ता” हमारा ध्येय हे। अनुयायी समझते ह: 
“सत्ता के लिए सेबा”, ऐसा दीखता हैँ। नेताओं की भाषा का 
अनयायियों. की भाषा में इस तरह तरजुमा होता हं। नतीजा यह 
है कि आज देश के सब राजनीतिक पक्षों में सत्ता का बोलबाला 
है और सेवा “भारत-सेवक-समाज' को समपित हू। 


नयी तालीम का 'वानरीकरण' 

आज नयी तालीम का जो गुण-ग्रहण हुआ और हो रहा है, 
वह इतना एकांगी है कि उस आधार पर उसका स्वीकार 
किया जाना खतरे से खाली नहीं है और यह में बरसों से देखता 
आ रहा हूँ। आज नयी तालीम का जो व्यापक प्रयोग हो रहा है, 
वह बहुत सारा विभिन्न प्रान्तीय सरकारों के द्वारा हो रहा है। 
परिणाम यह है कि सर्वत्र नयी तालीम' का 'वानरीकरण' हो रहा 
है।. नयी 'तालीम के पीछे एक 'जीवन-दरांन हूँ। उसे ग्रहण 
किये बगैर जंव उसका एकांगी आकलन और विकृत अनुकरण 
होता हें, तंब उससे नयी तालीम बदनाम होने के सिवा और 


कोई निष्पत्ति की आशा नंहीं कर सकते । और आज यही तो 


हो रहा हें। भिन्न-भिन्न राज्यों में जो नयी तालीम के सरकारी 
.. प्रयोग हुए, उन सवमें शायद बिहार के प्रयोग अधिक प्रामाणिक 
साने जायेंगे । लेकिन उनकी भी जो दशा मेंने देखी, उससे भय हो 

रहा ह कि शायद नयी तालीम के लिए कब्रिस्तान खोदा जा 
रहा ह! 


एकीकरण का बापू का स्वप्न 


लेकिन इस विकृति की जिम्मेवारी उन लोगों पर है, जिन्होंने 
नयी तालीम को सरकार का आश्रित बनने दिया। होना तो 
यह चाहिए था कि हम नयी तालीम के शुद्ध नमूने जगह-जगह 
खड़े करते। लेकिन यह इसलिए नहीं हो सका कि हमने अपने 
बहुत सारे संघ अलग-अलग चलाये । . गांधीजी के ध्यान में यह 
बात आयी थी और सब संघों को एक करने का उनका विचार 
भी था। लेकिन उनके भक्तजनों को वह विचार अभी तक 
परा ग्रहण नहीं हो सका हे। अब, जब कि चरखा-संघ ने सर्व- 
सेवा-संघ में विलीन होने की हिम्मत दिखायी, तब इसके लिए 
राह खुळ गयी है । अगर नयी तालीम को अपना तेजस्वी और 
' परिशुद्ध रूप दिखाना है, तो तालीमी-संघ और सवं-सेवा संघ 
को एकरूप होना पड़ेगा। यह जब तक नहीं होता, तब तक सवं- 
सेवा-संघ और तालीमी-संघ, दोनों निर्जीव रहेंगे। धड़ और सिर 
अलग करने से जो दशा शरीर की होती ह, वेसी ही दशा होगी। 











चिंतनीय प्रश्न 
स्वराज्यःप्राप्ति के बाद नयी तालीम का एकांगी गुण- 
ग्रहण ही क्यों न हो, करने की बात नताओं को सूझी हें, छह साल 
बीतने पर। इसका मुझे जितना आइचये हें, उससे कहीं अधिक 
आश्चर्य इस बात का है कि समग्रता की निरंतर चर्चा करते 

रहने पर भी हम लोगों को समग्रता सूझ नहीं रही है। सर्वोदयवाल -: 
कांग्रेस के पदाधिकारी बन सकते हैं, असेंबली के सदस्य बन सकते 
हैं, राज्यों के मंत्री बन सकते हें, विरोधी राजनेतिक पक्ष भी 
संघटित कर सकते हें, लेकिन अपनी एकता नहीं वना सकते ! 

यह घटना चितनीय है। 


एकरूपता आवश्यक 


सरकारी अफसरों के जरिये अभी तक जो प्रयोग किये 
गये हें, उनके दो प्रकार हैं: एक प्रकार तो जान-बूझकर बुनियादी 
तालीम को बदनाम करने के उद्देश्य से रहा, ताकि वह खर्चीली 
साबित हो, ज्ञान की कमी उसमें दीखें, पालकों की नाराजी 
प्राप्त की जा सके, विद्यार्थी भी असंतुष्ट हो जाय। स्पष्ट है कि 
यहं एक अच्छी वस्तु का अप्रामाणिक व्यवहार है । इसका विचार 
हम.छोड़ दें। दूसरा प्रकार है, प्रामाणिक। लेकिन उसमें नये 
मूल्यों को स्वीकार न करते हुए पुराने मूल्यों को कायम रखकर 
नयी तालीम को उसके कुछ गुणों के लिए स्वीकार करने की बात 
है। यह प्रकार प्रामाणिक हैँ, फिर भी नयी तालीम का असली 
रूप उसमें नहीं दीखेगा। इसलिए यह बहुत जरूरी हैँ कि नये 
मूल्यों की बुनियाद पर जितने परिशुद्ध प्रयोग किये जा सकते 
हें, किये जायँ। इसके लिए ऐसी तरकोब निकालनी होगी, 
जिससे नयी तालीम, सर्वे-सेवा-संघ और भू-दान-यज्ञ--तीनों की 
एकरूपता सध जाय। 

सरकार-निरपेच्च प्रयोग 


जव देश गुलाम था, तो राष्ट्रीय शिक्षण का विचार निकला 
और स्वतंत्र विद्यापीठ भी खुले। अब लोग सोचते हें कि जब 
स्वराज्य आ गया, तो सारे सरकारी विद्यापीठ. राष्ट्रीय विद्यापीठ 
बन गये । लेकिन हो गये' कहने से तो नहीं हो जाते। उन्हें राष्ट्रीय 
बनाना पड़ेगा । में आशा करता हूँ कि वेसे बनाये जायेंगे, फिर भी 
सरकार से पृथक्‌ शिक्षण के स्वतंत्र प्रयोग करने की आवश्यकता 
बनी ही रहेगी। गाँव-गाँव में वहाँ की परिस्थिति के अनुसार 
लोगों की तरफ से अपनी-अपनी अलग शालाएँ चलनी चाहिए। 
नहीं तो, अगर देश की सारी शिक्षा सरकारी तंत्र में आ गयी, 
तो बच्चों के दिमाग विशिष्ट स॑चे में ढाले जाने का खतरा 
बना रहेगा। इस दृष्टि से भी नयी तालीम के सरकार-निरपेक्ष 
प्रयोग चलने चाहिए, यह हमारे लिए सोचने का विषय हैं। 
---सर्वोरय', दिसम्वर १९५३ 


नयी तालीम की जिम्मेदारी  :-३२! 


नयी तालीम के सामने आज बहुत बड़ी समस्याएँ उपस्थितः 
हैं। 'भूदान-यज्ञ-मूलक, ग्रामोद्योग-प्रधान अहिसक क्रांति का जो 
विशाल और गहरा कार्यं भगवान्‌ ने हम लोगों के जरिये 
करवाना चाहा हुँ, उसके कारण हमारे कुल रचनात्मक कार्ये 
के, अर्थात्‌ नयी तालीम के भी स्वरूप में फर्क पड़ जाता हूं। 
अगर नयी तालीम अपने को उसके अनुकूल नहीं बना सकी, तो 

वह नयी तालीम' नहीं रहेगी, पुरानी हो जायगी। इसलिए 
नयी तालीम को अब नित्य-नयी तालीम बनाना होगा। 
पाँच करोड़ एकड़ जमीन की प्राप्ति, उसका बँटवारा और 
` उसके बाद का रचनात्मक काम, नयी तालीम की मदद के बिना 
सिद्ध नहीं हो सकेगा और उस कार्य को सिद्ध किये बिना 
नयी तालीम टिक न सकेगी। 
भूमि-प्राप्ति के लिए विचारवान्‌, विनयशील, कार्यदक्ष, 
निष्ठावान्‌ सेवकों की जरूरत है। ऐसे सेवकों का निर्माण कौन 
करेगा? बंटवारे के काम के लिए विशिष्ट शिक्षण की जरूरत 
होगी, यह शिक्षण कौन देगा ? जीवन-दानी सेवकों को और 
उनके परिवारों को समग्र जीवन की शिक्षा कहाँ से मिळेगी ? 
पूरे-के-पुरे गाँव दान में मिल रहे हें और आगे. भी मिलेंगे, उन - 
गाँवों को सर्वोदय की दीक्षा कौन देगा.? सर्वोदय का विचार 
ठीक ढंग से हर देहात और हर घर में पहुँचाने की जिम्मेवारी 
` कोन उठायेगा ? इन सब प्रइनों के उत्तर में नयी तालीम अनिवार्य 
रूप से जुड़ी हुईं है। 
इन दिनों सरकार भी नयी तालीम के बारे में गंभीरता से 
सोच रही है। उसे उचित मार्गदर्शन कराने की जिम्मेवारी 
हमें उठानी होगी और इस बात के लिए भी हमें देश को तैयार 
करना होगा कि सर्वोदय-समाज के शासनमुक्ति के ध्येय के 
अनुसार दंश का शिक्षण भी अधिक-से-अधिक शासनमकत 
रह्‌ । शासनसत्ता क रहते भी शासनमुक्ति शिक्षण का स्वयंसिद्ध 
अधिकार माना जाना चाहिए। | 


सम्मेलन के लिए आना मेरे लिए मुमकिन नहीं है, यह तो 

हमारे सब लोग जानते हें। पर नयी तालीम के सेवकों में में 
अपनी गिनती करता हूं और मेरा दावा है कि में सतत नयी 
तालीम का काम करता आया हूँ और आज तो में वह विशेष 
तीव्र रूप से कर रहा हूं। 

में सम्मेलन का सुयश चाहता और आशा करता हूँ कि वह 

संब सेवकों को प्रेरणादायी होगां। 
--नवम्बर १९५४ में सणोसरा में होनेवाले 
नयी ताळीम-सम्मेलन को भेजा गया संदेश 


नयी तालीम ओर जन-संपक -? ३३: 
(जगन्नाथ पुरी-सम्मेलन में तालीमी-संघ की बैठक में 
किया गया भाषण) 

बलरामपुर में नयी तालीम का एक केन्द्र हे। वहाँ कस्तूरबां 
का भी केन्द्र हुँ। बंगाल की पद-यात्रा में वहाँ हमें दो दिन 
ठहरने का मौका मिला था। वहाँ हम एक पासवाले गाँव में 
घूमने गये। सुबह ५ बज का समय था। गाँव की बहुत सारी 
बहनें दीपक लेकर स्वागत करने आयी थीं। [ 


जन-सम्पक का अभाव 
हमने उसः गाँववालों से दरयाफ्त किया, तो पता चला 
कि भूदान के विषय में उन्हें कुछ भी मालम हे नहीं। जब हमने 
पूछा कि यहाँ बेजमीनवाले कितने लोग हें ?” तो जवाब मिला: 
बहुत सारे बेजमीन हें और जो जमीनवाले हें, वे ज्यादातर 

बाहर रहते हैँ।' जब हमने पूछा कि उन मालिकों के पास कभी 
कोई जमीन माँगने गया था?” तो उत्तर मिला: नहीं ।' तो 
मेरे मन॑ में विचार आया कि जहाँ हमारी दो-दो संस्थाएँ काम 
कर रही हें, उसके बिलकुल नजदीक के गाँव में इतना घना 
अन्धकार क्यों हैँ? गाँव में कुछ भी काम नहीं हुआ है, तो गाँव- 
वालों से क्या कहा जाय? दोनों संस्थाओं के व्यक्ति वहाँ 
मौजूद थे । मेंने कहा: हमारी संस्थाएं इस तरह अपनी ही 
संस्था के काम में केद रहती हें और आसपास की जनता 
के पास तक नहीं पहुँचतीं, तो उनका मूल उद्देश्य ही समाप्त 
हो जाता हं। इसलिए सस्था के संचालन में क्या कमी है, इसका 
संशोधन' होना चाहिए । 
बहुत वर्षों के निरीक्षण के बाद मुझे ऐसा दीखता है कि जहाँ 
१००-१५० कार्यकर्ता एक स्थान पर रहते हें, वहाँ इतने काम 
खड़े हो जाते हैँ कि उनके अलावा और कोई दूसरा काम करने 
के लिए समय ही नहीं वचता। इसके सिवा इतना बड़ा समाज 
अर्थ-निरपेक्ष भी नहीं रहता । उसका आधार पैसा होता है। 
अगर वह आधार हम तोड़ते हैं, तो फिर उस मंडली का आस- 
पास के लोगों के साथ संपर्क -रखना जरूरी हो जाता है और 
फिर उससे मिथ्या-योग का आचरण नहीं होता। | 
जिस योग का आधार पैसे पर है, उसे मेने “मिथ्या-योग' 
नाम दिया हें। वह न ध्यान-योग है, न कर्म-योग और न ज्ञान- 
योग ही। ऐसे स्थान पर जितना हम करते हैँ, वह केवल दिखावटी- 
सा होता है, हृदय को स्पशे नहीं करता। वह नाटक जैसा हो 
' जाता है। नाटक देखकर हम पर जो असर पड़ता है, उसका भी 

वेसा ही हाल होता है। योगयुक्त जीवन का जो असर होना चाहिए, 
वह इस' प्रकार के नाटक का नहीं होता इसलिए हम लोग सोचें 
कि हमने जहाँ संस्थाएँ बनायी हें, वहाँ १५-२० से ज्यादा संख्या 
में लोग एकत्र न हों। पर पेसे का आधार छोड़कर यदि ज्यादा 
संख्या में लोग एकत्र रहें, तो मुझे कोई आपत्ति तहीं। उल्टे में 
ऐसा मानता हूँ कि ऐसा समाज तो निश्चय ही क्रान्ति उत्पन्न 
कर सकता हुं। 


नयी तालीम का लक्ष्य | 


बड़े समाज में मुझे एक दोष और भी दिखाई देता हें। 
` बड़ा समाज रखने से बड़ा इन्तजाम भी करना पड़ता हें और 
फिर वह भी अच्छे ढंग का होना चाहिए। एसी उत्तम व्यवस्था 
का लाभ हमारी नयी तालीम के बच्चों को भी मिलता है। पर 
ऐसी उत्तम व्यवस्था में तालीम पाने के बाद जब ये विद्यार्थी 
बाहर की दुनिया में प्रवेश करते हैं, तो इनकी स्थिति बड़ी विचित्रः 
हो जाती हैं। संस्था की तरह तो बाहर उत्तम व्यवस्था होती' 
नहीं। तब ये लड़के चकरा उठते हेँ। इसलिए नयी तालीम केः 
विद्यालय की व्यवस्था हमें योजना बनाकर एसी करनी चाहिए 
कि लड़के हर मुसीबत का डटकर सामना कर सके और उनमें 
से उनका जीवन बने। 

हम लोगों ने अभी तक नयी तालीम की पाठशाला के जो 
प्रयोग किये, उन्हें देखकर हमें ऐसा लगता हे कि हमारा काम 
करने का तरीका अच्छा हैं, किन्तु इसमें उत्तम परिस्थितिः 
का जितना विचार हमें करना चाहिए, उतना हम नहीं करते। 

जैसे कोई 'राजकुमार-कॉलेज' चलता हे, वसे ही हमारी शाला 
भी चलती हें। माना, राजकुमार-कॉलेज के जेसा हमारा काम 
भोग-विलासी नहीं होता, इसलिए यहाँ उसकी मिसाल ठीक- 
ठीक लागू नहीं होती। किन्तु इतनी बात तो दोनों में समान 
हैं ही कि आसपास के लोगों के साथ किसीका सम्पर्क नहीं रहता । 
इसलिए हमारी व्यवस्था में लचीलापन आवश्यक हें। भिन्न- 
भिन्न स्थानों पर, भिन्न-भिन्न तरह से अनेक प्रयोग चले, यह जरूरी 
हैं। हमने एक घण्टेवाली स्कूल की जो बात चलायी है, उसका भी 
अनुभव करना चाहिए। 


गाँवों में तालीम चाल है 


कुछ लोग कहते हें कि नयी तालीम के स्कूल का खर्च इतना 
ज्यादा होता ह कि वह करीब-करीब प्रतिबन्धक ढंग का हो जाता 
हें। आज की सरकार की हालत ऐसी है कि वह ऐसा खर्चीला 
शिक्षण चला नहीं सकती। जो लोग नयी तालीम का स्कूल 
पसन्द नहीं करते, वे ही ऐसी टीका किया करते हें। वस्तुत 
नयी ताळीम महंगी नहीं ह। इतना ही नहीं, वह पेसे से म॒क्ति 
पाने की भी चेष्टा में लगी ह। अभी तक वह काम पूर्ण नहीं 
हुआ, इसलिए अभी कुछ खच होता है। 
मेने अपने लेख में एक सुझाव दिया था कि हर गाँव स्वावलंबी 
है। वहाँ सभी लोग अपना-अपना उद्योग कर रहे हैं। गाँवों में 
 कुछ-न-कुछ उत्पादन होता ही है। घर-घर में भोजन चलता ही 
 ह। गाँव का एक सम्पूर्ण जीवन चाळू है। गाँव को बाहर से कुछ 


` दद नहीं पहुँचायी जाती। वहाँ का जीवन ही ऐसा है कि वहाँ 

पुरुषार्थ करना ही पड़ता हें। नयी तालीम के लिए एसा क्षेत्र 
बहुत' अच्छा है। देहात. का जीवन पराश्रित या कृत्रिम नहीं है। 
पेट में भूख है, इसलिए काम करना पड़ता है और बुद्धि है, इस- - 
लिए युक्तिं सूझती हेँ। गाँव के लोग तो अपने आचरण द्वारा 
नयी ताळीम चला ही रहें हें। उन्हें सुसंस्कारों की थोड़ी-सी 
पुटमात्र देनी है। उसके अलावा शिक्षा का हमारा जो अहंकार 
है; उसे हम छोड़ दें और गाँव में चले जायें। हम नहीं सिखायेंगे, 
तो लोग अशिक्षित नहीं रहेंगे । 

गाँव-गाँव में उद्योग चल रहे हें। नयी तालीम के शिक्षक 
भी विद्याथियों के साथ उनमें शामिल हौं और उनके द्वारा 
लोगों को भी सिंखायें । 


i कोड़ी का भी खच नहीं 


गाँव में जो उद्योग चलता हे, उससे असम्बद्ध ज्ञान उन्हें 
न दें, सम्बद्ध ज्ञान ही दें, तो वात खतम हुई। गाँवों में चरखा 
नहीं चलता है, तो शिक्षकों पर यह जिम्मेवारी क्यों होनी चाहिए 
कि चरखा गाँव पर लादे और उस चरखे को तालीम का माध्यम 
बनायें? में किसी गाँव में जाऊं, तो मुझे एक कौड़ी की भी जरूरत 
नहीं पड़ेगी। में लोगों से कहुँगा कि मेरे पास ज्ञान हें और आपके 
पास अज्ञान। बस, मेरा काम बन गया। अगर आपके पास 
अज्ञान नहीं होता, तो भी बात' नहीं बनती और मेरे पास ज्ञान 
नहीं होता, तो भी बात नहीं बनती । इसलिए आपके पास अज्ञान 
है और मेरे पास ज्ञान, तो अब बात बनेगी। वे खेती करते होंगे, 
तो में खेती करूंगा। वे गाय की सेवा करते होंगे, तो में गाय की 

सेवा करूंगा। में गोसेवा के साथ-साथ उन्हें उपनिषद्‌ भी सिखा- 
ऊंगा। नयी तालीम के लिए पुस्तके अनिवार्य नहीं। मिलीं, तो 
ठीक, नहीं मिलीं, तो भी ठीक। आपके स्कूलों में कम-से-कम. 
ब्लंकवोडं (श्यामपट्ट) चाहिए, खड़िया चाहिए, किताब चाहिए। 
लेकिन नयी तालीम में कुछ भी नहीं चाहिए । भगवान्‌ ने मुझे 
मुंह दिया है, लोगों को सुनने के लिए कान दिये हें और दोनों 
को बेठने की जगह दी है, तो स्कूल के लिए और क्या चाहिए ? 
सिर्फ अच्छे शिक्षक चाहिए, तो वे ग्राम-जीवन के साथ सम्बन्ध 
रखकर तालीम देंगे। | 


सबकी समान वेतन 


बेसिक तालीम चलानी है' ऐसा सरकार ने तय किया है। 
कांग्रेस ने तय किया है, तो सरकार ने ही तय किया है। तो अब 
वह तालीम चलेगी, पर उसके लिए मूल उद्योग का जरिया आदि 
एक प्रकार का तन्‍त्र हे। वह काफी है या उसंके लिए कोई मन्त्र 
भी चाहिए ? अगर वह मन्त्र नहीं है और सिर्फ बाहर का तन्त्र 
ही रहा, तो केवल तन्त्र से क्या होगा? मन्त्र यह है कि नयी 
ताळीम शरीर-परिश्रमनिष्ठ और साम्ययोगी होती है। अब 
वहाँ यह नहीं चलेगा कि शिक्षकों की योग्यता में फर्क है, इसलिए 
तनख्वाहों में भी फर्क हो। किसीको चालीस रुपये मिलें, 
किसीको अस्सी, तो किसीको सौ । ऐसी जो विभिन्न श्रेणियाँ 
बनायी जाती हैं, शिक्षण-विभाग में दर्ज का ऐसा जो इन्तजाम 
हो, वह यहाँ चलनेवाला नहीं। नयी तालीम में यह जरूरी 
ह कि सब शिक्षकों को समान वेतन मिले। इसमें में पैसा 


CC-0. Mumukshu Bhawan Varanasi Collection. Digitized by eGangotri 


नयी तालीम और जन-संपर्क १५७ 


बचाने की बात नहीं कर रहा हूँ। हो सकता हूँ कि सबको 
समान वेतन देने के लिए अधिक भी खर्च करना पड़े। में कोई 
आथिक कटौती की योजना नहीं बना रहा हूँ, वरन्‌ साम्ययोग 
की योजना बना रहा हूँ। उसके बिना नयी ताळीम आगे नहीं 
बढ़ेगी । 

नयी तालीम में हम शारीरिक और बौद्धिक कामों के मूल्यों 
में कोई अन्तर नहीं मानते। हम मानते हें कि नेतृत्व, व्यवस्था 
आदि में भी वेतन का अन्तर नहीं होना चाहिए । शिक्षक, 
मिनिस्टर आदि जो नेता हैं, उन सवके वेतन में सांम्य होना 
चाहिए । नहीं तो, विद्यार्थियों के मन में नयी तालीम के प्रति 
श्रद्धा और भक्ति कंसे पेदा होगी ? सच पूछिये तो 'वेतन' शब्द 
ही गलत है, उसके लिए तो 'दक्षिणा' कहना ही ठीक होगा। 


सबसे बड़ा पाप असत्य 


हमारे समाज के जो नैतिक मूल्य हें, उनमें हमें परिवर्तन 
करना होगा। समाज में यह कल्पना दुढ़ होनी चाहिए कि सब 
दुर्गुणों में सबसे अधिक हेय दुर्गुण कोई हें, तो वह हैँ असत्य । 
वाकी सारे दुर्गूण तो दोष हें या बीमारियाँ हेँ। भारतीय 
संस्कृत में स्वर्ण की चोरी को महापातक कहा गया हँ। इसी 
तरह 'मदिरा-पान' और -ब्राह्मण-हत्या' को भी महापातक माना 
गया है। परन्तु इनसे भी बड़ा पाप हँ, असत्य। कारण असत्य 
से ही मनुष्य में दोष छिपाने की प्रवृत्ति पेदा होती ह। 
किसीने इतना ज्यादा खा लिया कि अजीणं हो गया ओर 
उसके फलस्वरूप वह मर गया, तो उस मनुष्य के प्रति घुणा 

नहीं, दया पेंदा होती हे। इसी तरह जो दूसरे नैतिक दोष हैं; वे 
घृणास्पद नहीं, दयास्पद हें, ऐसा यदि समाज मान ले, तो छिपाने 
की वृत्ति समाज से जाती रहेगी । पर यह छिपाने की वृत्ति मिटेगी 
केसे ? इसके लिए समाज में ऐसी धारणा बननी चाहिए कि असत्य 
ही सबसे बड़ा दुर्गुण हैं। 


परिश्रमालय द्वारा शिक्षण | १ ३४: 
नयी तालीम में हमने एकाध जीवनोपयोगी दस्तकारी को 
मुख्य स्थान दिया हैं और उससे शिक्षा का लाभ हम उठाना 
चाहते हें । मेंने बहुत जगह अभी इसके प्रयोग देखे हें। मुभे 
कहना होगा कि मुझे उससे विशेष समाधान .नहीं हो पाया। 
इसमें प्रयोग करनेवालों का उतना दोष नहीं मान सकते। आखिर 
जो हो, हूँ तो नथी चीज ही। जिसे जैसा सूझता है, करता है। 
कहीं कोई प्रतिभाशाली व्यक्ति काम करता है, तो उसे विदेष 
सूझता हें। वह संशोधन कर लेता है। नवविचार की प्रगति ऐसी 
ही होती है। | 
| शिक्षा का नया ढंग 
' . बिल्कुल छोटे बच्चों की तालीम की बात में छोड़ देता हूं। 
बढ़ी हुईं उम्र के लड़कों को तालीम देने का एक दूसरा ही तरीका 
मेरे मन में आ रहा है। में ऐसों को 'तालीम देने! कां नाम न लेकर 
उन्हे रोजी दिलाने का ही काम क्यों न करूँ? एसे लड़के जिस 
रोज से मेरे पास आयेंगे, उसी रोज से मैं उन्हें मजदूरी देना 

शुरू कर दूंगा। मेरा दावा यही रहेगा कि में बेकारों को काम 
दूं । लेकिन काम में से एकाध घण्टा निकालकर उनके जीवन 
और इदं-गिदें की हालत के बारे में जो कुछ सूझेगा, में उन्हें 
बताता रहूँगा। उनके काम की प्रगति कंसे हो, इसकी फिक्र 
करूंगा । उनके आरोग्य की तरफ ध्यान दूंगा। कहा तो यही 
जायगा कि “मेने एक कारखाना खोला', लेकिन शायद इस ढंग 
से नयी तालीम का में बेहतर प्रचार कर सकूगा, बनिस्बत' 
उसके, जो आज चल रहा हैं। 


परिश्रमालय में नयी तालीम 


यह में कल्पना से नहीं कह रहा हूँ। पवनार में मेने जो काम 
किया, उसमें १४-१५ साल से लेकर १८ साल तक के लड़के 
८ घण्टे काम करके रोजी कमाते थे। कताई का मानो कारखाना 
ही वहाँ चलता था। में उन लोगों में १-२ घण्टे जाकर बैठता 
था। पहले में यही सोचता था कि उनकी रोजी कंसे बढ़े। लड़के ' 
दाये हाथ से कातते थे। तीन माह तक बायें हाथ का प्रयोग 
चलाया । फिर दोनों हाथ अदल-वदलकर काम किया गया 

उनकी सूत की गुंडियाँ समान अंक की नहीं होती थीं, 
कुछ मोटी, तो कुछ महीन होती थीं । कार्यालय के लोग मजदूरी 
देते समय मोटी-से-मोटी गुंडी का नंबर देखते थे और उसके 
नम्बर को सारे सूत का नम्बर मानकर दाम आँकते थे। इससे 
उनका कितनी गुंडियों का नुकसान होता” था, इसका गणित 
सिखाया। तार गिनने में ६४० तार की गुंडी में उनके ४०-५० 
तार कम आते थे। ठीक से गिनना उन्हें सिखाया। उनमें अनिय- 

मितता थी। कातते हुए बीच में गप्प मारने की आदत थी। 
इससे उनकी कार्यशक्ति का केसे क्षय होता हैँ, इसका सप्रयोग 
दर्शन करवाया । कुछ देर मौन रहकर काम करने की प्रेरणा 
दी, तो काम बढ़ा, मजदूरी बढ़ी। फिर ८ घण्टे के बजाय ७ घण्टे 
काम लेकर १ घण्टा दूसरी चर्चा में बीतने लगा। इसके बाद 
नदी में तैरने, खेलने, घूमने, गीता के इलोक कंठ करने तथा 
त्योहारों आदि की छुट्टियों के निमित्त तत्संबंधी ज्ञान देने का 
कार्यक्रम चला । इस तरह वे मजदूरी ज्यादा कमाने लंगे और 
कई तरह का शिक्षण पाने लगे। पहले वे लड़के थे, अब जिम्मेदार 
नागरिक बन गये हें। सूत कातकर अपना कपड़ा बना लेते हें। 
ग्राम-पंचायत का जिम्मेवारी से काम करते हें। पवनार क सावे- 
जनिक काम में हिस्सा लेते हें। अब ग्राम-सफाई करने की वात 
सोच रहे हें। यह सारा उस परिश्रमालय से हुआ। परिश्रमालय 
ज्यादा दिन नहीं चला, क्योंकि मुझे जेल जाना पड़ा। फिर 
वह बंद हो गया । अगर वह जारी रहता, तो नयी ताळीम का 
वंह एक सफल प्रयोग होता; लेकिन नाम तो परिश्रमालय का 
म्ही रहता । 
मूलोद्योग का खेल 

में देखता हूँ कि कितनी ही शालाओं में जहाँ उद्योग दाखिल 
हुआ है, काम में उतनी सचाई नहीं वरती जाती। कुछ दिखावट 
होती हैं और कुछ सजावट। वहाँ कुछ काम के साथ कुछ ज्ञान 
जोड़ देते हें, जो खेल जेसा मालूम होता हें। उससे क्या वह 
अधिक अच्छा नहीं हे ? मजदूरों के काम में गंभीरता होती 

₹। मजदूर जानते हँ कि हम काम न सीखेंगे, तो गुजारा नहीं 
होगा। परन्तु शालाओं के वातावरण में एक तरह का मिथ्यात्व 
दीखता है। 


निर्वांसित लड़कों की शिचा 


ये विचार इस समय प्रकट करने का कारण यह है कि अभी 
सरकार ने निर्वासितों के बच्चों को तालीम देने का काम तालीमी- 
संघ को सौंपना चाहा है। मुझे लगा कि जहाँ तक बड़े लड़कों 
का सम्बन्ध हैँ, क्या यह बेहतर नहीं होगा कि हम नाम परिश्र- 
मालय का ले और काम नयी तालीम का करें। उसके लिए 
सिर्फ इतना ही होना चाहिए कि परिश्रमालय का व्यवस्थापक 
उत्तम रिक्षा-शास्त्री हो। उसकी आत्मा शिक्षण से भरी हुई 
हो। वह स्वाभाविक रूप से वहाँ काम करेगा और कारखाने 
को उत्तम शिक्षण-शाला का रूप देगा। 


“सर्वोदय, सितंबर १९४९ 


एक घंटे की पाठशाला १ ३५ ¦ 


चे 


इन दिनों अपने भाषणों में में “एक घण्टे” के . स्कूल की 

` कल्पना कईं बार रखता आ रहा हूँ। गाँव-गाँव में सरकारी 

नहीं, ग्रामीण स्कूल चले और रोज सिर्फ एक ही घण्टा, सुबह | 

'क्रे समय चळे। नयी तालीम याने एक घण्टे की पाठशाला, ऐसा 

मेरा समीकरण करीब-करीब बन गया है। अंब तक मुझे यह 

आशा नहीं थी कि एसी विचित्र कल्पना को लोग़ स्वीकारः 
११ 

करेंगे। पर आरचर्थ है कि लोग उसे मंजूर करते हें । इतना 
ही नहीं, उन्हें यह कल्पना काफी हृदयग्राही लगी हँ। अब वह 
लोगों के गले उतर रही है। यह हुई हमारी सबेरे की मौलिक 
पाठशाला । 
इस प्रकार एक घण्टे का महाविद्यालय होगा । वह रात 
को चळेगा। पंद्रह वर्ष से कम आयु क बच्च सुबह क स्कूल म॑ 
जायेंगे । पन्द्रह वर्ष समाप्त होकर जिसे सोलहवाँ लगा, वह 
महाविद्यालय में जाने का अधिकारी होगा, फिर वह पाठशाला 
मेंपढ़ाहो यान हो। पाठशाला में चलूंगा: लेखन, वाचन, 
गणित आदि और महाविद्यालय में चलेगा: श्रवण, कीततन, 
भजन आदि। 
लडके-लड़कियाँ दिनभर माता-पिता के काम में सहायता 
करेंगी । गरुजी भी अपना काम करने के लिए मुक्‍त रहग। 
गुरुजी को वेतन नहीं मिलेगा । साळ क अन्त म प्रत्यक किसान 
की ओर से उन्हें दो-चार सेर अनाज मिलंगा। 
पाठशाला में या महाविद्यालय में जो कुछ पढ़ा और कहा 
जायगा, उसका सम्बन्ध गाँव के उद्योग-घंधों से जुड़ा होगा। 
रसोई, घर-काम, सफाई, उत्सव-समारंभ, खेल, जन्म, मरण, 
बीमारी आदि की भी गिनती उद्योगों में मान ली जायग्री। 
` . गाँव के चाळ उद्योगों का विकास और नये उद्योग दाखिल 
करने की जिम्मेदारी ग्राम-पंचों की होगी । ग्राम-पंचों में शिक्षक 
भी रहेंगा। पंचायत द्वारा नमूने के तौर पर खेत, परिश्रमालय 
आदि चलाये जायें, तो लड़के और शिक्षक उनमें जा सकेंगे, 
` छेकिन तीज़ घंटे से अधिक नहीं। उनमें बच्चों और शिक्षकों 

को मजदूरी मिले। वह पैसों में नहीं, वस्तुओं में मिले। ग्राम- 
पंचों को जो उद्योग नहीं चाहिए, उनके बारे में खटराग करने 
की जिम्मेदारी स्कूल की नहीं रहेगी। लेकिन वेसी जरूरत 
महसूस कराने का काम महाविद्यालय का रहेगा। प्रस्तुत 
आवश्यकता महसूस. होने पर पंचायत उस वारे में कोशिश 
करेगी और फिर स्कूल में उसका प्रवेश हो सकेगा। शिक्षण 
के लिए पेसे की जरूरत नहीं है, पैसे से मुक्त होने की 
जरूरत हूँ। 

--सर्वोदय', दिसम्बर १९५४ 


भारतीय शिच्ण-शात्र . : ३६: 


लोक-शिक्षण के विषय में मूल को छोड़कर शाखाओं के 
पीछे हमें नहीं पड़ना चाहिए। प्रौढ़ शिक्षण के पूरे काम में कितना 
खच आयेगा, उसमें क्या-क्या मुरिकिलें हें आदि बातें एक सरकारी 
रिपोर्ट में प्रकट की गयी हैं, जिन्हें पढ़कर मेरे वे विचार और 
भी दृढ़ हो जाते हें। प्रौढ़ शिक्षण को नाम तो वैसे लोकशिक्षण 
का दिया जाता है, क्योंकि सुन्दर नामों के बिना हमारा समाधानः 
नहीं होता। लेकिन हम मन में ऐसा मानते हैं कि उस नाम से 
काम तो. मुख्यतः साक्षरता-प्रचार का ही होता है। 


तोता-रटंत 


साक्षरता-भ्रचार की बात जब सोचता हूं; तो बचपन का 
एक संस्मरण मुझे हमेशा याद आता है। ब्राह्मण-कुटुंब की रीति 

के अनुसार मुझे बचपन में वैदिक संध्या सिखायी गयी थी और 
हफ्ते के भीतर ही मुझे वह कंठ भी हो गयी। मेरी माँ इस बात 
की प्रशंसा बहुत दफा लोगों के सामने किया करती थी। मेंने 
दो-चार दफा तो सुन लिया। शायद मन को वह प्रिय भी लगी 
होगी । लेकिन एक दिन मेने माँ से कहा: “माँ, मेरे संध्या-स्मरण 
का चमत्कार तू सबसे कहा करती है। पर उसीके साथ एक दूसरा 
भी चमत्कार है, वह तू कहाँ जानती हैँ?” उसने पूछा : दूसरा 
क्या चमत्कार है?” मैंने जवाब दिया: “विन्या हफ्ते के भीतर 
ही संघ्या सीख तो गया, लेकिन उससे भी कम दिनों के भीतर 
वह उसे भूल भी गया ! ” 'वडस्वर्थ' ने कहा था: “कमाते और 
खर्चते हम अपनी शक्ति का क्षय किया क्रते हैं।” 


कारगर शिक्षा-साधन 


अगर साक्षरता-प्रसार-शक्ति क्षयकारी न साबित हो, 
ऐसा हम चाहते हें, तो हमें सार्थेकता-प्रसार पर अपना ध्यान _ 
एकाग्र करना चाहिए और उसके लिए सक्रिय श्रवण जेसा 
कारगर और कम खर्चीला दूसरा कोई साधन ही नहीं हे। 


कल्पना का दारिद्रय 


हमारे पूर्वजों ने यह पहचाना भी था। सर्वोत्तम विचार 
निरंतर सुनने चाहिए, सुनाने चाहिए। नवधा भक्ति के 
प्राथमिक तीन साधन हैं: “श्रवण, कीतँन, स्मरण |” इसके लिए 
मिट्टी के तेल की भी जरूरत नहीं रहती, जिसकी दिक्कत सरकारी 
रिपोर्ट में फेश की गयी है। हमारी गरीबी इतनी बढ़ी हुई हे, 

यह तो हम जानते हुँ; लेकिन उसके साथ-साथ हमारा कल्पना- 
दारिद्रय भी कितना ज्यादा बढ़ा हे । 


जिन हरि-कथा सुनी नहि काना, श्रवण-रन्ध्र अहि-भवन समाना । 
जो नहि करहि राम-गुन गाना, जिय सो दादुर-जीह समाना । 


अश्वपति का रष्टांत 


श्रुति, स्मृति और कृति, यही है थोड़े में हमारा शिक्षण- 
शास्त्र। हजारों बरसों के अनुभव से यह स्थिर हुआ है। देश का 
हरएक नागरिक ज्ञानी होना चाहिए, यह विचार इस देश में 
नया नहीं हे। उपनिषद्‌ मं अश्वपति राजा अपने राज्य का गौरव 
अपने मुंह से गा रहा है। कहता हे: “मेरे राज्य में न कोई चोर है, 
न कंजूस, न कोई शराबी । न एक भी अविद्वान है, न अकमंण्य । 
दुराचारी पुरुष ही नहीं हें, तो स्त्री के दुराचारी होने का 
सवाल ही कहाँ उठता हु?” . | 


शिक्षण ओर शराबबंदी 


चोर और कंजूस की बात तो में छोड़ देता हुँ। उनका 
बाजार आजकल कितना गरम हूँ, हर कोई जानता है। 
अभी मेरी चर्चा का वह विषय भी नहीं हे। लेकिन शाराबबन्दी 
के बारे में तो अंग्रेजों ने हमसे कह दिया था कि “अगर शिक्षा 
चाहते हो, तो शराबबंदी नहीं कर सकते ।” अंग्रेजों की तरह तो 
हम स्पष्ट बोल नहीं सकते, लेकिन दुसरे ढंग से हम भी वही कह 
रहे हें। कहते हें: शराबबंदी करो, मगर आहिस्ता-आहिस्ता 
करो, नहीं तो पेसा रुक जायगा।” पैसा रुका, तो सभी 

रुका। तो साक्षरता भी रुक गंयी, यह कहने की जरूरत ही 
नहीं। 
निरक्षरता बनाम व्यसनमुक्तता 

अब देखिये, लोक-शिक्षण के नाम से साक्षरता-प्रचार 

करते जाना और शराबबंदी की वात न बोलना, यह क्या हुँ? 

में तो कहुंगा : “मेरा देश निरक्षर रहे, तो कोई फिक्र नहीं, 
लेकिन उसे व्यसन-मुक्त तो फौरन्‌ होना ही चाहिए।' 

पढ़े-लिखे लोगों की श्रेणी 

अश्वपति ने जब यह गवाही दी कि मेरे राज्य में कोई 

अविद्वान्‌ नहीं है, तो उसका मतलव क्‍या था? यही न कि हरएक 

नागरिक अच्छी तरह से समझ गया है कि चोरी, कंजूसी, शराब- 

खोरी, आलस और दुराचार नहीं करना चाहिए। इसका 

अक्षरज्ञान से क्या सम्बन्ध हु? पढ़े-लिखे लोग तो इन बुराइयों 

में प्रवीण दीख पड़ते हें। कया उन्हींकी श्रेणी में सबको दाखिल 
करना हु? ४ । 

बुनियादी तालीम 

मेरा यह मतलब नहीं कि पढ़ने के कारण ये बुराइयाँ हो 

रही हैं। लेकिन मुझे दरशाना यही था कि पढ़ने पर हम अत्यधिक 

जोर न दें। उसके खर्च की फिक्र में न पड़ें। जन-शिक्षण का मुख्य 

उद्देश्य और कार्यक्रम ठीक ढंग से सोचें और जो भी अक्षर- 

संस्कार हम चाहते हैं, बच्चों पर करें। इसके साथ-साथ हम 

` अधिक-से-अधिक ध्यान बच्चों की बुनियादी तालीम पर दें। 
“---सर्वोदय', दिसम्बर १६४९ 

साक्षरता-प्रचार डक, २७; 
मैसर की शिक्षा-परिषद्‌ 


आजकल मैसूर में शिक्षा-परिषद्‌ चल रही हे । प्रौढ़ों के 
शिक्षण की क्या व्यवस्था की जाय, यह उस परिषद्‌ की चर्चा का 
विषय है। अनेक देशों के शिक्षा-शास्त्री वहाँ इकट्ठ हुए हें। 
ऐसे विचार-विनिमय से जरूर कुछ लाभ मिलेगा, ऐसी आशा हम 
कर सकते हैं। [ 

शाखा-विचार छोड़े 

शिक्षा के विषय में जब-जव में सोचता हूँ, तो बहुत दफा 
मुझे ऐसा रूगा हैँ कि हमने नाहक उस विषय को जटिल बचा 
दिया है। अगर हम मूल को पकड़ रखते हें, तो सवाल हल हो 
जाता हे । शाखाओं की बात सोचते हें, तो शक्ति का क्षय 
होता हं। | 

शिक्षा के काल्पनिक भेद 


शिक्षण का मुख्य हेतु यही हैँ कि सारी जनता को उद्योगशील 
और विचारशील बनाया जाय। लेकिन इस एक विषय के अनेक 
पहल हम बनाते हैं। शहर की शिक्षा, गाँवों की शिक्षा, प्रोढ़ों 
की शिक्षा, बच्चों की शिक्षा और फिर बच्चों में भी विशु-शिक्षा, 
बुनियादी शिक्षा, स्त्रियों की शिक्षा, पुरुषों की शिक्षा, 
औद्योगिक शिक्षा, बौद्धिक शिक्षा और इन सबके अलावा 
साक्षरता-प्रचार। 

एकहिं सांधे सब सधे 


अब इतने सारे पहलू बनाकर हम अगर सोचने रगे, तो 
सोचते ही रहते हें। ध्यान विभाजित करके, थोड़ा खर्चे 
इस पर, थोड़ा खर्च उस पर', इस तरह किसी भी चीज को पूरा 
संतोष नहीं दे पाते। इसलिए जड़ को पकड़ना और कोशिश एसी 
करनी चाहिए कि एक में सब कुछ संध जाय। मेरे खयाल से वह 
जड़ हुँ, बुनियादी शिक्षण, जिसे विशेषज्ञों ने सात से चौदह साल 
तक का माना है। यह अवधि और भी बढ़ा सकते हें। इधर वह 
छह साल से शुरू कर उधर पंद्रह साल तक ले जा सकते हें। यानी 
पुर्णता लाने के लिए मियाद जितनी बढ़ानी जरूरी हो, बढ़ा सकते 
हें। उतने एक काम को सर्वांगसुंदर बनाना चाहिए और वह 
शिक्षण सारे देश में लाजिमी देना चाहिए। इसमें उद्योग आता 
है, विचार-विकास आता है और साक्षरता भी आती है। इसमें 
यह सवाल भी नहीं उठता कि सीखी हुई विद्या टिकी कंसे रहे? . 
क्योंकि वह एक अनुभवयुक्त ज्ञान होता है। इसलिए उसमें भूलने 
की तो गुंजाइश ही नहीं। बल्कि जसे एक बीज बोने से असंख्य 
बीज पेदा होते हें, वेसे उस'विद्या की वृद्धि ही होती रहती हे। 
जिस लड़के ने इस तरह विद्या पायी है, वह आगे जाकर अपना 
ज्ञान शतगुणिंत करेगा । 


बहुत सारी शाखाओं की वात अलग-अलग सोचते हुँ, तो 
काम कुछ जल्दी कर लेते हैं, ऐसी वात भी नहीं है । अगर बुनियादी 


३७ ३३, ७९, यह 


_ शिक्षण हाथ में लेते हें, तो वही लड़के आगे चलकर प्रौढ़ नागरिक 


5 बनते हैं। वे ही अपने-अपने घरों में पूर्वं बुनियादी तालीम का | 

आयोजन कर छेंगे, तो न तो शिशु-शिक्षा की चिता रहेगी और 
न प्रोढ़-शिक्षा की । 


उद्योग द्वारा प्रोट़ शिक्षण 

आजकल जिस प्रकार प्रौढ़ों में साक्षरता-प्रचार चलता हैं, 
उससे कोई खास लाभ नहीं है। प्रौढ़ों का शिक्षण भी उद्योग के 
जरिये ही होना चाहिए, जिससे बेकारों को उद्योग मिल सके 
और उनका बौद्धिक विकास भी हो। 

मान लीजिये कि दो हजार की आबादी का गाँव है। ऐसे 
गाँव में आठ या नौ साल का संपूर्ण बुनियादी शिक्षा-क्रम चलाया 
जाय, तो उसमें लड़के करीब तीन सौ होंगे। उनके लिए हमः 
'दर्जों के हिसाब से' आठ-दस शिक्षक नियुक्त करेंगे, तो उनके 
अलावा और भी दो-तीन शिक्षक ज्यादा देंगे। सब मिलकर 
बुनियादी शिक्षण चलायेंगे। साथ-साथ प्रौढ़ों को भी वे जीवनो- 
पयोगी ज्ञान-विज्ञान दे सकेंगे कारण वे खुद अनेक उद्योगों मे. 
प्रवीण होंगे। इसलिए किसान को भी वे व्यावहारिक ज्ञान 
दे सकेंगे। इसके अलावा दुनिया की वतमान स्थिति का ज्ञान, 
भूगोल का ज्ञान, आरोग्य, विज्ञान आदि भी देंगे। 


गलत दष्ट 
लेकिन कहा जाता है कि सरकार अभी बुनियादी तालीम पुरी 
नहीं चला सकती, क्योंकि उसके लिए पर्याप्त पेसे नहीं हें। में 
कहता हूँ कि जितने भी पैसे हें' इसीमें लगाइये। चार ही सालः 
का बुनियादी स्कूल खोलने से कोई खास निष्पत्ति नहीं होती । 
पुरा बुनियादी स्कूल चलाने से ज्ञान परिपूर्ण होगा और खच भी 

निकल आयगा। लेकिन इसमें कंजूसी की जाती हूं। बुनियादी 
शिक्षक कम देते हें और उघर प्रौढ़ शिक्षण के लिए अलग शिक्षक 
रखते हें। बेहतर यह हूँ कि बुनियादी शिक्षण के लिए पूरी संख्या 


' सें शिक्षक रखे जायें, जिससे वे ही प्रौढ़-शिक्षा का काम कर सके । 


बुनियादी तालीम एक समुद्र 


बुनियादी तालीम एक समुद्र हैँ। उसमें विचार की सव 
नदियों का समावेश हो जाता है। उसमें स्त्री-पुरुष का भेद मिट 
जाता हें। शहर और देहात का भी भेद नहीं रहता, क्योंकि दोनों 
'को मूल शिक्षण वही चाहिए। आगे चलकर कुछ फक हो सकता 
हैं, लेकिन विरोधी दिशा तो हरगिज नहीं हो सकती। 
यह है शिक्षण की जड़। लेकिन मुझे लगता हुँ कि इस तरह 
'जितनी तीब्रता और दूर दृष्टि से देखना चाहिए, नहीं देखा जा 
रहा हैं और बहुत सारा शाखाग्राही पांडित्य चरू रहा हैँ । उससे 
समस्याएं बढ़ ही सकती हुँ, हल नहीं की जा सकतीं। 
परंधाम-पवनार, ५-११-४९ 


सूलोद्योग की शिक्षण दृष्टि ¦ ३८: 
'च्यायाम-ष्टि 


र 'समवाय-पड़ति' उद्योग द्वारा ज्ञान देना चाहती है। इसलिए 
जहां तक संभव होगा, वह व्यायाम भी उसीमें से निकाळेगी। 
 सतळव यह हैँ कि उद्योग करते समय बच्चों के शरीर का उचित 

विकास होता है या नहीं, इस ओर शिक्षक को ध्यान देना चाहिए । 
तेजी के साथ ५-७ मिनट तक लगातार किये जानेवाले व्यायामों 
की अपेक्षा उद्योग में यदि ठीक ध्यान रखा जाय, तो देर तक और 
धीरे-धीरे जो व्यायाम होता है, उसका महत्त्व शरीर-शास्त्र की 
दृष्टि से कम नहीं हे। 
कित्‌ उचित ध्यान दिये विना उत्तम व्यायाम दे सकनेवाले 
लाभदायी उद्योग भी कष्टप्रद होते देखे जाते हेँ। उदाहरणार्थ 
“पृष्ठेव तष्ट्यामंयी” अर्थात्‌ बढ़ई की पीठ में ददे होता हे और 
चह टेढ़ी हो जाती हैं । ऋग्वेद की यह शिकायत हम इन दस हजार 
वर्षो में भी दूर नहीं कर सके हें। हमारे देश में ज्यादातर बढ़इयों 
की पीठें धनुषाकार दिखाई पड़ती हैँ और वे सामान्यतः दीर्घायु भी 
कम होते हें। वैसे तो बढ़ईगिरी को शरीर के लिए लाभदायक 
समझना चाहिए, पर दिनभर पीठ भुकाकर काम करने की 
आदत हमें यह लाभ नहीं उठाने देती। वढ़ई के बहुत-से काम खड़े- 
खड़े किये जा सकते हैँ, इस ओर हम लोगों ने ध्यान ही 
नहीं दिया। 
कुछ देर बैठकर काम करने के वाद खड़े होकर काम करना 
चाहिए । समयानुसार बैठने के ढंग भी बदले जाय॑। दोनों हाथों 
से अदल-वदलकर काम करना चाहिए। कुछ देर दजे के कमरे में 
काम करने के बाद खुली हवा में कसरत, बगीचा आदि के लिए 
कुछ समय दिया जाय। कुछ देर निकट देखने का काम, तो कुछ 
देर दूर देखने का काम रहें, कुछ देर संगीत-गायन और कुछ देर 
केवल मौन। सारांश यह कि इस प्रकार उद्योग को बिना कुछ 
हानि पहुँचाये हम काम में विभिन्नता ला सकते हें, हमें छानी 

चाहिए। उदाहरणार्थ अगर बच्चों ने तीस मिनट तक बेठकर 
तकली पर काता हे, तो अटेरन पर सूत लपेटने में पाँच-दस मिनट 
लगेंगे। यह काम खड़े होकर किया जाय। 

कताई के पाठ्यक्रम में दी हुईं सूचनाओं में एक यह भी हे कि 
कवायद के द्वारा उद्योग सिखाया जाय। वह सूचना यद्यपि प्रथम 
वर्ष के लिए दी गयी है, तो भी मामूली तौर पर वह सभी उद्योगों 
पर लागू होती हें। उस सूचना के मूल में व्यायाम कराने का 
उददश्य हे। 

शिक्षक को खास तौर पर यह ध्यान रखना चाहिए कि उद्योग 
की किसी भी क्रिया में या अन्य विषयों की पढ़ाई के समय विद्या- 
थियों की शरीरःस्थिति बिल्कुल ठीक रहे। 


सातत्य-योग का अभ्यास 


बहुत छोटे बच्चों के आसन थोड़ी-थोड़ी देर बाद बदलवाते 
रहना जिस प्रकार उद्योग का एक पहल है, उसी प्रकार सातत्य 
से अर्थात्‌ जमकर एक ही आसन पर या एक ही शरीरस्थिति में. 
काम करने का अभ्यास या धुन विद्यार्थियों में उत्पन्न करना 
उद्योग का दूसरा पहल हूँ। इसे “सातत्य-योग” कहते हें। 
इसका अभ्यास विद्यार्थियों में उत्तरोत्तर बढ़ना चाहिए। यदिः : 
यह मान ऊें कि तकली कातते समय बहुत छोटे बच्चों का हाथ 
१५-१५ मिनट पर बदलना है, तो “सातत्य-योग” के अभ्यास' | 
के लिए सप्ताह में एक दिन या संभव हो तो रोज ३०-४० मिनट 

एक हीं हाथ से या एक ही आसन से कताई करवायी जाय. 
` सातत्य के बिना कर्म-योग सिद्ध नहीं होता । आजकल हमारे 

शिक्षित लोगों में श्रम-सातत्य का अर्थात्‌ लगातार मेहनत करने 
की ताकत का प्राय: अभाव दिखाई पड़ता है। यह दोष हमें दूर _ 
करना चाहिए। उद्योग की अंतिम परीक्षा कुछ हफ्तों तक रोज 
आठ घंटे काम करने की है। हमें विद्याथियों को धीरे-धीरे 
इस लक्ष्य की ओर ले जाना चाहिए। जिस प्रकार नदी 
परवत से खेलती-कूदती निकलती है, परंतु अंत में समुद्र के 
पास स्थिर हो जाती है, उसी प्रकार उद्योग-शिक्षण का 
आरंभ “तकली के विविध अभ्यास” नामक प्रकरण में लिखी 
विविधता के साथ हो, पर अंत में उसे सातत्य पर पहुँचना 
चाहिए। ` ; 


कचरे का उपयोग 


उद्योग में कचरा कम-से-कम हो और जो हो, उसका भी 
उपयोग किया जाय, यह एक विशेष ध्यान देने की बात समनी 
चाहिए। इस संसार में हम सबसे दरिद्र हैँ; परंतु इस विषय में हम 
उतने ही उदासीन और अपव्ययी (फिजूलखर्चे) भी हें। हम 
सोन-खाद (मैले की खाद) जैसी अमूल्य खाद को लापरवाही के 
साथ फेंक देते हें और उससे रोग फंलाते हें। मरे हुए 
: जानवरों के बारे में भी करीब-करीव यही दशा है। हम नीचू खाते 
हैं, पर उसका मूल्यवान छिलका फेंक देते हें। इस तरह हमारे 
` अपव्ययों के असंख्य उदाहरण दिये जा सकते हेँ। इसलिए इस 
संबंध में हमें सभी पहलुओं से गहरा ध्यान देना चाहिए। उदा- 
हरणार्थं कपास साफ करते समय पीछे पड़ी ढोंढी को निकांलकर 
उसके बिनौले व्यर्थं न फेके, धुनाई चटाई के नीचे जमा होनेवाली 

रूई को मोटा सूत कातने के या दूसरे किसी काम में ले लें ॥ 
चरखा सिखाते समय शुरू में जो सूत॑ टूटता हुँ, उससे आपीन 
खोंसने की गद्दियाँ (पिन-कुशन्स) बना लें। 


सौंदर्य-भावना 


अक्सर लोग सवाल उठाते हैँ कि छोटे बच्चे सुंदर और 
सुव्यवस्थित माळ कंसे तैयार कर सकेंगे ? कितु यदि उचित 
ध्यान दिया जाय, तो इस भय की कोई संभावना न रह जाय। 
अनुभव से यह पता चलता है कि बच्चों के हाथ से निकला सूत 
उत्तम और साफ हो सकता है। बच्चों में अनुकरण करने की 
प्रवृत्ति होती है, इसलिए वे सौन्दर्यं का भी अनुकरण कर सकते हें। 
वच्चे इस बात के लिए कभी राजी नहीं होते कि उनके पिता की 
थाली में पूरा लड्डू हो और उनकी अपनी थाली में लड्ड़ का 
टुकड़ाभर हो। वे चाहते हँ कि उनको भी पुरा ही लड्डू मिले, भले 
ही वह छोटा हो। व्यावहारिक मनुष्य के उपयोगितावाद को 
ग्रहण करना बच्चों के लिए जितना कठिन है, सौंदर्य को ग्रहण 

, करना उतना कठिन नहीं। | 
कितु सौंदर्यं के लिए तो १० ही नम्बर दिये जाये और 
'असुदरःसी चीज, जिसमें और गुण तो हों, पर सुंदरता न हो, मजे 
से. ९० नम्बर छे जाय, यह अनुचित ढंग दूर होना चाहिए। जो 
' सुदर नहीं, उसका शिक्षण में कुछ भी मूल्य नहीं होना 


 चाहिए। 


व निश्चित लंबाई की होनी चाहिए। यह वात बच्चों 
oe जितनी जंचेंगी, उतनी सयानों को नहीं जंचेगी। सयाने या बड़े | 

तो यही कहेंगे कि अगर लंबाई कुछ कम-ज्यादा हुई भी, तो क्या 
विगड़ता हे? निश्चित लंबाई रखने के लिए विशेष ध्यान देना 
होगा, समय भी ज्यादा लगेगा, लेकिन उसके मुकाबले में लाभ 
क्या होगा ? एसे लोगों से हार मानकर ही शायद ध्मेशास्त्रकारों 
ने यह कहा होगा, “अरे भाई, समान पूनियों से स्वर्गे मिलता 
है।” छोटे बच्चों के शिक्षण में मिथ्या उपयोगवाद को स्थान न" 
मिलना चाहिए। काम कम हो, तो चल सकता हुँ, पर हो वह 
सुंदर। अर्थात्‌ सौंदर्य के कारण काम कम होने से चलेगा, कितु' 
यदि गति की मंदता के कारण काम कम हुआ, तो वह ठीक न 
होगा, यह स्पष्ट हू। 


सामूहिक भावना 


विद्यार्थियों में सामूहिक रूप से एक साथ मिल-जुलकर कामः 
करने की भावना .उत्पन्न न हुईं, तो हमारे शिक्षकों ने कुछ नहीं 
किया। यह सामूहिक भावना हम लोगों में प्रायः बहुत कम है। 
बड़े-बड़े संकटों के अवसरों को छोड़ हम अपने घरों के बाहर 
दुष्टि तक नहीं दोड़ाते। 
उद्योग के द्वारा सामूहिक भावना उत्पन्न करना उद्योग का . 
महत्त्वपूर्णं कार्यं माना जाना चाहिए। कोई विद्यार्थी धुनने में 
असमर्थ हो, तो दूसरे विद्यार्थी को प्रसन्नता से उसका काम करने 
के लिए तैयार रहना चाहिए। वह खुद अपने लिए जितनी 
अच्छी धुनाई करता, उससे ज्यादा अच्छी धुनाई दूसरों के लिए. 
"करने की वृत्ति उसमें होनी चाहिए। 
' अपना-अपना कचरा हरएक उठा ले, परंतु एकाध ने नः 

उठाया हो, तो दूसरों को चाहिए कि वे उस कचरे को उठाने का 
भार अपने ऊपर समे । 
मुझे अपनी गति के बढ़ने से ही संतुष्ट नहीं हो जाना 
चाहिए, बल्कि मेरी सारी कक्षा की औसत गति उत्तम हो” 
यह भाव हरएक विद्यार्थी के मन में उठना चाहिए। इसके लिए 
व्यक्तिगत हिसाव के साथ-साथ सामूहिक हिसाब रखकर उसकी 
ओर सब विद्यार्थियों का ध्यान खींचना चाहिए । 
चरखे की माल.बनाना हरएक को आना चाहिए और सबको 
अपनी-अपनी माळ तैयार करनी चाहिए। कितु यदि सारी 
कक्षा के लिए या दूसरे विद्याथियों के लिए माल तैयार करने 
का काम मिले, तो उसे बहुत खुशी से और सावधानी के 
साथ करना चाहिए। 
हरएक विद्यार्थी के सूत की मजबूती की जाँच के लिए हर- 
एक का सूत अलग-अलग बुनवाया जाय । साथ ही बीच-बीच में 
सारी कक्षा के सूत का कपड़ा बुनवाकर पाठशाला के संग्रहालय में 
रखा जाय। यह हमारी कक्षा के सूत का कपड़ा हँ”--प्रेम की : 
ओर सामूहिकता की ऐसी वृत्ति छात्रों में उत्पन्न की जाय और 
सब विद्यार्थी यह समझे कि उस' कपड़े के थान के गुण-दोष उन ' 
सभी के गुण-दोष हें। ` 
तू अभी तक कातने में प्रगति नहीं करता, ध्यान नहीं देता, 
चाकी सब विद्यार्थी आगे बढ़ रहे हें, तुझे शमं क्यों नहीं आती ? ” 
शिक्षक को इस तरह की भिड़कियाँ कभी नहीं देनी चाहिए। 
उतो विदयार्थी से यह कहना चाहिए कि “तू अभी तक सूत-कताई 
क्ती ओर ध्यान नहीं देता, इससे तेरी कक्षा की प्रगति कैसे 

'होगी ? कक्षा की प्रगति के लिए तो कक्षा के प्रत्येक विद्यार्थी को 
भरसक प्रयत्न करना चाहिए 


इसी तरह अनेक उपायों द्वारा विद्यार्थियों में सामूहिक 
वंधु-भावना उत्पन्न की जानी चाहिए 


साधम्य-बैधम्य-प्रक्रिया 


उद्योग की विभिन्न क्रियाओं, साधनों या बातों के संबंध 
में ज्ञान देते समय हम उद्योग की सीमा में ही रहें, कितु उसकी 
सीमा में हम बंद न हो जायं। जिस प्रकार पर्वत पर बेठकर हम 
चारों ओर की दुनिया देखते हें, उसी प्रकार उद्योग में पैर जमा- 
कर उसके द्वारा हमें अपने चारों ओर के विश्व का निरीक्षण 
करना चाहिए। इस' प्रकार उद्योग द्वारा विश्व-निरीक्षण की 
पद्धति को साधर्म्य-वैधर्म्य-प्रक्रिया कहते हें। इसकी सहायता 
से मनुष्य उद्योग में रहता तो है, पर उसमें बंदी नहीं 
हो जाता। 

मान लीजिये कि विद्यार्थियों को यह बात समभानी है कि. 
: तकली या चरखा सीधी गति से घुमाना चाहिए। अत: सीधी 
गति किसे कहते हँ, यह बात उन्हें तकली या चरखा प्रत्यक्ष 
घुमाकर और: उसके घूमने की दिशा की ओर ध्यान 
. आइङ्गष्ट करके. बतलानी होगी। कितु ऐसा करते समय सीधी ' 
और उल्टी गतियों के अनेक दुष्टान्तः यानी 'साधरम्य' और 
वेधम्यं के -दुष्टांतं बच्चों . के सामने रखने चाहिए 
उदाहरणाथ ॒ 

१२ 

साधम्य के उदाहरण 


(१) घड़ी की सुइयाँ केसे घूमती हें? 
(२) कुएँ में वालटी डालते समय गिर्री या रहँट केसे 
घूमता हे? 

(३) पेंच को कसते समय वह कंसे घूमता है? 

(४) ताला लगाते समय ताली कंसे घूमती हे? 
' (५) आरती केसे उतारते हें? 

(६) मंदिर की प्रदक्षिणा केसे करते हें? 

(७) सलाई-ओटनी केसे घुमाते हें? 

(८) हाथ-ओटनी किस प्रकार घुमाते हैँ? 

(९) तेली का कोल्हू कंसे घूमता हे? 
(१०) . लट्टू कंसे घुमाते हें ? 


वैधम्य के उदाहरण 
(१) कुएं से पानी खींचते समय। 
(२) पेंच खोलते समय। 
(३) ताला खोलते समय। 
(४) चक्को से आटा पीसते समय। 
(५) सप्तर्षि या श्रुव-मत्स्य देखते समय आदि। 
ये सब वाते विद्यार्थियों को प्रत्यक्ष रूप से बतलानी चाहिए। 
_ इसमे कितना भी समय क्यों न लग जाय, कोई हजे नहीं । 
` साधपम्य-वधम्य-प्रक्रिया का उपयोग वैज्ञानिक एक अभिप्राय 
_ से और कवि दूसरे अभिप्राय से किया करते हें। हमें दोनों अभि- 


ASN 


a 


ड; है र CC-0. Mumukshu Bhawan Varanasi Collection. Digitized by eGangotri 


मूलोद्योग की शिक्षण-दृष्टि १७९ 


प्रायों से उसका उपयोग करना चाहिए--अर्थात्‌ उद्योग पर 
प्रकाश डालकर ज्ञान को खरा बनाने के लिए और ब्रह्मांड की 
सेर के आनंद की अनभूति के लिए। 


w 


भाषा के द्वारा प्रकाश 


किसी मनष्य को सत कातना तो अच्छी तरह आता ह, 
लेकिन काः.ने की क्रिया वह जिस प्रकार करता ह, उस वह भाषा 
द्वारा प्रकट नहीं कर पाता। तो उसके लिए यह कहा जा सकता हू 
कि उसने पूरे तौर से कातने की प्रकिया नहीं समझी । इसे बोलने 
की शक्ति की कमी नहीं समझा जा सकता। वल्कि इसका अथ 
यह है कि हाथ से किया जानेवाला काम जिन वहुत-सी सूक्ष्म 
क्रियाओं के मिलने से हुआ है, उनका स्वरूप दिमाग में नहीं जमा । 
या यों कहिये कि कामं करना तो आ गया, लेकिन उस काम का 
विश्लेषण करना नहीं आया। 

हमारे देश के प्रायः सभी कारीगर इसी श्रेणी के हें। यदि 
उनसे कहा जाय कि हमें काम सिखा दो, तो वे कहेंगे: भाइ 
जो कुछ हम करते हैं, उसे देखते जाओ वे रंदा मारकर दिखायेंगे 
और कहेंगे : “इस तरह रंदा मारो।” उनके. इस. तरह से 
आपको जो कुछ समभंना हो, समझ लीजिये । !' 

हमें यह हालत बदलनी हे। हाथ और वुद्धि, दोनों .को 
मिलानेवाली है-वाणी। इसलिए उद्योग .की क्रियाएं और 
वाणी द्वारा उन्हें व्यक्त करने की शक्ति, दोनों विद्याएं जब. तक 
विद्यार्थी को न आ जायें, तब तक यह न समभता चाहिए कि 
उसे उद्योग आ गया। 

वाणी का अर्थ है : “निदिचत और स्पष्ट वाणी” उदाहरणार्थ 
पेंसिल को लंबरूप में खड़ी करने पर बहुत-से लोग उसे “सीघी” 
कहते हैं। दूसरे रूप में खड़ी करने पर उसे “टेढ़ी कहते हें | 
वास्तव में पहली खड़ी है, दूसरी तिरछी हुँ, पर दोनों हालतों में 
सीधी हैं। हाल में ही किसी शिक्षा-विभाग की ओर से 
प्रकाशित एक पुस्तक में शिक्षकों को सूचना दी गयी थी कि 
“अमुक श्रेणी के बच्चों को जोड़ सिखलाने में संख्याएँ पचास से 
ऊपर न हों।” परंतु कहना यह था कि जोड़ के लिए ऐसी 
संख्याएँ ली जाये, जिनका योगफल पचास से अधिक न हो । 
इस प्रकार कहा कुछ जाय और अर्थ कुछ निकले, उसे में वाणी 
नहीं कहता। 
यह बात मांतुभाषा के क्षेत्र की है। इसलिए मातृभाषा की 
कक्षा में इसकी ओर विशेष ध्यान देना चाहिए। कितु मेरे विचार 
से तो यह बात उद्योग के ही अंतर्गत आ जाती हैं, और सिर्फ 
उद्योग की शिक्षा देनेवाली पाठशालाओं में भी हम इसे छोड़ 
नहीं सकते। 
शास्रीय बुद्धि 
उद्योग द्वारा विद्यार्थियों में शास्त्रीय बुद्धि का विकास होता 
रहना चाहिए। शास्त्रीय बुद्धि में निम्नलिखित बातों का 
समावेश होता हे: 
(१) पृथक्क्ररण--किसी बात का या वस्तु का विश्लेषण 
करना । अर्थात्‌ उसके विभिन्न भागों को अलग-अलग करना। 
(२) एकीकरण--पृथककरण का उल्टा। अर्थात्‌ किसी 
बात या वस्तु के विभिन्न भागों का संयोजन करना। 

(३) वर्गीकरण--भिन्न-भिन्न . श्रेणियों में विभाजित 
क्रना। 

(४) अनुक्रम--सिलसिलेवार जमाना। 

(५) साहचर्य--कौनसी वात या वस्तु दूसरी किस बात 
या वस्तु से मिलती हे, यह देखना। 

(६) कार्य-कारणभाव--कार्य से परिणाम पर पहुंचना 
और परिणाम को देखकर उसके कारण का पता लगाना। 

(७) इंद्वियप्रामाण्य--इन्द्रियों के ज्ञान से वस्तुओं. का 
अनुमान लगाना। 

(८) इंद्रियंश्रम--इंद्रियों के भ्रम में न पड़ना। अर्थात्‌ 
ऊपरी रूप को देखकर भुलावे में न पड़ना। | 

(९) महत्त्वमापन अथवा तारतम्य--वस्तुओं के आकार- 
प्रकार की तुलना करना। 

(१०) संशय--संदेह का निवारण करना। 
(११) निश्चय--निर्चित परिणाम पर पहुंचना। 

अगर इन सबके उदाहरण दिये जायं, तो विषय बहुत बढ़ 
जायगा। संक्षेप में खास बात यह हें कि उद्योग क द्वारा बुद्धि में 
अन्वेषण (छानबीन या खोज) की शक्ति उत्पन्न होनी चाहिए। 
अमुक बात इस प्रकार से करनी या नहीं करनी ह, केवल इस तरह 
के विधि-निषेध के ज्ञान से उद्योग में वास्तविकता और सजीवता 
नहीं आ सकती। ऐसा नहीं होना: चाहिए। कोई बात क्यों करनी 
चाहिए और क्यों नहीं करनी चाहिए, इसका कारण जाने बिना, 
केवल आँख मूँदकर विधि-निषेध का पालन करने से उद्योग में | 
प्रगति नहीं हो सकती। | दे 

कोई विधि अंथवा निषेध करते समय उसका कारण उसी 
समय वताना जरूरी नहीं है। कारण की मीमांसा आवश्यकता- 
नसार आगे-पीछे या साथ-साथ कर सकते हें, पर वह हो अवश्य, 
इतना ही मुझे कहना है। सिखाने की पद्धति ऐसी हो कि विद्या- 
थियों के दिल में प्रन उठते जायें और वे स्वयं उन्हें शिक्षकों के 
सामने रखते जायं। अवसर देखकर शिक्षक स्वयं भी प्रश्‍न करे 
और विद्यार्थी उनके संबंध में चर्चा करें। 

जिन प्रइनों को मामूली तौर पर कोई न पूछे, ऐसे प्रश्‍न भी 
पैदा किये जायें। उदाहरणार्थ, चरखे का चक्र चौखूंटा क्यों न हो! 
इस तरह का प्रश्‍न मामूली तौर पर कोई नहीं पूछता। अगर 
किसीने पूछा भी, तो लोग उसे मूर्ख समभेंगे । कितु हम तो उसे 
चतुर समभेंगे। इतना ही नहीं, बल्कि हम स्वयं एसा प्रश्न उपस्थित 
करेंगे और उसका शास्त्रीय उत्तर तरक द्वारा निकलवायगं। 


प्रिश्रम-निष्ठा ` 


परिश्रम अलग चीज है और परिश्रम-निष्ठा, परिश्रम 
के प्रति आदर और प्रेम अलग चीज । संसार में ज्यादातर लोग 
शारीरिक परिश्रम (मेहनत) करनेवाल ही हं। परंतु वं अक्सर 
मजबूर होकर मेहनत करते हैं। बहुत-से लोग तो मेहनत क 
कामों से यदि वच सकें, तो बचना ही चाहेंगे। कुछ लोग तो 
्ञारीरिक परिश्रम से बचकर अर्थात्‌ उसका भार दूसरों पर 
रादकर भी प्रतिष्ठित बने बैठे हें। इसीसे साम्राज्यवाद, 
पूंजीवाद, युंद्ध, विषमता (छोटे-वड़े भेद, ऊंच-नीच आदि भेद) 
आदिं की उत्पत्ति हुई हें। इन सबका केवल एक ही इलाज है, 


‘` 
र्र 
र 


मूलोयग को शिक्षण-दृष्टि १८३ 


और वह यह कि विद्यार्थियों में यह भावना पेदा की जाय कि 
बिना कुछ शरीर-श्रम किये शरीर को अन्न देना, अपने और समाज 
के प्रति अपराध करना ह। 

हमारी शिक्षा-प्रणाली द्वारा शिक्षा पाये शिक्षितों में इस 
प्रकार की भावना खूब जोरदार होनी चाहिए। हमारे दंश म 
आजकल तो यह हालत है कि बच्चों को पढ़ने के लिए स्कूल भेजने 
पर वे गोबर उठाने में तो आनाकानी करते हें, मगर दूध पीकर 
खुश होते हें। कितु होना यह चाहिए कि हमारी शिक्षा-प्रणाली 
से शिक्षित होकर निकलनेवाले बच्चे गाय का गोबर उठाने में 
हषं प्रकट करें और दूध पीने में, चूँकि दूसरों को वह नहीं मिलता - 
है, संकोच मानें। 

इसलिए विद्यार्थियों के साथ-साथ शिक्षक को भी यथाशक्ति 
शारीरिक परिश्रम के कामों में भाग लेना चाहिए। पाठशाला के 
समय उसका किया हुआ उद्योग पाठशाला का ही समझा जाय। 
परंतु इसके अलावा विद्यार्थियों क सामने हरदम यह उदाहरण 
रहना चाहिए कि शिक्षक और उसके घरवाल अवकाश के समय 
और छुट्टी में अन्य देहाती मजदूरों की तरह ही प्रसन्नता से 
शारीरिक श्रम करते हें। 

गाँव की गंदगियों को दूर करना आदि सावेजनिक कार्ये तो 
शिक्षक और विद्यार्थी, दोनों को मिलकर यथावसर करने ही हें, 
परंतु पाठशाला को वुहारना, पाठशाला का आँगन साफ करना, 
उसे गोबर से लीपना आदि कारय भी विद्याथियों के साथ शिक्षक 
करें, ऐसा नियम होना चाहिए। तुच्छ समझा जानेवाला कोई सी 
काम केवल विद्यार्थियों को नहीं सौपता चाहिए, बल्कि शिक्षक 

को उसे स्वयं करना और बच्चों से कराना चाहिए। इस प्रकार 
किय विना बच्चों में परिश्रम-निष्ठा उत्पन्न नहीं होगी। 

'सोन-खाद' का उत्तम उपयोग किस प्रकार किया जाता हें 
और पाखाने की आदश व्यवस्था कंसी होनी चाहिए, इसकी 
शिक्षा भी पाठशाला क उद्योग क अंतर्गत समझी जानी चाहिए। 
फिर चाहे वह उद्योग कताई का हो या बढ़ईगिरी का या 
खेती का। 

राष्ट्रीय कंडे पर बना चरखा शारीरिक परिश्रम का अर्थात्‌ 
आहसा का चिह्न हें। इसका अहसास पाठशाला के औद्योगिक 
वातावरण के जरिये होना चाहिए। 


मूल उद्योग कातना' से 


एकड़ का कोष्ठक . १ ३६ ६ 


पाठशालाओं में छात्रों को गणित के लिए कोष्ठक सिखलाने 
पड़ते हें। बचपन में गुरुजी ने रटाई और छड़ी, इन दो औजारों के 


. बल पर हमारे गले भी ये कोष्ठक उतारे, पर उनमें से बहुत-से 
शरीर में भिदे नहीं। इसका एक कारण तो इन दोनों औजारों 


और दूसरे कुछ कोष्ठकों का प्रायः निरुपयोगी होना था। वास्तव 
में कोष्ठक जीवनोपयोगी हों, तो जीना चाहनेवालों को वे पसन्द 
आयेंगे ही। वे इसी ढंग से सिखलाने भी चाहिए कि पसन्द 
ही आयें। इस वारे में दिग्दशंन के लिए एक उदाहरण दे 

एकड़” शब्द को व्योख्या 

जीवन का प्रमुख आधार खेती हें और वह एकड़ से मापी 
जाती हैं। इसलिए बच्चों को एकड़ का कोष्ठक: सिखलाना 
आवश्यक है। वह कंसे सिखलाया जाय, इसी पर विचार करें। 
इससे पहंले यह बता देना आवश्यक हैँ कि यह 'एकड़' अंग्रेजी का 
शब्द है । पर चूँकि अब वह हम लोगों के यहाँ प्रचलित हो गया 
हें, इसलिए उसकी स्वदेशी व्याख्या यह हे: “एकड़ यानी खेती 
मापने का अंक।” हिन्दुस्तान में सरसरी तौर पर प्रतिव्यक्ति एक 
एकड़ जमीन पड़ती हें। इसलिए आज की स्थिति में हिन्दुस्तान 
में एक आदमी की मालकियत की जमीन 'एकड़' हैं। इस तरह 
दुह्री युक्ति से 'एक' शब्द से 'एकड़' शब्द की व्याख्या करनी 
चाहिए, जिससे वह शब्द बच्चों को सहज ही हृदयंगम हो जाय। 


१२१ ~ १२१ फुट के ३६० टुकड़े =.एकड़ 

एकड़ का अर्थ ४८४० वर्गगज बताया जाता है। यह 
विलक्षण आँकड़ा कंसे याद रहे उसके लिए दो महत्तम अवयव 
किये जाये । वे होंगे १२१ % ४०। इस १२१ वर्गगज को “गुंठा” 
नाम देकर ४० गुंठे याने एकड़, इस तरह कोष्ठक बनाया गया है। 
पर हम गज की भाषा छोड़ फूट की भाषा अपनायें और गुठों के 
भी ओर छोटे भाग वनायें। गुंठा यानी १२१ वर्गगज जमीन 
अर्थात्‌ ११ गज > ११ गज, इस तरह एक जमीन का चौरस 
टुकड़ा हुआ। उसके ११ फुट लम्बे और ११ फुट चौड़े, ऐसे ९ 
टुकड़े किये जा सकंग। ये १२१ वरगफट के छोटे टकड़ें गंठा 


sl 


में ९ यानी एकड़ में ३६० होंगे । 


~ 

मोटे तौर पर साल के ३६० दिन होते हें। अगर हम रोज 
१२१ वर्गेफुट जमीन खोदने का निश्चय करें, तो एक साल में 
१ एकड़ जमीन खोदी जायगी। हम भूल जायंगे कि वरसाती दिन 
जमीन खोदने में आड़े आयेंगे। इतनी जमीन रोज खोदनी ही हो, 
तो रोज कितना समय लगेगा? आदमी की सामर्थ्य, जमीन के 
प्रकार, ऋतुमान और औजारों की योग्यता के अनुसार इस प्रश्‍न 
का भिन्न-भिन्न उत्तर होगा, पर अनुभव में यही आया कि इस काम 
में ४० से ८० मिनट लगेंगे। मोटे तौर पर कहा जा सकता है कि 
एक घण्टा लगता है। चूँकि एक घंटे में यह जमीन खोदी जाती हे, 
इसलिए लक्षणावृत्ति से इस जमीन को हम 'घण्टा' कहेंगे। 
घण्टा यानी ११ फुट % ११ फुट जमीन--यह ध्यान रखना 
कठिन नहीं। “एक पर एक ग्यारह” यह सूत्र बच्चों को मालूम 
ही हें। ११ फुट लम्बी लकड़ी बनायेंगे और उससे औरस-चौरस 
जगह रेखांकित कर अपने इस घण्टे का बच्चों को प्रत्यक्ष दर्शन 
करा देंगे। अव एसे ३६० घण्टे मिलकर १ एकड़, इस तरह 
सीधा-सादा कोष्ठक तैयार हो गया । (यहाँ घण्टे का अर्थ ११ 
फूट » ११ फुट की सम चौरस जमीन न होकर १२१ वर्गफुट 


` जमीन, इतना ही हँ--यह बात बच्चों के ध्यान में ला देनी 


चाहिए। १२१ वर्गफुट जमीन अनेक प्रकार की हो सकती है । 
हमने स्मरण रखने की सुविधा के लिए उसे ११ फूट % ११ फुट 


Re ल्या हे।) अगर हमें खेती के लिए बच्चों को जमीन बाँट देनी 
हो, तो उसे घण्टों के माप .से ही बाँटेंगे । किसीको एक' घण्टा 

जमीन, तो किसीको दो घण्टा जमीन देंगे । इससे बच्चों को अपनी- 
अपनी फसल पर से प्रति एकड़ फसल का हिसाब लगाना सुलभ 
हो जायगा। ॒ , | ॒ 


१ फर्लाङ « १ फर्लाङ्ग 5१० एकड़ = आगर 


अब तक एकड़ का नीचे से कोष्ठक देखा गया, अब ऊपर 
से देखा जाय । एक फल\ग औरस-चोरस' जमीन ४८,४००: 
वर्गगज होती है, याने दस एकड़ । साधारणतः जमीन का एक 
टुकड़ा १० एकड़ का माना जाता है। मध्यप्रदेश सरकार ने 
१० एकड़ से कम जमीनवाले किसानों को दो आना रुपया छूट 
कर दी है--यह बात शिक्षकों ने वच्चों को वतायी ही हे। इसी 
पर से उन्हें बच्चों के मन में यह वात बैठा देनी चाहिए" कि साधा- 
रणतः खेत १० एकड़ का होता है। ऊपर बताया ही जा चुका हे 
कि हिन्दुस्तान में प्रतिव्यक्ति के पीछे एक एकड़ जमीन पड़ती हैं। 
५ व्यक्तियों के एक कुटूंब के लिए ५ एकड़ हुए। आज हिन्दु- 
स्तान में ७५ प्रतिशत कृषक हें, जब कि ४० साळ पहले ७० 
प्रतिशत थे। देश के उद्योग-धंघों का ह्लास होते जाने से इन ४० 
वर्षों में अधिकाधिक लोगों का भार खेती पर पड़ा और खेतिहरों 
की संख्या ७० से ७५ प्रतिशत हो गयी। अच्छी स्थिति वही 
समझी जायगी, जब कि ५० प्रतिशत लोगों का भार केवल खेती 
पर पड़े। अगर आज वैसी स्थिति होती, तो प्रत्येक कृषक कुटूब 
के हिस्से में सरसरी तौर पर १० एकड़ जमीन पड़ती। एक 
बैल-जोड़ी के लिए २० एकड़ जिराइत (खेती की जमीन) 
लगती है। पर कुछ जिराइत और कुछ बगीचे की जमीन ली 

जाय, तो १० एकड़ का टुकड़ा एक बेल-जोड़ी के लिए 
छोटा नहीं पड़ेगा। कुल मिलाकर किसी भी प्रकार दस एकड़ 
खेत सर्वे साधारण खेत' निश्चित होता हे। इसे हम आगर' 
नाम दें और बच्चों को सिखायें कि दस एकड़ यानी एक 
आगर। 


६४० एकड़ = १ वगंमील 


यह 'आगर' ठीक चौरस होगा, तो एक फर्लाग लम्बा और 
एक फर्लांग चौड़ा होगा। फर्लाग शब्द का मौलिक अर्थ भी यही 
है। एक वर्गमील में ऐसे कितने आगर समायेंगे ? एक रुपये के 
जितने पेसे उतने याने ६४। १० एकड़ = १ आगर और ६४ 
आगर = १वर्गमील, इसलिए ६४० एकड़ = १ वर्गमील। ६४० 
का आँकड़ा सूत कातनेवाले बच्चों का सुपरिचित आँकड़ा 
होने से उन्हें उस कोष्ठक का बोझ नहीं मालूम पड़ेगा। 
एकड़ याने घण्टे का ३६० गुना और वर्गमील का ६४०वाँ 
हिस्सा-इस तरह दुहरी पकड़ के बीच एकड़ स्थित हूं । 
यहाँ यह वतलाना अकारण आवश्यक हो गया हें कि 
गुंडी में ६४० तार हुआ करते हें और वर्गमील में भी ६४० 
एकड़ होते हूँ। इस उपमा द्वारा बच्चों को कोष्ठक समझाना 
मूळोद्योग द्वारा समवाय साधना नहीं हैँ । मूलोद्योग के बीच से ही 
एकड़ के कोष्ठकों की आवश्यकृता पैदा होना ही समवाय है। 
उपमा द्वारा ज्ञान को गले उतारना शिक्षक की कला है। यद्यपि 
उस कला का समवाय से विरोध नहीं, फिर भी स्वयं वह कला 
समवाय नहीं हुं। | 

एकड़ का चढ़ता-उतरता कोष्ठक 
१२१ वर्गफुट = १ घण्टा १० एकड़ = १ आगर 
९ घण्टे = १ गुंठा ६४ आगर = १ वर्गमील 
४० गुंठे ८१ एकड़ ६४० एकड़ = १ वर्गमील 


३६० घण्टे = १ एकड़ 
-—ग्रामसेवा-वृत्तं, सितम्बर १९४० 


विषय केसे पढ़ाये जाय ? : ३०१ 
(एक निजी चर्चा से) 


हास्यास्पद समवाय 


मं अब तक दो-चार बार इस विद्यालय की विभिन्न कक्षाओं 
का निरीक्षण कर आया हूँ। इन कक्षाओं में उद्योग के माध्यम से 
शिक्षा देने का जो प्रयास किया जा रहा हे, उससे मुझे संतोष 
नहीं हुआ। इसमें शिक्षकों का खास दोष नहीं। सारा प्रयोग 
ही नया हैं।: 

एक कक्षा में एक शिक्षक कोई कहानी सुना रहें थे। उसके 
अंत में उसका संबंध तकली से जोड़ा गया और फिर तकली का 
गीत शुरू हुआ। पर इसमें मुझे कृत्रिमता मालूम पड़ी। तकली . 
संबंधी कविता का मंतलब तकली द्वारा शिक्षा देना नहीं। इसी 
तरह तकली द्वारा गणित सिखाने का अर्थे यह. नहीं कि बच्चों को 
पनद्रह-बीस' पूनियाँ दी जायें. और उनमें थोड़ा-बहुत अन्तर कर 

उनके द्वारा जोड-बाकी करायी जाय। इससे पूनियाँ खराव 
हो जाती हें। उनकी जगह कंकड़, पत्थर के टुकड़े देकर भी 
जोड-वाकी सिखायी जा सकती हेँ। वस्तुतः उद्योग में मौका 
देखकर गणित सिखलाना चाहिए। साथ ही किसी भी उद्योग 
में गणित तो लवालव भरा हैं। 
प्रसंग का उल्लेख भी जरूरी 

यहाँ छोटे बच्चों की एक कक्षा चल रही ह। साधारणत' 
वह कक्षा ठीक ही चळ रही हैँ, पर मुझे उससे भी पूरा सन्तोष 
नहीं हुंआ। अवश्य ही शिक्षक ने विषयवार रिख रखा हूँ कि 
उद्योग द्वारा बया-क्या सिखलाया, पर कंवल इतने से काम नहीं 
चल सकता । उसे यह भी लिख रखना चाहिए कि वह विषय 
कौन-सा प्रसंग या अवसर देखकर सिंखलाया गया? सामाजिक 
अध्ययन में अमुक-अमुक बात बतायी, इतना ही उल्लेख पर्याप्त 
नहीं, बल्कि विस्तृत रूप से यह भी लिख रखना चाहिए कि वह 
बात कौन-सा मौका निकालकर बतायी गयी। कोई भी ज्ञान 
अप्रासंगिक न॑ दिया जाय, प्रासंगिक ज्ञान ही दिया जाय। इस 
वात का सदा ध्यान रखें। 


समवाय के उदाहरण 


सामाजिक अध्ययन के बारे में यह घारणा-सी बनी दीखती 
है कि सभी विषय उद्योग द्वारा सिखलाये जायं। पर वह धारणा 
ठीक नहीं। जेसे चाभी से ताला खोला जाता है, ठीक वसे ही 
उद्योग द्वारा जीवन को खोलना है। 
` मान लीजिये, बारिश का दिन है। तो कक्षा में बच्चों सं 

पहले यही पूछिये कि क्या आप लोग आज शौच, मुख-मार्जन आदि 
से निवट आये हैं यह प्ररन आज ही बयों ? इसलिए कि वर्षा के 
कारण वच्चे शोच जाने से असकताते हें। 

बच्चों को खिड़की-दरवाजों के वारे में जानकारी करानी 
है, तो में उनसे पूछूंगा : “खिड़कियों का क्या उपयोग है?” बच्चे 
कहेंगे : “उनसे उजाला और हवा भीतर आयगी।” फिर में 
पूछ्गा': छप्पर में खिड़कियाँ वना देने से हवा और रोशनी 
मिलेगी ही, तो क्या उन्हींसे काम चल सकेगा ?” वे कहेंगे : 
नहीं, बाहरी सृष्टि भी दिखाई पड़नी चाहिए ।” फिर में पूछूंगा : 
“मान लो, वसी खिड़कियाँ भी बना दीं। पर उनसे बाहर-भीतर 
जाना-आना नहीं हो सकेगा, तो उनसे काम चलंगा क्या?” 
वे कहेंगे : “नहीं, बाहर-भीतर जाने की व्यवस्था भी चाहिए । 
इसके लिए दरवाजा चाहिए ।” इस तरह खिड़कियों और दरवाजों 
का उपयोग जब उनके ध्यान में आं जायगा, तों में उनसे. 
पूछगा : “बताओ तो, अपने शरीर में ऐसे खिड़की-दरवाजे 'कौन- 
कौन-से हें ?” आँख, कान, मुंह, नाक आदि को संस्कृत में द्वार 
कहा गया हे। गीता में कहा हे : 'सर्वद्वाराणि संयम्य”-सभी 
दरवाजों का नियमन कर सभी खिड़की-दरवाजों पर पहरा 
रखना चाहिए। “नवद्वारे पुरे देही-नौ दरवाजों के नगर में 
यह आत्मा निवास करती हे। मानव को आँखों पर से खिड़की 
रखने की कल्पना सूझी होगी ? पर मनुष्य की आँखें तो बहुत छोटी 
होती हँ।गाय की आँखें बड़ी होती हें, इसीलिए मंनुष्य गाय की 
' आँखों की तरह खिड़कियाँ बनाने लगा। संस्कृत में खिंड़कियों 
का नाम हे: 'गवाक्ष।' गवाक्ष माने गाय की आँखें। उसी तरह 

को खिड़की अंकित कर दिखाओ, एसा में लड़कों से कहूंगा। ऐसी 
आँख बनायी, तो वह चित्र-कला हो गयी। उसके वाद में बता- 
ऊंगा कि लोगों ने उसमें किस-किस तरह हेर-फेर किया। यह 
हो गया इतिहास। अब इस तरह की खिड़कियाँ क्या आज 
कहीं मिलेंगी ? यह वतलाने के लिए में उन्हें 'लंपलेंड' की 
ओर ले जाऊंगा और उसी प्रसंग में वहाँ के निवासियों का 
जीवन तथा अन्य जानकारी कराऊंगा। साराँश, इस तरह 
प्रासंगिक रूप से दूर देश क लोगों के जीवन की जानकारी 
देनी चाहिए 

हमारे देश जसा ही प्राचीन और अत्यन्त घनी आबादीवालां 
तथा बहुत जोती गयी जमीनवाला देश चीन है। पर चीन इतना 
उपजाऊ क्यों हें जमीन का उपजाऊपन' बनाये रखने के लिए 
क्या करना चाहिए ? यह बताते हुए में बच्चों को खाद की 
जानकारी कराऊगा। सवर्ण-खाद का उपयोग कंसे किया जाय, 
यह बात चीनियों से विशेष रूप से सीखने की है। चीन में स्वण- 
खाद का काफी उपयोग किया जाता हें, उससे वहाँ की जमीन 
इतने साल जोती जाने पर भी उपजाऊ बनी हुई हें, यह बात 
में उन्हें समझाऊगा । 

एक अमरीकन ने “चार हजार साल के किसान” नांमक एक 
पुस्तक लिखी हुँ। उसमें उसने बताया है कि “हम अमरीकन 
रोग उड़ाऊ हें। हर आदमी के पास १५-२० एकड़ जमीन हैं । 
हमारी जमीन अभी केवल चार सौ साल से जोती गयी है। इतना 
होते हुए भी उपजाऊपन के लिए हम तरह-तरह की रासायनिक 
खाद डालते और जमीन को बिगाड़ते हें। रवर्ण-खाद जैसी 

उत्कृष्ट खाद हम व्यर्थ ही बरबाद करते हें।” शिक्षकों को वह 
पुस्तक अवश्य पढ़नी चाहिए। . 
अगर किसी दिन जोर की वर्षा हो, तो बच्चों को छुट्टी दे 
देनी चाहिए। उस वर्षा में बच्चे खेले-कूदेंगे, मौज उड़ायेंगे। 
उनके साथ ही शिक्षक भी कपड़े उतार, लंगोटी लगाकर उन्हें 
खेलाये और उन्हें बतायें कि वर्षा परमात्मा की कृपा है। हमारे 
यहाँ बारिश होने पर छुट्टी होती है, पर इंग्लेंड. में धूप होने पर। 
ऐसा क्यों? इसलिए कि वहाँ सदा ही दुदिन--वादलों से घिरा 
दिन--होता हें। इसी कारण सूरज निकलने पर छुट्टियाँ दी 
जाती हें। बच्चे मौज से खेलते-कूदते हें। इस तरह में बच्चों को 
इंग्लंड के जलवायु की जानकारी दूँगा। 


साधर्म्य-वेधर्म्य ज्ञान 

सामाजिक शिक्षा में इतिहास, भूगोल, नागरिक-शास्त्र 
आदि पढ़ाते हें। इतिहास और भूगोल सिखाने का अर्थ हे, 
बच्चों को काल और देश का परिचय देना। काल और देश, 
नदोनों इतने एकरूप हें:कि किसी भी भाषा में कालवाचक शब्द 
का स्थलवाचक के लिए भी प्रयोग किया जाता है। “इस प्रश्‍न का 
उत्तर आपको पीछे दूंगा”, यहाँ 'पीछे' शब्द 'कालवाचक' है। 
पर “वह उसके पीछे चलने लगा”, यहाँ 'पीछे' शब्द 'स्थल- 
वाचक' हें। | कर लक 

जब हम कहते हें कि इतिहास-भूगोल पढ़ाया जाय, तो उसका 
यही अथ है कि प्राचीनकाल और दूर देश के लोगों की जानकारी 
करायी जाय। यह जानकारी अगर निकट के ही लोगों की हो, 

१३ 

पर पराने जमाने की हो, तो 'इतिहास' वन जाती हैं और आज के 
ही जमाने के, पर दूर देश के लोगों के बारे में हो, तो 'भूगोल' 
बन जाती हें। [ ब 

यहाँ एक पक्ष यह कहता हैं कि छोटे बच्चों को दूर देश अ 
प्राचीनकाल के लोगों की जानकारी करायी जाय । दूसरा 
पक्ष कहता है कि आज के जमाने से शुरू कर क्रमशः बच्चों को 
पुराने जमाने की ओर ले जायं। हे 

उपर्युक्त दोनों मत परस्पर-विरुद्धनसे मालूम पड़त हूँ 
पर वास्तव में वैसे नहीं हें। एक कहता हैं, अतिप्राचीन बताय, 
तो दूसरा कहता है, अतिअर्वाचीन बतायें। पर कोई भी यह्‌ नहीं 
कहता कि वीच का बतायें और वह ठीक भी हें । ज्ञान क लिए 
तलना अत्यावश्यक वस्तु है और तुलना के लिए या तो आस- 
पास ठीक पड़ता है या विलकुल दूर का। दूर का और पास का, 
दोनों को समझना ही “साघम्यं-वेध्म्य ज्ञान” कहा जाता हे। 
गांधीजी की अहिंसा की जैसे समाज-सत्तावाद से तुलना की जा 
सकती है, वैसे ही दूसरी दिशा से उसकी तुलना साम्राज्यवाद स 
की जा सकती हैं। 

' किन्तु यह साघम्यं-वैधर्म्यं ज्ञान कभी भी अप्रासंगिक न 
दिया जाय। शिक्षक उठे और '“छेंपलेंड' की जानकारी कराने 
लगे, तो वह चळ नहीं सकता। प्रसंग उपस्थित कर और उसे 
पहचान करके ही वह कोई जानकारी :दे। ऐसे प्रसंग लाना 
कोई कठिन वात नहीं । ज 

गंभीर अध्ययन का सूत्र __१९५्‌ 


छोटे बच्चों केलिए कविता १४१ : 


(एक पत्र में से) 

छोटे बच्चों को सिखलाये जानेवाले पद्य का अक्षरदाः 
शब्दार्थं उनकी समझ में आ जाय, ऐसी आशा रखना ठीक नहीं । 
उसका भावार्थ भी उनको समझ में आ जाय, तो काफी है। 

छोटे बच्चों को बचपन के गाने सिखाने की चाल पड़ 
गयी है । पर मेरा अपना अनुभव है कि वे अध्यात्म-विद्या, 
साम्ययोग, भक्ति-मार्ग आदि की कल्पना बहुत अच्छी तरह : 
ग्रहण कर लेते हें । ज्ञानेश्‍वरी, ज्ञानदेव के अभंग, एकनाथ, 
नामदेव और तुकाराम के चुने हुए अभंग, समर्थकृत मन के इलोक, 


"दासबोध के उपदेश-पाठ, गीताई, वामन पंडित का नीति-शतक 


आदि अमूल्य साहित्य बालकों को कंठस्थ करा देना चाहिए। 

बालकों की स्मरण-शक्ति अच्छी होती हुँ. । उससे लाभ 
उठाकर उपयोगी धर्मामृत उनके गळे उतारना चाहिए। रस्किन 
को ५-६ वर्ष की अवस्था में ही बाइबिल याद हो गयी थी। मेने 
अपना अनुभव तो बता ही दिया। 


गंभीर अध्ययन का सूत्र १ ४२ 
समाधियुक्त अध्ययन | 


अध्ययन में लंबाई-चौड़ाई महत्त्व की चीज नहीं हैं। महत्त्व 
हें गंभीरता का। बहुत देर तक, घंटों भाँति-भाँति के विषयों. 

का अध्ययन करते रहने को में लंबा-चौड़ा अध्ययन कहता हूँ। 
समाधिस्थ होकर नित्य-निरन्तर थोडी देर तक किसी निश्चित 
विषय के अध्ययन को में गंभीर अध्ययन कहता हूँ | दस-वारह 
घंटे सोना, पर करवटें बदलते रहना, सपने देखते रहना-एसी 
नींद से विश्रांति नहीं मिलती, बल्कि पाँच ही छह घंटे सोव, किन्तु 
गाढ़ निद्रा हो, तो इतनी नींद से पूर्ण विश्रांति मिल सकती हें। 
यही बात अध्ययन की भी हे। समाधि” अध्ययन का मुख्य 
तत्त्व हैं। 
बुद्धि में नयी कोपलें 

समाधियक्त गंभीर अध्ययन के बिना ज्ञान नहीं । लंबा- . 
चौड़ा अध्ययन बहुत-कुछ फालतू ही होता है। उसमें शक्ति का. 
अपव्यय भी होता हें। अनेक विषयों पर गट्ठाभर पढ़ाई करते 
रहने से कुछ हाथ नहीं लगता । अध्ययन से प्रज्ञा, बुद्धि स्वतंत्र 
और प्रतिभावान होनी चाहिए। प्रतिभा के मानी हे, बुद्धि में नयी- 
नयी कोपलें फूटते रहना। नयी कल्पना, नया उत्साह, नयी 
खोज, नयी स्फूति, ये सव प्रतिभा के लक्षण हें। लंबी-चौड़ी पढ़ाई 
के नीचे यह प्रतिभा दबकर मर जाती हें । 


कर्मयोग को स्थान 


वर्तमान जीवन में आवश्यक कर्मयोग का स्थान रखकर ही 
सारा अध्ययन करना चाहिए, अन्यथा भविष्य-जीवन की 
आशा में वर्तमान काल में मरने जैसा प्रकार बन जाता हैं। 
शरीर की स्थिति पर कितना विशवास किया जाता है, यह प्रत्येक 
के अनुभव में आनेवाली बात है । भगवान्‌ की हम सव पर अपार 

कृपा ही समझनी चाहिए कि हममें वह कुछ-न-क्ुछ कमी रख ही 
देला है। वह चाहता हैँ कि यह कमी जानकर हम जाग्रत रह। 


निश्चित दिशा 


दो बिन्दुओं स रेखा का निश्‍चय होता है। जीवन का मागें 
भी तो दो बिन्दुओं से ही निश्चित होता हे। हम हें कहाँ, यह पहला 
विन्दु, हमें जाना कहाँ है, यह दूसरा बिन्दु। इन दो बिन्दुओं 
का तय कर लेना जीवन की दिशा तय कर लेना हैँ। इस दिशा 
पर लक्ष्य रखे बिना इधर-उधर भटकते रहने से रास्ता तय नहीं 
हो पाता। 
सारांश यह कि गम्भीर अध्ययन का सूत्र हे : 'अल्पमात्रा, 
सातत्य, समाधि, कर्मावकाश और निर्चित दिशा।' 
---जीवन-दुष्टि! से 


रेखन के जेल ' : ४३ : 


'ड्रॉइंग' उर्फ 'रेखन' मूलोद्योगी पाठ्यक्रम का एक विषय 
है और उसे स्थान भी महत्त्व का दिया गया है। कारण उद्योग 
से वह भी उसी तरह दृढ़ संबद्ध हूँ। किन्तु जब उस रेखन के लिए 
लगनेवाले साधनों की नामावली पेश हुईं, तो में घबड़ा उठा। _ 
रंग की बट्टियाँ, ब्रश, रेखन-कागज आदि प्रत्येक छात्र के लिए 
लगनेवाला क्षयरोगी सामान कौन खरीदे? विद्यार्थी खरीदें, तो 
गाँवों के गरीब छात्रों के लिए वह संभव नहीं और सरकार 
खरीदे, तो योजना महेँगी पड़ेगी । तब क्या किया जाय ! 

अन्ततः मुझे स्पष्ट कहना पड़ा कि इस' तरह का सामान 
कोई भी न खरीदे--न सरकार ही खरीदे और न छात्र ही। 
तव प्रश्‍न था कि रखन के पाठ्यक्रम की योजना प्री कंसे 
की जाय ? 


चित्रकला कर्मयोगी हो 


यह्‌ मुद्दा अच्छी तरह समझ लेने का है। चित्रकला दो 
प्रकार की हे : एक सौन्दर्य की और दूसरी उद्योग की। अथवा 
अधिक परिष्कृत भाषा में कहा जायं, तो एक भक्ति की है और 
दूसरी कर्मयोग को । पाठ्यक्रम में दोनों का ही समावेश किया गया 
हैँ। पर उसमें भी मेरी दृष्टि से तारतम्य रखा गया है। जीवन 
में और शिक्षा में कर्मयोग प्रधान है, यह भुलाया नहीं जा सकता । 
भक्ति उस कर्मयोग की शोभा है और ज्ञान उसीकी प्रभा । साधा- 
रणतः मूलोद्योग की यही विचार-सरणी है और रेखन के बारे 
में भी वह उसी तरह लाग होती है। 

कताई, वुनाई, बढ़ईगिरी आदि सभी उद्योग और लेखनादि 
कलाएं जिस रेखन की मदद चाहती हें, -वही मुख्यत: कर्मयोगी- 
रेखन है। इसमें विभिन्न आलेख तैयार करना, नक्शे पर से 
अमुकगुने आकार का नका तैयार करना, किसी नवीन मो ढ़िये 
के दिखाई पड़ने पर उसे प्रत्यक्ष या स्मृति के आधार पर रेखांकित 
करना या उससे सम्बद्ध कोई कल्पना सझे, तो उसे चित्र में अंकित 
करना आदि लिखित, रेखांकित, दुष्ट, स्मृत और कल्पित सभी 
रखनों का अन्तर्भाव हो जाता हे। 

पटिया-पेन्सिल प्रु साधन 


इस कर्मयोगी-रेखन के लिए विशेष साधन नहीं चाहिए। 
बहुत-सा तो साधारण पटिया-पेन्सिल से भी हो सकता ह। 
कुछ के लिए कागज लगेगा, तो उसका कम-से-कम उपयोग किया 
जाय। जिसे 'ड्रॉइंग पेपर' रेखन का कागज कहते हें, उसकी 
प्रायः कतई आवश्यकता नहीं । रवड़ का उपयोग करने जैसा 
गन्दा कोई काम नहीं । उसे पूर्णतः वर्जित मानना चाहिए। 
पहले पटिया पर हाथ पूरा जमा करके ही बहुत आवश्यक होने 
पर कागज हाथ में लिया जाय । रूलदार कागज आळख क 
लिए और अन्य ड्रॉइंग पेपर चित्रकला, के लिए लगता है। उन्हें 
भी सीधा बना-बनाया न खरीदा जाय, बल्कि छात्र ही उन्हें 
रूलदार वना लें। यह भी रेखन-कला का एक अंग ही समझा 
जाय। ऐसी दृष्टि रखने से उद्योग, कला, ज्ञान, आनन्द और 
स्वावलंवन एक साथ सध जाता है और साधनों के जंजाळ में 
नहीं पड़ना पड़ता । 


रंगीन चित्रकला 

परन्तु कर्मयोगी-रेखन मुख्य मान रेने पर भी उसी सिलसिले 
में सौंदर्य का रेखन भी आवश्यक हैं। कर्मयोग की शोभा क लिए 
उसकी आवश्यकता है, उसके लिए तरह-तरह के साधन रूगेंगे 
ही । फिर उनके लिए क्या किया जाय ? यह प्रश्‍न शेष ही रहता 
'हे । हाँ, उसीके उत्तर के लिए यह लेख लिखा गया है और 
उसी पर हम आगे विचार करेंगे। बीच में थोड़ा तारतम्य 
देख लिया गया। 


? 

रंगपंचमी का दृष्ठांत 

दूसरे अन्य गाँवों की तरह हमारे पवनार में भी रंगपंचमी 
मनायी गयी। हमारे परिश्रमालय के बच्चों ने भी गाँव की रीति 
के अनुसार उसमें भाग लिया। बाजार से रंग खरीदकर एक- 
दूसरे के कपड़े खराब किये। बाद में साबुन लगाकर, वह साबुन 
भी बाजार से ही खरीदा था, उन कपड़ों को धोना पड़ा। फिर भी 
वह रंग मिटता ही न था। गाँव क अन्य लोगों के लिए कपड़े धोने 
का प्रपंच न था, कारण परिश्रमालय के बच्चों को प्राप्त स्वच्छता 
को इन्द्रिय उन्हें प्राप्त न थी । मेंने उन बच्चों से कहा: 
“रंग खेलने में समय बिताने के बारे. में में कुछ नहीं कहता। पर 
रंग ओर साबुन . में पंसा बहाकर क्या किया? इतना करके 
भी क्या पाया ? सच्चा आनन्द तो मिला ही नहीं। केवल “मुफ्त का 
चन्दन घिस मेरे लल्लू' वाला हाल किया । उसके बजाय काम 
समाप्त होने पर शाम को नदी के किनारे-किनारे दो मील चले 
जाते, तो मानो तुम्हीं लोगों के लिए फूले हुए पलाश के पेड़ तुम्हें 
दिखाई पड़ते। तुम लोग उन फूलों से रंग बना सकते थे और वह 
रंग बने-वनाये बुकनी के रंग से कहीं अधिक सौम्य एवं आह्वाद- 
द्रायक होता और उसे साफ करने में भी इतनी अडचन न पड़ती । 
अब तुम्हीं बताओ कि मेरा बताया हुआ यह उद्योग अधिक 
आनन्ददायक होता या तुम लोगों ने किया सो उद्योग?” बच्चों 
चे एक मत सं मर सुझाव को अच्छा बताया । 


प्रकृति को शुरु बनाइये 
रगपंचमी की इस: कहानी में सौंदर्य-चित्रण के प्रश्‍न का उत्तर 

मिलेगा। छात्रों के चारों ओर प्रकृति खड़ी है । उस प्रकृति के 
साथ एकरूप हो उसके द्वारा आनन्द-प्राप्ति और आनन्द-शुद्धि 
साध लेना ही सौन्दयं-रेखन का उद्देश्य हे। छात्रों के आसपास 
की जो प्रकृति उनके इस सौन्दर्ये-चित्रण के लिए विषयों को पूर्ति 
करेगी, वह अगर उनके साधनों की पूर्ति में समर्थ न हुईं, तो 
इंकवर की कला ही क्या रही? बच्चों के पेट में भूख लगते ही 
माता के स्तनों में दूध ला देने की उसकी योजना हमारे ध्यान 
में क्यों नहीं आती ? आसपास के पेड़ हमारे लिए अच्छे ब्रश 
और उत्तम रंगों की पूर्ति कर सकते हें। साथ ही चित्रण का विषय 
भी उनमें भरा हुआ है। प्रकृति तो कामधेनु-सीहे। वह दूध 
तो देती ही है, उसे पीने के लिए कटोरी भी देती हेँ। केवल 
माँगने की ही देर हें। 

“आनन्दःप्राप्ति” और “आनन्द-शुद्धि’ यह दुहरा उद्देश्य 
ध्यान में रखने योग्य है। आनन्द तो प्राणिमात्र को उपलब्ध हे | 
अधिक क्या, वह तो आत्मा का स्वरूप ही है। मुख्य प्रश्‍न तो उस 
आनन्द को विशुद्ध बनाने का ह। 


वचपन की दीवाली 


मेरा बचपन कोंकण के पहाड़ों से घिरे एक गाँव में बीता 
है। प्रायः हर दीवाली को मुझे याद आता है कि उस “गाँव में 
हम लोग दीवाली में दीपक कैसे जलाते थे। उसके लिए जंगल 
में जाकर कोरांटी के सहज गोल फल बीन लाते और उन्हें आधो- 
आध काट भीतर का गूदा निकाल फेकते, तो कसी सुन्दर परइ 


बन जाती। पर वह मारवाड़ी लोटे की तरह बे-पेंदी की होती ॥ 

सारवाड़ी लोटे को मारवाड़ की रेती की बेठकी तैयार करनी 
पड़ती । उस पर दियरियों के विराजमान होने पर उनमें कोंकण 
का शुद्ध स्वदेशी गरी का तेल भरा जाता। कोंकण में रूई दुलंभ 
होने पर देवकपास' हम लोगों की बत्तियों का काम पूरा कर देती । 
इस तरह हम लोगों के दीपक तेयार होते। फिर वे चतुष्कोण, 
त्रिकोण और वर्तूलाकार सुन्दर पंक्तियों में सजा दिये जाते। 
बस, हो गयी हम लोगों को दीवाली । दीवाली याने चार महीनों 
की बरसात के बाद पहली निरभ्र अमावस्या। अपने दिव्य वेभव 
के साथ पूर्ण प्रकट हुईं रजनी देवी। चन्द्र के साम्राज्य को मिटा 
परस्पर सहकारिता से सौन्दरयेनिर्माणार्थ सजी हुई छोटी-वड़ी 
स्वायत्त तारिकाएं और उनकी वे आक्ृतियाँ। अगर हम लोग 
अपने इन दीपकों से सजाये होते, तो अमा काः स्वराज्य और भी 
अधिक रंगत लाता। पर यह कल्पना उस समय नहीं सूझी, इस- 
लिए उतनी कमी रह ही गयी। 


दीवाली का दूसरा दृश्य 


यह चालीस साल पहले का पुराना ग्रामीण संस्मरण हुँ। अब 
दूसरा नया सुधरा हुआ ग्रामीण दीवाली का संस्मरंण सुनिये। 
` खादी-कायं देखने के लिए में एक बार सावली गया था । दीपावली 
का दिन था। सावली के बच्चों ने जस्ते के पतरे से वनी मिट्टी : 
क तेल की बिना काँच की चिमनियों को पंक्तिबद्ध रखकर 
दीवाळी मनायी। मिल की चिमनी से या सिगरेट फूंकनेवालों 
के मुंह से जिस तरह धुएँ के अम्बार निकलते हें, उसी तरह 
उनसे घुएं के अम्वार निकलते रहे। बेचारे. बच्चों को दीवाली . 

का आनन्द मिल ही गया। इसमें उनका क्या दोष? अंग्रेजी 
सुधार की कीमिया क्या मामूली हूँ? कहावत हैँ: “देव की 
करनी, नारियल में पानी। अंग्रेजों की करनी, बंबे में पानी ।” 


सच्चा समन्वय 

पर शिक्षक कहते हें कि “आनन्द-शुद्धि की यह मीमांसा 
तो ठीक हुँ, पर आपके कथनानुसार कूंचे तैयार करने, फूलों 
और पत्रों से रंग बनाने का मतलव यह होगा किं काम और भी 
बढ़ जायगा। फिर बाकी के ज्ञान की व्यवस्था केसे हो सकेगी ?” 
पर यह आक्षेप समवाय-पद्धति का ठीक-ठीक स्वरूप न समझने 
के कारण ही किया जाता हँ। यह प्रश्‍न ठीक वेसा ही हें, जसे 
कोई कहे कि अन्न काफी पैदा हो जाय, तो भूख का क्या होगा ?' 
यह प्रश्‍न इतना सरल हैँ कि उत्तर देने की भी जरूरत नहीं 
और इतना कठिन भी ह कि उसक लिए प्रत्यक्ष वसी पाठशाला 
चलानी पड़ेगी । 

यहाँ मूलोद्योग के पाठ्यक्रम क दो उद्देश्य--'उद्योग-सिद्धि 
और 'आनन्द-शुद्धि' बतलाना अभीष्ट था, जो साधनों के विचार के 


सिलसिले में वता दिया। 
--¶िहावलोकन' से 


चित्रकला की दृष्टि द १ ७० ; 


संगीत ओर चित्रकला के उद्देश्य 
कुछ दिन पूर्व वालकोवा ने मुझसे पूछा था कि संगीत 
और चित्रकला के उद्देश्य क्या हें? ” मेंते उसे उत्तर दिया कि 

“इस दुनिया में भगवान्‌ के नाम और रूप, ये ही दो गुण प्रकट 
हुए हें, बाकी ईश्वर तो अव्यक्त ही है। इन गुणों में संगीत द्वारा 
उसका नाम गाया जाय और चित्रकला द्वारा उसका रूप चित्रित 
किया जाय।* 

हमारी शिक्षा के पाठ्यक्रम में पहली कक्षा से ही चित्रकला 
को स्थान दिया गया हे। हम लोग उद्योग द्वारा शिक्षा देने की जो 
बात सोचते हें, उसमें विना चित्रकला के काम चल ही नहीं 
सकता। पर चित्रकला और चित्रकला की दृष्टि में अन्तर हे । 
चित्रकला की दृष्टि जिसे प्राप्त हूं, वह व्यक्ति व्यावहारिक 
जीवन में बेढंगा व्यवहार नहीं करेगा। छात्रों में चित्रकला की 
ऐसी दृष्टि आनी चाहिए। चित्रकला से बच्चों को सिर्फ उंग- 
लियों को मोड़ लगना ही काफी नहीं, उनके नेत्रों को भी चित्रकला 
में दक्ष रहना चाहिए। छात्र तनकर बेठे हें या नहीं, कवायद 
में समानान्तर खड़े हें या नहीं, खाने के लिए सीधे पंक्तिबद्ध 
बैठे हें या नहीं, इन सव बातों में भी चित्रकला हैं। 

नीव्‌ कँसे चीरा जाय, यह भी चित्रकला का विषय हूं। 
नीबू बराबर आड़ा काटना चाहिए । कारण उससे बीज 
और रस सरलता से निकाला जा सकता है। इसी तरह सन्तरे 
कसे खाये जायं? उसके छिलकों की बराबर दो कटोरियाँ 
बनायें, जित्रमें संतरा खाने के बाद शेष सीठी डाली जा सक! 
पपीता खड़ा न काटकर आड़ा काटना चाहिए, जिससे उसको 
भी दो कटोरियां बन जायें। केला भी पूरा नहीं, थोड़ा-थोड़ा 
छीलकर खाना चाहिए। अगर सारा छिलका निकाल डालें, 
तो हाथ गन्दे हो जायेंगे । ऐसे और भी उदाहरण देने में 

आयेंगे। व्यंवस्थितता और सौंदये-दृष्टि चित्रकला ' का 
विषय है। 

इन दिनों कुछ लोग सिर पर काली टोपी पहने दीख पड़ते 
हें; किन्तु हिन्दुस्तान के लोग पहले से ही काले होते हैँ। उनका 
_ चेहरा काला, बाल काले और टोपी भी काली--याने मनुष्य 
बिलकुल कौआ जेसा बन जाता हूँ । सौन्दर्य प्रकट करने के लिए 
तरह-तरह के रंगों का मिश्रण अपेक्षित होता है । विभिन्न रंगों से 
विभिन्न प्रकार की भावनाएँ प्रकट होती हैं। 

शुभ्र सफेद रंग पवित्रता का योतक हें और लाल-गुलाबी 
रंग प्रेमदर्शक। गुलाबी ऊषा परमेश्वर का प्रेम ही है। सुबह 
की ऊषा प्रभात में बच्चों को जगानेवाली माँ का प्यारा और 
उद्बोधक स्वरूप है। किसी भी कवि या चित्रकार का काम ऊषा- 
दर्शन के बिना चल ही नहीं सकता । 

और वह आकाश-दशन ! चित्रकला भला उसे कंसे भला 
सकंगी ! रात्रि-काल में वह गुरु, वह शुक्र कितना चमकीला 
दीखता हे ! उन्हें देखकर मन में कितनी पवित्र भावनाएं उठती 
हें ! 'शक्र' शब्द भी शुचि से बना हुआ ह्‌। इन तारों क आगे मोती 
आदि भी, जिन्हें हम साँस रोककर समुद्र में डइब़कियाँ लगाकर 
निकालते हें, तुच्छ मालूम पड़ते हेँ। तुलसीदासजी ने रामराज्य 
का वर्णन करते हुए लिखा है कि रामराज्य में समुद्र स्वयं ही 
किनारे पर मोती फेंक जाता था। पर मुझे लगता हें, उन्हें एक 
और चौपाई लिखनी चाहिए थी कि किनारे पर के मिले उन 
- मोतियों को वच्चे खेलने के लिए ले जाते और खेलते-खेलते 
उन्हें फिर से समुद्र में फेंक देते थे। इससे मोतियों का उचित 

मूल्य दिखाया गया होता। आज सुन्दर पानीदार मोती हो, 
तो हम उसका मूल्य पैसों में आँकने लगते हेँ। पैसे से सौन्दर्य 
की तुलना निरा गँवारूपन हे । 

चित्रकला में प्रकृति का दर्शत अनिवार्य ह। मनुस्मृति में 
बताया गया है कि सुबह उठने के बाद मुँह-आँखें घोये बगैर. 
नक्षत्रों का दर्शन न करें । नक्षत्रों का इतना पावन सौंदये 
ऐसी अमंगल आँखों से कैसे देखा जाय! 

रंगवल्ली (रांगोळी) की कल्पना भी मनुष्य ने नक्षत्रों पर से 
सोच निकाली है। रंगवल्ली बनाने का नियम यह हे कि पहले 
बिदी-बिदी बनायी जायें, फिर उन्हें एक-दूसरे से जोड़कर अभीष्ट 
आकार दिया जाय। स्पष्ट हे कि यह कल्पना आकाश के तारों 
पर से ही निकली है। हम उसमें कल्पना से आकार भर देते हें। 
और दीवाली का भी उद्देश्य क्या हें? आकाश की चित्रकला 
को नीचे जमीन पर अंकित करना ही तो है । दीवाली याने आकाश 
के धुळ जाने के वाद की अमावस्या । 'कोजागरी, शरद्‌ पूर्णिमा 
याने आसमान के धुल जाने के वाद की पहली पूणिमा। ये दोनों 
उत्सव मनाने का उद्देश्य आकार-दर्शन को ओर लोगों का ध्यान 
आकृष्ट कराना ही है। इसलिए अगर दीवाली में दीपक लगाने 
हों, तो नक्षत्रों के आकार के, छोटे-बड़े, तरह-तरह की छटा 
'दिखानेवाले ही दीपक लगाने चाहिए । 


व्यवर्तक चित्रकला 


किसी भी वस्तु के सामान्य और विशेष धर्म चित्रकला - 
द्वारा प्रकट होने चाहिए । सामान्य-विशेष के पेट में ही गौण 

ओर मुख्य का भेद भी आ जाता है। मनुष्य का चेहरा ऐसा भाग 
है कि केवल उतना ही चित्रित किया जाय, तो आदमी पहचाना 
जा सकंगा। अगर हाथी दिखाना हो, तो केवल सूँड़ चित्रित 
कर दनं पर भी काम चल जाता हें। इसीको शास्त्र में “व्यावर्तक 
व्याख्या कहते हं। व्यावतेक का अर्थ है: दूसरी वस्तुओं से 
` उस वस्तु को अलग करनेवाला । उन्होंने बैल की ऐसी व्याख्या 
की हूँ : “विषाण कुकुभ्याम्‌”--सींग और डीलवाला । अब 
आप दुनिया में चाहे चितने जीव ढूँढ़ डालिये, सींग और डीलू- 
युक्त प्राणी सिवा बेल के दूसरा कोई नहीं दीखेगा।' 


स्मृति के आधार पर चित्रकला 


दूसरी वात हूं, मेमरी ड़ांइंग' की। यदि कोई चीज कहीं 
देख ळे, तो बाद में उसे ठीक चित्रित कर लेना आना चाहिए 
देखे हुए यंत्र, देखी हुई इमारत या दी हुई चीज का चित्र खींचना 
आना चाहिए 

सृष्टि में कहीं-कहीं दुष्टिभ्रम होता है, उसे भी चिंत्र में ठीक- 
ठीक प्रकट कर दिखाना चाहिए। रेहवे लाइनों का चित्र बनाना 
_ हो, तो सिफ सीधी और समानान्तर लम्बी-लम्बी दो पटरियाँ 
बना देने से काम न चळेगा। हमें वे जेसी दीखती हें, उसी 
तरह चित्रित करना चाहिए कि आगे चलकर दोनों पास-पास 
आकर मिली हुईं जान पड़ती हें। इसी तरह दो नक्षत्रों के बीच 
उनके उगते, समय अधिक अन्तर दीख पड़ता है और सिर पर 
आन पर वह अन्तर कम हो जाता हूँ। सूर्य॑ की भी यही बात 
ह्‌। वह उगते समय वड़ा दीखता और फिर छोटा होने लगता 

है। अस्त के समय पुनः बड़ा दीखता हें। ये ही सव 
चमत्कार सृष्टि में दिखाई पड़ते हें, पर ये सब चित्र में प्रकट 
होन चाहिए । 

सांकेतिक चित्रकला 


छात्रों को सांकेतिक चित्रकला भी आनी चाहिए। मान 
लीजिये, हम लोग किसी बगीचे में गये, तो वहाँ सभी पेड़ व्यव- 
स्थित रूप से बाकायदा लगाये दीखते हें। उनकी शाखाएं आदि 
छंटी होती हें। उन्हें देखकर हमें आनन्द होता हें। उसी तरह 
जंगल में जायें, तो वहाँ तरह-तरह के ऊंचे-नीचे, छोटे-बड़े बेतर- 
तीव वृक्षादिकों की शोभा, वहाँ की निसर्गे रमणीयता देखकर भी 
आनन्द होता हें। प्रश्‍न होता हें कि यह केसे? व्यवस्थित उद्यान 
की शोभा देखकर आनन्द और निरंकुश वनश्री भी देखकर 
आनन्द! आखिर दोनों से आनन्द कयों.? इसका कारण 
हुँ कि उद्यान में ईश्वर की व्यवस्थिता का गुण प्रकट हुआ 
हु ओर वन में इंश्वर की स्वच्छता का गण प्रकट हुआ.हेँ। चित्र- 
कार की दृष्टि में यह वात आनी चाहिए 
पाइचात्यों ने न्याय-देवता का सांकेतिक चित्र इस रूप में 
दिखाया हे कि एक अंधी स्त्री तराजू की डांड़ी पकड़कर बैठी 
हुई हे। अब यदि कोई पूछे कि क्यों जी, क्या न्याय-देवता को 
अन्धी क ही रूप में होना चाहिए ? न्यायाधीश को स्त्री ही बयों 
यनाया ? पुरुष बनाने से कया काम नहीं चल सकता था? और 
तराजू की डॉड़ी यदि पहले से ही सीधी पकड़ी हुई दिखाई 
आयी, तो न्यायाधीश की आवश्यकता ही क्या रह जाती है? 

न्याय-देवता को अन्धी के रूप॑ में दिखाने का संकेत यह है कि 
अन्था आदमी छोटे-बड़े का कोई भेद नहीं देखता। वह निष्पक्ष 
रह्गा। अतः यहाँ अन्धेपन का अर्थ है, पक्षपातशून्यता। न्याय- 
देवता को स्त्री-रूप देने का संकेत यह है कि स्त्रियाँ स्वभावतः 
दयालु होती हें। इसलिए न्याय देते समय भी दयालता रहनी 
चाहिए । तराजू की डाँड़ी सीधी पकड़ने का संकेत यह कि न्याय 
सें चोखापन होना चाहिए। इस तरह इस सांकेतिक चित्र में 
त्थाय के आवश्यक तीन मुद्दे (१) निष्पक्षता, (२) दयालता 
और (३) खरापन दिखाये गये हैं। क 

दत्तात्रेय के तीन मुख हैं। तीनों मुखों को एक से दिखाने 
की चाल है। किन्तु उनमें बीच का मुख सात्त्विक याने बिलकुल 
पाफशुधरा, सुन्दर, स्वच्छ; दूसरा तामस याने मैला-कुचैला, 
नींद से भरा और तीसरा उत्साह, आवेश और पराक्रम से पूर्ण 
रजोगुणयुक्त होना चाहिए। तभी वह उनका सच्चा चित्र बनेगा 
और इन तीन मुखों के तीन गुणों का संकेत प्रकट होगा। हिन्दुओं 
की मूर्तिपूजा में सांकेतिक चित्रकला भरी पड़ी हे। 

. कहीं उत्सव-समारोह हो, तो स्वागत के लिए मिट्टी का घड़ा - 
जल से ऊपर तक भरकर रखा जाता है। उसे पूर्णकुंभ कहते 
ह आखिर वह किसलिए ? इसीलिए कि स्वागत के लिए हृदय 
रेम से परिपूर्ण है, इस बात का उसमें संकेत है। घड़ा चाहे मिट्टी 
का हो, चाहे सोने का; पर अन्य किसी धातु का नहीं। सोने 
. के घड़े से वैभव व्यक्त होता है। याने स्वागत में अपना वैराग्य 
या वैभव प्रकट होना चाहिए। यही उस पूर्णकुंभ का संकेत हे! 

अंग्रेज लोग किसीके आने पर टोपी उतारते हैं, तो हमारे 
१४ 

हे ५ ५, अं 
.. यका सयः ; = पचा, क्य स्तं य 
( 


यहाँ क ल्छण उसे पहन लेते हे, आखिर ऐसा अन्तर क्यों? उनका 
ऋुछ-त-ऊुछ कष्ट सहने की अपनी तैयारी दिखाना है। हमारी 
यरन हूं। यहाँ टोपी लगाकर हम अतिथि के लिए कष्ट सहने 
को तयारी दिखाते हें । तुलसीदासजी ने भरत-राम-मिलन के 
प्रसंग में बताया हें कि उस समय राम धनुष-बाण आदि बिना 
लिये हुए वैसे ही उठकर खड़े हो गये--“कहुँ पट कहुँ निषंग धनु 
तीरा” कहकर इस वर्णन में राम की भरत से मिलने की 
आतुरता का दर्शन कराया गया हे। | 
दुनिया में कुछ चीजें सूक्ष्म, तो कुछ विषम होती हैं। उन्हें 
ठीक से दिखाना भी चित्रकला का एक अंग है। सूक्ष्म की ओर 
बिशिष्ट दुष्टि से याने मध्यभाग की ओर विशेष ध्यान देते 
हुए देखना पड़ता है। लपेटा दोनों वाजुओं से समान है याने दोनों 
बाजुओं से सूक्ष्म हे, चौरस चारों प्रकारों से सूक्ष्म ह। वर्तुल सब 
ओर से सूक्ष्म है, कारण सभी बाजुओं से उसके समान भाग किये 
जा सकते हैँ। वस्तु की सूक्ष्मता के प्रकार बच्चों को बनाने आन 
चाहिए । आजकल बच्चों को कोई भी सूक्ष्म चित्र बनाना होता 
है, तो उसमें का आधा भाग देखकर बाकी उनसे बनवा लेते 
६्‌। साधारणतः दाहिना भाग देखकर बायाँ उनसे बनवाते हैं। 
पर इसके विपरीत वायाँ देखकर दाहिना भी बनवा लेना चाहिए । 
जिस तरह हम बच्चों को दाहिने हाथ से चित्र बनाना 
सिखलाते हैं, उसी तरह बायें हाथ से भी चित्र बनाना 
सिखाना चाहिए। 


. “महिलाश्रम के शिक्षकों के समक्ष किया गया व्याख्यान 

(चर्चाओं के आधार पर) 


[ विनोबाजी ने आज एक कॉलेज का निरीक्षण किया। 
कताई, धुनाई, तुनाई चल रही थी। विनोबा कातने बैठ गये। 
व्याख्यान देने की अपेक्षा इस तरह के प्रात्यक्षिक में ही उनको 
अधिक 'रस आता है। छेकिन जब वे चलने लगे, तो लोगों ने 
'उपन्यास' की माँग की। “उपन्यास' तेलुगु में व्याख्यान को 
कहते हें। विनोबाजी ने कहा: “आप लोग अपना वर्ग लीजिये, 
में देखूंगा ।” ट्रेनिंग के लिए आये हुए शिक्षक-छात्रों का वह 
वर्गे था। = 

विनोबाजी ने कक्षा का निरीक्षण किया। उसमें पूनियों 
से गिनती सिखाने का 'अनुबंध' बताया गया था। अक्सर शिक्षक 
ऐसा ही करते हें। “आप लोग पूनियों से गिनती सिखाते हैं, तो 
पत्थरों का ही उपयोग क्यों नहीं कर लेते ? इससे पूनियाँ खराब 
'हो जाती है। इस तरह का अनुबंध हास्यास्पद हो जाता है। हर 
बात को सिखाने के लिए मौका देना, उद्योग का केवल इतना ही 
काम हे। बाको सिखाना तो अपने ढंग से होना चाहिए। कातते 
समय अपनी-अपनी पूनियाँ गिनकर कातने को बैठना, इतना ही ' 
स्वाभाविक अनुबंध हें।” पद 

` पाठ्य-पुस्तकों के बारे में उन्होंने अड्चन दिखायी। परन्तु 
पूछा, तो मालूम हुआ कि कुष्णदासभाई की 'कताइ-गणित' 
किताब का इन लोगों को पता नहीं हे। विनोबाजी ने कहा कि 
“या तो आप लोग जल्द-से-जल्द हिन्दी सीखकर इन किताबों 

को हिन्दी में पढ़िये या फिर इनका अनुवाद करवा लीजिये। 
परन्तु बुनियादी साहित्य से अपरिचित रहकर बुनियादी तालीम 
का काम आप केसे करेंगे ?'' | 

[इसके बाद कॉलेज के शिक्षकों से चर्चा हुई। उन्होंने अपनी 
दिवकतें और शंकाएं विनोबाजी के सामने रखीं।] 


केसे ? 

विनोबा--ठीक सवाल पूछा। पुस्तकं अनुभव से बनेंगी। 
लेकिन जो बन चुकी हूँ, वे भी आप नहीं पढ़ते। अनुबंध-पद्धति 
का मुख्य सार अभी यही समझो कि जो ज्ञान उद्योग के साथ 
नहीं दिया जा सकता, उसका लोभ छोड़ देना हें । 

प्ररन-लेकिन फिर इसमें विज्ञानं की पढ़ाई कंसे होगी? 

उत्तर--जरूर होगी। लड़का खेती करेगा, कपड़ा बुनेगा, 
खाना खायगा, बीमार पड़ेगा, सब उसके लिए ज्ञान के साधन 
हें, उसमें सारा विज्ञान आ जाता हें। 

प्ररन-क्या बुनियादी योजना डाल्टन, किडरगार्टन 
और मांटेसरी का सुधारा हुआ रूप हे या कोई स्वतंत्र 
योजना हुँ? 

उत्तर--बुनियादी योजना किसी योजना का सुधारा 
हुआ रूप नहीं ह। वह स्वतंत्र और विशिष्ट योजना हे। दूसरी 
योजनाएं लड़कों को कोई उपजाऊ घंघा नहीं सिखातीं। नयी 
तालीम देश का उत्पादन बढ़ाती. है, छात्र को स्वावलंबी बनाती 
हं और ज्ञान भी देती है। यह पद्धति हमें हिन्दुस्तान की परिस्थिति 

में से सहज सूझी हें। उद्योग द्वारा शिक्षण का विचार मान्य 

करते हुए भी दूसरी पद्धतियों ने आजीविका संपादन द्वारा. 
शिक्षण सिद्ध नहीं किया है, इतना हम देखते हैं। : 

प्रश्त--क्या शिक्षकों को पुरानी पद्धतियों का ज्ञान कराना 
आवश्यक हे ? 

उत्तर--आवश्यक तो नहीं हें, पर उपयुक्त हो सकता है । 
क्या गणित सिखाने के लिए आंज हम भास्कराचार्य की लीलावती 
पढ़ाते हं? छेकिन लीलावती के ज्ञान से शिक्षक को ऐतिहासिक 
दृष्टि आ सकती हूं। 2 

प्ररन--इतिहास की पढ़ाई में कालक्रम के सिद्धांत को 
आप मानते हें? 

उत्तर--कालक्रम बाद में आ सकता हूँ। पहले बच्चों को 
सारे विचारःप्रवाह का सर्वसामान्य ज्ञान हो जाना चाहिए। 

बुनियादी तालीम में और चालू पद्धति में एक मूलभूत 
फके है, जो हमें समझ लेना चाहिए। हमें बच्चों को इतिहास, 
व्याकरण और गणित नहीं सिखाना हें, हमें तो उन्हें जीवन 
सिखाना ह्‌--उन्हें कार्यक्षम बनाना हे। शिवाजी क्या व्याकरण 
पढ़े थे क्या शंकराचार्य ने इतिहास की किताबें पढ़ी थीं? हमें 
बच्चों को पुरुषार्थंशील बनाना हें। उसके पीछे-पीछे और 
सब बातें धीरे-धीरे आ जायेगी । 

प्ररन-_क्या बड़े होने पर बच्चों को ये दस्तकारियाँ काम . 
आ सकती हें, जब देश में यंत्रीकरण हो तो ? 

उत्तर--आपका सवाल शैक्षणिक नहीं, आथिक हें। इसकी 
बहुत चिता नहीं करनी चाहिए। रूस में यन्त्रीकरण है, फिर भी 
प्राथमिक शालाओं में छोटे-छोटे उद्योगों द्वारा शिक्षण दिया जाता 

हे । शिक्षण बच्चे की शक्ति के विकास के लिए और शक्ति के 
अनुसार दिया जाता है। उस दृष्टि से हर हालत में दस्त- 
कारियाँ याने हाथ के उद्योय ही पसंद करने पड़ते हें। 
प्रशन--क्या श्रेणियों के अनुसार शिक्षण-क्रम आपको 
पसंद हे ? 
उत्तर---पहले स्थूळ ज्ञान, पीछे सूक्ष्म ज्ञान--ऐसा क्रम मुझे 
पसंद हे। पहले इस टुकड़े का, पीछे उस टुकड़े का ज्ञान देना 
मुझे पसंद नहीं । आपके पाठयक्रम में तीसरे दर्ज में मद्रास प्रान्त 
और चोथे में भारत का भूगोल रखा हैँ। पर इसी बीच यदि 
विहार में भूकंप हो, तो क्या तीसरी श्रेणी के बच्चों को बिहार 
कहाँ है, सो नहीं बतावेंगे और मद्रास ही बताते रहेंगे? 
प्रश्‍शन-छेकिन इन वेचारे शिक्षकों में इतनी सूत कहाँ ? 
उत्तर---सूझ नहीं, तो शिक्षक क्यों हुए ? 
. प्रत --नयी तालीम में कविता के लिए स्थान रहेगा या नहीं ? 
उत्तर--यथावसर होगा। गांधी-जयंती के प्रसंग में 
'वेष्णव जन का गीत आयेगा । प्रह्नाद का तो सारा चरित्र 
ही कविता में सिखाया जा सकता है। 
प्रश्न -नयी तालीम का माध्यम मातृभाषा होगा या 
देश-भाषा ? 
उत्तर--उसके लिए दोनों का ज्ञान अनिवार्यं होगा। परन्तु - 


` पढ़ाई का माध्यम तो ध्रान्त-भाषा ही होगा। \ 


' प्ररत --आपने हर वात के लिए अवसर की आवश्यकता 


' बतायी, लेकिन किसी प्रसंग पर विद्यार्थी गैर-हाजिर रह जाय, 
तो फिर वह उस शिक्षण से वंचित ही रह जायगा ? 

उत्तर--सात-आठ बरसों की अवधि में ऐसा कौन-सा प्रसंग 
होगा, जो एक से अधिकःबार नहीं आवेगा ? 

[कोमारवोल आश्रम में छोटी-छोटी लड़कियाँ मिलने 
आयीं, जो हिन्दी बिल्कुल ही नहीं जानती थीं, तो आध घण्टा 
वे उनसे बोलते रहे। उन्हें उतनी देर में हिन्दी में दस तक अंक 
गिनना, अपन्ना नाम वताना तथा दूसरों का नाम पूछना सिखा 
दिया |] । 

वीरवमें में विनोबा से एक प्ररन पूछा गया कि जिस गति 
से आज नयी तालीम चल रही है, उस गति से क्या आप 
मानते हैं कि वह प्रलयकाल तक भी पूरी हो सकती है ? ” 

विनोबा ने उत्तर दिया : इस प्रश्‍न के पीछे मन की एक 
भूमिका है कि सरकार द्वारा ही व्यापक काम हो सकता है। में. 
भी मानता हूँ कि सरकार द्वारा व्यापक काम होगा । लेकिन सारा- 
का-सारा शिक्षण सरकार को सौंप देने की मेरी तैयारी नहीं हें । 
फिर तो सरकारी शाला एक साँचा बन जायगी। स्वतंत्र बेसिक 
शाला चलाने का प्रयोग होना चाहिए। मुझे नम््रतापूर्वंक आपसे 
कहना चाहिए कि अपनी कल्पना का बेसिक स्कूल मेने अब तक 
एक भी नहीं देखा। में नयी तालीम का शास्त्र अच्छी तरह 
जानता हूँ, फिर भी में उसका स्कूल नहीं चलाता, घूमता रहता 
हें । यही हाल दूसरों का हैं। फिर यह काम कंसे होगा ? जो लोग 
इस काम को अच्छी तरह जानते हें, वे इसे ही लेकर बेठ जायेंगे 
और बेसिक की आदश पाठशाला चलायेंगे, तभी नयी तालीम 
का सही दरशन हो सकेगा । अपने बारे में तो में यही कहुँगा 
कि मेने इसका कुछ प्रयोग किया हँ और उसका नतीजा 

भी समाधानकारी हुआ है, लेकिन वह प्रयोग छोटे बच्चों की 
बुनियादी तालीम का नहीं था। उसे उत्तर बुनियादी प्रयोग 
कह सकते हें। उसमें जो लड़के तैयार हुए, वे ही आज मेरे 
साथ काम कर रहे हें। 

जब इस बार में जेल से छटा, तो मेने सोचा था कि मेरा 
शायद अब एक ही काम बचा है। वह काम था, .बुनियादी 
शिक्षण का। लेकिन भगवान्‌ की इच्छा कुछ और ही थी। परन्तु 
अगर फिर से कभी स्थिर होने का योग आया, तो में पुनः जरूर 
इस बुनियादी तालीम के काम में ही छग जाना चाहूगा। अभी 
में कुमारवेलू गया, तो आधा घण्टा मैंने लड़कियों को पढ़ाया । 
उसमें में इतना मर्न हो गया कि मुझे समय का भान ही नहीं 
रहा। दूसरे काम के लिए लोग मुझे ले गये और वर्ग बन्द 
करना पड़ा। | 

यदि आप लोगों में कोई शिक्षण के प्रेमी हों, तो वे अपना 
जीवन इस काम के लिए दें। हमें तो यह साबित करना है कि 
बुनियादी मदरसा कम-से-कम सहायता से चलता है। अगर में 
बेसिक स्कूल चलाऊं, तो मकानों और साधनों को छोड़कर सारा- 
का-सारा पेसा वापस कर दूंगा। हमारे मदरसे के बच्चे दूसरे 
मदरसों के बच्चों की अपेक्षा अघिक ज्ञानसंपन्न और अधिक प्राण- 
` संपन्न निकलेंगे। ऐसा अगर एक भी स्कूल हम चलाकर दिखा 
सक, तो उसे देखने के लिए दुनियाभर से लोग वहाँ आवेगे । 
जिन्होंने शिक्षण के प्रयोग किये, उन्होंने पाँच-पचास विद्यार्थी 
लेकर ही प्रयोग किये थे और दुनिया ने उनकी पद्धति को 
स्वीकार किया । 

[वम्बई के शिशु-विहार-गृह के कुछ शिक्षक और विद्यार्थी 
हर साल संर के लिए जाते हें। इस बार वे वर्धा, सेवाग्राम, पवनार 
देखने आये थे। बालवाड़ी के सम्बन्ध में उनसे निम्नलिखित' 
चर्चा हुईं।] 

प्रन्‍न--आज हमने जो शिक्षण-पद्धति सेवाग्राम में देखी 
वह दंहातों के लिए ठीक हें। शहरों के बच्चों के लिए आप उसमें 
क्या परिवतेन सझायेंग ? 

विनोबा---आपको कौनसा परिवर्तन आवश्यक लगता 
है? शहर और गाँव में क्या फकं हैँ? दोनों जगह वे ही चाँद- 
स्रज हैं, माता-पिता का वातावरण भी वेसा ही हें। एक जगह 
दीया है दूसरी जगह बिजली ! बाकी खास फकं क्या हें? 

प्रन्‍न--शहर में यान्त्रिक वातावरण हें। 

विनोबा--उसमें क्या फर्क हे? एक बालक मोटर में बेठता' 
हे, एक बेलगाड़ी में। एक पेट्रोल और इंजन के बारे में जानकारी 
प्राप्त करेगा, दूसरा चक्के और बेल क बार में। आखिर मुख्य 
बात यही है कि आसपास जो वातावरण होगा, उसके जरिये 
बालकों का विकास होगा और फिर देहात-देहात में भी तो फकः 
होता ही है। यहाँ का बालक ज्वार का खेत देखता है, कोंकण का” 
बालक धान का खेत देखता हे। इसी तरह शहर ओर देहात 
के फर्क की ओर देखना चाहिए। 

प्रहन--देहात' का लड़का स्वावलंबी होगा, शह्रवाला' 


नहीं होगा । 

विनोबा--क्यों नहीं होगा? मान लीजिये कि शहर में 
"एक हाँटेल हुँ। वहाँ रसोई के जरिये बालक को शिक्षण दिया 
जाता हें। हमारा उसूल तो यही है नकि आसपास के 
'वातावरण से ज्ञान देना हैं। शहर और देहात, दोनों के लिए 
'यह सिद्धान्त समान रूप से लाग हँ। देहात में भोजन लकड़ी 
पर पकंगा, तो शहर में कोयले पर। इससे तालीम में क्या फर्क 
'पड़ा ? 

प्रन्‍न---बहुत छोटे बच्चों के काम का प्रारंभ शहरों में कंसे 
“किया जाय? 

विनोबा--हमें तो उसमें कोई दिक्कत नजर नहीं आती। 
“दोनों जगह पानी, हवा, प्रकाश हे । इंद्रियों का सम्बन्ध भी वैसा ही 
'हें। चढना-उतरना दोनों जगह समान है। एक जगह लड़का 
'टेकड़ी पर चढ़ेगा, तो दूसरी जगह चौथी मंजिल पर । इतना 
ःही फर्क हे न? 

प्ररत--दोनों की भूमिका एक-सी केसे मानी जाय? 

विनोबा-अगर आपने दोनों को भलाई सिखायी है, तो 
'वहाँ शहर और गाँव की भूमिका एक ही है, दोनों का वहाँ मेल 
-है। भूखे के लिए रोटी मुहुया करा देने की विद्या दोनों जगह 
समान मिलनी चाहिए। अगर तालीम ऐसी मिळे कि देहात- 
वाले तो श्रम की कद्र करते हें और शहरवाले उसके बारे में 
लापरवाह रहते हूँ, तो समझना चाहिए कि यहाँ दोनों का रास्ता 
'भिन्न हो रहा हैं। 

प्ररत--आप तो गाँववालों को चरखा चलाने की बात 
म्कहते हें, जो शह्रवालों की समझ में ही नहीं आती। 

विनोबा-तो में शहरवालों को क्यों कहुंगा? उस' गाँव- 
वालों को तो कपड़ा पहनना है, इसलिए कहता हूँ कि कातो ! 

प्रन-कपड़ा तो हमें भी पहनना हें न? 

विनोबा--फिर आपको भी कातना चाहिए। 

प्रशन--बाल-शिक्षण में आजकल भिन्न-भिन्न पद्धतियाँ ' 
चल रही हें। आप कौनसी ठीक समझते हें? 

विनोबा--आपको किन-किन पद्धतियों की जानकारी हैं ? 

प्रशन--सेवाग्राम में तो नयी तालीम चल रही है। बम्बई में 
मटेसरी-पद्धति चलती है, कहीं-कहीं किंडर गाटंन भी चलती हे। 

विनोबा--इन सबमें क्या फकं हूँ; हमें समझाइये । 

प्रन-आपको सब मालूम हैं। 

विनोबा--हम तो यही जानते हें कि एक सेवाग्राम-पद्धति 
हैं, एक पवनार-पद्धति है, एक वर्धा-पद्धति हैँ, एक नागपुर-पद्धति 
है इत्यादि । 

प्रशन--हमारी पद्धति में प्रश्‍न पूछना मना हें ओर आपने 
तो अभी प्रार्थना में बालकों से प्रन पूछ-पूछकर उन्हें सहज ही 
ज्ञान करा दिया ! 

विनोबा-तो आपको एक ओर पद्धति मालूम हुई, प्रश्‍न 
पूछने की । आपने देखा कि प्रश्‍न पूछने की भी एक पद्धति होती 
हे, उसमें भी एक खूबी होती ह। 

. प्रइन--बच्चों के लिए किडरगाटनवाळ अनेक प्रकार के 

आकर्षण उत्पन्न करते ह। | 

बिनोबा--क्या आप लोग आकर्षण नहीं उत्पन्न कराती ? 

प्रदन--पर वे कृत्रिम आकर्षेण निर्माण करते हैं । 

विनोबा---अब ृत्रिम' शब्द आया! अच्छा बताइये, 
आप लोग बच्चों को मिठाई बाँटती हें या नहीं? 

प्रश्न---जी हाँ, .बाँटती हें। पर हम शिक्षण के लिए मिठाई 
नहीं बाँटतीं । 

विनोबा--क्यों नहीं बाँटतीं ? जो चीज सामने हो, उसके 
द्वारा शिक्षण देना चाहिए । 

प्ररन---हमारे कहने का मतलब यह था-कि हम बच्चों 
को लालच नहीं दिखाती । 

विनोबा--इसमें बृद्धि की कुशलता का सवाल हुँं। शिक्षण- 
पद्धति में साघारणतया कोई खास फक नहीं होता। परिस्थिति- 
भेद क अनुसार वस्तु-दशन का भेद हो जाता.है। लालच के लिए 
किसी तरह का वातावरण निर्माण करने या कोई चीज देने 
की वात तो वे भी नहीं कहेंगे। 

प्रन जिस तरह हमारे यहाँ के या सेवाग्राम के बालक 
आजादी से अपना विकास साधते हुए दिखाई देते हैं, किडर- 
गाटेन-पढति में वैसे नहीं दिखाई देते । 

 विनोबा-लेकिन अगर किंडरगार्टनवालों से आप पूछें, 
तो वे इसे स्वीकार नहीं करेंगे । 

ड प्रन -हमारे यहाँ इन्द्रिय-विकास (सेस-डेवलपमेंट) का 
जो तन्त्र हे, उससे सेवाग्राम का तन्त्र कुछ भिन्न है। हमें अपने 
यहाँ का क्रम अधिक शास्त्रीय मालूम होता है। साधन जितने 
व्यवस्थित होंगे, उतना ही विकास ठीक होगा। लेकिन ऐसे 
| शास्त्रीय साधनों का विदेशी के नाम पर निषेध किया 
जाता हुँ। 

विनोबा-_तो क्या छोटे बच्चों के शिक्षण के लिए विदेशी 
साधनों की जरूरत पड़ती है ? ; 

प्रश्न---साधन विदेशी नहीं, लेकिन कल्पना विदेशी हे। 

विनोवा-कल्पना भी कभी विदेशी-स्वदेशी होती हें? 
हमें एक बात का खयाल करना चाहिए कि अगर वातावरण में 
कुछ साधन सहज ही में उपलब्ध हों, तो शास्त्रीयता के नाम पर 
दूसरे कृत्रिम साधनों की आवश्यकता महसूस न होनी. चाहिए। 
जिस गाँव में नदी हे, वहाँ तेरने की कला द्वारा बालकों का 
विकास क्यों नहीं सघ सकना चाहिए? क्या इन्द्रिय-विकास के 
लिए देहातों का स्वाभाविक वातावरण अनुकूल नहीं हे? क्या 
गोबर चुनना और बेर बटोरना आदि साधन नहीं माने जायेगे ? 
कया इन उद्योगों से ज्ञान नहीं दिया जा सकेगा ? 

प्रत--उनसे हमारा विरोध नहीं हुँ। पर कुछ साधनों 
के लिए हमारा आग्रह हें। उन पर जोर देने से बालक आगे 
संसार में ज्यादा अच्छा काम करेगा। | 

विनोबा--में आपसे एक ही सवाल पूछता हँ। साधनहीन' 
किसी गाँव में आपको भेज दें, तो आप काम कर सकेगी या नहीं ? 

एक बहन ने कहा: हाँ, कर सकेंगी। | 

विनोबा--फिर मुझे कुछ कहना नहीं हैं। हर प्रकार के 
ज्ञान का आज ही परिचय करा देना चाहिए, इसकी कोई जरूरत 
नहीं। जो ज्ञान हम बच्चों को देना चाहते हैं, वह हम चाहते हें 
इसलिए नहीं, बल्कि बच्चों को उसकी जरूरत है, इसलिए देते 
हें। आँख के लिए बच्चों कों प्रकाश की जरूरत हू, जीभ के 


लिए स्वाद की, कान के लिए स्वर की। इस तरह आव- 

स्यकताओं के अनुसार आवश्यक ज्ञान दिया जा सकता है। 
प्रदन--लेकिन सूक्ष्म ज्ञान के लिए शास्त्रीय साधनों का 
प्रयोजन हें। । | 
विनोबा---ठीक ह, लेकिन शास्त्रीय साधनों के नाम पर 
कृत्रिमता न प्रवेश कर जाय, इस पर हमें ध्यान देना चाहिए। 
हार्मोनियम से स्वर का सूक्ष्म ज्ञान हो सकता है, ऐसा दावा 
कोई नहीं. कर सकता। फिर भी हार्मोनियम चल रहा है। जिसे 
शक्कर के बिना दूध पीने की आदत नहीं है, वह दूध का सच्चा 
स्वाद कसे जानेगा ? इसलिए स्वाद की दृष्टि से चीजें मूल स्वरूप 
में ही खानी चाहिए। इस तरह आप सोचेंगे, तो सारा सवाल 
हल हो जायगा । 
इन्द्रिय-विकास तो जानवरों का भी होता है। क्या उन्हें 
माँटेसरी सिखाने जाती है? शेर का एक विशिष्ट इन्द्रिय- 
विकास हुआ रहता है। वह और जानवरों में कम होता है। 
उसको घराणेन्द्रिय अधिक तीव्र होती है। आपको दिखाई पड़ेगा कि 
परिस्थिति जितनी विषम होती है, इन्द्रियों का विकास उतना ही 
अधिक होता है। इसलिए इन्द्रिय-विकास की शक्ति कोई बड़ी 
बात नहीं है। नेसगिक जीवन से वह सहज सधती है। शिक्षण 
के लिहाज से आवश्यक और बड़ी बात है, इन्द्रियों की अभिरुत 
परिशुद्ध बनाने की। कृत्रिम जीवन से इन्द्रियाँ परिशुद्ध नहीं होतीं, 
बिगड़ती ही हैं। यह बिगड़ने का काम शहर और देहात: 
दोनों जगह चालू है। खाने-पीने में मसालों का प्रयोग दोनों जगह 
. होता हैं। ऐसी और भी मिसाळें दी जा सकती हें। : 
....  श्ररन--मसाले भी कुदरत ने ही बनाये हें। 

विनोबा--क्रुदरत ने तो गोबर भी बनाया है, पर कोई 
गोबर नहीं खाता! उसी तरह कोई बच्चा अपनी इच्छा से : 
मिर्च नहीं खाता, पर मीठा फल वह सहज खा लेता है। 

योग्यायोग्यता और इन्द्रिय-शक्ति-विकास अलग चीज 
नहीं हें। 


नयी तालीम ओर स्वावलस्वन ¦ ४७ £ 
(पत्रों में से) 
वेड्छी से श्री नारायण देसाई लिखते हूँ 


i 


पवनार आया, तब आपसे स्वावलबन क संबंध मं 


` प्रवाह-पतित बातें हुई थीं। स्वावलंबन, साधन-संशोधन, 


समवाय तथा नयी तालीम को जीवन-दृष्टि के बारे में हमेशा 
चितन चलता ही रहता हे। आप वेड़छी आये थे, तब भी कुछ 
बातें हुईं थीं। 

बापू का विचार तो ऐसा जान पड़ता है कि रुपये-आने-पाई' 
म शिक्षा का चालू खर्चे विद्याथियों के उपार्जन से निकल जानाः 
चाहिए। आज को अर्थनीति शरीरश्रम का मूल्यांकन बहुत कम 


. करती हें और आवश्यकता की अपेक्षा विलास-सामग्री में अधिक 


पैसे देती है। फिर भी आज की स्थिति को लेकर ही अपने उद्योग 


से ही अगर हम शिक्षाः का खर्च निकाळ सकेंगे, तभी हम टिंक 


सकेंगे, वरना नहीं, ऐसा स्पष्ट दीखता हें। 
कई किस्म के हिसाब करने के बाद ऐसा जान पड़ता है कि 

प्रति ३० विद्यार्थी पर १ शिक्षक हो। उसे सामात्य शिक्षक के 
'जितना वेतन मिले। प्रत्येक विद्यार्थी ३ घंटे काम करता हो। 
आप लोगों ने जाकिर हुसेन समिति' में ३ घंट २० मिनट माने हेँ। 
छोटे बच्चों के लिए यह अधिक होगा, एसा मेरा अनुभव हैं। 
“इसलिए बड़ों का कुछ ज्यादा समय और छोटों का कम समभ- 
कर औसत ३ घण्टे माने हें। और आम स्कूलों में औसत जितने 
दिन हाजिरी रहती हुँ, उतनी हाजिरी मानें (साल में काम के 
दिन २४० और औसत हाजिरी ७५%, इस हिसाब से प्रत्यक्ष 
काम के केवळ १८० दिन हुए), तो वस्त्र-विद्या से पूर्ण 
स्वावलंवन करने में निम्न कठिनाइयाँ आती हें : 

(१) पूनी बनाने में बहुत समय लग जाता है । तुत्ताई से 
'पूनी करनी हो, तो काफी समय लगता हू। 


(२) दुबटा करने में काफी समय लगता हुँ। कताई के 
साथ-साथ दुवटा करने की क्रिया अभी काफी अटपटी हुँ-और 
छोटे बच्चे उसे संभाल नहीं सकते, इसलिए कातने के बाद सूत 
को अलग दुबटा करना पड़ता हूं। 


(३) खादी बिकने का प्रइन। इस प्रश्‍न पर जाकिर हुसेन 
समिति ने सोचा है। सरकार ही उसे खरीदे, ऐसा आपका मत है । 
इम लोगों की खादी कोई बुरी नहीं होती। खासी अच्छी बनती 
हं, लेकिन शुरू के वुननेवाले दुबटा और छोटे अरज का ही कपड़ा 
` बुच सकते हं, इसलिए किस्म-किस्म की खादी नहीं बन सकती। 
एक ही प्रकार की बनती है। इसलिए उसे सरकार क सिवा 
दसर को बचना आसान नहीं है। 

नयी तालीम और स्वावम्बन २२५ 


हेम लोग तो बच्चों को खादी दे देते हैं, अतः हमारे लिए 
पहल दा प्रश्‍न ज्यादा महत्त्व के हें: 
(१) धुनकी दाखिल करें? 
(२). अनेक रीलों के दुबटने का यंत्र दाखिल करें? 
रुपये-आने-पाई में खेती वगैरह दूसरे कामों से मजदूरी 
काफी मिल जाती है, लेकिन वैसे काम देहातों में पुरे समय के 
लिए सब बच्चों को मिल नहीं सकते । 


पत्र का उत्तर 


तुम्हारा पत्र मिला। तुम्हारे प्रइनों का पहले उत्तर 
देता हूँ। 

अनेक रीलों के दुवटने के साधन का उपयोग कर सकते हें।. 
लेकिन धनुष-तुनाई छोड़कर ताँत दाखिल नहीं करनी चांहिए। 

पेसे के हिसाब में नहीं पड़ना चाहिए। पैसा किस तरह 
बदमाशी करता हूँ, उसकी एक मिसाल इस महीने की 'सर्वोदिय- 
दृष्टि मेंदी हे 

नयी तालीम की झाला. कताई से शिक्षक और विद्यार्थियों 
के कपड़े की अपेक्षा रखेंगी। अन्न के लिए भूमि का आधार 
रहेगा। पानी कुएँ से मिलेगा। कुएँ से कपड़ा, कताई से रोटी और 
खेती से पानी प्राप्त करने की आशा नहीं रखनी चाहिए। मने 
तो नयी तालीम के शिक्षक को सर्वतंत्र-स्वतंत्र बना दिया है। बने- 


“सितम्बर ५० के 'सर्वोदय' में प्रकाशित 'सर्वोदय की दृष्टि! स्तम्भ में 
'दसे को करामात', पुष्ठ १११। 
१५ 


CC-0. Mumukshu Bhawan Varanasi Collection. Digitized by eGangotri 


२२६ शिक्षण-विचार 


बनाये किसी पाठ्यक्रम का बंधन उसे स्वीकार" करने की 
जरूरत नहीं । ० 

साल में काम के दिन भगवान्‌ ने मेरे लिए तीन सौ पंस 
दिये हें। जितने दिन खाने के, उतने दिन काम के--यह्‌ भी 
गलत सूत्र होगा, क्योंकि खाना हम छोड़ भी सकते हं, लेकिन 
कर्मयोग छोड़ने का शरीरधारी के लिए प्रसंग ही नहीं हुँ। कम 
करते-करतें १०० साल जीना है।. कमें में से व्यायाम, कम में से 
ज्ञान, कर्म में से आनंद, कर्म ही यह सब, कर्म ही खेल । यह 
हैँ समवाय। लक 

स्कूल तो दिन में, रात में, उष:काल में और सायंकाल में, हर 
समय चलेगा। तव स्वावलंवनयुक्त शिक्षण-प्रक्रिया कॅसी होती 
है, इसका अनुभव आयगा। मेरे पास विद्यार्थी इसी तरह सीखे । 
मेरा निज का शिक्षण भी पिछले ३४ साल से इसी तरह चळ रहा 
हुँ। एक भी दिन कर्म-शून्य नहीं जाता और हर रोज ज्ञान को 
नयी-नयी शाखाएँ खुलती ही जाती हैं । 


नयी तालीम के फुफ्फुस १ ४८; 
(एक पत्र से) 


शिक्षक विद्यार्थी-परायण; विद्यार्थी शिक्षक-परायण, दोनों 
ज्ञान-परायण और ज्ञान सेवाःपरायण, हमारी पाठशाला की 
यही योजना होगी। हम नये समाज के निर्माण की शिक्षा दें। 
प्रचलित शिक्षा दने क लिए अन्य अनेक पाठशालाएँ समर्थ हूँ। . 

“पत्ते वाळ-वच्च ओर तत्सम दूसरे भी, यही हमारा क्षेत्र 
हे। अपने वाळ-वच्चे सहित हम स्वावलम्बी होते ही हैं। मे 
कभी भी स्वावलम्बन की पहेली प्रतीत नहीं हुई। तुल्य वेतन तो 
सर्वोदिय-समाज की नींव ही है। 

पुरुषाथ-हीनता का दोष पादचात्य देशों की शिक्षा में नहीं 
है। पर उतने से ही नयी तालीम नहीं हो जाती। लटरे भी 
पुरुषार्थी होते ही हैं। अगर साम्ययोग और स्वावलम्बन, ये दो 
गुण हमारी शिक्षा में न हों, तो हमारी शिक्षा के दोनों फफफस' 
ही नष्ट हुए समभिये। 


पाठशाला की खादी Pa: 


जाजूजी की शंका 

श्री जाजूजी लिखते हें कि “तारीख ३०-१-४९ से तारीख 
११-२- ४९ तक संवाग्राम में छात्रों ने लगातार दिनभर कताई 
बुनाई का काम किया। उसका परिणाम इस तरह प्रकट हुआ 
हैं: २४१० घंटों के काम म ८० वर्गगज कपड़ा तैयार हुआ। 
उसका मूल्य १४१॥।-)। हुआ। उसमें से कच्चे माल की लागत 
४३।।=) बाद किये जायें, तो श्रम की आय ९७॥॥ 
हुई ह अर्थात्‌ एक घंटे की आमदनी ८ पाई पड़ी। काम घटिया 
हुआ, उसकी कटोती बाद की जाय, तो भी एक घंटे की आमदनी 
कम-स-कम छह पाई गिन लेनी चाहिएं। अगर किसी विद्यालय के 
एक सौ बालक रोज दो घंटे कताई-बुनाई का काम करें; तो एक 

दिन की आमदनी संवा छह रुपये होगी। महीने में काम के दिन 
२४ रखे जायें, तो माहवार आमदनी १५०) हो सकती हुं। 
इससे ऊपर के तीन दजों के तीन शिक्षकों के वतन का खर्च 
निकल सकता हं। 

ऊपर के हिसाव में कताई-बुनाई की दर चरखा-सघ द्वारा 
नियत की हुई रखी गयी हैं। खादी की दृष्टि से यह ठीक भी ह। 
पर मामूली कपड़े की बाजार की कीमत से उसका सेल नहीं 
बैठेगा। ऊपर के हिसाब में ८० वर्गगज खादी का मूल्य १,४१।॥।7)। 
रखा गया हैं। पर उतने ही मिल के कपड़े का मूल्य करीब ४०-५० 
रुपये ही होगा। कच्चे माल की लागत ४३॥॥८) बाद कर दी 
जाय, तो आमदनी नाममात्र की रह जाती है या घाटा भी रहना 
संभव हूँ। तो सोचने की वात हो जाती हूँ कि मौजूदा आथिक 
व्यवस्था में जहाँ अध्यापकों का वेतन नगदी में देना पड़ता हे, 
क्या खादी की विशिष्ट दरों के भरोसे किया हुआ हिसाव ठीक 
होगा? अगर इस खादी का उपयोग छात्रों और अध्यापकों के 
कपड़े के लिए कर लिया जाता है, तो उससे शाला के चालू खच 
में मदद केसे मिलेगी ? 

अभी बुनियादी शिक्षा की शालाएँ बहुत कम हेँ। उनमें बनी 
हुई खादी बिक जाना आज तो मुश्किल नहीं हैँ। पर यह बुनियादी 
शिक्षा व्यापक करनी है और लाखों शालाओं में चलनेवाली 
है, तो फिर उतनी सब खादी केसे बिक सकेगी ? आज की आथिक 
व्यवस्था ग्रामोद्योगों के अनुकूल हो जाय, तो कठिनाई नहीं 
रहती। पर यदि ऐसा हो तो? 

बुनियादी शालाओं में तैयार की गयी खादी यदि सरकारी 

शिक्षा-विभाग ने खरीदी, तो कपड़े पर होनेवाला सरकार का 
खर्च बढ़ जायगा। सरकार यदि उस खादी को वाजार में बेचेगी 
तो वह बाजार के भाव से बिकेगी और उसमें सरकार को नकसान 
होगा । एक तरफ स्कूलों के खाते में आमदनी दिखाई जायगी और 
दूसरी तरफ सरकारी खाते में उतना ज्यादा खर्च दिखाया 
जायगा। 

इसलिए मुझे लगता हैँ कि शाला में 'कताई-बुनाई मूल 
दस्तकारी होने की दशा में हम उसकी आमदनी रुपयों में न गिन- 
कर कितने हाथ सूत और कितनी खादी तैयार हुई, यह बताकर 


सन्तोष मान लें, तो अच्छा होगा।” 


पुरुषाथ से परिस्थिति बदलती है 


श्री जाजूजी का यह लेख लम्बा है, पर उसकी मुख्य वातें 
यहाँ दे दी गयी ह्‌। विचारों की सफाई के खयाल से उन्होंने यह 
लिखा हुँ और उसी दृष्टि से उसे ग्रहण करना चाहिए। लेकिन 
उसमें कोई नयी बात मुभे नहीं मिली । कताई-बुनाई से शाला 
का खर्चे चलाने की बात खादी की विशिष्ट दरों पर आधार 
रखती हें और इसलिए वह काल्पनिक हो जाती है, इस तरह का 
आक्षेप आज से बारह साल पहले, जब नयी तालीम की योजना 
बन रही थी, प्रो० के० टी० शाह ने उपस्थित किया था । उस 
आक्षेप का उत्तर भी दिया गया था। यहाँ काल्पनिक और 
वास्तविक में सिर्फ पुरुषार्थ का अंतर है याने जो चीज आज 
काल्पनिक जान पड़ती हे, वही पुरुषार्थं से कल वास्तविक सष्टि में 
आ सकती हं, वेसा कुछ पुरुषार्थं चरखा-संघ ने किया, जिससे 

खादी का एक वाजार स्थिर हो गया। वह अभी सीमित हें, 
क्योंकि पुरुषार्थं सीमित हैं। इस सीमित को असीम में पलटाने 
का काम नयी तालीम के जरिये होने का हैं । 


चेतना का विषय. 


नयी तालीम हमारी फच्चर हे और अहिसा याने स्वराज्य- 
सत्ता हथौड़ी हे । दोनों के योग से चाळू अनर्थकरी अव्यवस्था 
टूट जायगी और समुचित आथिक व्यवस्था स्थापित होगी । लाखों 
स्कूल खादी पैदा करने लगेंगे, तो उस खादी का कया होगा, इसकी 
चिता करने की कोई जरूरत नहीं है; क्‍योंकि तब तो क्रांति भी 
हुई रहेगी। एसी ही क्रान्ति हमें करनी हं। इसलिए हमारे लिए 
यह चिता का नहीं, चेतना का विषय हें। 


अश्रतिष्टित रुपये से आन्ति 


हम चरखा-संघ की खादी की दरों से बुनियादी शाला की 
उत्पत्ति के आँकड़े देते हें, यह वात किसीसे छिपी नहीं है और 
इसलिए उससे कोई गलतफहमी का कारण नहीं हे। वैसे उत्पत्ति 
रुपयों में वताना निरर्थक हे, इसलिए नहीं कि खादी की दरें 
अप्रतिष्ठित हुं, लेकिन इसलिए कि रुपया ही अप्रतिष्ठित है। 
रुपये को अप्रतिष्ठा अब इतनी जाहिर हो चुकी है कि उसका 
अधिक विवरण देने की जरूरत नहीं । फिर भी श्रान्त दुनिया 
के उपयोग के लिए भ्रांति का अवलंब किया जाता है। स्वप्न में 
व्याधि हो, तो स्वप्न में ही उसके लिए उपचार होता है। जाग 
जाने पर न व्याधि रहती है, न उपचार । | 

सत्य के दशन हों 


अगर शाला की पेदावार का उपयोग सरकार अपनी गरज 
के लिए करेगी, तो शिक्षा-विभाग में कुछ आय दीखेगी और 
अन्य विभागों में व्यय दीखेगा, ऐसा कहा गया है। में कहता हूँ कि 
एसा ही होना चाहिए। अगर झिक्षा-विभाग ने कमाई की है, तो 
उसके नाम पर वह जरूर दीखनी चाहिए और दूसरे विभाग, जो 
जनता पर भाररूप हें, वे भी वेसे स्पष्ट दीख पड़ने चाहिए। 
जिसकी जो जिम्मेवारी हूँ, उसको वह उठानी चाहिए। तभी 
सत्य की रक्षा होगी । 
--'सर्वोदय', अक्तूबर १६४६ 


ध्मे-शिचा की व्याख्या a ; 
| . एक प्रन 


श्री आपटे गुरुजी लिखते हूँ : “यह प्रन बार-बार पूछा 
जाता हें कि छोटे बच्चों के लिए पाठशालाओं में धामिक शिक्षा 
कैसे दी जाय? बहुत-से लोगों को इसकी उपयुक्त कल्पना नहीं 
है। अवश्य ही इस विषय में सभी एकमत हैं कि सन्तों के 
वचन कण्ठस्थ कराये जायें, पर प्राथमिक और माध्यमिक 
स्कूलों में धामिक शिक्षा का रूप कैसा हो, इस बारे में 
स्पष्टीकरण होना चाहिए। वह सूत्ररूप में हो, तो भी चल 
सकता हूँ।” 

धर्म-शिक्षा की सच्ची योजना 


निस्संदेह धामिक शिक्षा दिलचस्पी का विषय है। पर आज 
“धर्म शब्द का अर्थ बड़ा ही संकुचित और समाज-भंजक बन गया 
हैं। यही कारण हूँ कि विचारशील लोगों का सुझाव पाठशालाओं 
में धर्म-शिक्षा न देने की ओर ही हं। मेरी दृष्टि से सच्ची धर्म- 
शिक्षा साहित्य का विषय ही नहीं हुं। चरित्र-निष्ठा, इंइवर- 
विषयक श्रद्धा और देह से पृथक्‌ आत्मा का भान, यही घर्म का 
सार हैँ और वह सत्पुरुषों की संगति से ही मिलता हे। 
इसलिए सुशील शिक्षकों की योजना ही मेरी धर्म-शिक्षा की 
योजना है। 


सन्त-बाङ्मय का अर्थ 
सन्तों के वचनों का कण्ठस्थ रहना लाभदायक तो है ही, 
पर उसे में धर्म-शिक्षण नहीं कहूँगा। उसे तो विशुद्ध वाङ मय 
का शिक्षण ही कहूंगा। उसमें भी चुनाव करते समय व्यापक 
विवेक आवश्यक होगा। प्रार्थनासंबंधी विवेक” मेनें पीछे बता 
ही दिया हें, यहाँ भी वही लाग्‌ होगा। _ [ 


सव-घर्म-समभाव 


सवं-धर्म-सममाव की भूमिका का आश्रय ले उन-उन धर्मो 
के सन्तों के चरित्र या ब्रत, उत्सव आदि चित्त-दाद्धि-साधक 
योजनाओं के वारे में जानकारी करायी जा सकती है। पर इसे 


भी में धर्मशिक्षण नहीं कहुँया। इसे इतिहास और समाज का 
अध्ययन कहा जा सकेगा। 

शेष-शक्ति २३३: 


अनुभवपूर्ण शिक्षा 


चित्त-शुद्धि की तनिक भी परवाह न कर, कुछ तांत्रिक 
आचारों और क्रिया-कलापों से सीधे पुण्य हथियाने की कल्पनाएँ, | 
जो सभी धर्मों में रूढ़ हैं, वे नष्ट होनी ही चाहिए। प्रत्येक बात 
अनुभव की कसौटी पर कस लेने की आदत बच्चों में डालनी 
चाहिए। अगर यह सध सके, तो में समझूूंगा किसारी धर्म-शिक्षाः 
मिल गयी। 
--मराठी 'हरिजन', ९ मार्च १९४७-: 


शेष-शक्ति ) ५१ 


बापू ने सब रचनात्मक कार्यक्रम में चरखे को सूर्य के समान 
माना और वाकी के सारे कार्यक्रम को ग्रहमाला की उपमा दी । 
में सोचता था कि उस रूपक में नयी तालीम का स्थान कहाँ है । 
नयी तालीम को एक ग्रह कहने की कल्पना मुके मान्य नही हुई । 
सूर्यं के साथ जिस कारण ग्रहमाला फिरती रहती हे और जिस' 
कारण सूर्ये ग्रहमाला के साथ घूमता रहता है, वह कारण जिसे 
आकर्षण-शक्तिं कहते हें, वही हमारे रूपक में नयी तालीम हो 


सकती है। हमारे सब कार्यों के बीच परस्पर संबंध बनाये रखने- 


वाली आकर्षण-शक्ति के समान वह चीज है । इसींको हमने अपनी 
पौराणिक भाषा में शेषनाग कहा था। शेष का आधार सारी 
प॒थ्वी और सृष्टि के लिए मानते हें। कहने का भाव यह था कि 
सष्टि का आधार बताने के लिए हम शब्द कहाँ से लाय, कारण 

शब्द भी सृष्टि के अंतर्गत हें। इसलिए कह दिया कि सृष्टि को 
शेष का आधार हैं। अर्थात्‌ जो कुछ बचा हुआ हैँ, उसका 
आधार सृष्टि को हूँ। शेष का अर्थ ही हूँ, वची हुईं चीज और 
'उसक सहस्र मुख माने गये हें, क्योंकि यह शक्ति, जिससे दुनिया के 
'सब पदार्थ परस्पर आकर्षित रहते हूँ, हजारों दिशाओं में काम 
करती हूँ। हमारे कामों में नयी तालीम ही शेषनाग हैं। याने 
'हमारे जो कार्यकर्ता हैँ, वे सारे अपने-अपने उद्योग में प्रवीण 
होने के साथ-साथ अगर नयी तालीम की दृष्टि रखेंगे, तो बे सेवा- 
कार्य में बहुत कारगर होंगे और वे हर जगह प्रवेश पा सकेंगे । 


फच्चर 
यह एक एसी फच्चर है, जिसे हम हर जगह डाल सकते हे। 
'इसके आधार पर हमारा काम हर जगह बढ़ सकता है। नयी 
तालीम के द्वारा हमारे दूसरे कामों का प्रवेश सब जगह हो संकता 
हैं। जो रोग हमारे दूसरे कार्यक्रमों को कबूंल नहीं करतें, वे भी 
नयी तालीम को कबूल कर लेते हैं । ऐसा सुलभ और सबको 
सहज ग्रहण हो सकने योग्य साधन है यह ।चछ 


उभय मर्यादा : 


| में यह नहीं कहता कि हरएक को शिक्षक होना चाहिए 

'या वह चसा हो सकता है। क्योंकि.उसके लिए एक खं।स योग्यता 
को आवश्यकता है। फिर भी उसके पीछे जो दृष्टि है, उसका 
' ज्ञान सवको होचा जरूरी हूँ। वह दृष्टि इतनी ही कि हमारे 
'जीवन से संबंधित जो ज्ञान है. उसे छोड़ना नहीं है और उससे 

शष-दाक्ति २३५ 


असम्बन्धित ज्ञान में पड़ना नहीं हैं ये विधायक और निषेधक 
मर्यादाएँ हमारे लिए हो जाती हैं। ये दो मर्यादाएं, क्या छोड़ना 
नहीं और किसमें पड़ना नहीं, सध जायें, तो जो भी उद्योग हम करें, 
उसीके द्वारा हम अपने जीवन को और काम को परिपूर्ण बना 
सकते हैं। अन्यथा या तो हम जड़ वन जाते हैँ याने एक जगह 
स्थावर हो जाते हैं या चारों ओर दौड़ते रहते हैं। लेकिन हमें न तो 
दौड़ना है और न॑ जड़ ही बनना है। हमें तो निश्चित दिशा में 
निद्चित प्रवास करना है। यह नयी तालीम से बन सकता हें। 
पूर्ण समाधान 

नयी तालीम द्वारा हमारे हर काम का संबंध अन्य सब कामों 
से और कुल सब कामों का संबंध हमारे जीवन से होना चाहिए। 
तब हमारा जीवन आनंदमय होगा, उसमें सामंजस्य होगा और 
समाधान भी। नहीं तो जीवन एकांगी होगा, समाधान 
नहीं रहेगा । ॒ 

में देखता हूँ कि कार्यकर्ता कुछ समय तक तो काम करते हूँ 
और उसके बाद फिर उन्हें उस काम में असमाधान होने लगता 
है। फिर वे सेवा के दूसरे क्षेत्र खोजने लगते हें। एक भाई, 
जिन्होंने बीस साल चरखे के काम में लंगाये, आज गोसेवा का 
काम हाथ में लेने का विचार कर रहे हैं, क्योंकि चरखे के काम म 
अब उन्हें समाधान नहीं मिळता । उन्होंने मेरी सलाह ली। मेने 
कहा: यह विचार ठीक नहीं हे, क्योंकि एक काम द्वारा आज 
तक जो ज्ञान हासिल किया, उसे छोड़कर एक नया ज्ञान हासिल 


_ 


करने की इच्छा करने से और जिस काम मं आज तक तपस्या 

को, उसे छोड़कर दूसरी तपस्या का आरंभ करने से जीवन 
व्यर्थं ही चला जाता हुँ। लेकिन अगर नयी तालीम की दृष्टि 
कार्यकर्ता को होगी, तो उसके ध्यान में आयेगा कि उसके अपने 
चाळू काम से ही दूसरे काम जोड़े जा सकते हें और फिर 
असमाधान का कारण नहीं रहता। 

—_'सेवक', जनवरी १६४६ 


चरखे का अभ्यास १५२ ¦ 


सूत कातने के उद्योग के राष्ट्रीय महत्त्व को स्वीकार करके 
अनेक लोगों को यह वात पसंद पड़ी है कि स्कूलों में चरखा 
सिखाने की व्यवस्था होनी चाहिए। इसलिए स्कूलों: में सूत- 
कताई का अभ्यास कराया जाता है। पर चरखे का अभ्यास 
विधिवत्‌ होना चाहिए। निर्चित समय पर जैसे-तैसे बैठकर सूत 
कात लेना ही वस नहीं है। कमं यदि विधिवत्‌ सम्पन्न किया जाता 
ह, तभ उसका उपयोग होता हैं, अन्यथा उसका कुछ भी फल 
हाथ नहीं लगता। कर्मे की ऐसी ही विचित्र गति है। स्कूल में 
चरखं का शिक्षण-दृष्टि से अभ्यास होना चाहिए । उस अभ्यास 
म॑ निम्नलिखित मुख्य बातें आवश्यक हें : 
के (१) घंघे का ज्ञान--अर्थात्‌ बिनौला निकालना, धनकना, 
४ बनाना, कातना। इन सब विषयों में अधिक-से-अघिक गतिं 
से उत्तम काम करना आना चाहिए। (इन चारों बातों का 


समावेश कातने में करना चाहिए ।) 

(२) कला का ज्ञान--अधिक-से-अधिक महीन सूत 
कातना, एक-एक हाथ से सूत कातना, सीधे तकुए पर सूत 
कातना, सब तंतु समांतर हों, इस प्रकार से धुनकना, पोनी न 
बनाकर कातना आदि। 

(३) उपांग का ज्ञान--रेचा, धुतकी, चरखा, तकुआ 
को ठीक करने के लिए बढ़ईंगिरी, लोहारी आदि के जितने ज्ञान 
की आवश्यकता है, उतना जानना। 

(४) यंत्रशास्त्र का ज्ञान--रेचा, धुनकी और चरखे के 
मुद्दे समझने भर का यंत्रशास्त्र का ज्ञान घर्षण का क्या अर्थ है, _ 
उसे कँसे रोका जाय, चक्र और तकुए का क्या सम्वन्ध हूँ, तकुआ 
म्यों हिलता हैं आदि । 

(५) चरखे के अर्थशास्त्र का ज्ञान--ग्राम-रचना, सम्पत्ति 
का विभाजन, वेकारी का प्रश्‍न, विदेशी वस्त्र का बहिष्कार, 
कपास की दुनिया में भारत का स्थान, स्वावलम्बन, स्वराज्य आदि 
अनेक दृष्टि से कातने के उपयोग की खोज। 

(६) कताई के इतिहास का ज्ञान--कताई को कला का 
उद्गम और विकास कसे हुआ, हिन्दुस्तान में यह कला किस 
प्रकार छप्तप्राय हो गयी आदि। 

(७) धर्म-दृष्टि से ज्ञान--हिन्दू, बौद्ध, मुसलमान, ईसाई 
आदि धर्मों की कातने के विषय में वृत्ति, स्वदेशी धर्म, अविरोधमय 
जीवन, सादगी, गरीबों के लिए आस्था, श्रम की मान्यता, अस्पृ- 
इयता-निवारण, स्त्रियों की मर्यादा आदि। 

` यें कुछ मुद्दे हें। इन सब विषयों का ,भरपूर ज्ञान होना 
चाहिए। कताई का एक ओर खेती से और दूसरी ओर बुनाई 

से सम्बन्ध हें। इसलिए कताई के ज्ञान में खेती (कपास की 
उत्पत्ति आदि) तथा बुनाई के सामान्य ज्ञान का भी समावेश 


होना चाहिए। 
--मथुकर' से 


देहात ओर शहरों की तालीम ) ५३ ¦ 


- आजकल शिक्षा के विषय में लोगों में काफी मंथन चल रहा 
हूँ। सोचनेवाले लोग चितन में पड़े हें, लेकिन बात बिलकुल सरल 
हेँ। अपनी बहुत सारी जनता देहातों में रहती है, तो आम 
जनता की तालीम देहाती ढंग से होनी चाहिए, जिससे कि देहात 
को उन्नति हो। जो लोग शहरों में रहते हें, उनकी दृष्टि भी 
ग्रामोन्मुख रहे, उनके और ग्रामों के वीच में अच्छी तरह सहयोग 
हो, इस प्रकार की तालीम शह्रवालों को मिलनी चाहिए। 
अगर यह हो कि शहरवालों की तालीम एक दूसरे ही ढंग से 
चले और ग्रामों की दूसरे ही ढंग से चले और दोनों में विरोध रहे, 
तो यह विरोध देश के लिए खतरनाक होगा। 

दोनों में समानता 
. कसे देखा जाय, तो जिन्दगी का बहुत सारा अंश सबक़्े 
; जीवन में समान होता है, चाहे वह शहर की जिन्दगी हो, चाहे 
दहात की जिन्दगी हो। पंचभूतों का जो परिणाम गाँववालों पर 
` होता हं, वही शहरवालों पर होता है। उसमें कोई फं नहीं 
होता। स्वच्छ हवा की जरूरत शहरवालों को और गाँव- 

वाला कां, दोनों को समान रूप से है और होनी चाहिए। सृष्टि 
के साथ सम्पक दोनों के लिए लाभदायी है। यद्यपि शहरवालों 
के लिए यह बात जरा कठिन है, तो भी यह इन्तजाम शहरवालों 
के लिए होना चाहिए। आरोग्य-श्ास्त्र की आवश्यकता दोनों के 
लिए समानं है। यह ठीक है कि शहरवालों के वास्ते आरोग्य की 
दृष्टि से एक दूसरा इन्तजाम करना पड़ेगा, गाँववालों के वास्ते 
एक दूसरा इन्तजाम करना होगा, लेकिन आरोग्य की जरूरत 
दोनों के लिए समान ही होगी। परस्पर सहयोग, प्रेम, त्याग- 
भावना इत्यादि जो धर्म-विचार हें, वे दोनों के लिए समान 
लागू हूँ। इतना फर्क होगा कि गाँवों में जीवन की बुनियादी चीजें 
वर्नेगी. इस वास्ते ग्रामीण लड़के की तालीम अत्यन्त सहज भाव: 
से होगी और शहरों में बुनियादी चीजें नहीं बनेंगी, गौण चीजें 
बनेंगी, इस वास्ते वहाँ की तालीम में उन चीजों पर आधार रखना. 
पड़ेगा, तो उस तालीम में कुछ गौणता आ जायगी। यह जो. 
गौणता शहर के शिक्षण में आयेंगी, तो वहाँ के जीवन में ही 
होन 'क कारण उसको टाल नहीं सकेंगे, तव तक, जब तक कि 
शहरों को भी हम ग्रामों के समान रूप नहीं दे सकते । 

शहर की तालीम में थोड़ी गौणता रह जायगी, यह हम कबूल: 
करते हं। परन्तु उस गौणता की पूर्ति हो सकेगी, अगर दो बातें 
उसमें हों। एक तो उनका मुख गाँवों की तरफ हो और दूसरी, 
परदेश की जानकारी वे काफी रखें। शहरों से यह अपेक्षा जरूर 
की जायगी कि वहाँ के लोग विदेशी भाषाओं से कुछ परिचयः 


रखते होंगे, इस वास्ते उन भाषाओं में जो नयी-नयी चीजें आयंगी, . 


वे नयी चीजें अपने साहित्य में लायेंगे, यह आशा उंनसे जरूर 

को जायगी और उनकी दृष्टि अगर ग्रामोन्मुख रही, तो ग्रामीणों 
की सेवा करना वे अपना धर्म समझेंगे। मेने सूत्र ही बनाया था 
'कि ग्रामीण होंगे सृष्टिपूजक या परमेश्‍वर-सेवक और शहर के 
लोग होंगे ग्राम-सेवक । अगर यह दुष्टि रही, तो दोनों स्थानों का 
इस तरह से विकास किया जा सकता है कि एक-दूसरे की पूर्ति 
मं एक-दूसरे मदद दं । 


हर गाँव में विद्यापीठ _ 

मेरी कल्पना हूं कि हर गाँव में सम्पूर्ण तालीम होनी चाहिए । 
जिसे हम युनिवसिटी कहते हैं, विद्यापीठ कहते हैं, वह हर गाँव में 
होना चाहिए । क्योंकि हरएक'ग्राम चाहे कितना भी छोटा हो, 
सारी दुनिया का प्रतिनिधि हैँ और कुल दुनिया थोड़े में वहाँ 
'पर मं.जूद हँ। इस वास्ते पूरी तालीम वहाँ मिलनी चाहिए। 
मनुष्य को, प्रत्येक गाँव का सृष्टि के साथ प्रत्यक्ष संबंध है, इस 
वास्ते, सृष्टि-विज्ञान सब तरह से वहाँ हासिल हो सकता है। 
असंख्य प्राणी, पक्षी, पशु इत्यादि के साथ संपर्क रहता है, इस 
वास्ते मानव के लिए जो पुरक ज्ञात्त चाहिए प्राणिशास्त्र का, वह्‌ 
यहाँ मिल सकता हैं। वहाँ पर खेती होगी, वहाँ पर कपड़ा बनेगा, 
वहाँ पर रास्ते बनेंगे, वहाँ पर ग्रामोद्योग होंगे। इस वास्ते उन 
सव चीजों के जरिये और उन चीजों के लिए इस ज्ञान की जरूरत 
ह्‌ँ। वह सारा ज्ञान ग्राम मे प्राप्त होना चाहिए और हो सकता है। 
आम में मानव-समाज चला आया है प्राचीनकाल से, इस वास्ते 
वहाँ इतिहास भी मौजूद है और समाज-ज्ञान भी मौजूद है । ग्राम 
में एक-दूसरे से अधिक निकट संपर्क आता है। शहर में जितना 

आता हूं, उससे ज्यादा। इस वास्ते वहाँ नीतिशास्त्र और धर्म- 
शास्त्र बहुत विकसित हो सकता है। आत्मा की व्यापकता, एक- 
इसर क साथ सहयोग करने की वृत्ति, सत्य-निष्ठा इत्यादि 


` जो नीति-धर्म हैं, वे ग्राम में अच्छी तरह से प्रकट हैं। ग्रह, 


नक्षत्र, तारे इत्यादि आकाश में दीखते हैं, शायद शहरों में उनका 
प्रकाश अच्छी तरह पहुँचता न होगा। इसलिए गाँवों में काव्य- 
साहित्य का जितना विकास हो सकता है, शायद उतना शहरों में 
होना मुश्किल है। 


सज्जन ग्रामनिष्ठा बढ़ायें 


हम व्यास और. वाल्मीकि ऋषि की आजकल के शहरों में 
कल्पना ही नहीं कर सकते, उनकी कल्पना तो ग्रामों या ग्रामों 
के नजदीक ही कर सकते हें। शूर पुरुष, त्यागी पुरुष, जंगलों 
के जानवरों से लड़नेवाले जो होते हैं, वे तो ग्रामों में हो सकते हें, 
इस वास्ते पराक्रमी पुरुषों की सेवा ग्राम से ही मिल सकती है। 


` राष्ट्रों की सेना ग्रामों से ही मिलती आयी है। सवाल इतना 


NR ५ 23 


ही हे कि इतना: सारा होता है, तो ग्राम में तालीम देने के लिए जो 
एक सरंजाम चाहिए, उतना सारा सरंजाम क्या हम गाँव में नहीं 
कर सकत ? इसका उत्तर है, ग्रामों की चीजों “में से कुछ सरंजाम 


` हम गाँव में बना ही सकते हैँ। लेकिन बहुत ज्यादा सरंजाम की 


| 


ee] 


जरूरत नहीं रहेगी, निरीक्षण और प्रयोग की अधिक जरूरत 

रहेगी। इसलिए कभी-कभी ग्राम के लड़कों को शहर की युनिव- 

सिंटी में जाकर भी कुछ थोड़ा देखने का मौका लेना पड़ेगा, वैसे 

ही शहरवालों को भी ग्रामों में जाकर यहाँ की कुछ चीजें सीखने 
१६ 

का मौका आयगा। लेकिन इस सबके लिए मेरी निगाह में जो 
बहुत जरूरी चीज है, वह यह है कि सज्जन और विद्वान जन 
गाँवों में रहना पसंद करें। सत्पुरुषों ने ग्राम-निष्ठा बढ़ायी, तो 
जो काम होगा, वह और किसी दूसरी रीति से नहीं होगा और 
युनिवर्सिटी के लिए जरूरी चीज तो यही हैं कि गाँव-गाँव में 
कोई सज्जन विचार का अनुशीलन करनेवाले मौजूद हीं। इस 
तरह से एक-एक सज्जन एक-एक गाँव में आकर रहने लगे, तो 
उस गाँव के लिए तालीम का इन्तजाम करना किसी तरह से कठिन 


नहीं होगा । 
संन्यासी--चलता-फिरता विद्यालय 


इसके अलावा भिन्न-भिन्न प्रकार का ज्ञान, जो गाँव 
का कोई व्यक्ति या गाँव का सज्जन भी प्राप्त नहीं कर 
सकता, वह गाँवों को मिले, ऐसी भी एक योजना हमारे पूर्वेजों ने 
की थी, वह हमको जारी करनी होगी। यह हैं परिब्राजक संन्यासी 
की योजना। संन्यासी गाँव-गाँव घूमता भी रहेगा और २-४ - 
महीने किसी एक स्थान में रहेगा, तो उसका पूरा लाभ गाँवों को 
मिलेगा। वह सारी दुनिया का और आत्मा का ज्ञान सबको 
देता ही रहेगा। संन्यासी माने वाकिग युनिवसिटी', चलता- 
फिरता विद्यालय, जो कि हर गाँव में खुद हो करके जायगा । 
वह विद्यार्थियों के पास खुद पहुँचेगा और मुफ्त में सवको तालीम 
देगा। गाँववाले इनके लिए सात्त्विक, स्वच्छ, निर्मल आहार 
देंगे, इसके अलावा उनको कुछ जरूरत नहीं और उनसे जितना 
भी ज्ञान मिल सकता है, गाववाले पा लेंगे । ज्ञान प्राप्त करने 

के लिए एक भी कौड़ी या पैसा खर्च करना पड़े, उससे अधिक . 
दुःखदायक घटना कोई नहीं हो सकती। जिसके पास ज्ञान 
होता ह, उसको इस वात की अत्यन्त प्यास होती है कि द्सरों 
के पास वह ज्ञान पहुंचे । उसको भूख होती है कि उसका ज्ञान 
दूसरों के पास कंसे जाय ? जैसे बच्चे को माता के स्तनपान 
की जितनी इच्छा होती है, उतनी ही इच्छा माता को बच्चे को 
स्तनपान कराने की होती है, क्योंकि उसके स्तनों में दूध भगवान्‌ 

न भर दिया हूँ। कल अगर यह हो जाय कि माताएं लड़कों से 
फीस लिये वगैर उनको दूध नहीं देंगी, तो दुनिया की क्या 
हालत होगी? 


वानप्रस्थ शिक्षक 


ऊंचे ज्ञान के लिए शहर की युनिवसिंटी में जाना पड़ेगा 
और वहाँ सौ-सौ, दो-दो सौ रुपये खचे किये बगैर कुछ हो ही नहीं 
सकता। समझने की जरूरत है कि इस तरह से पैसा खर्च करके 
'जो ज्ञान प्राप्त होता है, वह ज्ञान ही नहीं होता। पैसे से खरीदा ' 
ज्ञान अज्ञान ही होता है। प्रेम देकर और सेवा देकर ही ज्ञान प्राप्त 
हो सकता हूँ। पेसा खचें करके ज्ञान प्राप्त हो ही नहीं सकता । 
इस' वास्ते जो ज्ञानी पुरुष गाँव-गाँव घूमते हों और वे जिस 
गाँव में जायें, उस गाँव के लोग प्रेम से उनको २-४ दिन ठहरा लें, 
उनकी खुद भक्ति कर और उनके पास जो ज्ञान भरा है, उसे 
हासिल करें। यही योजना हो सकती है। जैसे नदी खुद होकर 
लोगों की सेवा के वास्ते गाँव-गाँव दौड़ी जाती है, जैसे खुद 
होकर जंगलों में खा-पीकर अपने-अपने थनों में दूध भरी हुई 

गायें बच्चों को पिलाने के लिए दौड़ी चली आती हें, उसी तरह 
ज्ञानी परुष भी गाँव-गाँव में ज्ञान लेकर दौड़ेंगे। तो यह परि- 
ब्राजक की संस्था फिर से खड़ी होनी चाहिए। इस तरह हूर गांव 
में यनिवसिटी बन सकती है और दुनिया का ज्ञान हर गाँव में 
पहुँच सकता है। वानप्रस्थ-आश्रम की संस्था फिर से मजबूत 
करनी चाहिए, जिससे हर गाँव में स्थिर शिक्षक मिलें, जिन पर 
कोई ज्यादा खच करना न पड़े। हरएक गृहस्थ का घर हं स्कूल 
और उसका खेत है प्रयोगशाला । हरएक वानप्रस्थ है शिक्षक और 
हरएक परिन्राजक संन्यासी 'युनिवसिटी'। विद्यार्थी हें आज के 
वच्चे, जो सीखना चाहते हें। गाँव-गाँव में ऐसे लोग हें, जो 
१-२ घंटा सीखेंगे और वाकी का समय दिनभर काम करते 
रहेंगे। इस तरह के चार आश्रमों की जो हमारी योजना हैं, 
वह पूरी योजना वचपन से लेकर मरण तक को तालीम की 
योजना है, ऐसा हम सम भते ह:। 


सवोंदय की दृष्टि 


सर्वोदय में यह दृष्टि है कि सारा गाँव अपने पुरे जीवन की 
समस्याएँ अपने बल से हल करे। इस वास्ते गाँव की कुल दौलत 
किसी एक व्यक्ति की नहीं, बल्कि गाँव की बननी चाहिए, तो 
गाँव के सव बच्चों के लिए समान तालीम की योजना बन सकती 
है। ह्रएक को समान रूप से पौष्टिक और सात्त्विक खुराक अगर 
हम नहीं दे सकते, तो समान रूप से हम तालीम क्या दे सकेंगे ? 
सुदामा गरीव ब्राह्मण का लड़का था और श्रीकृष्ण राजा का 
 रूड़का। दोनों गुरुके घर गये थे। दोनों को समान खुराक 

मिलती थी, दोनों को समान ही परिश्रम .का काम मिलता था 
और दोनों को समान ही विद्या दी गयी थी। अगर किसी गाँव में 
हमारा विद्यालय खुल जाय, जहाँ एक लड़का है गरीब का, जो 
फटे कपड़े से आता है और दूसरा अच्छे कपड़े से आता है, एक 
लड़का है, जिसे सूबह खाने को नहीं मिलता और दूसरा लड़का, 
जो कि बेठे-बेठे खाता है और आलसी बन गया है, तो हमारा 
स्कूल चलेगा कंसे? इसलिए अगर हम चाहते हें कि ठीक ढंग 
से सवकी तालीम हो, तो उसके वास्ते यही इलाज है कि 
गांव का जीवन एक परिवार के समान हो और गाँव की कुल 
दौलत, कुल बुद्धि, कुल शक्ति सवके काम में आनी चाहिए। 
जिसको हम नयी तालीम कहते हें, वह उस अहिसा में 
छिपी हुई है, जिसका प्रकाश भूदान और ग्रामोद्योग के जरिये 
फेलेगा। परमेश्वर करे कि एसे प्रेम, ज्ञान और वात्सल्यता से 
भरे गुरु अपने हिदुस्तान के हरएक गाँव को हासिल हों! 
असुरेशवर (उड़ीसा) 
६ मार्च १९५५ 


नयी तालीम से नया समाज ९१ १०३ 


मेंने देखा हे किं नयी तालीम से जो अपेक्षाएँ की जाती हें, 
वें पूरी नहीं हा रही हैं। इसलिए शिक्षक और विद्यार्थियों 
में भी कुछ असंतोष-सा हैँ । आवड़ी में कांग्रेस ने नयी 
तालीम के वारे में प्रस्ताव किया । पंडित नेहरू न खुद वह 
प्रस्ताव रखा । १० साल के बाद नयी तालीम ही सरकारी 

तालीम होगी, ऐसा .उसमें कहा गया है। इसलिए आज नयी 
तालीम के जो स्कूल चलते हें, वे नमूने के होने चाहिए। तो फिर 
उनसे जो अपेक्षा की जाती हें, वह पूर्णं होगी ओर हिन्दुस्तानभर 
में उनका अनुकरण होगा। नहीं तो कहेंगे कुछ और चलेगा कुछ। 
आज तो जिनको 'बेसिक वायस्ट स्कूल” कहते हें, वे इस तरह से 
चलते हैं कि उनको नरसिंहावतार ही कहना होगा--न पूरा 
मानव, न प्रा पश। इसलिए यह बहुत जरूरी हुं कि हम लोग 
कुछ नमूने के विद्यालय चलायें। लेकिन इसके मानी क्या हूं, 
इस वारे में चित्त में सफाई होनी चाहिए 


दूषित कल्पनाएं 


वहुत-से लोग समझते हें कि लड़कों को थोड़ा-सा उद्योग दिया, 
कुछ चरखा काता, तो नयी तालीम हो गयी । कुछ लोग समझते 
हे कि ज्ञान की तरफ ज्यादा ध्यान नहीं दिया, तो नयी तालीम हो 
गयी और कुछ लोग समझते हें कि ज्ञान का काम के साथ जोड़ 
वेठा दिया, तो नयी ताळीम हो गयी। फिर वह जोड़ सहज 


रूप सं बठता हूँ या नहीं, इस तरफ ध्यान देने की भी जरूरत नहीं 
हं। ये तीनों कल्पनाएँ दूषित हूँ। 


उद्योग में प्रवीणता 


नयी तालीम के विद्यार्थियों को कुछ थोड़ा-सा उद्योग देने 
सं काम नहीं चलेगा। नयी ताळीम के लड़के तो उद्योग में इतने 
` प्रवीण होंगे कि जैसे मछली पानी में तैरती हु, उसी तरह वे 
` काम करंगे। हमारे लड़कों में यह हिम्मत अभी चाहिए कि चार 

घंटा उद्योग करके अपने पेट के लिए कमा लेगे। नमूने के तौर 
पर थोड़ा-सा कातना-बुनना जान लिया, उतने से काम नहीं 
चलेगा । कुछ लोग यह कह सकते हें कि हमें उद्योग में प्रवीण 
होने की क्या जरूरत है, हम तो स्कूल में पढ़ानेवाले हैं। माँ छोटे 
बच्चे को यह सिखाती हुँ कि खाना कंसे खाया जाता हें। जब वे 
सीख जाते हें, तो यह नहीं कहा जाता कि अब वे खाने की कला सीख 
गये, तो फिर उनको खाने की क्या जरूरत है। परन्तु खाने का _ 
ज्ञान हुआ, इतने से काम पूरा नहीं होता। मनुष्य को हर रोज 
खाना मिलना चाहिए। जसे मनुष्य के लिए खाना नित्य की चीज 
है, उसी तरह नयी तालीम के शिक्षकों को और लड़कों को नित्य 
चार घंटा शरीर-परिश्रम करना चाहिए। उनको उद्योग में 
इतना प्रवीण होना चाहिए कि गाँव के वढ़ई, किसान आदि 
उनके पास सीखने आयेंगे। औजारों में सुधार करने की कला भी 
उनको हासिल होनी चाहिए। उनको खेती का आचार्य वनना 
चाहिए। आज ग्रामोद्योग टूट गये हें, इसलिए नयी ताळीम के 
जरिये ग्रामोद्योगों को फिर से खड़ा करना है। 


पूरा ज्ञान आवश्यक 


नयी तालीम में पुस्तकों का महत्त्व नहीं हे, इसलिए ज्ञान 
की उपेक्षा नहीं की जाती। अक्सर माना जाता हैं कि इसमें तो 
जितना सहज ज्ञान मिलेगा, उतना ही सब है। लेकिन यह खयाल 
गलत है । नयी तालीम में जीवन की सभी बुनियादी चीजों का पूरा 
ज्ञान होना चाहिए। लंबा-चौड़ा इतिहास और निकम्मे राजाओं 
की नामावली याद रखने की कोई जरूरत नहीं हं। उससे तो _ 

` विद्यार्थियों के सिर पर नाहक बोझ लदता है। लेकिन जीवन 
के जो बुनियादी विचार हें, जिनसे हमारा जीवन विकसित 
होता है, उनका ज्ञान जरूरी हूँ। तत्वज्ञान, धर्म-विचार, नीति- 
विचार, इन सबकी जानकारी आवश्यक हें। हमारे समाज की 
और दूसरे समाज की विशेषताएं क्या हें, इसका भी ज्ञान होना 
चाहिए । विज्ञान के मूलभूत विचार लड़कों को मालूम होने 
चाहिए। उन्हं आरोग्यशास्त्र, आहारशास्त्र, स्वच्छता, रसोई- 
शास्त्र आदि का उत्तम ज्ञान होना चाहिए। इस तरह नयी तालीम 
में ज्ञान की कोई कमी नहीं होनी चाहिए। भाषा का भी उत्तम 
ज्ञान होना चाहिए। अपने विचार ठीक ढंग से प्रकाशित करने की 
कला माळूम होनी चाहिए। अक्षर सुन्दर होने चाहिए, साहित्य 
का ज्ञान होना चाहिए। इस तरह हमारी तालीम में ज्ञान की 
कमी नहीं होगी, लकिन निकम्मा ज्ञान नहीं होगा। 
आजकल की युनिवसिटियों में विद्यार्थियों के सिर पर नाहक 
निकम्मे ज्ञान का बोझ डाला जाता हैं और कहते हैँ कि ३३ प्रतिशत 
नंबर मिले, तो पास होंगे। इसका मतलब हुँ कि ६७ प्रतिशत 
भूलने की गुंजाइश रखी गयी है। वास्तविक ज्ञान में तो १०० 
प्रतिशत याद रहना चाहिए। जो रसोइया ८० प्रतिशत अच्छी 
रोटी बना सकता है, उसे कौन नौकरी देगा? उसी तरह ज्ञान 
में कच्चापन न होना चाहिए। ज्ञान या तो है या नहीं है, 
सोलह आना है या नहीं है। कया यह हो सकता है कि कोई 
मनुष्य ८० प्रतिशत जिंदा हैं और २० प्रतिशत मरा हैँ? अगर 
. वह जिदा हू, तो पूरा जिदा है और मरा है, तो प्रा मरा है। फी- 
 सदीवाळी बात ज्ञान में नहीं चलती । ज्ञान तो प्रा और 

निश्चित होना चाहिए, संशययक्त नहीं होना चाहिए। लेकिन . 
हमारे विश्वविद्यालयवालों ने ६७ प्रतिशत भूलने की गुंजाइश रखी 
हे, क्योंकि वे भी जानते हुँ कि निकम्मा ज्ञान सिखाया जाता है। 

नयी तालीम में इस तरह भूलूने की गुंजाइश नहीं होगी । जितना 
भी सिखाया जायगा, उतना सब याद रखने लायक होगा और 
विद्यार्थी सब याद रखेगा, क्योंकि वह ज्ञान जीवन में काम 
आयेगा। वास्तव में जो विद्या होती है, उसे मनष्य भूलता 
नहीं और जिसे भूलता है, वह विद्या नहीं है । इस तरह नयी 

तालीम में हम ऐसी विद्या सिखायेंगे, जो भूली नहीं जायगी। नयी 
तालीम पाकर तो महाज्ञानी लोग निकलने चाहिए । 


ज्ञान और कर्म का समवाय 


अब ज्ञान और काम का जोड़ बेठाने की बात लीजिये ।' 
हमने तो 'समवाय' शब्द बनाया हूँ। जैसे मिट्टी और घड़ा, ये 
दोनों एक-दूसरे से इतने ओतप्रोत हें कि उनका अलगाव ही 
नहीं बताया जा सकता और न अद्वेत ही। इस तरह जहाँ पर 
हैत और अद्वैत का निर्णय नहीं होता, उस संबंध को 'समवाय' 
कहते हें। जिस शिक्षा-पद्धति में ज्ञान और उद्योग का समवायः 
होगा और हम बता नहीं सकेंगे कि इस समय ज्ञान चल रहा 
है या उद्योग, वही हमारी पद्धति होगी। ज्ञान और कर्म में फक' 
नहीं किया जायगा । ज्ञान की प्रक्रिया चलती है, तो कमें की भी 
प्रक्रिया चलेगी और कमे की प्रक्रिया चलती हूँ, तो ज्ञान की भी 
प्रक्रिया चळेगी । कर्म और ज्ञान एक-दूसरे से इतने ओतप्रोत होंगे 
कि किसी भी तरह का जोड़ बैठाने का काम नहीं किया जायगा ।' 

बाहर से ज्ञान लेने की बात नहीं रहेगी। उद्योग के जरिये ही 
ज्ञान का विकास किया जायगा और ज्ञान के जरिये ही उद्योग 
का। यही हमारी पद्धति है। ज्ञान और कर्मेकी सिलाई करके 
'जो पद्धति बनायी जायगी, वह हमारी नहीं होगी। हमारी 
'पद्धति में तो ज्ञान और कर्म एक-दूसरे में ओतप्रोत रहेंगे। | 


नयी समाज-रचना ही लक्ष्य 
नयी तालीम के बारे में जो गलतफहमियाँ हें, उस वारे में 


' मेने अभी कहा। अब एक महत्त्व की बात कहँगा। नयी तालीम 


आज की समाज-रचना कायम रखकर नहीं दी जा सकती । 
आज की समाज-रचना के साथ नयी तालीम का पूरा विरोध 
हें। अगर कोई कहे कि नयी तालीम तो तालीम का एक प्रकार 
हें। उद्योग के जरिये तालीम देने की एक पद्धति हे, तो ऐसा कहना 
गलत हुँ। नयी तालीम तो नये समाज का ही निर्माण करेगी । 
आज की समाज-रचना में ही नयी तालीम को बेठाया जाय 
ओर शिक्षकों की तनख्वाह मे कम-वेशी रहे, डिग्री के अनुसार 
'तनख्वाह्‌ दी जाय, यह सव उसमे नहीं चलेगा। अगर नयी तालीम 
में ही शिक्षकों की तनख्वाह में फर्क रहा, तो 'स्टेट' में कैसे बदल 
'होगा ? आज तो 'स्टेट' का जो सारा यंत्र वना है, उसमें योग्यता 
के अनुसार तनख्वाह दी जाती है, दर्जे बने हुए हैं। नयी तालीम 
इसे खतम करेगी। अगर नयी तालीम का उसके साथ विरोध 
नहीं आता और नयी तालीम उसको तोड़ती नहीं, तो वह नयी 
तालीम ही नहीं है। नयी तालीम में शरीर-परिश्रम और मानसिक- 
परिश्रम की नेतिक और आथिक योग्यता समान मानी जायगी । 

इसका मतलब हुँ कि आज की कुल आथिक-रचना ही हमें बदलनी 
है और उसे बदलने के वास्ते ही नयी तालीम है । 

राजसुनाखला, पुरी (उड़ीसा 

१७ अप्रैल १९५५ 


ब्रह्मविद्या ओर उद्योग १ ५५ ; 


आज तालीम देनेवाला कुर्सी पर वेठता हुँ, लेनेवाला बेंच 
पर और पुस्तक के जरिये पाठ पढ़ाया जाता है। इस तरह 
की तालीम पानेवाला कोई भी काम करने के लिए नालायक 
वन जाता हैं । आज सारे लड़के रसोई करना नहीं जानते । वे 
समझते हें कि यह तो हीन काम है, स्त्रियों का काम हें, हमारा 
काम नहीं है। हमारा काम खाने का हें। इसलिए हम उच्च 
हें। हम: ऐसी तालीम देना चाहते हें, जिसमें लड़कों को रसोई 
का ज्ञान हासिल होगा। इन दिनों स्कूलों को गर्मी के दिनों में 
छुट्टियाँ होती हें, क्योंकि वे गर्मी सहन नहीं कर सकते। 
इस तरह जो गर्मी और बारिश सहन नहीं कर सकते, वे 
खेत म कैसे काम करेंगे ? 

भगवान्‌ कृष्ण की तालीम 


जैसे भगवान कृष्ण को काम करते-करते तालीम मिली थी 
चसे ही हमारे लड़कों को मिलनी चाहिए। भगवान्‌ कुष्ण गाय 
चराते थे, दूध दुहते थे, घर लीपते थें, मेहतत-मजदूरी करते 
थे, गुरु के घर जाकर लकड़ी चीरने का काम करते थ, अजून 

के घोड़ों की सेवा करते थे और उसका सारथ्य भी करते थे। 
राजसूय-यज्ञ के समय उन्होंने युधिष्ठिर महाराज से काम माँगा, तो 
युधिष्ठिर ने कहा कि आपके लिए हमारे पास कैम नहीं हँ, लेकिन 
भगवान्‌ ने कहा कि में बेकार नहीं रहना चाहता । युधिष्ठिर 
ने कहा कि आप ही अपना काम ढूंढ़ लीजिये । भगवान्‌ ने कहा 
कि मेने अपना काम ढूँढ़ लिया, जूठी पत्तलें उठाने का और 
गोबर लीपने का काम में करूंगा। में उस काम के लायक हूँ। 
मेने बचपन से वह काम किया है और उस काम में में एम० ए० 
हें। इस तरह उन्होंने जूठी पत्तलें उठाने का काम किया, जिसका 
वर्णन शुकदेव ने भागवत में और व्यास भगवान्‌ ने महाभारत 
में किया हैं और जव मौका आया, तो कृष्ण भगवान्‌ ने अर्जून 
को ब्रह्म-विद्या का उपदेश भी दिया । 


आज की तालीम 

हमारे देश के लड़के एसे होने चाहिए कि इधर तो ब्रह्म- 
विद्या का गायन करें और उधर झाड़ लगायें, गोवर लीप 
खेत में मेहनत करें । आज की तालीम एसी हें कि उसमें 
ब्रह्म-विद्या का पता है, न उद्योग का । ब्रह्मविद्या न होने 
का परिणाम यह हो रहा है कि हम सव विषयभोग-परायण 
वन गये हैं, इंद्रियों के गुलाम हो गये हें। जो पढ़ा-लिखा होता है, 
वह आरामतलव हो जाता है। उसके मन में भोग और ऐश्वर्य 
' की लाळसा सतत बनी रहती है। तालीम में उद्योग न होने के 
कारण हाथ भी वेकार वन जाते हें। इस तरह आत्म-ज्ञान फे 

. असाव | में बुद्धि बेकार और उद्योग के अभाव में हाथ बेकार। 
'फिर ये शिक्षित लोग दस उंगलियों से काम करने के बजाय 

हाथ में लेखनी लेकर तीन उँगलियों स काम करते हेँ। अगर 
इस तरह की विद्या सबको हासिल होगी, तो देश क्या खायगा ? 
ब्रह्मविद्या ओर उद्योग 

इसलिए आज की तालीम बदलनी होगी और तालीम में 
ब्रह्मविद्या और .उद्योग, दोनों वाते शामिल करनी होंगी। 
ब्रह्मविद्या से आत्मा की पहचान हो जायगी। शरीर, मन और 
इन्द्रियों पर कावू रहेगा। सारी दुनिया क प्रति प्रेम पेदा होगा, 
स्व-पर का भेद मिट जायगा, यह छोटा-सा घर मेरा हें, यह खेत 
मेरा है--इस तरह की सव बातें मिट जायगी । जिसको ब्रह्म- 
विद्या हासिल हुई है, वह मेरा-मेरा' नहीं कंहेगा । वह कहेगा कि 
: यह घर, यह जमीन, यह सम्पत्ति 'सबको' हे। लेकिन जिनको 
भ््रम-विद्या मिलती है, वे कहते हें कि यह सब मेरा हें। 

हमारी तालीम में हर लड़का दोनों हाथों से काम करेगा 
और स्वावलंबी बनेगा। हर लड़का उत्तम रसोई करेगा। सब 
लड़के खेत में मेहनत करेंगे । आज तो देश में इतना आलस फला 
हुआ है कि सारे उद्योग खतम हो रहे हें। अच्छे उद्योग करनेवाले 
' लोग चाहिए, अच्छे बढ़ई चाहिए, बुनकर चाहिए, इन्जीनियर 
चाहिए, लोहार चाहिए, चमार चाहिए, सिपाही और सेनापति | 
चाहिए। हमें ऐसे व्यापारी चाहिए, जो व्यापार करके लोगों 
की रक्षा करेंगे, किसी को ठगेंगे नहीं। कोई धन्धा ऊँचा नहीं 
होगा, कोई नीचा नहीं होगा। कोई भी यह नहीं कहेगा कि फलाना _ 
काम में नहीं कर सकता, क्योंकि वह हीन काम हें। 
नौरंगयुर, कोरापुट (उड़ीसा) 
५ जुलाई १९५५ 

नयी तालीम का आदश १ ५६ ¦ 


विद्यार्थियों के लिए गुरु देवता हूँ और गुरु के लिए दिष्य 
देवता हैँ । विद्यार्थियों को गुरु से जो ज्ञान मिलेगा, वह सर्वस्व 
होगा और गुरु-सेवा ही उनके लिए सर्वस्व होगी। शिक्षकों के 
लिए विद्यार्थियों को ज्ञान देना और उनकी चिता करना, यही 
सर्वस्व होगा। गुरु को यह नहीं मालूम होना चाहिए कि में 
सेवा करता हूँ, तो उसमें मेरा और कोई मतलबं सघता है। 
विद्यार्थियों को यह महसूस नहीं होना चाहिए कि हम गुरु-सेवा 
करते हें, तो उसमें हमारा और कोई मतलब सधता हे। इसका 
मतलब यह हे कि विद्यार्थियों के लिए गुरु-सेवा और शिक्षकों . 
के लिए विदार्थी-सेंवा पर्याप्त ध्येय, एकमात्र ध्येय और 
अनन्य ध्येय मालूम होना चाहिए और दोनीं मिलकर 
परमेश्वर की सेवा कर रहे हें, ऐसी अनुभूति होनी चाहिए । 


सामूहिक जीवन 


. इसके लिए कुछ बातें बहुत लाभदायक होती हें। जैसे 

अगर दोनों मिलकर खेती, कपड़ा बनाना, सफाई आदि जैसा 
कोई उत्पादन का कार्य करते हों और दोनों का सामूहिक जीवन 
बनता हो, तो वड़ी लाभदायी वस्तु हो जाती है । उसी तरह दोनों 
मिलकर अध्ययन-अध्यापन करते हें, तो वह भी एक स्वतंत्र 
` ध्यय क लिए हे। इसके जरिये हम समाज की कोई सेवा कर रहे 

हैं, एसी अनुभूति होनी चाहिए। अगर इस तरह का अनुभव 

नयी तालोम का आदर २५५. 


अध्यापन में और उद्योग में आता हो, तो आज पुस्तकों की जो 
समस्या हैं, वह नहीं उठेंगी याने दोनों प्रकार के अनुभवों से जरूरीः 
पुस्तक वहाँ पर निर्माण होगी। 


अनुभवपूण ग्रन्थ 
हमारे यहाँ जो उत्तम भाष्य-ग्रंथ हुए हें, वे इसी तरह से 
प्रत्यक्ष अध्यापन-कार्ये में से निमित हुए हेँ। जेसे भगवान्‌ शंकरा- 
चार्य ने ब्रह्मसूत्र पर एक अप्रतिम भाष्य लिखा है,जो साधकों में 
बहुत प्रसिद्ध हे। तत्वज्ञान पर इतना गहरा ग्रंथ अक्सर देखने 
को नहीं मिलता, परन्तु वह एसी प्रसन्न और आसान भाषा में 
लिखा है कि जैसे कोई सर्वसाधारण जनता के लिए किसी 


.साहित्यिक ने लिखा हो। उसी प्रकार जो तत्वज्ञानी दुनिया में हुए 


हें, जैसे ग्रीन, काष्ट आदि, उनके ग्रंथ बड़े जटिल हें। लेकिन शंकरा-- 
चार्य का ग्रंथ इतना आसान हैं कि मेने तो बच्चों को संस्कृत 
सिंखाते समय बड़े मजे में वह पढ़ाया हें और बच्चों को भी यही 
मालूम हुआ कि हम अपनी मातृभाषा में पढ़ रहे हें। इसका 
कारण यह हूँ कि शंकराचार्य ने अपने शिष्यों के लिए ब्रह्मसूत्र का 
अध्यापन किया था और उस अनुभव पर ग्रंथ लिखा गया हैं । 
उन्होंने अध्यापन के समय तो एक-एक सूत्र पर विस्तृत विवरण 
किया होगा और उसीके नोट्स लेकर बाद में वह ग्रंथ संक्षिप्त रूप 
में लिखा होगा । इसलिए उस भाष्य की शली ही इस प्रकार की 


` हैँ कि मानो कोई संवाद या चर्चा चल रही हो। वह पुस्तक 


. पढ़ते समय हमें ऐसा नहीं लगता कि लेखक ने ग्रंथ लिखा हो 


और हम पढ़ रहे हें। वल्कि ऐसा लगता हे कि कोई गुरु कह रहा 
है और हम सुन रहे हैं। 

मेरी रचनाएं 


इस तरह अध्ययन-अध्यापन और उद्योग एक सामाजिक 
'सेवा की दृष्टि से चले, तो उसमें से पुस्तक निर्माण होंगी। मेने 
कताई पर एक छोटी-सी किताब प्रत्यक्ष अनुभव से लिखी है । 
'विद्याथियों को सिखाते-सिखाते और उद्योग करते-करते वह 
'पुस्तक बनी हँ। 'गीता प्रवचन/ तो साक्षात्‌ जेल में कुछ कैदियों 
के सामने दिये गये व्याख्यान हेँ। अगर मेरा सेवा का उद्देश्य नहीं 
होता और इस तरह का स्वाभाविक कार्य नहीं चलता, तो 
'स्वतंत्रभाव से में ऐसी पुस्तक न लिखता । हम रोज शाम की 
प्रार्थना में स्थितप्रज्ञ के लक्षण बोलते हें। जेल में एक दिन मुझसे 
कहा गया कि उन पर कुछ व्याख्यान दीजिये, जिससे कि उसका 
'सार समझ में आ जाय, तो कुछ भाइयों के सामने में उन इलोकों 
का विवरण देता गया और “उसीकी वह 'स्थितप्रज्ञ-दर्न' 
'पुस्तक बनी। जेल में मेरी जो स्वराज्य-शास्त्र' पुस्तक लिखी 
गयी, वह भी इसी तरह लिखी गयी। एक भाई ने कुछ सवाल 
पूछे और उसके उत्तर मेंने उन्हींको बोल दिये। उसीकी वह 
/किताव बनी। 


इस तरह जहाँ पर शिक्षक और विद्यार्थी मिलकर समाज- 
'सेवा के उद्देश्य से अध्ययन, अध्यापन और उद्योग करते हें, वहाँ 
पर उनका अनुभव वहीं तक सीमित नहीं रहता, उसका लाभ 
सारी दुनिया को मिलता है। इस तरह से जो ग्रंथ निर्माण होते . 
गह्‌, उनका संप्रदाय चलता हु और उनके अध्ययन-अध्यापन की 
'परपरा चलती हूँ। 

विचार-मन्थन ओर प्रयोग 


नयी तालीम के विद्यालय से हम हमेशा यह आशा करते हें 
कि उसमें विचारों का खूब अध्ययन चले और उसका आचरण भी 
हो। उस चितन, मनन या सह-चितन और सह-आचरण से, जो 
गुरु ओर शिष्य, दोनों मिलकर करते हें, दुनिया को अनुभवयुंक्त 
ज्ञान मिलता हँ। जहाँ विचार-मंथन और प्रयोग, दोनों एक हो 
जाते हुँ, घुल-मिल जाते हें, उसे ही 'नयी तालीम' कहते हें। जहाँ 
कुछ विचार-मंथन चलता हे, परन्तु उसे आचरण का आधार 
नहीं मिलता, वहाँ पर पुरानी ताळीम चलती हें, जो आज 
सर्वत्र चल रही है। जहाँ पर प्रत्यक्ष आचरण चलता हूँ, आचरण 
के प्रयोग चलते हं, परन्तु विचार-मंथन, चर्चा आदि नहीं चलती, 
वह हें कर्मयोग, जो आज असंख्य किसान संचाई से कर रहे हें। 
इस तरह इधर से ये किसान और उधर से वे तत्वज्ञानी, दोनों 
मिलकर जो चीज बनती ह, वह हे, नयी तालीम क शिक्षक 
और विद्यार्थी । 





गोपाल कृष्ण 


इसकी मिसाल भगवान्‌ गोपाळ कृष्ण हें। इधर तो वे गायें 
चराते थे, घोड़ों की सेवा करते थे, लड़ाई लड़ते थे और उधर 
गीता भी सुनाते थे। जो भी सेवा-कार्य सामने आया, उसे करने 
के लिए वे राजी थें और उनका हृदय निरंतर तत्वज्ञान से भरा 
रहता था। मेने भगवान्‌ श्रीकृष्ण की मिसाल इसलिए दी कि. 
उन्होंने तत्त्वज्ञान में अपने पूर्वजों का सिफं अनुसरण नहीं किया, 
बल्कि उसमें वृद्धि की । उनके पहले ज्ञानयोग चलता था, कर्मयोगं 

१७ ४ 

चलता था और भक्तियोग चलता था। ध्यानयोग भी चलता था 

और गुण-विकास की प्रक्रिया भी सांख्यों ने अलग से चलायी थी । 

उन सब चीजों का समन्वय करके भगवांन कृष्ण ने दुनिया के 

सामने एक नयी चीज उपस्थित की, इसलिए हम श्रीकृष्ण को 

जगद्गुरु कहते हें। उन्होंने दुनिया को नयी वस्तु दी है। उन्होंने 

कर्मयोग किया, तो उसमें भी पहले के किसानों का और उद्योग 

करनेवालों का न सिर्फ अनुसरण किया, बल्कि उसमें वृद्धि की ।. 
उन्होंने लोगों को इंद्र की उपासना से हटाकर पर्वत की उपासना 
सिखायीं उन्होंने गायों की इतनी प्रतिष्ठा बढ़ायी कि हिन्दुस्तान में 
उनका नाम आज तक गोसेवा के साथ जुड़ा हुआ है और एकनाथ 
महाराज ने तो बड़े गौरव के साथ लिखा है कि प्रभु रामचंद्र के 
अवतार में सब प्रकार से पूर्णंता थी, लेकिन एक कमी रह गयी 
थी, जिसे पूर्ण करने के लिए उन्होंने कृष्ण का अवतार लिया। 
वह कमी यह थी कि रामावतार में गायों की सेवा नहीं हो 
सकी थी, इसलिए उन्होंने कृष्णावतार लिया। उन्होंने समाज 
के कर्मयोग में गोसेवा के रूप में वृद्धि की। 


तत्त्वज्ञान ओर कर्मयोग 


भगवान्‌ कृष्ण ने तत्वज्ञान में, सामाजिक क्षेत्र में और उद्योग 
में वृद्धि को। उन्होंने समाज को एक नया तत्त्वज्ञान दिया और 
एक नथा कर्मयोग दिया। इसका मतलब यह नहीं कि उनके 
तत्वज्ञान को पुराना आधार नहीं था और उन्होंने बिलकुल ही 
नयी चीज दुनिया को दी। पुराना आधार तो था ही, परंतु नया. 
'मिष्ठान् दुनिया को दिया। उनके पहले घी था, गुड़ था और 

गहू था, परतु उन्होंने उसकी नयी मिठाई बनायी। जब लडड 
बनता हूँ, तो घी, गुड़ और गेहूँ से एक स्वतंत्र वस्त बनती ह। 
उनक पहल तत्त्वज्ञान क जो मुलभूत विचार थे, उनको जोडकर 
उन्होंने तत्त्वज्ञान के लड़ड़ बनाये | उनके पहले गाय की सेवा की 
कोई कल्पना न थी, ऐसी बात नहीं ह। परंतु उन्होंने गो-पूजा 
को स्वतंत्र स्थान दिया। उन्होंने गाय की सेवा को उपासना का 
रूप दिया । हिंदुस्तान के सामाजिक क्षेत्र में उनका यह्‌ स्वतंत्र 
दान हं । यहां पर में कृष्ण-चरित्र कहने नहीं बैठा हँ। लेकिन 
मेने मिसाल ऐसे शरुस की दी, जो सारा सामाजिक कार्य आध्या- 
त्मिक दुष्टि से करता था और जिसके जीवन में ज्ञान और कर्म 


. की दोनों धाराएँ एक हो गयी थीं। 


बुनियादी शिक्षक का आदर्श 


बुनियादी शिक्षक को यही आदश सामने रखना चाहिए। 
बुनियादी शिक्षक किसी भी किसान से, बुनकर से या बढ़ई से 


. कम कुशल नहीं होंगे, वल्कि ज्यादा कुशल होंगे। किसान, 


वढ़ई आदि को जो चीजें नहीं सूझती होंगी, वे इन्हें सूझेंगी। 
किसान, बढ़ई आदि अपने काम में जो रफ्तार हासिल नहीं कर 


सकते, वह रफ्तार इन्हें हासिल होगी और औजारों.में सुधार करने 


की जो बात उन्हें नहीं सूझती होगी, वह इन्हें सूझेंगी । किसान 
को अगर अपनी रोटी हासिल करने में आठ घंटे लगते होंगे, 
तो बुनियादी शिक्षक कहेंगा कि यह काम चार घंटे में हो सकता है । 
इतनी प्रगति उसको करनी चाहिए। इन दिनों मेने जहाँ कहीं 
बुनियादी शिक्षण के केंद्र देखे हे, वहाँ पर शिक्षक लोग कुछ उद्योग 

जानते हें, परंतु प्रतीक जैसे जानते हें। जेसे मछली पानी में 
तैरती है, खेलती हैं, बैसे वे शिक्षक उद्योग में तैरते या खेलत 
नहीं। भगवान्‌ श्रीकृष्ण योद्धा थे, तो खेलनेवाले और तरनेवारं 
योद्धा थे, वे मॅजे हुए और तज्ञ गोसेवक थे। इस तरह क 
कर्मयोग के प्रयोग हमारे इन विद्यालयों में चलने चाहिए 


अनुभवजन्य ज्ञान 


उसी तरह हमारे विद्यालयों में जो तत्वज्ञान की चर्चा 
चलेगी, वह प्रतिभाशाली होगी और उसमें नित्य-नये विचार 
सुझतें रहेंगे। समाज के ततवज्ञान में कंसे सुधार करना हे, इस पर 
चितन चलेगा । आज दुनिया में साम्यवाद की चर्चा हे, समाजवाद 
के भी कई प्रकार दुनिया में चलते हें, हमारी सरकार कुछ करने 
जा रही है, जिसे वे लोग समाजवादी-रचना कहते हेँ.। सर्वोदय 
भी एक चीज है और अपने प्राचीन स्मृतिकारों की बनायी हुईं 
एक योजना हें। ये जो सारी प्राचीन और अर्वाचीन जीवन 
की पद्धतियाँ हें, उन सबका अध्ययन यहाँ पर चलना चाहिए। 

कुछ लोगों का खयाल हूँ कि बुनियादी तालीम से ज्ञान का 
माहा कम रहेगा और कमं का माद्दा ज्यादा रहेगा। लेकिन 
वे लोग गलत समझे हुए हें। वे समझते नहीं कि दूसरे विद्यालयों 
में जो ज्ञान दिया जाता है, वह खोखला रहेगा ओर यहां का ज्ञान 
ठोस रहेगा। दोनों के बीच इतना बड़ा फर्क रहेगा, क्योंकि 
यहाँ का ज्ञान अनुभवजन्य होगा और वहाँ का तर्कजन्य । 
इसलिए उस ज्ञान में संशय होगा और इस ज्ञान में निश्चय । 
वहाँ पर जो ज्ञानी निर्माण होंगे, उनसे कम ज्ञानी यहाँ पर निर्माण 

होंगे, यह धारणा गलत हे। जहाँ पर ज्ञान और कमं का भेद ही मिट 
जाता हुँ, वहाँ नयी तालीम आती है। अपने आश्रम में हम खाने 
बेठ्ते थे, तो खाने के साथ जो ज्ञान आवश्यक है, उसका चितन- 
मनन चलता था। हम रसोई करते, तो उसका ठीक हिसाव रखते 
थे । खाने के वाद हम सब अनाज साफ करने के लिए वेठते थे। 
इधर तो वह कायं चलता था और उधर चर्चा चलती थी । हमने 
उसे 'चर्चा-मंडल' नाम दिया था। खाने के वाद मनुष्य को थोड़े 
आराम की जरूरत होती हे, इसलिए हम उस काम को आराम ही 
मानते थे और काम करने की गति की ओर ध्यान न देते हुए 
आराम से काम करते,थे। साथ-साथ दुनियाभर के विषयों पर 
चर्चा चलती थी, लेकिन उसे पढ़ाई का नाम नहीं दिया जाता 
था। इस तरह तालीम दी जाती थी, फिर भी तालीम लेने का 
नाम नहीं था--इतने सहजभाव से तालीम दी जाती थी। 


गुरु ओर शिष्य 


जब विश्वामित्र ने दशरथ से राम और लक्ष्मण की माँग की, 
तो उन्होंने यही कहा कि यज्ञ की रक्षा के लिए लड़कों को भेजिये। 
राम और लक्ष्मण उनके साथ गये, तो ऐसी सकाम भावना लेकर 
नहीं गये कि हमें गुर से ज्ञान पाना हें। ज्ञानाजेन की वासना 
भी सकाम भावना होती है। इसलिए मेने आरम्भ में ही कहा 
था कि विद्यार्थियों के लिए गुरु-सेवा ही सर्वस्व होनी 
चाहिए, ऐसा नहीं मालूम .होना चाहिए कि ज्ञान प्राप्त करने 
के लिए गुरु-सेवा करनी होगी। राम और लक्ष्मण एक सेवा- 
कार्यं लेकर विश्वामित्र के साथ निकले। 

शाम का समय हुआ, तो विश्वामित्र ने कहा : अब संध्या 
का समय है, तो संध्या के लिए तैयार हो जाइये। फिर संध्या हुईं 
और कुछ ज्ञान-चर्चा भी हुई। उसके बाद विश्वामित्र ने राम- 
लक्ष्मण के लिए पत्तों का और घास का बिछौना तैयार किया 
और वे दोनों उस पर सो गये। आप यह चित्र ध्यान में रखिये 
कि राम और लक्ष्मण राजपुत्र थे, उनकी उम्र सोलह साल से 
कम थी, इसलिए वे पिता के वात्सल्य-भाजन थे। तो उन्हें 
किस प्रकार के बिछौने पर सोने की आदत रही होगी, यह जरा 
सोचिये । घास के बिछौने पर सोये कि उनका विश्वविद्यालय 
का कोरे शुरू हो गया । 

दूसरे दिन सुबह हुई, चार ही बजे हे.गे, सूरज उगने में 
काफी देर थी, लेकिन विश्वामित्र ने उनको जगाया। खुली हवा 
मं, आसमान के नीचे, पत्तों के विछौने पर सोये हुए राजपुत्रों को 
जगाने का काम कितना कठोर हैँ ! उन राजपुत्रों को तो उठाने 
के लिए बन्दी और चारण गीत गाते होंगे और यह कहते होंगे कि 
अभी सूर्य उदय हो रहा है, भूंग गुंजगान कर रहे हैं, इसलिए 
हें रामजी ! उठिये, लेकिन यहाँ पर सूर्योदय नहीं हुआ था, सारी 
दुनिया सोयी हुई थी, ऐसे समय में विश्वामित्र ने मधुर वाणी से 
उन दोनों क्रो उठाया। उस समय विश्वामित्र के मन में यह भावना 
हो रही थी कि में अपने बच्चों को अमृत पिला रहा हूँ। इस 
ब्राह्म मुहूर्त में, इस अमृत बेला में वे सोये हुए रहेंगे, तो उन्हें 
` अमृत कसे पिलाऊंगा, यह सोचकर उन्होंने उन्हें जगाया। 

वाद में चलते समय उद्ध्वस्त अंचल दीख पड़ा, तो विद्वा- 

मित्र ने कहना शुरू किया कि यहाँ पर पहले बड़ा राष्ट्र था, लेकिन 
आज उसकी ऐसी दशा क्‍यों हुई हैं --इस तरह इतिहास का पाठ 
चला। आखिर उन्होंने उनको धनुविद्या- भी सिखायी और 
यह सव करके उनसे यज्ञ की रक्षा करायी। 

राम और लक्ष्मण ने यह नहीं सोचा कि हम किसी विएव- 
विद्यालय में दाखिल हुए हुँ और तालीम पा रहे हैं। वे तो सेवा 
करने के लिए कर्मयोग के क्षेत्र में उतरे थे। लेकिन सेवा करते- 
करते उन्हें उत्तम ज्ञान दिया गया। परन्तु ज्ञान देनेवाले में भी 
एसी भावना नहीं थी कि हम ज्ञान दे रहें हें और लनेवाले में भी 
एसी भावना नहीं थी कि हम ज्ञान ले रहे हें। फिर भी उत्तम ज्ञान 
दिया गया और लिया गया। यही नयी तालीम का आदश हें। 
मिरगानगुड़ा, कोरापुट (उड़ीसा) 
१६ जुलाई १९५५ 


चिद्या के तीन अंग १५७; 


आजकल विद्यालयों में जो तालीम दी जाती है, उसमें लड़कों 

को कुछ-न-कुछ जानकारी दी जाती है, परन्तु स्वतन्त्र ज्ञान-प्राप्ति 
करनी चाहिए, यह बात नहीं सिखायी जाती । 

 बहुतःसे लोग कहते हैं कि तालीम में स्वावलंबन का बहुत 

महत्त्व है। मेरे मन में इसका बहुत गहरा अथ ह! तालीम में कुछ 

उद्योग, शरीर-अ्रम सिखाना चाहिए, ताकि बच्चा स्वावलंबी बने, 

इतना ही मेरा अर्थ नहीं ह । शरीर-श्रम तो करनाःही चाहिए, 

हरएक को अपने हाथ से काम करने का ज्ञान देना ही चाहिए। 
अगर सभी लोग हाथों से कुछ-न-कुछ परिश्रम करने लग जायगे, 
तो देश में वर्गभेद नहीं होगा और देश सुखी होगा, उत्पादन भी 
बढ़ेगा और आरोग्य भी बढ़ेगा। इस तरह उद्योग से बहुत 
लाभ होंगे। इसलिए कम-से-कम उस अर्थ में तो तालीम में स्वाव- 
लम्बन का माद्दा होना ही चाहिए यह बात सव लोग समझते 
हैं, परन्तु मेरा अर्थ उतना ही नहीं है। 


रज्ञा स्पयंभू चनें 

में मानता हूँ कि तालीम में ऐसा तरीका अख्तियार करना 
चाहिए, जिससे कि लड़कों की प्रज्ञा स्वयंभू बने और वे स्वतन्त्र 
विचारक वनें। अगर विद्या में यही मुख्य दृष्टि रही, तो विद्या 
का सारा स्वरूप ही वदल जायगा । आजकल विद्यालयों में अनेक 
भाषाएँ और अनेक विषय सिखाये जाते हैं । हर बात में विद्यार्थी 
को वर्षों तक शिक्षक के मदद की आवश्यकता महसूस होती है । 
परन्तु विद्यार्थियों को इस तरह तालीम मिलनी चाहिए, जिससे 
कि विद्यार्थी आगे स्वयं ही ज्ञान प्राप्त कर सकें। दुनिया में अनन्त 
ज्ञान ह। यद्यपि जीवन के लिए उस अनन्त ज्ञान की आवश्यकता 
नहीं होती , तो भी पर्याप्त ज्ञान की आवश्यकता होती हें। 
लेकिन जीवनोप्योगी ज्ञान किसी स्कूल में हासिल हो 
सकता ह्‌, यह विचार गलत हू। जीवन के लिए उपयोगी 
ज्ञान तो जीवन से ही हासिल होता है। विद्यार्थियों में वह ज्ञान 
सह करने की शक्ति निर्माण करना ही विद्यालयों का 
काम हूं। 

विद्या के तीन अंग २६५ 
विद्या एक मौलिक वस्तु 


लड़के के माता-पिता उसको स्कूल की विद्या पूरी करने 
का आग्रह इसलिए करते हें कि उसे विद्या पाकर नौकरी मिल 
सकती हे और जीवन अच्छी तरह चल सकता है, लेकिन विद्या 
की तरफ इस दृष्टि से देखना बिलकुल गलत है। विद्या जीवन 
की एक मौलिक वस्तु है। कहा गया हुँ कि विद्या तो मुक्ति के 
के लिए हूं। इसी मुक्ति को आजकल हम स्वावलम्बन कहते हें। 
अन्य आलम्बनों से, अन्य सारे आधारों से मुक्ति को ही स्वाव- 
लम्बन कहा जा सकेगा। जिसको सच्ची विद्या हासिल होती हे, 
वह सच्चे अथ में मुक्त और स्वतन्त्र होता हे। इसलिए शरीर 
के वास्ते कुछ तालीम मिलनी चाहिए और उसके लिए कुछ: 
उद्योग सिंखाये जाने चाहिए। वह तो स्वावलम्बन का कम-से- 
कम अंग हे। नये ज्ञान की प्राप्ति की शक्ति हासिल होना, उसका 
एंक बड़ा महत्वपूर्ण अंश हे। 


इन्द्रिय-संयम 


मुक्ति के लिए और एक तीसरी बात जरूरी हे, जो शिक्षण 
का एक अंग है। जैसे मुक्ति के लिए पराधीनता उचित नहीं हे, 
वैसे ही मुक्ति के लिए विकारवशता भी उचित नहीं है। जो 
मनष्य अपनी इन्द्रियों का गुलाम हूँ और विकारों को काबू में 
नहीं रख सकता, वह स्वावलम्बी य़ा“मुक्त नहीं ह। इसलिए 
विद्या कां यह तीसरा भी अंग है, जिसके वास्ते विद्या में संयम, 
व्रत, सेवा आदि का समावेश करना पड़ता है। 

स्वावलं्रन के तीन अर्थ 


इस तरह स्वावलम्बन के तीन अर्थ हें। अपने उदर-निर्वाह 
के लिए दूसरों पर आधार रखना न पड़े, यह उसका पहला अर्थ 
'हैं। उसका दूसरा अर्थ यह हे कि ज्ञान-प्राप्ति करने की स्वतन्त्र 
राडिति निर्माण हो और उसका तीसरा अर्थ यह है कि मनुष्य में 
अपने आप पर काबू रखने की शक्ति होनी चाहिए, इन्द्रियों 
को और:मन को वश करने की शक्ति होनी चाहिए । शरीर 
की पराधीनता गलत है। मन की पराधीनता गलत है। शरीर 
'येट के वास्ते पराधीन बनता हैँ । इसलिए मनुष्य को अपनी 
आजीविका सम्पादन करने का ज्ञान उद्योग के द्वारा मिलना 
चाहिए । अगर मनुष्य की बुद्धि चितन और विचार करने में 
स्वतंत्र नहीं हे, तो मनुष्य पराधीन बनता है। इसलिए उसे 
स्वतंत्र चितन की शक्ति हासिल होनी चाहिए। मन और इन्द्रियों 
-की गुलामी मिटाने की बात भी विद्या से हासिल होनी चाहिए । 

माता-पिता अपने लड़कों की विद्या के बारे में सोचते समय . 
ये तीन विचार सामने रखेंगे, तो उन्हें बहुत सुख हासिल होगा। 
माता-पिता को इसी वात से सुख मिलता हे कि उनके बच्चे 
सुखी और समर्थ हों और लोगों में उनके लिए इज्जत हो। केवल 
लड़कों को नौकरी मिल गयी और उनकी शादी वगरह का 
इंतजाम हो गया, तो उनके लिए सारी व्यवस्था हो गयी, यह 
मानना ठीक नहीं है। 
तेरूवळी, कोरापुट (उड़ीसा) ' 
२० अगस्त १६५५ 

विद्या का लय 


विद्यालय के दो अथं होते हें। एक अर्थ यह है कि जहाँ विद्या 


का लय होता है, विद्या लोप होती है। दूसरा अर्थ यह है कि. 


जहाँ विद्या का स्थान है, घर है, निवास है। 
पहले अर्थ के विद्यालय तो हमारे देश में हजारों हें। लोग 
खुद पढ़ते हैं, परीक्षा देते हें, मानो कोई जुलाब ले लिया हो। वैसे 
ज्ञान का रेचन हो जाता है, सारा ज्ञान खतम हो जाता हें। जिस 
विद्यार्थी को परीक्षा में सौ में से अस्सी अंक मिले थे, उसे पन्द्रह 
दिन के वाद कुछ प्ररन पूछे गये, तो वह फेल हो गया। हमने ही 
उसकी यह परीक्षा ली थी। उस लड़के ने हमसे कहा कि पन्द्रह 
दिन के बाद हम बहुत भूल गये हैं। परीक्षा के लिए बहुत-कुछ 
तैयार कर रखा था। परीक्षा की तारीख अगर अठारह होती 
और परीक्षा सतरह तारीख को होती, तो भी दस-बीस अंक 
हमें कम ही मिलते। यह बात सब शिक्षक जानते है कि हमारे 
विद्यालय में विद्या का लय होता है। लेकिन वे तो कहते हें कि 
हमने अगर सौ रुपये विद्या दी होगी और तीस रुपया विद्या 
शिष्य को मिल गयी, तो भी बहुंत मिल गया। हम उसे पास 
करते हूँ। 
विद्यालय का कार्यक्रम 
बिद्यालय का कार्यक्रम कैसा होना चाहिए, यह सवाल हत 


उसका सूत्र हम वता देते हैं । 

-विद्यालय में परमेश्वर का आनन्दस्वरूप प्रकट होना चाहिए 
इंदवर के रूप तो अनन्त हें, पर उसके तीन रूप बड़े प्रसिद्ध हें । 
एक है सत्य, दूसरा है चित्‌ याने ज्ञान और तीसरा है आनन्द। 
कर्मयोग में, संसार में, जीवन में सत्य प्रधान होता हे। ज्ञानियों 
की गृहा में और विद्वानों के पुस्तकालय में ज्ञान प्रधान होता है। 
भक्ति मार्ग में आनन्द प्रधान होता हूँ। विद्यालय याने भवित- 
मार्ग, याने यहाँ हर चीज जो की जायगी, वह आनन्द के 
लिए ही को जायगी । 


भोजन का आनन्द 


खाने में तो जो भक्ति-मार्ग से बाहर हें, वे भी आनन्द महसूस 
करते हूँ, परन्तु रसोई में आनन्द नहीं महसूस करते । लेकिन 
शाला में तो वच्चे आनन्द के लिए रसोई बनायेंगं । उसमें उन्हे 
खूब आनन्द आयेगा। रोटी केसे फूलती है, यह देखकर उन्हें 
बहुत आनन्द आयेगा। लकड़ी जल रही है और दूध उफन रहा 
हे, यह देखने में उनको वड़ा मजा आयेगा। गोल-गोल घुमाते 
हैं, तो रोटी कसे गोल-गोल बनती हूँ; चावल पकते हें, तो 
पतीली में वे कंसे नाचते-कूदते हं, यह सारा देखने में बच्चों को 
बहुत मजा आयेगा। यह सारा आनन्द उपभोग करने के लिए 
वे लोग रसोई करेंगे और खायेंगें भी आनन्द के लिए । आनन्द के 
लिए माप-तौलकर खायेंगे। अगर तरकारी में माप-तौलकर नमक 
न डाला हो, बहुत नमक डाल दिया हो, तो आनन्द केसे मिलेगा ? 
तरकारी तव अच्छी लगती है, जब माप-तौलकर उसमें नमक 
डाला गया हो। भोजन को पेट में खूब ठूस दो, तो फिर आनन्द नहीं 

। पेट दुखेगा, फिर रोना पड़ेगा, डॉक्टर को वुलाना होगा । 
ये सब तकलीफें हम भोगना नहीं चाहते । हमारा भोजन आनन्द 
के लिए होगा। दूसरे लोग खाते हें, तो उन्हें जसी बहुत तकलीफ 
होती है, वेसा हम नहीं करेंगे। भोजन के वाद हम बड़े मजे में 
बरतन माजेंगे। 


सोने का आनन्द 


आलसी लोग रात को दस-दस, ग्यारह-ग्यारह बजे तक 
जागते हें, सिनेमा देखते है और कष्ट सहन करते हें। वेसे कष्ट 
हम नहीं सहन करेंगे । हम वरावर आठ बजे प्रकृति की गोद 
में आनन्द के लिए सो जायेंगे। अभागे लोग रात में देर से सोयेंगे, 
फिर सपने देखेंगे, मानो राक्षस उनकी छाती:पर बठा हो। हम तो 
ऐसी सुन्दर निद्रा ळंगे कि सपना ही नहीं देखेंगे । वड़ा आनन्द 
आयेगा । हमारा कार्यक्रम बड़े आनन्द का होगा । साढ़े आठ 
बजे घण्टी बजी कि हम फौरन सोये । : 


बोधगया में सर्वोदय-सम्मेलन हुआ था । वहाँ पर दिनभर 
तो बड़ा ज्ञान का तमाशा चला, रात में लोगों ने आनन्द करना 
चाहा। बोले, सांस्कृतिक कार्यक्रम होगा | हमने पूछा, कब से 
चलेगा ? बोले, आठ बजे शुरू होगा और दो घण्टे चलेगा । 
हमने उत्तर दिया कि उसमें हम नहीं जाना चाहते। हमारे लिए 
दो घण्टे का सांस्कृतिक कार्यक्रम नाकाफी है। हमारा सांस्कृतिक 
कार्यक्रम तो आठ बजे शुरू होगा और तीन वजे तक चलेगा, 
सात घण्टा हम वराबर नींद लेंगे। सबसे बढ़िया सांस्कृतिक 
कार्यक्रम यह हें। सोने का आनन्द नहीं खोना चाहिए। 

्र्मयेला का आनन्द 

चार बजे सुबह उठने का कार्यक्रमभी कितना आनन्द का 

हूं। उण्ड में उठेंगे और दौड़ेंगे। फिर ठण्ड भी दौड़ेगी। हम सोते 
हें. तो ठण्ड भी हमारे साथ सोती हैं। शरीर थरथर काँपता है।. 
हम बेठते हैँ, तो ठण्ह भी हमारे पास बैठती है। हम दौड़ना आरम्भ 
करते हें, तो ठण्ड भी दौड़ जाती है ।:सुबह उठने में और दौड़ने : 
में उत्साह आता है। इसलिए सुबह उठने का आनन्द और फिर : 
दौड़ने का आनन्द हम नहीं छोड़ेंगे । क 


नाइते का आनन्द 


सूर्योदय के बाद शरीर स्वच्छ करेंगे। आँख, कान, नांक 
घोयेंगे। शहर के लोग तो मुंह धोने के पहले ही चाय पीते हैं । 
कल का बरतन अगर माँजा नहीं, तो उसीमें पकायेंगे। यह कँसे 
चलेगा ? हमारा मुंह भी तो एक वरतन है। ऐसा गन्दा मुंह रखकर 
लोग चाय पीते हैँ। फिर दाँत विगड़ते हें, पस बहता है और 
वह खाने में पेट के अन्दर चला जाता हैं। सुन्दर-सुन्दर मिठाई _ 
के साथ पस भी अन्दर चला जाता है। फिर बीमारी आती ह्‌ँ। 
तब नौबत आती है दाँत निकालने की। इसलिए सुबह उठकर 
शरीर को स्वच्छ-निमंल करेंगे। उसके बिना खायेंगे नहीं । स्वच्छ 
होकर हम थोड़ा जलपान करेंगे। पचास चीजें पेट में नहीं डालेंगे । 
पचास प्रकार डालेंगे, तो पेट को मालूम ही नहीं होगा कि क्या 
काम करना चाहिए। एक ही हंडी में तरकारी, दाल, रोटी, सब 
डालेंगे, तो कंसे पकेगा ? कोई चीज दो घण्टे में पकती हें । कोई 
चीज ऐसी होती है, जो चार षष्टे में पकती है और कोई चीज एसी 


CC-0. Mumukshu Bhawan Varanasi Collection. Digitized by eGangotri 


